
Ką tik suskambo nedidelis žadintuvas, stovintis ant švie- 
saus medžio naktistalio. Pusė šešių ryto, kambarį užliejo 
auksinė šviesa. San Franciske aušo rytas. 

Buto gyventojai dar miegojo: kalytė Kali gulėjo ant di- 
delio prie lovos patiesto kilimo, Lorena - įsiraususi į pa- 
talus didžiulėje savo lovoje. 

Lorena į šį butą sudėjo visą savo švelnumą. Ji gyveno 
paskutiniame Viktorijos stiliaus namo aukšte, Grin gat- 
vėje. Būstą, kaip įprasta amerikiečiams, sudarė su virtuve 
sujungta svetainė, miegamasis, salonas ir erdvus vonios 
kambarys su langu. Visos grindys, išskyrus vonios kamba- 
rio, buvo išklotos parketu. Saulė nušvietė plačias šviesaus 
parketo juostas, išmargintas juodais pagal trafaretą su- 
dėtais kvadratėliais. Baltas sienas puošė senos kinų gra- 
viūros, kurias Lorena nusipirko iš antikvarininkų Junion 
aikštėje. Lubas puošė reljefinis karamelės spalvos medžio 
ornamentas, kurį dar amžiaus pradžioje išdrožė rūpes- 
tingos staliaus rankos. 

Keletas gelsvai pilkos spalvos džiutu apsiūtų kilimėlių 
kabojo svetainės kampuose ir salone prie židinio. Taip ir 
traukė prigulti ant priešais židinį stovinčios didelės sofos, 
užklotos nebalinto medvilninio audinio užtiesalu. Keletą 
kitų kambariuose išsibarsčiusių baldų stelbė trys puikios 
lempos klostytais gaubtais, kuriuos Lorena įsigijo per pas- 
kutiniuosius trejus metus. 


Naktis buvo labai trumpa. San Francisko Memorialo 
ligoninės medicinos internė Lorena, užuot, kaip papras- 
tai, budėjusi ištisą parą, šįkart buvo priversta užtrukti il- 
giau, nes į ligoninę atvežė per didžiulį gaisrą nukentėju- 
sias aukas. Pirmieji greitosios pagalbos automobiliai at- 
skubėjo į Greitosios pagalbos skyrių, kai iki kitos pamai- 
nos tebuvo likę dešimt minučių. Varstoma užuojautos ku- 
pinų kolegų žvilgsnių, ji, nelaukdama dispečerio nurody- 
mų, tuojau pat pradėjo skirstyti sužeistuosius po specia- 
liąsias palatas. Kaip tikra virtuozė, visiems skirdama dė- 
mesio tiek, kiek reikalavo ligonio būklė, pritvirtino žy- 
meklius, iš kurių spalvos buvo visiškai aišku, kad padėtis 
labai rimta. Paskyrė būtiniausius tyrimus ir išsiuntė sani- 
tarus į atitinkamus kabinetus. Tarp dvylikos ir penkioli- 
kos minučių po vidurnakčio iš viso į ligoninę buvo atga- 
benta šešiolika asmenų. Parengiamuosius darbus Lorena 
baigė pusę pirmos. Taip susiklosčius aplinkybėms, iškviesti 
chirurgai be penkiolikos pirmą jau buvo pasirengę ope- 
ruoti. Jų laukė sunki ir ilga naktis. 

Lorena asistavo profesoriui Fernšteinui, kuris vieną po 
kitos atliko dvi operacijas. Nuo operacinės stalo pasitraukė 

tik tada, kai daktaras, matydamas, kad jai iš nuovargio 
linksta kojos, primygtinai paragino eiti ilsėtis. Nedvipras- 
miškai leido suprasti, kad taip pervargusi ji kelia pavojų 
ne tik savo, bet ir pacientų sveikatai. 

Naktį Lorena išvairavo „Triumfą“ iš ligoninės automo- 
bilių aikštelės ir visu greičiu ėmė lėkti ištuštėjusiomis gat- 
vėmis. „Aš siaubingai pavargusi, aš važiuoju per greitai“, — 
be paliovos kartojo ji, iš visų jėgų stengdamasi nuvyti mie- 
g3, ir tik noras kuo greičiau parsirasti į namus ir atsidurti 
savo kambaryje padėjo išlikti budriai. Beje, vien mintis, 
kad gali pakliūti į Greitosios pagalbos skyrių, tik šį kartą 
ne už kulisų, 0 į sceną, tai yra ne kaip daktarė, o kaip 
pacientė, išvaikė miegus. 

Lorena paspaudė nuotolinio valdymo pultelį ir, kai ga- 
ražo durys atsidarė, įvairavo į vidų savo seną automobilį. 
Perėjo koridorių ir tekina, peršokdama keturis laiptelius 
išsyk, pasileido centriniais laiptais aukštyn. Palengvėjimą 
pajuto tik tada, kai atsidūrė savo kambaryje. Ant židinio 
stovinčio laikrodžio rodyklės rodė pusę trijų. Lorena nusi- 
rengė ir numetė drabužius ant erdvios svetainės grindų. 
Visiškai nuoga, nuėjo prie baro pasigaminti vaistažolių ar- 
batos. Etažerės lentynose išrikiuotuose stikliniuose induo- 
se buvo įvairiausių žolelių, kad bet kuriuo paros metu be 
vargo būtų galima pasigaminti vienokio ar kitokio skonio 
gėrimo. Pasidėjo puoduką ant staliuko galvūgalyje, atsigu- 
lė į lovą ir šiltai apsiklojo. Užmigo akimirksniu. Praėjusi 
para buvo labai ilga, o rytojaus rytą reikės keltis kuo anks- 
čiau. Lorena, naudodamasi proga, jog turi dvi poilsio die- 
nas, juolab kad jos sutapo su šventadieniais, priėmė kvieti- 

mą aplankyti savo draugus, gyvenančius Karmelyje. Bu- 
vo pervargusi ir, jeigu ne toji kelionė, dar ilgai būtų mie- 
gojusi. Tą rytą pakirdo labai anksti. Lorena mėgdavo pa- 
sitikti aušrą Ramiojo vandenyno pakrante vingiuojančia- 
me kelyje, kuris jungė San Franciską su Monterėjaus įlan- 
ka. Užsimiegojusi apgraibomis ėmė ieškoti žadintuvo, no- 
rėdama jį nutildyti. Pasitrynė akis kumščiais ir pirmiausia 
nukreipė žvilgsnį į Kali, kuri gulėjo išsitiesusi ant kilimo. 

— Nežiūrėk taip į mane, aš jau nebesu šios planetos gy- 
ventoja. 

Išgirdusi jos balsą, kalytė įšoko į lovą ir meilikaudama 
padėjo galvą savo šeimininkei ant pilvo. 

— Mano mergyte, turiu palikti tave dviem dienoms. Ma- 
ma ateis paimti tavęs apie vienuoliktą. Šok iš lovos, aš 
atsikelsiu ir duosiu tau paėsti. 

Lorena pasirąžė, nusižiovavo, pakėlė aukštyn rankas ir 
stryktelėjo iš lovos. 

Rankomis perbraukusi plaukus, nuėjo prie šaldytuvo, 
atidarė jį, vėl nusižiovavo, išsiėmė sviesto, uogienės, skru- 
dintos duonos, dėžutę ėdalo šuniui, pradarytą Parmos 
kumpio pakuotę, „Gauda“ sūrio gabalėlį, du buteliukus 
pieno, taurę obuolių kompoto, du natūralaus jogurto in- 
delius, avižinių dribsnių, pusę greipfruto (kita puselė liko 
gulėti ant apatinės etažerės lentynos). Kali žiūrėjo į savo 
šeimininkę kartkartėmis krestelėdama galvą. Lorena, nu- 
taisiusi baisias akis, sušuko: 

— Aš alkana! 

Kaip visada, ėmė ruošti savo globotinei pusryčius dide- 
liame degto molio dubenyje. 

Paskui pasigamino pusryčius sau, sukrovė valgius ant 
plataus padėklo ir atsisėdo svetainėje prie rašomojo sta- 
lo. Iš čia, šiek tiek pasukusi galvą, galėjo matyti Sosalitą, 
namus, pabirusius ant kalvos šlaitų, Aukso Vartų tiltą, ku- 
ris jungė du įlankos krantus, Tiburino žvejų uostą, laip- 
tuotus stogus, plytinčius iki pat Maryno pusiasalio. Pla- 
čiai pravėrė langą; miestas tebeskendėjo visiškoje tyloje. 
"Tebuvo girdėti krovininių kažkur į Rytus išplaukiančių lai- 
vų sirenos, sumišusios su žuvėdrų klyksmu. Aušo melan- 
choliškas rytas. 


Lorena vėl pasirąžė ir su apetitu ėmė šlamšti gargan- 
tiueliškus savo pusryčius. Vakar ligoninėje ji neturėjo lai- 
ko pavakarieniauti. Tris kartus mėgino greitosiomis pra- 
ryti sumuštinį, ir visus tris kartus tie bandymai baigdavosi 
tuo, kad ji gaudavo pranešimą skubėti pas ligonį. Kai kas 
nors eidamas pro šalį bandydavo ją užkalbinti, ji atsaky- 
davo „Skubu“ ir net nestabtelėjusi bėgdavo į palatą. 

Pavalgiusi Lorena sudėjo nešvarius indus į kriauklę ir 
pasuko į vonios kambarį. 

Perbraukė pirštais medines žaliuzes, perlipo baltą lini- 
nę palaidinę, gulinčią ant grindų, ir palindo po dušu. Stipri 
drungno vandens srovė kaipmat išvaikė snaudulį. 

Prieš išeidama iš dušo apsivyniojo klubus rankšluosčiu, 
nepridengtos liko krūtinė ir rankos. 

Atsistojusi priešais veidrodį, patempė lūpą, šiek tiek pa- 
sidažė, apsimovė džinsus, užsivilko megztinį, nusimovė 
džinsus, apsivilko sijoną, nusivilko sijoną ir vėl užsitempė 
džinsus. Iš spintos išsiėmė drobinį krepšį, įsimetė į jį ke- 

letą daikčiukų, dėžutę su tualetiniais reikmenimis ir nu- 
sprendė, kad jau pasirengusi savaitgalio išvykai. Atsisu- 
kusi permetė akimis baisią netvarką kambaryje, ant grin- 
dų išmėtytus drabužius ir rankšluosčius, nešvarius indus 
kriauklėje, nepaklotą lovą, nutaisė ryžtingą miną ir, tary- 
tum kreipdamasi į visus tuos daiktus, ramiu balsu garsiai 
pasakė: 

— Ir kad negirdėčiau jokių priekaištų! Kas čia tokio! Ry- 
toj grįšiu anksti ir viską sutvarkysiu. 

Paskui paėmė pieštuką, popieriaus lapą ir parašė raš- 
telį. Pritvirtino jį prie šaldytuvo didžiuliu varlės formos 
magnetu. Tame raštelyje buvo parašyta: 


Mama, 
Dėkoju, kad pasirūpinsi šunimi, tik nieko netvarkyk, kai 
grįšiu, viską sutvarkysiu pati. 
Sekmadienį apie penktą valandą ateisiu pasiimti Kali. My- 
liu tave. 
Tavo mylima Daktarė 


Apsivilko švarkelį, švelniai paglostė kalytei galvą, pa- 
bučiavo ją į kaktą ir išėjo trinktelėjusi durimis. 

Nulipusi laiptais, patraukė koridoriumi į garažą. Vik- 
riai įšoko į savo seną kabrioletą. 

- Išvažiuoju, aš išvažiuoju, - kartojo. - Negaliu patikė- 
ti, tai tikras stebuklas, judinkis, senučiuk! Galėsi kiek no- 
ri pramogauti, o kad neužspringtum, pagirdysiu tave ne 
benzinu, o sirupu. Jei būsi nepaklusnus, išmesiu į metalo 
laužyną ir pakeisiu nauju visokiausių elektronikos prie- 

taisų prikaišiotu automobiliu, kuris nesiaikštija kaip tu šal- 
tų rytą. Tikiuosi, supratai, ką norėjau pasakyti? O dabar — 
pirmyn! 

Matyt, senutėliam angliškam automobiliui padarė įspū- 
į šeimininkės žodžiai, nes variklis užsivedė iš karto, vos 
tik Lorena pasuko raktelį. Iš visko sprendžiant diena tu- 
rėtų būti puiki. 


Nenorėdama pažadinti kaimynų, Lorena lėtai pajudėjo 
iš vietos. Važiavo gražia medžiais apsodinta Grin gatve; 
čia gyvenantys žmonės pažinojo vieni kitus kaip kaime. 
Septintojoje sankryžoje, priešais Van Nesą, vienoje iš dvie- 
jų didžiausių miestą kertančių arterijų, ji ėmė lėkti visu 
greičiu. Blyškioje šviesoje ryškėjo žavinga akį traukianti 
įvairiaspalvė miesto panorama. Automobilis skriejo tuš- 
čiomis gatvėmis. Lorena svaigte svaigo mėgaudamasi šių 
akimirkų žavesiu. San Francisko kelias, kylantis čia aukš- 
tyn, čia žemyn, dar labiau aštrino pojūčius. 

Staigus posūkis į Sater gatvę, kur jau buvo girdėti 
triukšmas ir klegesys. Stati nuokalnė, posūkis Junion 
aikštės link, pusė septynių ryto, visu garsu plyšauja mu- 
zika. Lorena laiminga, jau seniai buvo tokia laiminga. 
Pamiršo, kas yra stresas, pamiršo ligoninę, pamiršo vi- 
sus įsipareigojimus. Pasinėrė į savaitgalio išvykos malo- 
numus ir nebenori tuščiai eikvoti nė minutės. Junion 
aikštėje kol kas tvyro ramybė. Po kelių valandų šaligat- 
vius užtvindys į didžiules aikštėje stovinčias parduotu- 
ves skubantys turistai ir miesto gyventojai. Vienas pas- 

kui kitą riedės cable cars* , nušvis vitrinos, į centrinę 
požeminę automobilių aikštelę nusities virtinė automo- 
bilių, muzikantai už porą centų ar dolerių bus pasirengę 
sugroti keletą gaidų ar refrenų. 

Bet dabar, ankstų rytą, tebeviešpatauja ramybė. Par- 
duotuvių vitrinos uždarytos, ant suolų čia vienur, čia ki- 
snūduriuoja sarginėje. „Triumfas“ godžiai ryja asfaltą vis 
didindamas greitį. Žibintai skleidžia žalsvą šviesą, Lore- 
na trumpam atsilošia prieš sukdama į Polk gatvę - vieną 
iš keturių skvero gatvių. Apsvaigusi daro posūkį priešais 
didžiulį „Macy's“ nekilnojamojo turto pastato fasadą. Pui- 
kus linkis, šaižiai cypia padangos, pasigirsta keistas triukš- 
mas, kažkas čerškia, gergždžia. Viskas vyksta siaubingai 
greitai, garsai susilieja, ima pjautis tarpusavyje. 

Baisus trenksmas! Laikas sustoja. Ratai slysta ne ten, 
kur reikia, nebeįmanoma suvaldyti automobilio. Jis pa- 
svyra ir ima čiuožti šlapiu asfaltu. Lorenos veidą iškreipia 
mėšlungis. Kiek įstengdama ji įsikimba rankomis į vairą. 
Atrodo, kad automobilis niekada nesustos. „Triumfas“ 
čiuožia kaip čiuožęs, abejingai slenka laikas, neįmanoma 
jo sustabdyti. Galva sukasi ratu, viskas aplinkui skrieja 
siaubingu greičiu. Automobilis — nelyg vilkutis. Ratai už- 
kliūva už šaligatvio, „Triumfas“ pašoka aukštyn. Staiga 
atsidaro variklio dangtis. Jis šauna aukštyn. Tebesisukda- 
mas apie savo ašį, automobilis sviedžia lauk savo vairuo- 
toją, pernelyg sunkią paskutiniajam piruetui. „Triumfui“ 


* San Francisko tramvajus. 

nė motais visuotinės traukos dėsniai. Lorenos kūnas, prieš 
trenkdamasis į didžiulės parduotuvės fasadą, skrieja oru. 
Į šalis pažyra milžiniškos vitrinos šukės. Jauna moteris 
ritasi jomis, paskui sustoja. Tarp stiklo šukių ryškėja išdri- 
kusi jos šukuosena. Senasis „Triumfas“ baigė paskutinę 
savo kelionę ir karjerą, jis guli ant šono, užgriozdindamas 
pusę šaligatvio. Iš variklio veržiasi garai, automobilis iš- 
leidžia paskutinį kvapą. Nuo šiolei senučiukas anglas ne- 
berodys kaprizų. 

Lorena guli be jokių gyvybės žymių. Atrodo romi, tary- 
tum ilsėtųsi. Veide nematyti jokios įtampos, kvėpuoja lė- 
tai, bet ritmingai. Burna šiek tiek pravira. Mergina tyliai 
sudejuoja, jos akys užmerktos, galima pamanyti, kad mie- 
ga. Ilgi plaukai užkritę ant veido, dešinė ranka guli ant 
pilvo. 

Automobilių aikštelės tarnautojas, sėdintis sarginėje, 
sumirksi akimis; jis viską matė, kaip vėliau pasakojo, „ta- 
rytum kine, nors viskas vyko iš tikrųjų“. Pašoksta, puola į 
lauką, paskui apsigalvoja ir grįžta atgal. Karštligiškai sku- 
bėdamas nukabina nuo sienos telefono ragelį ir surenka 
numerį 911 - šaukiasi pagalbos. Greitosios pagalbos au- 
tomobilis tučtuojau išskuba į įvykio vietą. 


San Francisko ligoninės valgyklos - didžiulio kambario — 
grindys išklotos baltų plokščių klojiniu, o sienos nudažy- 
tos geltonai. Stačiakampiai stalai sustatyti prie pagrindi- 
nio tako, kurio gale stovi į vakuuminius paketus supakuotų 
gėrimų ir maisto produktų išdavimo automatas. Dakta- 
ras Filipas Sternas mieguistas rymo prie staliuko. Ranko- 

je laiko šaltos kavos puodelį. Šiek tiek tolėliau ant kėdės 
scdlintis jo kolega žvelgia kažin kur į tuštumą. Filipo Ster- 
no kišenėje suskamba žinučių gaviklis. Filipas pramerkia 
akį ir niurnėdamas pasižiūri į laikrodį: jo pamaina baigsis 
po ketvirčio valandos. 

- Negali būti! Na ir nesiseka! Frenkai, sujunk mane su 
komutatorium, reikia išsiaiškinti, ko jie nori. 

Frenkas čiumpa virš savęs ant sienos kabantį telefono 
ragelį, išklauso pranešimą, pakabina ragelį ir atsisuka į 
Sterną. 

— Stokis, mano grande, mums skambina iš Junion aikš- 
tės, kodas trečias, atrodo, reikalas rimtas... 

Abu greitosios pagalbos brigados internai atsistoja ir pa- 
suka ten, kur ryškiai apšviestoje rampoje jų jau laukia grei- 
tosios pagalbos automobilis. Du trumpi sirenos ūktelėji- 
mai praneša, kad iš 02 skyriaus į nelaimės vietą išskuba 
greitoji. Be penkiolikos septynios, visiškai apmirusia Mar- 
ket gatve furgonas paryčiais visu greičiu lekia į priekį. 

— Velniai rautų, neblogai prasideda dienelė... 

— Ko bambi? 

— Aš visiškai nusivaręs nuo kojų, noriu miego, bet esu 
priverstas aukoti tokį brangų savo laiką. 


— Suk į kairę, nors ten ir draudžiama važiuoti. 

Frenkas paklūsta kolegos raginimui, greitosios pagal- 
bos automobilis Polk gatve pasuka Junion aikštės link. 

- Klausyk, spausk, jau atvažiavome, aš jį matau. 

Kai automobilis įsuka į didelę aikštę, internai išvysta 
seno „Triumfo“ karkasą. Frenkas įjungia sireną. 

— Visiškai aišku, kad tam kledarui - galas! — pareiškia 
Sternas ir iššoka iš automobilio. 

Aikštėje jų jau laukia du policininkai, vienas iš jų nusi- 
veda Filipą prie išdužusios vitrinos. 

— Kur nukentėjusysis? - klausia internas policininko. 

— Ten, priešais jus, tai moteris, Greitosios pagalbos sky- 
riaus internė. Tikriausiai ir jūs ją pažįstate. 

Sternas atsiklaupia šalia Lorenos ir šūkteli kolegai, kad 
tas paskubėtų. Išsitraukęs žirkles greitai prakerpa džinsinį 
švarkelį, paskui palaidinę ir apnuogina jai krūtinę. Ant mer- 
ginos kairės kojos ryškėja didelė kraujosrūva. Po pirminės 
apžiūros paaiškėja, kad labai didelių sužeidimų nėra. 

— Paruošk vaistus ir lašinę. Pulsas sutrikęs, spaudimas 
krinta, kvėpavimas - 48, galvoje - žaizda, dešiniajame šlau- 
nikaulyje - atviras lūžis, vidinė kraujosrūva, paruošk man 
du įtvarus. Ar tu ją pažįsti? Ar ji dirba pas mus? 

— Esu matęs, ji Greitosios pagalbos skyriaus internė, 
dirba su profesoriumi Fernšteinu. Ji vienintelė jo nebijo. 

Filipas nereaguoja į paskutinę pastabą. Frenkas išsitrau- 
kia iš lagaminėlio nešiojamąjį elektrokardiografą ir pri- 
jungia merginai prie krūtinės įvairiausių spalvų elektro- 
dus. Netrukus nušvinta ekranas. 

— Nair ką matai? - klausia Filipas porininko. 

— Nieko gero, gyvybė gęsta. Sistolinis kraujospūdis - 80, 
diastolinis - 60, pulsas - 140, lūpos pamėlusios. Paruošiu 
septinto numerio kateterį, reikia tučtuojau įstatyti jį į tra- 
chėją. 

Daktaras Sternas puola statyti kateterį. Indą su tirpalu 
paduoda šalia stovinčiam policininkui. 

- Palaikykite, mano rankos turi būti laisvos. 

Greitai prišoka prie porininko ir liepia jam įšvirkšti į 
lašinės vamzdelį penkis šimtus miligramų adrenalino ir 
nedelsiant paruošti defibriliatorių. Tą akimirką Lorenos 
kūno temperatūra nukrinta iki kritinės ribos, linija moni- 
toriuje ima trūkinėti. Žalio ekrano apačioje be paliovos 
mirkčioja maža rusva širdutė, pasigirsta trumpas pavojų 
skelbiantis pypsėjimas. Jis nesiliauja pranešinėti, kad šir- 
dis nenumaldomai silpsta. 

— Na, gražuole, laikykis, kabinkis į gyvenimą! - šaukia 
Sternas. Paskui sako: - Kažkur viduriuose kraujuoja. Kaip 
jos pilvas? 

— Pakenčiamas. Užtat koja kraujuoja. Ar tu jau pasi- 
ruošęs atlikti intubaciją? 

Nepraėjo nė minutė, o zondo antgalis jau įstatytas ten, 
kur reikia. Sternas paprašo porininko pasakyti visus ro- 
diklius. Frenkas praneša, kad kvėpavimas stabilizavosi, 
diastolinis kraujo spaudimas nukrito iki 50. Nespėja baigti 
frazės, nes aparatas, užuot pypsėjęs, ima šaižiai švilpti. 

— Tai reiškia, kad prasideda prieširdžių fibriliacija, rei- 
kia kuo greičiau paleisti elektros srovę per jos širdį - pra- 
dėti elektrostimuliaciją. Nustatyk 300 miliamperų srovę. 

Filipas čiumpa abiem rankomis aparatą. 

— Gerai, įjunk elektros srovę! - sušunka Frenkas. 

— Pasitrauk, aš pradedu! 

Gavęs stiprų impulsą, kūnas staiga išsiriečia, pilvas pa- 
kyla aukštyn ir vėl sudrimba. 

— Ne, nesuveikė. 

— Dar kartą, 300! 

- Įjunk 360, pradėk viską iš pradžių. 

— Pasitrauk! 

Kūnas išlinksta ir vėl be jokių gyvybės ženklų krinta 
atgal. 

- Paduok man penkis miligramus adrenalino ir nusta- 
tyk 360 miliamperų srovę. Pasitrauk! 

Ir vėl viskas kartojasi iš naujo: įjungus srovę, kūną su- 
purto elektros šokas. 

— Tebevyksta fibriliacija! Ji miršta, įšvirkšk vieną dozę 
lidokaino, bandyk dar kartą! Pasitrauk! 

Kūnas kilsteli. 

- Suleisk penkis šimtus miligramų beriliumo ir kuo grei- 
čiau padidink srovę iki 380! 

Vėl įjungia elektros srovę, šįkart, regis, Lorenos širdis virp- 
teli ir po kelių akimirkų ima plakti ritmingai. Deja, tai trun- 
ka tik keletą akimirkų. Pasigirsta dar šaižesnis švilpesys. 

— Viskas baigta, širdis sustojo! - šaukia Frenkas. 

Nieko nelaukdamas, Filipas pradeda įnirtingai masa- 
žuoti krūtinės ląstą. Daro dirbtinį kvėpavimą. Bandyda- 
mas sugrąžinti merginą į gyvenimą, maldauja: 

— Nebūk kvaiša, šiandien tokia puiki diena, sugrįžk, tu 
privalai gyventi. Ką bloga mes tau padarėme? 

Šaukia porininką ir liepia vėl įjungti elektros impulsų 
aparatą. Frenkas bando jį atkalbėti: 

- Filipai, liaukis, matai, kad nieko nebeįmanoma pa- 
daryti. 

Bet Sternas nesiliauja. Tik pakartoja įsakymą vėl įjung- 
ti defibriliatorių. Šį kartą porininkas paklūsta be jokių at- 
sikalbinėjimų. 

— Pasitrauk! - jau kelintą kartą šaukia Filipas. 

Kūnas konvulsiškai pakyla į viršų, bet elektrokardiografo 
monitorius brėžia kaip brėžęs tiesią liniją. Filipas įnirtingai 
masažuoja krūtinės ląstą, net kakta išrasoja. Jaunasis dakta- 
ras supranta, kad jo pastangos eina perniek, jis jaučiasi bejė- 
gis ir siaubingai pervargęs. Porininkas įsitikinęs, kad kolegos 
veiksmų neįmanoma paaiškinti jokiais logikos dėsniais. Jau 
seniai reikėjo viską baigti ir konstatuoti, kad mergina mirė, 
bet Filipas lyg paklaikęs tebemasažuoja širdį. 

— Padidink adrenalino dozę puse miligramo, o srovę - 
iki 400 miliamperų. 

- Filipai, liaukis, ji nebeatsigaus, ji mirė. Veltui vargsti. 

— Užsičiaupk ir daryk, ką liepiau! 

Policininkas nustebęs žiūri į interną, klūpantį prie Lo- 
renos. Daktaras nekreipia į jį jokio dėmesio. Frenkas gūž- 
teli pečiais, supila naują adrenalino dozę į lašinės indą ir 
vėl įkrauna defibriliatorių. Viską sutvarkęs praneša, kad 
pasiekta galutinė - keturių šimtų miliamperų - riba. Ster- 
nas, šikart nelaukdamas įsakymo, net neliepęs pasitrauk- 
ti į šalį, pasiunčia elektros impulsą. Lorenos krūtinė aki- 
mirksniu kilsteli aukštyn. Širdies monitorius beviltiškai te- 
bebrėžia tiesią liniją. Internas nežiūri į ekraną, jis net ne- 
prisimena, kiek kartų bandė atgaivinti merginai širdį. Pas- 
kui kumščiais ima daužyti jai per krūtinę. 

— Velniai rautų! - šaukia Frenkas. 

Jis suima kolegą už pečių ir iš visos jėgos suspaudžia. 

— Gana, Filipai, tu peržengei visas ribas, nusiramink! 
Turi susitaikyti su mintimi, kad ji mirė, ir kuo greičiau 
viską baigti. Tau reikia pailsėti. 

Filipo kūnu žliaugia prakaitas, jis žvelgia į savo pori- 
ninką paklaikusiomis akimis. 

Frenkas šį kartą labai griežtas. Po dar vieno raginimo 
nusiraminti, nesulaukdamas jokio atsakymo, prišoka prie 
draugo ir skelia jam antausį. Paskui švelniai paprašo: 

— Drauguži, liaukis, suimk save į rankas, nebėra jokių 
vilčių ją atgaivinti. 

Netekęs jėgų, Filipas atšlyja ir sutrikęs žvelgia nieko 
nematančiu žvilgsniu. Apstulbę policininkai nenuleidžia 
akių nuo daktarų. Frenkas suka ratu aplinkui savo pori- 
ninką nebežinodamas ko griebtis. Palūžęs Filipas tebe- 
klūpo prie Lorenos kūno. Jis lėtai pakelia galvą ir su- 
šnabžda: 

— Dešimt minučių po septynių. Ji mirė. 

Paskui atsisuka į policininką. Šis stovi užgniaužęs kva- 
pą su serumo indu rankoje. 

— Išvežkite ją, viskas baigta, mes nebegalime jai padėti. 

Jis atsistoja, suima porininką už pečių ir stumteli grei- 
tosios pagalbos automobilio link. 

- Eime, turime grįžti. 

Policininkai lydi juos akimis, kol tie įlipa į automobilį. 

Vienas iš jų mesteli: 

— Kažkokie trenkti tie daktariūkščiai! 

Antrasis įsistebeilija į savo kolegą. 

— Ar tau yra kada nors tekę matyti, kaip merdėja kuris 
nors iš mūsų kolegų? 

— Ne. 

— Tuomet negali įsivaizduoti, kaip jiedu dabar jaučiasi. Ei- 
me, padėsi man ją pakelti ir paguldyti ant furgono neštuvų. 

Greitosios pagalbos automobilis, kuriuo važiuoja inter- 
nai, pasuka už gatvės kampo. Policininkai pakelia nuo že- 
mės gyvybės ženklų nerodantį Lorenos kūną, atsargiai pa- 
guldo ant neštuvų ir užkloja apklotu. Keletas šią sceną 
smalsiai stebėjusių žioplinėtojų patraukia savais keliais — 
spektaklis baigtas. Internai neprataria nė žodžio. Ima kal- 
bėtis tik tada, kai įlipa į greitosios pagalbos automobilį. 
Pirmasis tylą nutraukia Frenkas: 

— Apie ką galvoji, Filipai? 

- Jai nėra nė trisdešimties, ji daktarė, ji tokia graži, ji 
neturėjo mirti. 

— Na ir kas, kad graži, na ir kas, kad daktarė? Ar kas 
būtų pasikeitę, jei ji būtų baidyklė ir dirbtų prekybos cen- 
tre? Tokia jos dalia, ir nieko čia nepakeisi. Išmušė pasku- 
tinė jos valanda. Reikia kuo greičiau grįžti namo ir išsi- 
miegoti. Mesk visa tai iš galvos. 

"Tuo metu už kelių automobilių jiems įkandin sekusi po- 
licijos mašina, vežanti Lorenos kūną, įstringa sankryžoje. 
Kelių jai užtveria taksi. Įsiutęs policininkas staiga sustab- 
do automobilį ir įjungia sireną. „Limo Service“ vairuoto- 
jūs irgi sustoja ir atsainiai atsiprašo. Ant neštuvų gulintis 
kunas šlumšteli ant grindų. Policininkai prišoka prie Lo- 
venos, jaunesnysis paima ją už kojų, augesnis —- už rankų. 
Pastarojo veidas sustingsta, kai jis pažvelgia jaunai mer- 
pinai į krūtinę. 

- Ji kvėpuoja! 
Ky sakai? 
Sakau, kad ji kvėpuoja, čiupk vairą ir važiuok į ligo- 
ninų. 


24 MARC LEVY m OJEIGU TAIP BŪTŲ BUVĘ Iš TIKRŲJŲ... 


— Ar tu supranti, ką kalbi? Vis dėlto tie daktariūkščiai 
nekelia man pasitikėjimo. 

— Nutilk. Reikia paskubėti! Aš irgi nieko nesuprantu, 
bet, patikėk, jie dar turės reikalų su manim. 

Policininkų mašina kaip vėjas aplenkia greitosios pa- 
galbos automobilį. Nieko nesuprasdami jai pavymui žvel- 
gia sutrikę internai. „Gal ta mašina važiuoja mūsų fa- 
rai?“ — sukasi galvoje mintis. Filipas jau ketina įjungti si- 
reną ir sekti jiems iš paskos, tačiau porininkas ryžtingai 
pasipriešina tokiam sprendimui. 

— Kojie taip lekia? 

— Iš kur aš galiu žinoti? - sako Frenkas. - Be to, mes 
nesame įsitikinę, kad tai ta pati mašina. Visos farų maši- 
nos panašios, neįmanoma jų atskirti. 

Po dešimties minučių greitosios pagalbos automobilis 
sustoja šalia policininkų mašinos; jos durys praviros. Fili- 
pas išlipa lauk ir nuskuba į priimamąjį. Veržliais žings- 
niais peržengia slenkstį. Nepasisveikinęs kreipiasi į pri- 
imamojo budinčiąją: 

— Kurioje ji salėje? 

— Daktare Sternai, ką jūs turite galvoje? — nustebusi 
klausia sesutė. 

- Jauną moterį, ją ką tik atvežė. 

— Ji trečioje salėje, ja rūpinasi profesorius Fernšteinas. 
Atrodo, ta mergina iš jo pamainos. 

Tuo metu iš nugaros priėjęs policininkas suduoda ran- 
ka Filipui per petį. 

— Ką jūs sau manote, daktariūkščiai? 

— Atsiprašau... 

— Gali kiek nort atsiprašinėti, bet tai nieko nekeičia. Kaip 
galėjote tvirtinti, kad jaunoji mergina mirė? Kai ją vežė- 
me, pamatėme, kad dar kvėpuoja. Nedaug trūko, kad gyvą 
būtų įkišę į šaldytuvą! Mes šio reikalo taip nepaliksime! 

Tuo metu iš salės išeina profesorius Fernšteinas. Ne- 
kreipdamas nė menkiausio dėmesio į policininką, jis krei- 
piasi į jaunąjį daktarą: 

— Sternai, kiek adrenalino dozių jai suleidote? 

— Keturis kartus po penkis miligramus, - atsako inter- 
nas. 

Profesorius piktai sako Sternui, kad tokia dozė privei- 
kė merginą. Paskui atsisuka į policininką ir paaiškina jam, 
kad Lorena mirė gerokai prieš tai, kai Sternas konstata- 
vo, kad ji mirusi. 

— Medikų brigada padarė klaidą - pernelyg ilgai gaivi- 
no nukentėjusiąją, nors turėjo būti aišku, kad ji jau nebe- 
atsigaus. 

Kad nekiltų diskusija, paaiškina, jog sušvirkštas skystis 
susikaupė prie širdiplėvės. 

- Skysčio pateko į širdį. Įvyko cheminė reakcija, ir ji vėl 
ėmė plakti. Deja, tai nieko nekeičia, aukos smegenys mi- 
rė. Na, o širdis, kai tik skystis išsiskirstys, paprasčiausiai 
sustos. Beje, kaip sakiau, iš tikrųjų ji jau mirusi. 

Profesorius pagaliau teikiasi atsisukti į policininką. 
liepia šiam atsiprašyti Sterno dėl perdėto nervingumo. 
Paskui paprašo daktaro Sterno, kad šis užsuktų pas jį 
prieš išeidamas iš ligoninės. Policininkas atsisuka į Fili- 
pą ir suburba: 

- Visiškai aišku, kad čia irgi mūru stojama už saviškius... 

Paskui apsisuka ant kulno ir drožia lauk. Durys triukš- 
mingai užsidaro. Girdėti, kaip policininkas iš visų jėgų 
trenkia mašinos dureles. 

Sternas stovi atsirėmęs rankomis į stalą ir žiūri įbedęs 
akis į budinčiąją. Paskui staiga klausia: 

- Ir kas galų gale čia vyksta? 

Sesutė gūžteli pečiais: 

- Jūsų laukia profesorius Fernšteinas. 

Jis pasibeldžia į praviras Lorenos viršininko duris. Pro- 
fesorius pakviečia į vidų. Fernšteinas stovi prie stalo at- 
sukęs nugarą ir žvelgia pro langą. Laukia, kad Sternas 
prabiltų pirmas. Ir jis prabilo. Prisipažino nesupratęs pro- 
fesoriaus aiškinimo. Fernšteinas sausai nutraukė Sterną. 

— Kolega, prašyčiau įdėmiai išklausyti, ką pasakysiu. Taip 
su policininku kalbėjau todėl, kad jis neparašytų raporto 
ir nesugadintų jums karjeros. Tai, ką padarėte, neleistina 
tokiam patyrusiam žmogui kaip jūs. Reikia mokėti susi- 
taikyti su mirtimi, kai ji neišvengiama. Mes ne dievai ir 
negalime nulemti žmonių likimo. Ta moteris mirė dar iki 
jums atvažiuojant, toks užsispyrimas jums galėjo labai 
brangiai kainuoti. 

— Bet kaip galėtumėte paaiškinti, kad ji pradėjo kvė- 
puoti? 

— Aš niekaip neaiškinsiu ir neturiu to daryti. Mes žino- 
me toli gražu ne viską. Daktare Sternai, ji mirė. Suprantu, 
kad tai jums nepatinka, bet ji iškeliavo anapilin. Man nusi- 
spjauti, kadjos plaučiai dirba ir kad plaka širdis. Užtat elek- 
troencefalograma tiesi. Jos smegenų veikla nebeatsinaujins. 
Mes šiek tiek palauksime ir siųsime ją į morgą. Taškas. 

- Bet jūs neturite teisės taip pasielgti, privalote paisyti 
to, kas akivaizdu! 

Kad profesorius Fernšteinas susinervino, buvo galima 
spręsti iš to, jog palenkė galvą ir pakėlė toną. Jis niekam 
neleisiąs jo mokyti. Ar Sternas žino, kiek kainuoja viena 
diena reanimacijos palatoje? O gal Sternas manąs, jog 
ligoninė rezervuos vietą „daržovei“, kad ta galėtų gyventi 
dirbtinį gyvenimą? Jis primygtinai siūląs internui kuo grei- 
čiau subręsti. Jis nė neketinąs versti pacientės artimuo- 
sius kamuotis savaitę po savaitės prie galvūgalio nejudan- 
čios ir neprotaujančios būtybės, kurios gyvybė palaikoma 
vien aparatais. Jis atsisakąs imtis tokios atsakomybės tik 
todėl, kad būtų patenkinta vieno daktaro užgaida. 

Sternui buvo liepta kuo greičiau dingti iš ligoninės ir 
atsigaivinti po dušu. Bet internas liko stovėti prieš profe- 
sorių ir vėl pakartojo savo išvadas. Kai jis konstatavęs fak- 
tų, kad mergina mirė, jos širdis nebeplakusi ir ji nebekvė- 
pavusi net dešimt minučių. Jos širdis ir plaučiai buvo lio- 
vęsi funkcionuoti. Taip, jis buvęs itin atkaklus, nes pirmą 
kurtų per visą savo mediko praktiką pajutęs, kad ta mote- 
tis nenori mirti. Iš jos atmerktų akių buvo matyti, kad ji iš 
visų jėgų kovoja ir bando išsikepurnėti. 

"Ihomet jis ėmęs kovoti kartu su ja, nors gerai supratęs, 
kid! peržengia visas blaivaus proto ribas, ir po dešimties mi- 
nučių, nepaisant jokios logikos, nepaisant visko, ko jis buvo 
mokomas, širdis ir vėl ėmė plakti, o plaučiai - kvėpuoti. 

-- Jūs teisus, - kalbėjo toliau Filipas, - mes esam tik 
pyclytojai ir, deja, žinome ne viską. Ta moteris - irgi gydy- 
loja. 

Filipas maldavo profesoriaus Fernšteino, kad jis duotų 
Lorenai dar vieną šansą. Juk yra buvę atvejų, kai žmonės 
sugrįždavę į gyvenimą iš komos būklės po pusės metų. 
Niekas nežino, kodėl taip atsitinka. Jai atsitiko taip, kaip 
dar niekam nėra atsitikę, ir visai nesvarbu, kiek kainuos 
jos išlaikymas ligoninėje. 

— Neleiskite jai išeiti, ji nenori, ir ji mums tai pasakė. 

Profesorius prieš atsakydamas ilgokai tylėjo: 

— Daktare Sternai, Lorena buvo viena iš mano mokinių 
ir, nors sunkaus charakterio, itin talentinga. Labai ger- 
biau ją ir turėjau daug vilčių, kad jos daktarės karjera su- 
siklostys sėkmingai. O dabar mūsų pokalbis baigtas. 

Sternas išėjo iš kabineto ir paliko atlapas duris. Kori- 
doriuje jo laukė Frenkas. 

— Ką čia darai? 

— Filipai, gal kraustaisi iš proto? Ar bent žinai, su kuo 
kalbėjai tokiu tonu? 

— Nair kas? 

— Tas tipas, su kuriuo kalbėjai, profesorius, jis pažinojo 
tą moterį, jiedu kartu dirbo penkiolika mėnesių, jis yra 
išgelbėjęs labai daug gyvybių, tau galbūt tiek pavyks iš- 
gelbėti per visą tavo daktaro karjerą. Privalai išmokti kon- 
troliuoti save. Dievaži, kartais tu mali tuščiom girnom. 

- Frenkai, palik mane ramybėje, šiandien aš jau išklau- 
siau paskaitą apie moralę. 


Profesorius Fernšteinas uždarė darbo kabineto duris, nu- 
kėlė telefono ragelį, šiek tiek dvejojo, pakabino jį atga- 
lios, žengė keletą žingsnių lango link, paskui staiga apsi- 
suko ir grįžęs čiupo ragelį. Paprašė, kad jį sujungtų su ope- 
racine. 

- Jums skambina Fernšteinas, pasiruoškite, po dešim- 
ties minučių operuosime, aš perduosiu jums ligos istoriją. 

Jis vėl pakabino telefono ragelį, palingavo galva ir išėjo 
iš kabineto. Žengdamas per slenkstį, susidūrė su profe- 
soriumi Viljamsu. 

— Kaip sekasi? — paklausė Viljamsas. - Kviečiu kavos. 

— Ne, negaliu. 

- Ką ketini daryti, kad taip baisiai užsiėmęs? 

- Kvailystę, aš ketinu daryti kvailystę. Dabar turiu bėg- 
ti, vėliau tau paskambinsiu. 

Fernšteinas įžengė į operacinę ir apsivilko žalią, per lie- 
menį ankštoką chirurgo chalatą. Sesutė užmovė jam ste- 
rilias pirštines. Milžiniškoje salėje ant operacinės stalo gu- 
lėjo Lorenos kūnas, apsuptas gydytojų komandos. Virš 
jos galvos įjungtame monitoriuje mirkčiojo skaičiai ir li- 

nijos, rodančios, koks yra Lorenos kvėpavimo ritmas ir 
širdies dūžių skaičius. 

— Kokie jos duomenys? — paklausė profesorius Fern- 
šteinas anesteziologo. 

- Stabilūs, stebėtinai stabilūs. Šešiasdešimt penki ir dvy- 
likalaštuoni. Ji miega, kraujo rodikliai normalūs, galite 
pradėti. 

- Taip, ji miega, jūs pasakėte labai tiksliai. 

Skalpeliu jis padarė rėžį šlaunyje, ten, kur buvo lūžio 
vieta. Kai ėmė skirtis raumenys, Fernšteinas atsisuko į savo 
pagalbininkus. Kreipdamasis „brangūs kolegos“, profe- 
sorius ėmė jiems aiškinti tai, ką buvo sukaupęs per dvide- 
šimt karjeros metų. Juk kadaise ir jis buvo internas. 

Tokią šlaunies repoziciją galėtų atlikti bet kuris penkto 
medicinos kurso studentas. 

— Ar žinote, kodėl aš pats tai darau? — paklausė jis. — 
Ogi todėl, kad nė vienas iš jūsų nesutiktų operuoti šlauni- 
kaulio praėjus daugiau kaip dviem valandoms po to, kai 
buvo konstatuota klinikinė mirtis. 

Paskui profesorius Fernšteinas paprašė, kad niekas ne- 
trukdytų jam dirbti ir bent penkiolika minučių neužduo- 
tų klausimų. Pasakė, jog yra dėkingas visiems už tai, kad 
sutiko dalyvauti šiame žaidime. Kad ir kaip būtų, Lorena 
buvo viena iš jo mokinių, todėl visas operacinėje buvęs 
medikų personalas suprato ir palaikė chirurgą. Netrukus 
atskubėjo rentgenologas su lūžio nuotraukomis. Pakau- 
šio dalyje buvo matyti hematoma. Profesorius Fernštei- 
nas ir jo kolegos nutarė daryti punkciją, vylėsi, kad gal 
pavyks bent kiek sureguliuoti spaudimą. Monitoriuje bu- 

vo matyti, kaip pakaušio srityje plona adata skverbiasi pro 
smegenų dangalą. Chirurgas nukreipė ją į tą vietą, kur 
buvo hematoma. Iš visko sprendžiant, smegenys buvo ne- 
paliestos. Zondu jis išsiurbė kraujingą skystį. Netrukus 
spaudimas vidinėje kaukolės dalyje ėmė kristi. Aneste- 
ziologas nedelsė nė minutės: kad smegenyse būtų pakan- 
kamai deguonies, padidino jo kiekį. Jis pranešė, kad iš 
smegenų ląstelių pamažu ima skirtis ten susikaupę toksi- 
nai. Smegenų veikla buvo atkurta. Atmosfera operacinė- 
je keitėsi kas minutę. Niekas nebekreipė dėmesio į tai, 
kad operuojamas klinikinės mirties ištiktas žmogus. Visi 
iki vieno profesionaliai dirbo savo darbą. Operacija buvo 
atliekama metodiškai ir tiksliai. Po penkių valandų sun- 
kaus darbo profesorius Fernšteinas nusimovė pirštines. 
Paprašė užsiūti žaizdą ir nugabenti pacientę į pooperaci- 
nę palatą. Kvėpavimo aparatą liepė išjungti tik tada, kai 
nustos veikti anestezija. 

Profesorius Fernšteinas dar kartą padėkojo savo ko- 
mandai už asistavimą ir diskretiškumą, kurio dar prireiks 
ateityje. Prieš išeidamas kreipėsi į vieną iš sesučių, Beti, 
prašydamas informuoti jį, kaip toliau klostysis reikalai. 
Paskui išėjo iš operacinės ir greitai nuskubėjo į liftą. Ei- 
damas pro sesučių postą, kreipėsi į budinčiąją ir paprašė 
sužinoti, ar daktaras Sternas tebėra ligoninėje. Jauna mo- 
teris atsakė, kad daktaro Sterno jau nebėra ir kad jis išėjo 
labai susikrimtęs. Fernšteinas padėkojo budinčiajai ir at- 
sisveikino. Atsisukęs pridūrė, kad jis bus savo kabinete, ir 
tie, kam jo reikės, tegul eina pas jį. 

Po kiek laiko Lorena iš operacinės buvo nugabenta į 

pooperacinę palatą. Beti įjungė kardiomonitorių — apa- 
ratą, kuriuo stebima širdies veikla, ir elektroencefalogra- 
fą, paskui įleido pro burną į gerklas specialų vamzdelį ir 
prijungė jį prie respiratoriaus. Dabar lovoje gulinti jau- 
noji moteris panėšėjo į kosmonautę. Sesutė paėmė krau- 
jo mėginį mikroskopiniam tyrimui ir išėjo iš palatos. Pa- 
cientė miegojo giliu miegu, atrodė, kad ji ilsisi. Po pusva- 
landžio Beti paskambino profesoriui Fernšteinui ir pra- 
nešė, kad narkozės poveikis baigėsi. Profesorius paklau- 
sė, ką rodo monitorius, kokie gyvybiniai Lorenos duome- 
nys. Sesutė atsakė tai, ką ir tikėjosi išgirsti Fernšteinas. 
Jos sveikatos būklė nepakito, duomenys stabilūs. Primyg- 
tinai paprašė duoti jai nurodymus dėl tolesnių veiksmų. 
— Išjunkite kvėpavimo aparatą, netrukus aš ateisiu. 
Tai pasakęs, pakabino telefono ragelį. Beti nuėjo į rea- 
nimacijos palatą, išjungė kvėpuojamąjį vamzdelį, leisda- 
ma pacientei kvėpuoti pačiai, be niekieno pagalbos. Su- 
ėmusi Lorenos plaukus, nubraukė juos nuo kaktos, švel- 
niu žvilgsniu apžiūrėjo merginą, užgesino kambaryje šviesą 
ir išėjo į koridorių. Reanimacijos palatoje dabar žybsėjo 
tik vienintelė žalia encefalografo aparato švieselė. Moni- 
torius tebebrėžė tiesią liniją. Visur viešpatavo tyla. 


Maždaug po valandos oscilografo signalas pamažu ėmė 
trūkčioti. Umai taškas, kuris žymėjo linijos trajektoriją, 
šoktelėjo aukštyn brėždamas liniją, paskui svaiginamu 
greičiu krito žemyn ir vėl grįžo į horizontalią padėtį. 

Tuo metu kambaryje nieko nebuvo, taigi niekas nema- 
tė šios anomalijos. Beti į reanimacijos palatą atėjo po ge- 

ros valandos. Užsirašė visus duomenis, kuriuos rodė apa- 
ratai, susuko į ritinį keletą centimetrų popieriaus juostos, 
kurioje rašė matuoklis. Pamačiusi, kad linija vienu metu 
staiga buvo šoktelėjusi aukštyn, suraukė antakius ir, per- 
šokusi akimis, ėmė studijuoti kitus popieriaus centimet- 
rus. Įsitikinusi, kad jokių kitų pokyčių nėra, kad linija kaip 
buvo, taip ir tebėra tiesi, liovėsi žiūrinėjusi juostą. Ji pri- 
ėjo prie sienos, nukabino telefono ragelį ir paprašė pa- 
kviesti profesorių Fernšteiną. 

— Tai aš, - pasakė sesutė. - Mūsų pacientei gili koma, 
jos duomenys stabilūs. Ką turėčiau daryti? 

— Raskite jai lovą penktame aukšte. Dėkoju, Beti. 

"Tai pasakęs, Fernšteinas pakabino telefono ragelį. 


1996-ųjų žiema 


Artūras paspaudė garažo durų nuotolinio valdymo pultelį 
ir įvairavo automobilį. Jis nuėjo prie laiptų ir netrukus jau 
buvo savo naujame bute. Įėjęs į vidų trinktelėjo durimis, 
pasidėjo portfelį, nusivilko apsiaustą ir sudribo ant sofos. 
Svetainės viduryje stovinčios apie dvidešimt kartoninių dė- 
žių privertė prisiminti, kad jis atlikęs toli gražu ne visus 
būtinus darbus. Artūras persirengė ir ėmė pakuoti dėžes. 
Knygas, kurios buvo jose, sudėjo į lentynas. Parketas braš- 
kėjo jam po kojomis. Šiek tiek vėliau vakare, kai jau buvo 
atlikęs neatidėliotinus darbus, jis tvarkingai sudėjo tuščias 
dėžes, įjungė dulkių siurblį ir išsiurbė dulkes; galiausiai su- 
tvarkė virtuvę. Artūro mintys visą laiką sukosi apie naująją 
gūžtą. „Atrodo, įgijau maniako polinkių“, — pagalvojo jis. 
Sukdamas į vonios kambarį, dar svarstė, ką rinktis — vonią 
ar dušą, ir pasirinko vonią. Atsuko vandens čiaupą, įjungė 
nedidelį radijo aparatą, gulintį ant radiatoriaus netoli sie- 
ninės medinės spintos drabužiams kabinti, nusirengė ir įli- 
po į vonią. Tik tada lengviau atsikvėpė. 

Pegi Li trumposiomis 101.3 FM bangomis dainavo dai- 
nų „Karštligė“. Artūras net keletą kartų buvo panėręs gal- 
vi, po vandeniu. Kurį laiką nustebęs klausėsi skardaus dai- 
nos skambesio, nes jį apstulbino tai, kad iš monofoninio 
aparato sklido stereofoninis garsas. Geriau įsiklausęs, iš- 
girdo, kad kažkas iš drabužinės pritaria Pegi Li ne tik bal- 
su, bet ir sprigčiojimu. Nustebęs išlipo iš vonios ir pirštų 
galais patyliukais prisėlino prie drabužių spintos durų no- 
rėdamas geriau įsiklausyti. Garsas darėsi vis aiškesnis. Šiek 
tiek padvejojęs, jis giliai įkvėpė oro ir triukšmingai atla- 
pojo abejas duris. Apstulbęs išpūtė akis ir atsitraukė ata- 
tupstas. 

Pasislėpusi už pakabų spintoje tupėjo nepriekaištingai 
apsirengusi mergina. Užsimerkusi, matyt, sužavėta dai- 
nos ritmo, sprigtuodama nykščiu ir smiliumi, ji niūniavo 
melodiją. 

— Kas jūs tokia ir ką čia veikiate? — paklausė Artūras. 

Moteris krūptelėjo ir išpūtė akis. 

— Ar jūs mane matote? 

- Žinoma, aš jus matau. 

Iš visko sprendžiant atrodė, kad ją labai nustebino tai, 
j0g ją mato. Artūras pareiškė įsibrovėlei, kad nėra nei ak- 
las, nei kurčias, ir pakartojo savo klausimą: 

— Ką jūs čia veikiate? 

Prieš atsakydama, nepažįstamoji prisipažino, kad ją pri- 
bloškė tai, jog jis ją mato, taigi ji jaučiasi labai sukrėsta. 
Artūras neįžvelgė čia nieko ypatinga ir kur kas irzlesniu 
tonu nei iki šiol trečią kartą paklausė: 

— Ką jūs veikiate mano vonios kambaryje tokį vėlų metą? 

— Man atrodo, jūs nesuprantate, kaip tai svarbu, - pa- 
sakė mergina ir paprašė: — Palieskite man ranką! 

Artūras žiūrėjo į ją suglumęs, bet mergina buvo atkakli: 

— Palieskite man ranką, labai prašau. 

— Ne, - atšovė jis, - aš nepaliesiu jums rankos. Norė- 
čiau sužinoti, kas gi čia vyksta? 

Ji paėmė Artūrą už riešo ir paklausė, ar jis jaučia, kad ji 
liečia jį. Pavargęs nuo viso to, kas vyksta, Artūras ryžtin- 
gai pareiškė, kad jaučia jos prisilietimą, kad ją mato ir 
kuo puikiausiai viską girdi. Ketvirtą kartą paklausė, kas ji 
tokia ir ką veikianti jo vonios kambaryje. Mergina gud- 
riai išsisuko nuo klausimo ir linksmai pakartojo, jog sun- 
kiai tikinti, kad jis ją mato, girdi ir jaučia jos prisilietimą. 
Po sunkios darbo dienos nusivaręs nuo kojų Artūras ne- 
buvo linkęs juokauti. 

— Panele, pakaks! Ar šį pokštą sumanė iškrėsti mano kom- 
panionas? Kas jūs tokia? Gal dovana man įkurtuvių proga? 

— Arjūs visuomet esate toks šiurkštus kaip dabar? Negi 
aš panaši į kekšę? 

Artūras atsiduso. 

— Ne, jūs nesate panaši į kekšę, bet jūs slėpėtės mano 
spintoje prieš pat vidurnaktį. 

— Beje, turiu jums pasakyti, kad ne aš, o jūs esate visiš- 
kai nuogas! 

Artūras atitoko, apsivyniojo rankšluostį aplink juosmenį 
ir pasijuto kur kas geriau. Paskui prašneko pakeltu tonu: 

— Gerai, dabar ne laikas juokauti, reikia baigti šį žaidi- 
mą. Liskite lauk, eikite iš mano namų ir grįžusi pasakyki- 
te Polui, kad jis pasielgė blogai, labai labai blogai. 

Mergina atsakė nepažįstanti jokio Polo ir paprašė su- 
švelninti toną. Ji nekurčia. Gal čia ir yra blogai girdinčių, 
bet ji gerai viską girdi. Artūras pasakė, kad jaučiasi labai 
pavargęs ir nesupranta, kas čia vyksta. Įsibrovėlė atrodė 
labai sutrikusi dėl to, kad įsikraustė į spintą. Jis ką tik buvo 
baigęs pakuoti daiktus ir dabar norėjo tik vieno - ramybės. 

- Būkite tokia maloni, grįžkite į savo namus. Galų gale 
kiek galima lindėti drabužių spintoje, išlįskite pagaliau! 

— Nesikarščiuokite, tai nėra taip paprasta, kaip jūs ma- 
note. Man dar nepavyksta pasiekti visiško tikslumo, nors 
paskutiniosiomis dienomis padariau didelę pažangą. 

— O kas pagerėjo per kelias paskutiniąsias dienas? 

— Užsimerkite, aš pabandysiu. 

— Ką pabandysite? 

— Pabandysiu išlipti iš drabužinės, juk pats ką tik liepė- 
te išsikraustyti iš jos. Na ir klausimus užduodate! Užmer- 
kite akis, aš turiu susikoncentruoti. Tikiuosi, galėsite iš- 
tverti dvi minutes nekalbėjęs. 

— Jūs iš galvos išsikraustėte! 

— Ak! Jeigu nenorite turėti nemalonumų, nutilkite ir 
užsimerkite, kitaip turėsiu praleisti su jumis visą naktį. 

Šį kartą sutrikęs Artūras pakluso. Po kelių minučių iš- 
girdo balsą, sklindantį iš svetainės. 

— Neblogai, pernelyg arti sofos, bet neblogai. 

Galvotrūkčiais puolė iš vonios kambario ir išvydo jau- 
ną moterį, sėdinčią ant grindų kambario viduryje. Ji elgė- 
si taip, lyg nieko nebūtų atsitikę. 

— Man patinka, kad palikote kilimus, bet štai tas ant 
sienos kabantis paveikslas klaikus. 


38 MARC LEVY E OJEIGU TAIP BŪTŲ BUVĘ IŠ TIKRŲJŲ... 


— Aš kabinu tokius paveikslus, kokius noriu kabinti, ir 
kabinu juos ten, kur noriu. Man įgriso šis žaidimas, noriu 
kuo greičiau eiti miegoti. Jūs elgiatės labai nerimtai, jūs 
nenorite atsakyti į klausimą, bet dabar prašyčiau kuo grei- 
čiau dingti iš mano namų. Išeikite! Grįžkite iš kur atėjusi! 

— Bet juk čia mano namai! Tiksliau, buvo mano. Viskas 
taip susipainiojo. 

Artūras papurtė galvą. Jis išsinuomojo šį butą prieš de- 
šimt dienų ir buvo įsitikinęs, kad dabar šie apartamentai jo. 

— Taip, aš Žinau, jūs esate pomirtinis mano nuominin- 
kas. Gana komiška situacija. 

- Kalbate velniaižin ką, šio buto šeimininkė - šešiasde- 
šimties metų moteris. Ir prašyčiau man paaiškinti, ką reiš- 
kia žodžiai „pomirtinis nuomininkas“! 

— Oi, kaip būtų apsidžiaugusi mano mama, jeigu būtų iš- 
girdusi šiuos jūsų ką tik pasakytus žodžius. Iš tikrųjų jai še- 
šiasdešimt dveji ir ji dabar, taip susidėjus aplinkybėms, yra 
teisėta mano globėja. Tikroji šio buto šeimininkė esu aš. 

— Vadinasi, jūs turite teisėtą globėją? 

— Reikalai susiklostė taip, kad aš šiuo metu negaliu pa- 
sirašinėti dokumentų - nesveikuoja galva. 

— Jūs pabėgote iš ligoninės? 

— Taip, aš guliu ligoninėje jau mėnesį, jeigu taip galima 
pasakyti. 

— Ten tikriausiai visi nerimauja dėl jūsų. Apie kokią li- 
goninę kalbate, galėčiau jus ten palydėti. 

— Vadinasi, jūs mane laikote beprote, pabėgusia iš psi- 
chiatrinės ligoninės? 

- Ne, ne... 

- Iš pradžių išvadinote mergše, dabar beprote. Ar ne 
per daug per pirmą susitikimą? 

Dabar jam buvo visai nesvarbu, kas ji tokia - mergšė ar 
pamišėlė. Jis buvo žiauriai pavargęs ir norėjo tik vieno — 
atsigulti į lovą ir kuo greičiau užmigti. Bet mergina sėdė- 
jo kaip sėdėjusi ir toliau klausinėjo. 

— Kokią jūs mane matote? — paklausė ji. 

— Nesupratau jūsų klausimo. 

— Kaip aš atrodau, juk nematau savęs veidrodyje. Taigi 
kokia aš esu? 

— Sutrikusi, labai sutrikusi, - ramiai atsakė Artūras. 

— Aš klausiu ne to, norėčiau sužinoti apie savo išvaizdą, 
o ne apie vidų. 

Artūras dvejodamas nužvelgė merginą. Ji aukšta, jos 
akys labai didelės, daili burna, švelnūs veido bruožai, nors 
elgiasi įžūliai, iškalbingos rankos, gracingi judesiai. 

— Jeigu paprašyčiau nupasakoti, kaip man nusigauti į 
metro stotį, jūsų pasakojimas būtų toks pat išsamus? 

- Atleiskite, bet aš nesuprantu, ko siekiate užduodama 
man tokį klausimą. 

— Ar visuomet taip preciziškai ir išsamiai apibūdinate 
moterų išvaizdą? 

— Kaip įėjote į šį butą, jūs turite raktus? 

— Jų man neprireikė. Tai taip pat neįtikima, kaip ir tai, 
kad jūs mane matote. 

Mergina dar kartą pakartojo, jog niekaip negalinti at- 
sistebėti, kad jis ją mato, pasakė, kad jai tai — tikras ste- 
buklas. Prisipažino Artūrui, kad jai labai patiko, kaip jis 
ją apibūdino, ir paprašė atsisėsti šalia. 

— Tai, ką dabar jums papasakosiu, sunku įsivaizduoti, 
juolab suvokti, bet jeigu sutiktumėte išklausyti mano is- 
toriją, jeigu pasitikėtumėte manimi, tada galbūt man pa- 
vyktų viską paaiškinti. Tai labai svarbu, nes jūs, pats to 
nežinodamas, tapote pasaulyje vieninteliu žmogumi, ku- 
riam galiu patikėti savo paslaptį. 

Artūras suprato, kad jis neturi kito pasirinkimo, kad 
nori nenori teks išklausyti šios jaunos moters pasakojimą 
ir, nors miegas pjaute pjovė, atsisėdo šalia jos klausytis 
neįtikimos istorijos, kokios dar niekada savo gyvenime ne- 
buvo girdėjęs. 

Ji - Lorena Klain, gydytoja internė - prieš šešis mėne- 
sius pateko į siaubingą automobilio avariją, kuri pakeitė 
jos gyvenimą. 

— Aš iki šiol tebesu komos būsenos. Nepertraukite ma- 
nęs savo samprotavimais, leiskite viską jums paaiškinti. 

Ji neprisimenanti, kaip įvyko avarija. Atsigavusi palatoje 
po operacijos. Ten dėjosi labai keisti dalykai, ji girdėjusi vis- 
ką, kas buvo kalbama, tačiau negalėjusi nei pajudėti, nei kal- 
bėti. Iš pradžių maniusi, kad tai anestezijos padariniai. 

— Greitai paaiškėjo, kad apsirikau, laikas slinko, bet aš 
taip ir nepabudau. 

Ji ir toliau galėjusi viską stebėti, bet nepajėgusi ben- 
drauti su aplinkiniais. Išgyvenusi didžiausią siaubą, nes 
tiek daug dienų jautėsi lyg paralyžiuota. 

- Jūs negalite net įsivaizduoti, kuo pavirtau. Tapau sa- 
vo kūno kaline. 

Nieko labiau ji netroškusi, kaip tik mirti, bet ir to nega- 
lėjusi padaryti, nes neįstengusi pajudinti net mažojo pirš- 

telio. Motina leidusi laiką jos galvūgalyje. Mintimis mal- 
davusi, kad toji uždusintų ją pagalve. Kai į palatą įėjo dak- 
taras, ji atpažinusi jo balsą. Tai buvo vienas jos profeso- 
rių. Ponia Klain paklaususi, ar jos duktė girdinti, ką ji jai 
sakanti. Fernšteinas atsakęs, kad jis to nežinąs, nieko ne- 
žinąs, kas su ja dabar darosi, bet moksliniai tyrimai lei- 
(džia daryti išvadą, kad žmonės, patekę į tokią padėtį kaip 
ir jos duktė, jaučia išorinius ženklus ir ima būdrauti, kai 
girdi šalia tariamus žodžius. 

- Mama norėjo sužinoti, ar aš kada nors pabusiu iš 
komos. 

Profesorius ramiu balsu paaiškinęs, kad negalįs atsakyti 
į šį klausimą, nes nežinąs, kaip bus iš tikrųjų, tik pataręs 
neprarasti vilties, nes per savo praktiką ne kartą yra matęs, 
kaip žmonės iš komos pabusdavo praėjus daugeliui mėne- 
sių. Teisybė, taip atsitikdavę nedažnai, bet atsitikdavę. 

— Viskas įmanoma, —- pasakė jis. - Mes nesame dievai, 
mes negalime visko žinoti. - Po trumpos pauzės pridūrė: — 
Gili koma yra paslaptingas reiškinys medicinoje. 

Kaip keista, kad ji guli tarsi negyva, nors jos kūnas stip- 
riai nesužalotas. Diagnozė nebuvo raminanti, bet ji ne- 
buvo ir galutinė. 

— Kūno paralyžius - negrįžtamas procesas, o kai žmogų 
ištinka gili koma, visada yra viltis, nors ir labai nedidelė, 
kad viskas baigsis gerai, - pridūrė Lorena. 

Monotoniškai slinko ilgos savaitės, jos darėsi vis ilges- 
nėsir ilgesnės. Lorena gyveno atsiminimų pasaulyje ir sva- 
jojo atsidurti kur nors kitoje vietoje. Kartą naktį įsivaiz- 
davo, koks gyvenimas verda už jos palatos durų, vis įsi- 

vaizduodavo koridorių, ten esančias sesutes, bevartančias 
ligos istorijas arba stumiančias vežimėlį, kolegas, einan- 
čius iš vienos palatos į kitą... 

Ir tada tai įvyko pirmą kartą. 

— Aš atsidūriau tame koridoriuje, apie kurį tiek daug ir 
įtemptai galvodavau. Iš pradžių maniau, kad tai mano vaiz- 
duotės žaismas, nes labai gerai pažinojau šias vietas. Juk 
viskas vyko ligoninėje, kurioje dirbau. Bet iš tikrųjų situa- 
cija buvo stebėtinai tikroviška. Mačiau mane supantį per- 
sonalą: Beti atidarė sieninės spintos duris, išėmė kompre- 
sus ir vėl jas uždarė, Stefanas drožė pro šalį kasydamasis 
galvą. Kamuojamas nervinio tiko, jis visada taip daro. 

Lorena girdėjusi, kaip atsidaro lifto durys, užuodusi kva- 
pą maisto, kurį nešė tą pamainą dirbančiam personalui. 
Niekas jos nematė, žmonės, būdami šalia, elgėsi visiškai 
laisvai ir nė nebandė jos šalintis. Kai Lorena pasijusdavo 
išvargusi, sugrįždavo į savo kūną. 


Taip pamažu ji išmoko judėti po visą ligoninę. Kai su- 
telkdavo mintis ir imdavo intensyviai galvoti, kad norėtų 
atsidurti valgykloje, ten ir atsidurdavo. Lorena prisėsda- 
vo prie pietaujančios prancūzų porelės ir stebėdavo, kaip 
landų praleido mamos namuose. 

— Daugiau to nebedariau. Buvo pernelyg skaudu būti 
šalia mamos ir negalėti nieko jai pasakyti, negalėti su ja 
bendrauti. 

Kali pajuto Lorenos buvimą, ji inkšdama bėgiojo po 
kambarį ratais. Šito Lorenai buvo per daug. 

Dabar ji sugrįžo į savo namus, ten, kur jausdavosi ge- 
riausiai. | 

— Aš gyvenu visiškoje vienatvėje. Neįmanoma įsivaiz- 
duoti, ką reiškia negalėti su niekuo šnekėtis, ką reiškia 
būti niekieno nematomai, negalėti gyventi visiems įpras- 
to gyvenimo. Prisimenate, kokia buvau nustebusi ir susi- 
jaudinusi, kai jūs šį vakarą aptikote mane vonios kamba- 
rio spintoje ir pasakėte, kad mane matote. Nežinau ko- 
dėl, bet jaučiu, jog galėčiau kalbėtis su jumis valandų va- 
landas, taip stipriai trokštu su kuo nors bendrauti, atro- 
do, kad mano žodžių atsargos niekada neišseks. 

Po tokio džiaugsmingo jausmų proveržio stojo tyla. Vo- 
kų kertelėse it perlai sutvisko ašaros. Lorena žvelgė į Ar- 
tūrą. Sėdėjo parėmusi skruostą ranka ir žiūrėjo į jį. 

- Jūs manote, kad aš pamišėlė? 

Artūras ramiai išklausė merginos pasakojimą. Jį sujau- 
lino Lorenos emocijos, kai ji kalbėjo apie tokius keistus 
dalykus. Nieko panašaus kaip gyvas nebuvo girdėjęs. 

— Visa tai šiek tiek trikdo mane, tai labai netikėta, ne- 
įprasta. Net nežinau, ką pasakyti. Labai norėčiau jums 
padėti, bet nežinau kaip. 

- Leiskite man čia pasilikti, aš pasidarysiu visiškai ma- 
žytė ir netrukdysiu jums. 

- Jūs iš tikrųjų tikite tuo, ką man papasakojote? 

- Ojjūs nepatikėjote nė vienu mano žodžiu? - paklausė 
I orena. - Norite pasakyti, kad laikote mane pakrikusios 
psichikos žmogumi? Vadinasi, aš nebeturiu jokio šanso, 
jūs buvote paskutinė mano viltis. 

Artūras pasiūlė Lorenai įsivaizduoti, kaip ji jaustųsi, jei- 
gu vidurnaktį savo vonios kambario spintoje aptiktų pa- 

sislėpusį vyrą. Susijaudinusį, bandantį įteigti, kad jis - vai- 
duoklis, kad ištiktas komos? Ką tokiu atveju ji pagalvotų 
ir kaip reaguotų? 

Loreną kausčiusi įtampa atslūgo, ašarotą veidą nušvie- 
tė šypsena. Ji daugiau nebekalbėjo apie ją ištikusią bėdą, 
tik pasakė, kad, jeigu būtų atsitikę kaip jam, būtų ėmusi 
raudoti. Ir pridūrė: 

— Artūrai, maldauju, patikėkite manimi. Niekas nega- 
lėtų išgalvoti tokios istorijos. 

— Taip, taip, bet mano kompanionas labai išmoningas, 
jis galėtų iškrėsti dar ne tokį pokštą. 

— Užmirškite pagaliau savo kompanioną! Jis čia niekuo 
dėtas ir tai, ką jums papasakojau, nėra juokai. 

Artūras paklausė, kaip ji sužinojusi jo vardą. Lorena 
atsakė, kad tai įvyko dar prieš tai, kai jis aptiko ją vonios 
kambaryje. Kai ji anksčiau buvo šiame bute, jis atėjęs su 
nekilnojamojo turto agentu ir pasirašęs virtuvėje ant sta- 
lo nuomos sutartį. Ji taip pat buvusi čia, kai jis atvykęs su 
dėžėmis ir kai jas pakavęs, netgi mačiusi, kaip Artūras 
sudaužė lėktuvo maketą jį išpakuodamas. Nors Artūras 
buvo labai susisielojęs, ji tvardėsi, kad nepradėtų juoktis 
iš jį apėmusio pykčio. Ji taip pat mačiusi, kaip jis kabinęs 
virš lovos štai šį banalų paveikslą. 

- Jūs kaip koks maniakas dvidešimt kartų perstūminė- 
jote iš vienos vietos į kitą sofą, ieškodamas jai tinkamos 
vietos; norėjau jums pasufleruoti, kur ją statyti, nes tai 
buvo labai akivaizdu. Aš esu su jumis nuo pat pirmos die- 
nos, kai įkėlėte koją į šį butą. Beveik visą laiką leidžiu 
savo namuose. 

— Jūs būnate čia ir tada, kai aš maudausi duše, ir tada, 
kai guliu lovoje? 

- Aš nesu iš tų, kurie mėgsta žiūrėti pro rakto skylutę. 
Beje, jūs labai gerai sudėtas. Netgi labai, tik riebalų galė- 
tų būti mažiau. 

Artūras suraukė antakius. Ši jauna moteris elgėsi ir kal- 
bėjo labai įtikinamai, net pernelyg nepriekaištingai, ta- 
čiau jos istorijos buvo neimanoma suvokti protu. Jeigu ji 
taip trokšta, kad jis viskuo patikėtų, tai yra tik jos, 0 ne jo 
problema, jis neturi jokių argumentų įrodinėti priešingai, 
juolab kad nėra jos psichiatras. 

Artūras labai norėjo miego ir, kad kuo greičiau viskas 
baigtųsi, pasiūlė Lorenai apsinakvoti jo bute. Pasakė, kad 
pats atsiguls svetainėje ant sofos, kuriai taip sunkiai rado 
tinkamą vietą, o jai patarė įsikurti miegamajame. Ryto- 
jaus dieną ji galėsianti grįžti į ligoninę ar kur kitur ir jų 
keliai išsiskirsią. Bet Lorena nepritarė tokiam pasiūlymui. 
Atsistojo kupina ryžto padaryti viską, kad jis išklausytų 
j0s pasakojimą. Paskui ėmė berti žodžius vardydama vis- 
ką, ką buvo patyrusi paskutinėmis dienomis. 

Ji perpasakojo užvakarykštį apie vienuoliktą valandą 
vykusį Artūro pokalbį su Kerole Ena. Kerolė Ena metusi 
ragelį po to, kai Artūras, nenorėdamas dar kartą aiškintis 
jųdviejų santykių, pasakęs frazę „Patikėkite manimi!“ Lo- 
rena mačiusi, kaip jis, pakuodamas daiktus, sudaužęs du 
puodelius. „Patikėkite manimi!“ Priminė, kaip jis pramie- 
gojo, o paskui nusiplikė vandeniu maudydamasis duše. 
„Patikėkite manimi!“ Priminė, kaip nervindamasis ieško- 
j0 automobilio raktelių. „Patikėkite manimi, velniai rau- 

tų!“ Beje, jis labai išsiblaškęs, rakteliai gulėjo ant staliu- 
ko prie durų. „O kai jūs valgėte sumuštinį su saliami deš- 
ra, išsitepėte švarką, ir jums teko prieš išeinant iš namų 
persirengti.“ 

— Ar dabar tikite manimi? 

- Jūs sekate mane jau daug dienų, bet kodėl tai darote? 

— Apie kokį sekimą kalbate, čia juk ne Votergeitas! Čia 
nėra nei kamerų, nei paslėptų klausymosi aparatų. Gal 
pulsite ieškoti „blakių“? 

— Kodėl gi ne? Šiaip ar taip, tai logiškiau nei jūsų istori- 
ja, ar ne? 

— Imkite automobilio raktelius! 

- Ir kur mes važiuosime? 

- Į ligoninę, pasižiūrėti į mane. Noriu nusivesti jus į sa- 
vo palatą, noriu, kad pamatytumėte mane ten gulinčią. 

- Tai bent! Dabar pirma valanda nakties, o aš turiu 
trenktis į ligoninę, esančią kitame miesto gale, prašyti bu- 
dinčių sesučių, kad jos palydėtų mane į jaunos moters, 
kurios nepažįstu, palatą, nes bendrauju tik su vaiduokliu, 
apsigyvenusiu mano bute, kad aš labai noriu miego, kad 
ji siaubingai užsispyrusi ir kad tai vienintelis būdas viską 
išsiaiškinti ir taikiai išsiskirti. 

— Gal žinote kokį nors kitą būdą išsiaiškinti tiesą? 

— Ką turite galvoje? 

- Jūs ką tik pasakėte, kad labai norite miego, bet vargu 
ar galėsite užmigti. 

— Bet kodėl gerasis Dievulis nusižiūrėjo mane ir atsiun- 
tė jus būtent pas mane? 

- Patarčiau šiuo atveju nesikliauti Dievu. Jūs jį netiki- 

te, pats tai pasakėte telefonu savo kompanionui, kai ap- 
tarinėjote kontraktą. „Polai, aš netikiu Dievą. Šį užsaky- 
mą mes gausime tik todėl, kad esame geriausi. Jeigu ne- 
pavyktų, tuomet turėsime viską išsiaiškinti ir suprasti, ką 
padarėme ne taip, kaip iš tikrųjų reikėjo daryti.“ Taigi pa- 
galvokite kokias penkias minutes, kodėl buvote neteisus, 
tai viskas, ko aš prašau. Tikėkite manimi! Man reikia jū- 
sų, jūs esate vienintelis asmuo... 

Artūras pakėlė telefono ragelį ir surinko savo kompa- 
niono numerį. 

— Ar pažadinau tave? 

— Ne! Dabar pirma valanda nakties, aš laukiu, kad man 
paskambintum ir lieptum eiti miegoti, - atsakė Polas. 

— Ką tu sakai, negi turėjau dėl to tau paskambinti? 

— Ne, tu neturėjai man paskambinti, tik žinok, kad pri- 
kėlei mane iš miego. Ko nori tokią vėlyvą valandą? 

— Noriu pasakyti, kad taip kvailai pokštaudamas tu 
peržengei visas ribas. 

Artūras ištiesė Lorenai telefono ragelį ir paprašė, kad 
ji pasikalbėtų su jo kompanionu Polu. Toji atsakė nega- 
linti paimti telefono ragelio, kaip, beje, ir jokio kito daik- 
to. Kitame laido gale iš kantrybės išvestas Polas paklausė 
Artūro, su kuo šis šnekasi. Artūras pergalingai nusišyp- 
sojo ir paspaudė garsiakalbio mygtuką. 

— Ar girdi mane, Polai? 

- Taip, aš girdžiu tave. Sakyk, kokį žaidimą tu žaidi? Aš 
noriu miego. 

— Aš irgi noriu miego, patylėk sekundę. Lorena, dabar 
kalbėk su juo! 

Ji gūžtelėjo pečiais. 

- Jeigu taip norite. Sveikas, Polai, aš žinau, kad jūs ma- 
nęs negirdite. 

— Paklausyk, Artūrai, jeigu tu paskambinai tik todėl, 
kad nieko nepasakytum, atidėkime pokalbį kitam kartui. 
Dabar pernelyg vėlu. 

— Atsakyk jai. 

— Kam? 

- Tai, kuri nori su tavimi pasikalbėti. 

- Tu ir esi tas žmogus, kuris nori su manimi pasikalbėti, 
ir aš atsakiau į tavo klausimus. 

— Vadinasi, tu girdėjai tik mano balsą? 

- Gal tu kaip Žana d'Ark ėmei girdėti balsus? Tau per- 
kaito smegenys! 

Lorena, nutaisiusi gailiaširdišką miną, įdėmiai žvelgė į 
Artūrą. 

Artūras panarino galvą; kad ir kaip būtų, jeigu jie susi- 
mokę, nebus taip lengva viską iškelti aikštėn. Neišjung- 
damas garsiakalbio, jis išklausė Polo klausimą, apie ką 
norįs pasikalbėti. Artūras atsakė pats pamiršęs, ką norė- 
jęs jam pasakyti, ir atsiprašė, kad taip vėlai paskambino. 
Polas su nerimu balse paklausė, ar jam viskas gerai, gal 
reikia draugo pagalbos. Artūras jį nuramino patikinda- 
mas, kad viskas klostosi gerai. Dar kartą padėkojo. 

— Ką gi, nėra už ką. Mano smarkuoli, gali mane žadin- 
ti kada panorėjęs ir kalbėti visokiausias kvailystes. Da- 
ryk tai nedvejodamas, juk mudu kompanionai. Jeigu ta- 
ve ims kamuoti kokios nors bėdos, pažadink mane, ir aš 
tave paguosiu. 

— Labanakt, Polai. 

Ir jiedu pakabino telefonų ragelius. 

— Vežkite mane į ligoninę, - paprašė Lorena. 

— Ne, niekur aš jūsų nevešiu, eikite pro duris lauk, lai- 
kas baigti šią Rokambolio* nuotykių vertą istoriją. Pane- 
le, aš esu išvargęs ir noriu miego. Gulkitės miegamajame, 
aš permiegosiu ant sofos; jei ne - drožkite savo keliais. 
Tai galutinis mano sprendimas. 

— Ką gi, jūs užsispyręs labiau nei aš. Eikite į savo kam- 
barį, man nereikia jūsų lovos. 

— O ką darysite jūs? 

— Negi jus tai jaudina? 

— Taip, jaudina, bet aš nebenoriu tęsti pokalbio. 

— Aš liksiu čia, svetainėje! — pareiškė Lorena. 

— Tik iki rytojaus, o paskui... 

— Taip, iki rytojaus ryto, dėkoju už malonų elgesį ir sve- 
tingumą. 

- Ir jūs neateisite į mano kambarį šnipinėti manęs? 

— Jums nelieka nieko kita, kaip tik užsirakinti savo kam- 
bario duris, juk vis tiek netikite nė vienu mano žodžiu, be 
to, kaip jau esu sakiusi, aš mačiau jus miegantį nuogą, 
taigi manęs nebenustebinsite. 

-— Tikiuosi, jūs nesate iš tų, kurie mėgaujasi slapčia ste- 
bėdami, ką daro kitas! 

Lorena pasakė, kad dar visai neseniai vonios kambary- 
je matė jį nuogutėlį. Artūras paraudo ir palinkėjo Lore- 
nai labos nakties. 


*Rokambolis- Ponsono diu Terajaus romanų herojus. 


50 MARC LEVY m OJEIGU TAIP BŪTŲ BUVĘ IŠ TIKRŲJŲ... 


- Artūrai, ir aš linkiu jums labos nakties ir saldžių sapnų. 

Artūras nuėjo į savo kambarį ir užsirakino duris. 

- Bet juk tai beprotybė, - pusbalsiu nusikeikęs tarė jis. - 
Kažkokia nesąmonė! 

Jis nusirengė ir krito į lovą. Žali žadintuvo skaičiai ro- 
dė pusę dviejų nakties. Niekaip negalėjo užmigti, žiūrėjo, 
kaip juda laikrodžio rodyklės. Ir taip iki dviejų valandų 
vienuolikos minučių. Paskui, pašokęs iš lovos, užsivilko 
megztinį, užsimovė džinsus, kojines ir triukšmingai nu- 
drožė į svetainę. Lorena sėdėjo ant palangės parietusi ko- 
jas. Kai tik jis įžengė, ėmė kalbėti net neatsisukusi. 

— Man labai patinka šis vaizdas, o jums? Dėl jo ir susi- 
gundžiau pirkti šį butą. Man patinka žiūrėti į tiltą, aš mėgs- 
tu vasarą atidaryti langą ir klausytis krovininių laivų sire- 
nų gausmo. Labai norėčiau suskaičiuoti jūros bangas, ku- 
rios dūžta priešais forštevenį po Aukso Vartais. 

— Gerai, važiuojam, — toks buvo Artūro atsakymas. 

— Nejaugi? Ir kas paskatino jus taip netikėtai apsispręsti? 

— Šiąnakt išmušėte mane iš pusiausvyros, reikia kuo grei- 
čiau baigti šią istoriją, nes rytoj reikės daug dirbti. Dieną 
turiu svarbų pasimatymą, man reikia bent dvi valandas 
pamiegoti. Taigi vykime į ligoninę. Gal galite paskubėti? 

- Eikite, aš netrukus prisijungsiu prie jūsų. 

— Kur prisijungsite? 

— Sakau, kad pasivysiu jus, po dviejų minučių jau būsiu 
su jumis. Ir kodėl taip nepasitikite manimi? 

Artūras buvo įsitikinęs, kad ir taip parodė jai daugiau 
pasitikėjimo, nei būtų derėję. Prieš išeidamas iš buto, dar 
kartą paklausė jos vardo ir pavardės. Atsakiusi į šį klausi- 

mą, Lorena informavo, kelintame aukšte yra jos palata, 
koks palatos numeris. Taigi paaiškėjo, kad ji guli penkta- 
me ligoninės aukšte, 505 palatoje. Paskui pridūrė, kad šį 
skaičių labai lengva atsiminti dėl dviejų penketų. Artūras 
įdėmiai išklausė, paskui išėjo pro duris ir pasuko į auto- 
mobilių aikštelę. Kai priėjo prie savo automobilio, Lore- 
na jau sėdėjo galinėje sėdynėje. 

— Nežinau, kaip tai padarėte, bet įspūdis labai stiprus. 
Matyt, dirbote kaip juodas jautis kartu su Hudiniu! 

— Kas jis toks? 

— Hudinis - iliuzionistas. 

- Jūs daug žinote, pone. 

— Sėskitės į priekį, čia ne taksi. 

— Būkite bent šiek tiek atlaidesnis, aš jums jau sakiau, 
kad man dar trūksta įgūdžių, bet, patikėkite, greitai iš- 
moksiu nusileisti ant variklio dangčio. Kol kas tegaliu su- 
koncentruoti savo mintis taip, kad atsidurčiau automobi- 
lio viduje. Bet, kaip jums jau sakiau, aš gana greitai darau 
pažangą. 

Lorena atsisėdo šalia jo ir ėmė žiūrėti pro langą. Įsi- 
viešpatavo tyla, automobilis niro į naktį. Artūras paklau- 
sė Lorenos patarimo, kaip prasmukti tokį vėlų laiką į li- 
goninę. Ji pasiūlė jam apsimesti iš Meksikos atvažiavusiu 
jos pusbroliu, kuris tik trumpam atvykęs į San Franciską 
ir čia būsiąs tik parą. Anksti rytą lėktuvu jis neva turįs 
išskristi į Angliją, kur užtruksiąs net šešis mėnesius, taigi 
dabar yra priverstas nusižengti griežtoms ligoninės tai- 
syklėms ir prašytis įleidžiamas tokį vėlų metą į ligoninę, 
nes norįs aplankyti savo pusseserę, kurią karštai mylįs. 

Artūras pasakė, kad atsidurti Pietų Amerikos gyventojo 
kailyje tikrai nenorėtų, ir pareiškė, kad toks melas jam 
nepriimtinas, bet ką padarysi, jeigu taip elgtis verčiančios 
aplinkybės. 

Lorenai nepatiko, kad jis nepritaria jos planui, ji netgi 
pasiūlė atidėti vizitą į ligoninę rytojaus dienai. Šiaip ar 
taip, Artūras norėjo kuo greičiau išsklaidyti savo nerimą 
ir abejones. „Saabas“ įvažiavo į ligoninės teritoriją. Lore- 
na liepė sukti į dešinę, paskui į kairę ir pavažiavus alėja 
sustoti prie sidabrinės pušies. Kai automobilis sustojo, Lo- 
rena parodė pirštu tamsoje į skambutį ir pasakė, kad ne- 
skambintų pernelyg ilgai. 

— Kad nesuerzintum, - pridūrė. 

— Ko nesuerzinčiau? — paklausė Artūras. 

— Budinčių sesučių. Jos turi skubėti per visą koridorių, 
juk negali kaip aš atsidurti ten, kur tik panori. 


Artūras išlipo iš automobilio ir du kartus garsiai paskam- 
bino. Duris atidarė nedidelio ūgio moteris su akiniais vėž- 
lenos rėmeliais. Paklausė, ko jam reikia. Artūras greitai 
išdėstė Lorenos sukurtą istoriją. Budinti sesutė pareiškė, 
kad jis privalėtų žinoti ligoninės taisykles, o jeigu nežino, 
tegul maloni viską išsiaiškinti. Jam nelieka nieko kita, kaip 
tik ateiti čia rytoj, taigi atidėti savo išvykimą. 

Jis maldavo, priminė, kad išimtys tik patvirtina taisyk- 
les, apsimetė, kad pasiruošęs paklusti, nors tai daryti be 
galo sunku. Sesutė staiga žvilgtelėjo į laikrodį ir krūptelė- 
jo. Pagaliau tarė: 

— Aš kaip tik ketinau pereiti palatas, sekite paskui ma- 
ne. Netriukšmaukite, nelieskite nieko rankomis ir po pen- 
kiolikos minučių jau būsite ten, kur taip veržiatės. 

Artūras pakėlė sesutės ranką prie lūpų ir pabučiavo at- 
sidėkodamas. 

— Ar visi vyrai Meksikoje tokie galantiški? - paklausė ji 
vos pastebimai nusišypsojusi. 

Budinčioji įleido Artūrą į ligoninės korpuso vidų ir liepė 
eiti jai iš paskos. Jiedu įžengė į liftą ir pakilo į penktą aukštą. 

— Aš jus palydėsiu, —- pasakė sesutė, - paskui pereisiu 
palatas ir sugrįšiu pas jus. Tik nieko nelieskite. 

Ji atidarė 505 numeriu pažymėtos palatos duris. Patal- 
pa skendėjo tamsoje. Atrodė, kad lovoje gulinti moteris, 
nušviesta silpnos naktinės lemputės šviesos, giliai įmigu- 
si. Iš taip toli Artūras negalėjo įžiūrėti moters veido bruo- 
žų. Sesutė tyliai pasakė: 

- Prieikite arčiau, ji tikrai nepabus, tik kalbėdamas at- 
sargiai rinkite žodžius. Niekas nežino, kaip į juos reaguo- 
ja komos ištikti pacientai. Tokios nuomonės yra daktarai, 
aš turiu savo nuomonę. 

Artūras tylutėliai pirštų galais ėmė sėlinti prie lovos. 
Lorena jau stovėjo prie lango. Ji paprašė Artūro, kad šis 
prieitų kuo arčiau. 

— Paskubėkite, noriu matyti, kaip reaguosite. 

Artūras mintyse klausė savęs, ką jis čia veikia. Paskui pri- 
tykino prie pat lovos ir išpūtė iš nuostabos akis. Pribloškian- 
tis panašumas! Lovoje gulinti mergina atrodė labiau išblyš- 
kusi negu su šypsena jį stebinti jos antrininkė, bet jų veido 
bruožai buvo identiški. Artūras pasitraukė atatupstas. 

— Negali būti! Jūs esate jos sesuo dvynė? 

- Jūs nepataisomas! Aš neturiu sesers. Lovoje gulinti 
moteris — tai aš, padėkite man ir pagaliau suvokite, kad 
nieko neišsigalvoju. Aš jūsų neapgavau ir tai, ką matote, 
yra tikra, jūs to nesusapnavote. Artūrai, turite patikėti ma- 
nimi ir nenusisukti. Man labai reikia jūsų pagalbos, jūs 
esat vienintelis žmogus šioje žemėje, su kuriuo galiu kal- 
bėtis per paskutinį pusmetį, vienintelis, kuris jaučia ma- 
no buvimą ir mane girdi. 

— Bet kodėl aš? 

— Šito nežinau, niekas negalėtų logiškai to paaiškinti. 

— Bet juk tai, kas čia vyksta, labai baisu. 

— Nejau manote, kad aš nebijau? 

Ji iš tikrųjų jautė siaubingą baimę. Juk matė, kaip jos 
kūnas kasdien vyto tarytum daržovė, kad jos gyvybę pa- 
laikė tik iš šlapimtakio išvestas zondas ir perfuzijos apa- 
ratas, per kurį į organizmą patekdavo ją maitinantis fi- 
ziologinis tirpalas. Ji negalėjo atsakyti į Artūro klausimus, 
negalėjo rasti atsakymo ir į tuos klausimus, kurie kamavo 
ją pačią visą laiką nuo ano lemtingo nutikimo. 

— Aš ieškau atsakymo į klausimus, kurie jums net neat- 
eitų į galvą, - pareiškė Lorena. 

Liūdnai žvelgdama į Artūrą, ji pasidalijo su juo savo 
abejonėmis ir baimėmis. Kiek laiko truks šis mįslingas 
nuotykis? Ar ji galės nors keletai dienų grįžti į normalų 
gyvenimą ir priglausti prie širdies visus tuos, kuriuos my- 
li? Kodėl gražiausius gyvenimo metus ji turėjo atiduoti 
medicinos studijoms, jeigu viskas taip liūdnai baigėsi? 
Kiek dienų jai dar liko gyventi iki tos minutės, kada nu- 
stos plakti jos širdis? Ji matė savo pačios mirtį ir dabar ją 
persekioja siaubinga baimė. 

— Aš esu žmogus vaiduoklis, Artūrai. 

Jis nuleido akis nenorėdamas sutikti Lorenos žvilgsnio. 

— Mirusieji išeina iš šio pasaulio, o jūs kol kas esate čia. 
Eikime iš ligoninės, grįžkime namo, esu pavargęs kaip ir 
jūs. Aš jus parvešiu. 

Jis apkabino Loreną per pečius norėdamas paguosti. 
Atsisukęs pamatė sesutę. Toji nustebusi Žiūrėjo į jį. 

-— Jus sutraukė mėšlungis? 

— Ne, kodėl klausiate? 

— Jūs stovite pakėlęs rankas, lyg kažką mėšlungiškai 
čiuoptumėte ore. 

Artūras nuleido rankas. 

- Argi jūs jos nematote? - paklausė sesutės. 

— Ko nematau? 

— Negi jūs nieko nematote? 

— Prieš išvykstant jums reikėtų pailsėti, jūs elgiatės la- 
bai keistai. 

Norėdama nuraminti, sesutė ėmė Artūrą guosti, kad visi 
tokiais atvejais patiria šoką, kad tai normali būsena ir kad 
tai praeis. Artūras lėtai, atsargiai rinkdamas žodžius, tarė: 

— Ne, aš jaučiuosi gerai, noriu išeiti. 

Sesutė paklausė, ar jis nepasiklys, jeigu jo niekas nely- 
dės. Artūras nuramino ją sakydamas, kad žino kelią, iš- 
ėjimas yra koridoriaus gale. 

— Gerai, tuomet aš dar liksiu čia, turiu darbo kaimyni- 
nėje palatoje, reikia pakeisti patalynę. 

Artūras atsisveikino ir išėjo į koridorių. Sesutė, nulydė- 
dama jį akimis, matė, kaip jis iškėlė rankas ir sušnibždėjo: 
„Aš tikiu jumis, Lorena, tikiu jumis“. Suraukusi antakius, 
moteriškė pasuko į kaimyninę palatą. „Ak! Jis patyrė di- 
džiulį sukrėtimą, todėl taip ir elgiasi.“ Lorena ir Artūras 
įėjo į lifto kabiną. Artūras stovėjo nuleidęs akis. Jis tylėjo, 
ji irgi neištarė nė žodžio. Kai jiedu išėjo iš ligoninės pasta- 
to, lauke pūtė šiaurės vėjas, lynojo įkyrus lietutis, spaudė 
šaltis. Jis pasikėlė apsiausto apykaklę pridengdamas pa- 
kaušį ir atidarė Lorenai automobilio dureles. 

— Prašom lipti į vidų, reikia nusiraminti ir ramiai viską 
apsvarstyti. 

Ji įlipo į automobilį ir jam nusišypsojo. 

Visą kelią jie nepratarė vienas kitam nė žodžio. Artū- 
ras susikaupęs vairavo, Lorena žiūrėjo pro langą į dangu- 
mi plaukiančius debesis. Tik tada, kai automobilis susto- 
jo prie namo, tebežvelgdama į dangų, ji prabilo: 

— Man taip patikdavo naktis, patikdavo tyla, siluetai, 
kurie nemeta šešėlių, patikdavo žvilgsniai - jie visai kito- 
kie nei dieną. Tarytum du pasauliai, nieko nežinantys vie- 
nas apie kitą, dalytųsi miestą. Sutemose gali sutikti daug 
žmonių, 0 auštant jie visi dingsta. Niekas nežino, kur jie 
pranyksta. 

— Kraupi istorija, ar ne? 

— Taip, tik nereikėtų pernakt kartoti vieno ir to paties. 

— Tiek jos ir teliko... 

— Pastatykite automobilį, aš palauksiu jūsų viršuje. 

Artūras, nenorėdamas prižadinti kaimynų, paliko au- 
tomobilį lauke. Jis užlipo laiptais ir įžengė į butą. Lorena 
sėdėjo svetainės viduryje parietusi kojas. 

- Jūs taikėtės į sofą? — linksmai paklausė jis. 

— Ne, aš taikiausi į kilimą, kaip matote, ant jo ir įsikū- 
riau. 

— Melage, aš matau, kad taikėtės į sofą. 

— Sakau, kad buvau nusitaikiusi į kilimą! 

- Jūs prasta žaidėja. 

— Norėjau užplikyti jums arbatos, bet... turite kuo grei- 
čiau eiti į lovą, laiko miegoti ir taip liko labai nedaug. 

Artūras ėmė klausinėti Loreną apie ją ištikusią avariją, 

ji papasakojo jam apie „senojo anglo“ kaprizą, apie 
„Triumfą“, kurį taip mėgo, apie savaitgalio išvyką į Kar- 
melį vasaros pradžioje, kai ši baigėsi Junion aikštėje. Ji 
nežinanti, kas atsitiko po to. 

- O jūsų draugas? 

— Mano draugas? 

- Jūs skubėjote su juo susitikti? 

— Netaip formuluojate klausimą, -juokdamnasi atsakė Lo- 
rena. — Jis turėtų skambėti taip: „Ar turite artimą draugą?“ 

- Ar jūs turėjote artimą draugą? — pakartojo Artūras. 

— Dėkoju už būtąjį laiką. 

- Bet jūs neatsakėte į mano klausimą. 

- Ar jums tai rūpi? 

— Ne, aš iki šiolei nesuprantu, kodėl įsivėliau į šią istoriją. 

Artūras apsisuko ir nudrožė durų link. Eidamas dar spėč- 
jo pasakyti, kad bus geriau, jeigu Lorena ilsėsis jo lovoje, 
o jis išsimiegos svetainėje. Lorena padėkojo Artūrui už 
galantiškumą ir atsakė, kad labai gerai jaučiasi ant sofos. 
Artūras buvo siaubingai nuvargęs, jis norėjo kuo greičiau 
atsigulti ir apsvarstyti tai, ką buvo patyręs šį vakarą. Apie 
viską jiedu pasikalbėsią rytoj. Prieš uždarydamas duris, 
palinkėjo Lorenai labos nakties, o ji paprašė dar vienos 
paslaugos. 

— Gal galėtumėte pabučiuoti mane į skruostą? 

Artūras palenkė galvą ir klausiamai pažvelgė į Loreną. 

— Dabar jūs panašus į dešimtmetį berniuką, - tarė Lo- 
rena. - Juk aš prašau tokio menkniekio - pabučiuoti ma- 
ne į skruostą. Jau šeši mėnesiai, kaip niekas nėra manęs 
apkabinęs. 

Jis sugrįžo nuo durų, priėjo prie Lorenos, apkabino ją 
ir pabučiavo į abu skruostus. Ji prisiglaudė galva jam prie 
krūtinės. Artūras buvo nerangus ir suglumęs. Nevikriai 
įsisprendė rankomis į klubus. Lorena švelniai perbraukė 
skruostu jam per petį. 

— Ačiū, Artūrai, ačiū už viską. O dabar eikite miegoti, 
jūs labai išsekęs. Aš jus pakelsiu, kai reikės. 

Jis nuėjo į miegamąjį, nusivilko megztinį, marškinius, 
nusimovė džinsus, numetė juos ant kėdės ir nėrė po ant- 
klode. Po kelių minučių jau miegojo. Kai giliai įmigo, sve- 
tainėje įsikūrusi Lorena užmerkė akis, susikoncentravo 
ir nelyg ekvilibristė atsidūrė fotelyje šalia lovos, kurioje 
miegojo Artūras. Ji įsistebeilijo į jį. Artūro veidas buvo 
giedras, jo lūpų kampučiuose žaidė šypsena. Ilgai žiūrėjo 
jam į veidą, žiūrėjo tol, kol miegas perveikė ir ją. Tai buvo 
pirmas kartas po to baisaus įvykio, kai ji užmigo. 

Kai Lorena apie dešimtą valandą pabudo, Artūras dar 
miegojo giliu miegu. 

- Šimts pypkių! - garsiai sušuko ji. 

Paskui atsisėdo prie jo ant lovos ir tarė: 

— Kelkitės, jau labai vėlu! 

Artūras apsivertė ant kito šono ir nusikeikė. 

— Kerole Ena, ramiau. 

— Švelniai, labai švelniai, kelkitės pagaliau, aš nesu Ke- 
rolė Ena, dabar penkios minutės po dešimtos. 

Artūras iš lėto praplėšė vokus, staiga išpūtė akis ir atsi- 
sėdo lovoje. 

— Jūs apstulbęs, kad palaikėte mane kita moterim? — 
paklausė ji. 

— Čia jūs, tai nebuvo tik sapnas? 

— Galėtumėte būti santūresnis, labai jau banaliai nu- 
skambėjo jūsų žodžiai. Turite paskubėti, jau kelios minu- 
tės po dešimtos. 

— Ką! - sušuko jis. - Juk žadėjote mane pažadinti! 

— Aš nesu kurčia, gal Kerolė Ena neprigirdi. Atsipra- 
šau, net nepajutau, kaip užsnūdau. Nuo tos dienos, kai 
atsidūriau ligoninėje, man taip dar nėra buvę. 

— Na ir tonas! Jūs sugadinote man naktį, rytą vėl tas pats! 

—- Ojūs rytą esate siaubingas, man labiau patinkate, kai 
miegat. 

— Norite iškelti sceną? 

— Nė nesvajokit, kuo greičiau renkitės. Paskui vėl imsi- 
te mane kaltinti. 

- Žinoma, juk pati esate dėl visko kalta! Būkite tokia 
maloni ir išeikite iš kambario, nes aš guliu nuogas, man 
reikia apsirengti. 

— Koks jūs drovus! 

Artūras paprašė, kad ji nekeltų jam šeimyninės scenos. 
Nutaisiusi rūgščią miną, Lorena palinkėjo jam geros die- 
nos ir tučtuojau dingo. Artūras sutrikęs keletą sekundžių 
dairėsi nieko nesuprasdamas, paskui sušuko: 

— Lorena! Užteks krėsti pokštus, aš žinau, kad esate čia. 
Koks bjaurus jūsų charakteris. Pasirodykite, tai kvaila! 

Nuogas jis mosikavo rankomis svetainėje ir liovėsi tik 
tada, kai pažvelgęs pro langą pamatė į jį žiūrintį nustebu- 
sį kaimyną. Tuomet priėjo prie sofos, paėmė antklodę, 
apsivyniojo ją aplink juosmenį, ketindamas eiti į vonios 
kambarį. 

— Aš nuogas stoviu svetainės viduryje, - sumurmėjo po 
nosimi, — nors siaubingai vėluoju. To dar niekada nėra 
buvę, kalbuosi pats su savimi kaip koks nevisprotis. 

Įėjęs į vonios kambarį, pradarė drabužių spintos duris 
ir švelniu balsu paklausė: 

- Lorena, jūs čia? 

Jokio atsako. Artūras atrodė labai nusivylęs. Paskui grei- 
tai palindo po dušu. Išsimaudęs nubėgo į kambarį, atida- 
rė spintos duris ir, kaip buvo įpratęs, apsivilko kostiumą. 
Šiaip taip užsirišęs kaklaraištį, atsiduso: 

— Matyt, šį rytą išlipau iš lovos ne ta koja! 

Apsirengęs nuėjo į virtuvę ieškoti raktų, jie gulėjo kiše- 
nėje. Galvotrūkčiais išbėgęs iš buto, Artūras staiga susto- 
jo, grįžo atgal, pradarė duris ir sušuko: 

— Lorena, kur jūs? 

Laukė keletą sekundžių, deja, neišgirdo jokio atsaky- 
mo. Artūras raktą duryse pasuko du kartus. Lipdamas 
laiptais žemyn, akimis ieškojo automobilio, nes prisimi- 
nė, kad naktį paliko jį stovėti lauke. Greitu žingsniu per- 
bėgo koridorių ir pagaliau atsidūrė gatvėje. Pakėlęs akis 
vėl pamatė į jį įsispitrijusį kaimyną. Šis žvelgė labai sutri- 
kęs. Artūras nevykusiai išsišiepė, nevikriai įkišo raktą į 
automobilio durelių spyną, pasuko jį, užvedė variklį ir grei- 
tai nuvažiavo. Kai atvyko į kontorą, kompanionas jau lau- 
kė jo hole. Pamatęs Artūrą, palingavo galva, patempė lū- 
pą ir kreipėsi į jį: 

— Tau reikėtų pasiimti keletą dienų atostogų. 

— Pats pasiimk ir negadink man šio ryto, Polai. 

- Tu labai malonus, labai. 

— Kas tau nepatinka? 

— Ar buvai susitikęs su Kerole Ena? 

— Ne, aš nebuvau su ja susitikęs, tarp mudviejų viskas 
baigta ir tu tai Žinai. 

— Yra tik du variantai: arba Kerolė Ena, arba kita mo- 
teris. 

— Ne, kitos nėra, palik mane ramybėje, aš ir taip vė- 
luoju. 

— Čia ne juokai, dabar be penkiolikos minučių vienuo- 
lika. Koks jos vardas? 

— Kieno? 

— Tos, dėl kurios pametei galvą. 

— Kokią galvą?.. 

— Tu praleidai audringą naktį, papasakok man viską! 

— Neturiu ko tau pasakoti. 

— O tavo naktinis skambutis, o tavo sapalionės, sakyk, 
ką visa tai reiškia? 

Artūras įsmeigė žvilgsnį į kompanioną. 

— Vakar vakare prikrėčiau kiaulysčių, šią naktį išgyve- 
nau košmarą, labai blogai miegojau. Esu prastos nuotai- 
kos, būk toks geras, leisk man eiti, aš labai vėluoju. 

Polas pasitraukė. Kai Artūras ėjo pro šalį, kepštelėjo 
jam per petį: 

— Aš esu tavo draugas, ar ne? — Kai Artūras atsisuko, 
pridūrė: - Jeigu turėsi kokių nors nemalonumų, ar pasa- 

„kysi man? 

- Ką čia kalbi! Šiąnakt labai blogai miegojau, štai ir vis- 
kas, tik nepradėk kurti visokiausių istorijų. 

— Gerai, gerai. Pirmą valandą paskirtas susitikimas, mū- 

sų lauks „Hyatt Embarcadero“ viešbutyje, jeigu nori, ga- 
lim važiuoti kartu, paskui parvešiu tave į kontorą. 

— Ne, aš turiu kitą pasimatymą. 

— Daryk kaip nori! 

Artūras nuėjo į kabinetą, pasidėjo portfelį, atsisėdo ir 
pašaukė savo asistentę. Paprašė, kad išvirtų jam kavos, 
sėdėdamas fotelyje pasisuko į langą, atsilošė ir susimąstė. 

Po kelių minučių į duris pasibeldė Morina. Vienoje ran- 
koje ji laikė aplanką su popieriais, kitoje — puoduką ir 
pyragaitį. Pastačiusi karštą gėrimą ant stalo kampo, tarė: 

- Įpilsiu pieno, matau, kad jūs dar nepusryčiavęs. 

— Ačiū. Morina, ar man ant kaktos nieko neparašyta? 

- Žinoma, parašyta: „Šiandien aš dar negėriau kavos“. 

— Aš tikrai šįryt dar negėriau kavos! 

— Jums palikta daug pranešimų, bet galite ramiai pus- 
ryčiauti. Jokių neatidėliotinų reikalų nėra, jeigu jų atsi- 
rastų, tučtuojau jums pranešiu. Dokumentus, kuriuos tu- 
rite pasirašyti, paliksiu ant stalo. Ar gerai jaučiatės? 

— Taip, aš jaučiuosi puikiai, tik esu truputį pavargęs. 

Tą akimirką kambaryje iš kažkur atsirado Lorena. Kliu- 
džiusi stalo kampą, ji parpuolė ant kilimo. 

— Ar neužsigavote? 

— Ne, ne, viskas gerai, - atsakė ji. 

— Kodėl klausiate, ar neužsigavau? — paklausė Morina. 

-— Taip, klausiau, bet ne jūsų, - atsakė Artūras. 

Morina ėmė dairytis po kambarį. 

— Bet juk šiame kambaryje esame tik mudu. 

— Aš garsiai kalbėjausi pats su savimi. 

- Jūs garsiai paklausėte, ar neužsigavau. 

— Ne, ne, aš turėjau galvoje ne jus. Kalbėjau garsiai, bet 
kas gi čia keista, argi jums taip nėra buvę? 

Lorena sėdėjo užmetusi koją ant kojos ant stalo kam- 
po. Nutraukusi Artūrą, kreipėsi į jį: 

— Kodėl šią situaciją jūs pavadinote košmaru? 

— Bet aš to nepavadinau košmaru! 

— Tik to ir trūko! Pasiieškokite kitos, tegu ji verda jums 
kavą! - įsižeidusi pareiškė Morina. 

— Morina, aš kreipiausi ne į jus! 

— Vadinasi, šiame kambaryje yra vaiduoklis, o gal aš apa- 
kau ir nieko nebesuprantu? 

— Atleiskite man, Morina, tai iš tikrųjų juokinga, aš 
keistai elgiuosi, esu pervargęs, garsiai kalbuosi pats su 
savimi. 

Morina paklausė, gal jis tikrai pervargo ir susirgo dep- 
resija. 

— Morina, tai ne depresija, tai ne pervargimas, aš tik 
blogai miegojau, štai ir viskas. 

Neištvėrusi įsiterpė Lorena: 

— Ak! Štai ir išlindo yla iš maišo! Bemiegė naktis, koš- 
maras... 

— Liaukitės, maldauju! Nebegaliu taip daugiau, duoki- 
te man laiko. 

- Bet juk aš nieko nereikalauju! - sušuko Morina. 

— Morina, palikite mane vieną, man reikia susikaupti, 
aš turiu atsipalaiduoti, ir viskas eis kaip iš pypkės. 

— Norite atsipalaiduoti? Jūs keliate man nerimą, Artū- 
rai. Man tikrai neramu dėl jūsų. 

— Ne, ne, viskas gerai. 

Jis paprašė, kad paliktų jį vieną, nes jam reikia visiškos 
ramybės, kad galėtų susikaupti. Morina nenoromis išėjo 
iš kabineto ir uždarė duris. Koridoriuje ji susitiko Polą. 
Pasakė norinti su juo pasikalbėti asmeniniu klausimu. 

Artūras, likęs vienas savo kabinete, įsmeigė į Loreną 
akis. 

- Jūs neturėtumėte atsirasti taip netikėtai, dėl tokio jū- 
sų elgesio galiu pakliūti į nemalonią situaciją. 

— Aš tik norėjau atsiprašyti, kad jums sugadinau šį rytą. 

— Ne, tai aš buvau labai blogai nusiteikęs. 

— Mes leidžiame laiką atsiprašinėdami vienas kito, ge- 
riau pasikalbėkime apie rimtesnius dalykus. 

Polas įėjo į kambarį nepasibeldęs. 

— Ar galiu su tavim pasikalbėti? 

— Bet juk tą ir darai. 

— Aš kalbėjausi su Morina, nesuprantu, kas tau atsitiko. 

— Palikite mane ramybėje, tereikėjo man vieną vienin- 
telį kartą pavėluoti į darbą, būti pavargusiam ir išsyk bu- 
vau apkaltintas, kad sergu depresija. 

— Aš nesakiau, kad esi prislėgtos nuotaikos. 

— Ne, bet Morina ką tik pareiškė, kad šį rytą man pasi- 
maišė protas. 

— Tu iš tikrųjų elgiesi kiek neįprastai. 

— Mano drauge, turiu prisipažinti, kad nesuklydai. 

— Bet kodėl? Ar tu buvai su kuo nors susitikęs? 

Užuot atsakęs, Artūras tik skėstelėjo rankomis ir link- 
telėjo galva. 

— Matai, tau nepavyks nieko nuo manęs nuslėpti. Ar aš 
ją pažįstu? 

— Ne, tikrai ne. 

— Ar papasakosi man apie ją? Kas ji tokia? Kada galė- 
siu ją pamatyti? 

— Viskas labai komplikuota, nes ji - vaiduoklis. Mano 
bute apsigyveno moteris vaiduoklis. Ji lyg niekur nieko 
įsikūrė vonios kambario sieninėje spintoje. Su ja aš pra- 
leidau naktį, žinoma, ne taip, kaip tu galvoji... Ji labai graži, 
gražiausia iš vaiduoklių... —- Jis pavaizdavo monstrą. - At- 
rodo, dabar tau pasidarė aiškiau? 

Polas su užuojauta įdėmiai žvelgė į bičiulį. 

— Gerai, palydėsiu tave pas daktarą. 

- Liaukis, Polai, aš gerai jaučiuosi. 

Paskui, atsisukęs į Loreną, pasakė: 

— Tai nėra taip lengva. 

— Kas nėra taip lengva? — paklausė Polas. 

— Aš kalbuosi ne su tavimi. 

— Tu kalbiesi su vaiduokliu? Ar jis tebėra čia, šiame kam- 
baryje? 

Artūras pareiškė, kad kalbama apie moterį, kuri sėdi 
šalia jo, ant stalo kampo. Polas abejodamas žiūrėjo į drau- 
gą, paskui lėtai perbraukė delnu per kompaniono stalą. 

— Paklausyk, Artūrai, aš žinau, kad dažnai krėsdavai 
kvailystes, bet dabar tavo elgesys mane baugina. Visiškai 
aišku, kad pats apie save negali spręsti, bet atrodo, kad 
tau tuoj tuoj pasimaišys protas. 

— Aš esu pavargęs, neišsimiegojęs ir šiek tiek surūgęs, bet 
tebesu geros formos. Patikėk, nieko blogo man neatsitiko. 

— Tvirtini, kad tebesi geros formos. Bet atrodai labai 
prastai. 

— Polai, netrukdyk man dirbti, tu esi mano draugas, bet 
ne psichiatras, be to, aš nesu psichas. Man nereikia jokio 
daktaro. 

Polas paprašė Artūro, kad jis šiandien nevažiuotų pasi- 
rašyti sutarties. 

- Jeigu važiuosi, galime prarasti klientą, - pasakė jis. - Tu 
ir pats nesupranti, kokios esi būklės, ir tai mane gąsdina. 

Artūras atsistojo ir pasuko į duris. 

— Ką gi, aš keliu kitiems baimę, man vaidenasi, taigi 
turiu drožti namo. Leisk man išeiti. Eime, Lorena! 

— Tu genijus, Artūrai, iškirtai puikų numerį. 

— Tai ne numeris, Polai, tu pernelyg kategoriškas, todėl 
negali suprasti, ką dabar išgyvenu. Bet aš nė kiek nejįsižei- 
džiau, nes ir pats labai pasikeičiau po vakarykštės dienos. 

- Bet tu sukūrei neįtikimą istoriją! 

— Jau sakei. Svarbiausia - kad ir kas būtų, išlikti ramiam. 
Gerai, sutartį pasirašyk tu, aš labai noriu miego, eisiu pail- 
sėti. Dėkoju tau už viską. Į darbą ateisiu rytoj, taip bus 
visiems geriau. 

Polas pasiūlė jam keletą dienų pailsėti, mažų mažiau- 
siai iki šios savaitės pabaigos. Jei sumanytų savaitgalį kur 
nors išvykti, pasisiūlė palydėti. Artūras ironiškai padėko- 
jo, išėjo iš kambario ir nulipo laiptais. Atsidūręs lauke, 
ėmė ieškoti akimis Lorenos. 

— Kur jūs? 

Lorena lyg niekur nieko sėdėjo ant jo automobilio va- 
riklio dangčio. 

— Pridariau jums daugybę problemų, dėl to labai krem- 
tuosi. 

ET 


- Ko? 

- Nesiilsėjau. 

"Tuo metu Polas stovėjo prie lango ir suraukęs kaktą žiū- 
rėjo, kaip jo kompanionas kalbasi pats su savimi gatvėje. 
Iš pradžių Artūras atidarė užpakalines dureles, paskui jas 
užtrenkė, apsuko ratą apie kabrioletą ir atsisėdo prie vai- 
ro. Dabar Polas jau neabejojo, kad jo geriausias draugas 
susirgo. 

Atsisėdęs Artūras uždėjo rankas ant vairo ir atsiduso. 
Pažvelgė į tylinčią ir besišypsančią Loreną. Ta irgi suglu- 
musi žiūrėjo į Artūrą. 

- Kai tave laiko bepročiu, tai erzina, ar ne? — paklausė 
ji. - Kur važiuojame? 

— Papusryčiaukime drauge, jūs viską man papasakosi- 
te, viską iki menkiausių detalių. 

Polas tebežiūrėjo pro langą į savo draugą, sėdintį auto- 
mobilyje. Pamatęs, kaip jis gestikuliuodamas kalbasi su 
įsivaizduojamu pašnekovu, nusprendė paskambinti jam 
mobiliuoju telefonu. Kai Artūras atsiliepė, Polas paprašė 
dar nevažiuoti, pasakė, kad po kelių minučių nusileis į 
apačią, nes nori su juo pasikalbėti. 

— Apie ką? - paklausė Artūras. 

— Tuojau sužinosi! 

Polas nulipo laiptais, pribėgo prie „Saabo“, atidarė prie- 
kines dureles ir klestelėjo šalia geriausio draugo. 

- Pasislink! 

- Po perkūnais, lipk iš kitos pusės! 

- Tikiuosi, neprieštarausi, jeigu automobilį vairuosiu aš? 

— Ko iš tikrųjų tu nori: pasikalbėti ar važiuoti? 

- Ir vieno, ir kito. Greičiau pasislink! 

Polas pastūmė Artūrą ir atsisėdo prie vairo. Pasuko rak- 
telį ir automobilis pajudėjo į priekį. Kai privažiavo san- 
kryžą, jis staiga jį sustabdė ir paklausė: 

— Norėčiau sužinoti, ar tavo vaiduoklis tebėra su mu- 
mis? 

— Taip, sėdi galinėje sėdynėje, labai jau audringai įsi- 
veržei. 

Polas atidarė dureles, išlipo iš automobilio, pasilenkė 
ir kreipėsi į Artūrą: 

— Būk toks malonus, paprašyk vaiduoklio, kad liptų lauk 
ir paliktų mus vienus, man reikia su tavimi pasikalbėti. 
Jūs susitiksite namie! 

— Tu rasi mane Nord Pointe, - pirmą kartą kreipdamasi 
į Artūrą „tu“, pasakė Lorena. - Aš einu ten pasivaikščio- 
ti. Matai, kaip viskas susikomplikavo, bet tu neprivalai 
pasakoti jam visos teisybės. Man labai nesmagu, kad per 
mane taip įsipainiojai! 

- Jis - mano kompanionas ir bičiulis, negaliu jam me- 
luoti. 

— Ar neturi ką veikti, kad kalbiesi apie mane su prietai- 
sų skydeliu? - supykęs paklausė Polas. - Žinai, vakar ati- 
dariau šaldytuvą ir pusę valandos kalbėjausi apie tave su 
sviestu ir salotomis. 

— Aš kalbuosi su ja, o ne su prietaisų skydeliu! 

— Puiku, o dabar paprašyk ledi Kasper eiti lyginti pa- 
klodžių, aš noriu su tavimi pasikalbėti. 

Lorena dingo. 

— Ar jo jau nebėra? - nervingai paklausė Polas. 

— Tai Ji, o ne Jis! "Taip, jos jau nebėra, tu elgeisi labai 
šiurkščiai! Gerai, sakyk, kokį žaidimą žaidi? 

- Žaidimą? - susiraukęs paklausė Polas. 

Automobilis ir vėl pajudėjo į priekį. 

— Ką čia išsigalvoji, aš tik norėjau pasikalbėti su tavimi 
apie asmeninius reikalus. 

— Apie ką konkrečiai? 

— Apie padarinius, kuriuos imi justi praėjus net keliems 
mėnesiams po skyrybų. 

Ir Polas pradėjo ilgą tiradą. Jis pareiškė, kad Kerolė 
Ena visiškai netiko Artūrui. Jam atrodo, kad Artūras ir 
taip dėl jos labai daug kentėjęs ir kad ji savo elgesiu to 
nenusipelniusi. Galų gale toji moteris kentėjusi dar ir to- 
dėl, kad niekada nebuvo patyrusi laimės. Polas paprašė Ar- 
tūro stengtis neprarasti sveiko proto. Kerolė Ena tikrai 
neverta, kad Artūras dėl jos tiek kentėtų ir po skyrybų. 
Tokio sugniuždyto Artūro jis nematęs nuo pat Karinos lai- 
kų. „O Karina, palyginti su Kerole Ena, pats Žinai...“ 

Artūras priminė Polui, kad čia aukštinamos Karinos lai- 
kais jis buvo dar labai jaunas, be to, niekada su ja neflirta- 
vo. Tai Polas štai jau dvidešimt metų retkarčiais apie ją už- 
simena, ir tik todėl, kad pirmas su ja susipažino. Polas ėmė 
ginčytis, kad anksčiau apskritai nėra apie ją kalbėjęs. 

— Tu tai darai mažų mažiausiai du ar tris kartus per me- 
tus! - paprieštaravo Artūras. 

— Nešnekėk niekų, ji kažkaip netikėtai išplaukė man iš 
atminties. Jeigu nori žinoti, aš net jos veido negaliu pri- 
siminti! 

Susijaudinęs Polas ėmė gestikuliuoti rankomis. 

— Bet kodėl tu nenori sakyti man tiesos, kai tik kalba 
pasisuka apie šiuos reikalus? Prisipažink, velniai rautų, 
juk draugavai su ja. Praėjo dvidešimt metų, galėtum ne- 
beslėpti nuo manęs! 

— Polai, tu pribaigsi mane! Veži per visą miestą tik to- 
dėl, kad užsinorėjai pasikalbėti apie Kariną Lovenski! Be- 
je, kur mes važiuojame? 

— Tu dar nepamiršai jos pavardės! 

— Ar čia ir yra ta labai svarbi tema, kurią ketinai su ma- 
nimi aptarti? 

— Ne, aš norėjau pasikalbėti apie Kerolę Eną. 

— Bet kodėl apie ją? Tai jau trečias kartas šį rytą, kai 
mini Kerolės Enos vardą. Aš daugiau apie ją nebegalvo- 
ju, mes net nesusiskambiname. Jeigu ji tau parūpo, nėra 
jokio reikalo mano automobiliu trenktis tokį kelią. Beje, 
mes jau pravažiavome tiltą. Kaip supratau, ji pakvietė ta- 
ve papietauti? 

— Negi tu iš tikrųjų pamanei, kad aš noriu pietauti su 
Kerole Ena? Jeigu būčiau norėjęs, būčiau galėjęs tai pa- 
daryti dar tada, kai judu buvote kartu. 

— Kodėl verti mane važiuoti per pusę miesto? 

— Todėl, kad noriu pasikalbėti su tavimi, noriu, kad ir tu 
šį bei tą man pasakytum. 

— Apie ką? 

— Apie save! 

Polas pasuko į kairę ir nuvairavo „Saabą“ į automobi- 
lių aikštelę prie didelio keturių aukštų pastato, kurio fa- 
sadas buvo padengtas balto fajanso plytelėmis. 

— Polai, žinau, kad tai, kas vyksta, tau kelia nuostabą, 
bet aš tuojau pat viską papasakosiu apie vaiduoklį! 

— Artūrai, elgiesi labai keistai, taigi aš palydėsiu tave 
pas daktarą, kad tave ištirtų! 

Artūras, kuris tuo metu žvelgė į savo draugą, staiga pa- 
suko galvą ir pamatė ant pastato, prie kurio jie sustojo, 
iškabą. 

— Tu atvežei mane į kliniką? —- paklausė jis. — Tu rimtai? 
Vadinasi, netiki manimi? 

— Aš tikiu tavimi, bet dar labiau patikėsiu, kai bus atlik- 
ti tyrimai. 

— Tu tikrai nori, kad išsitirčiau? 

— Įdėmiai išklausyk mane, didžioji žirafa! Įsivaizduok, 
kad aš vieną gražią dieną ateinu į kontorą ir atrodau kaip 
žmogus, kuris visą mėnesį nenulipo nuo slenkančio eska- 
latoriaus. Visada ramus, išlekiu iš kontoros įsiutęs, 0 tu 
pro langą matai, kaip einu gatve pakėlęs ranką devynias- 
dešimties laipsnių kampu, paskui atidarau užpakalines au- 
tomobilio dureles įsodindamas keleivį, kurio iš tikrųjų nė- 
ra, įlipęs į vidų kalbuosi ir gestikuliuoju, kreipiuosi į kaž- 
ką, nors šalia nieko, visiškai nieko nėra. Įsivaizduok, kad 
tu paprašai pasiaiškinti, o aš atsakau, jog sutikau vaiduoklį. 
Manau, tokiomis aplinkybėmis tu imtum nerimauti dėl 
mano elgesio lygiai taip, kaip aš dabar nerimauju. 

Artūro veidą nušvietė šypsena. 

— Kai aptikau ją savo drabužių spintoje, maniau, kad 
čia tavo pokštas. 

— O dabar sek paskui mane, man reikia atgauti ramybę. 

Artūrą reikėjo tempti už rankų iki pat klinikų slenks- 

čio. Priimamojo sesutė nustebusi stebėjo šią sceną. Polas 
įčga pasodino Artūrą ir liepė jam nejudėti. Elgėsi su juo 
taip, kaip elgiamasi su nelabai paklusniais vaikais bijantis, 
kad jie bet kurią akimirką gali dingti iš akių. Paskui nuėjo 
prie stalo, pasisveikino su jauna moterimi ir sušuko: 

— Tai labai skubus atvejis! 

— Kokio tipo? - ramiai paklausė budinčioji, nors iš Polo 
tono buvo galima spręsti, kad jis labai nekantrauja ir ner- 
vinasi. 

— Tipo, kuris sėdi štai ten žemai, fotelyje! 

— Bet aš turėjau galvoje ligos tipą. 

— Kaukolės trauma! 

— Kaip viskas įvyko? 

— Meilė akla, o neregio lazda visą laiką daužo per gal- 
vą, kol galų gale ta galva neišlaiko smūgio! 

Ši replika jai pasirodė labai juokinga, nors ji nebuvo 
įsitikinusi, kad iki galo suvokė jo žodžius. Paklausė, ar jis 
iš anksto užsirašė pas gydytoją. Jei ne, ji negalinti jam pa- 
dėti ir labai dėl to apgailestaujanti. 

— Dar turėsite laiko apgailestauti! Ir tai bus tada, kai aš 
baigsiu kalbėti! - pareiškė Polas. 

Tada jis valdingu balsu paklausė, ar šiai klinikai vado- 
vauja daktaras Bresnikas. Užuot atsakiusi, budinčioji tik 
linktelėjo galva. Polas guviai ėmė pasakoti, kad šioje įstai- 
goje kasmet apsilanko apie šešiasdešimt architektūros 
įstaigos, kuriai jis vadovauja, darbuotojų. Jie kasmet tik- 
rinasi čia sveikatą, moterys čia gimdo vaikus, paskui atsi- 
veda juos čion skiepyti, gydo čia, kai jie suserga gripu, 
angina ar kitomis ligomis. 

Polas įkvėpė oro ir ėmė aiškinti jai, kad už visus malonius 
šios medicinos įstaigos pacientus atsako jiedu: padūkėlis, sto- 
vintis priešais ją, ir fotelyje sėdintis apdujęs vyriškis. 

- Taigi, panele, arba tegul daktaras Bresnikas dabar ap- 
žiūri mano kompanioną, arba atsitiks taip, kad nė vienas 
iš mano darbuotojų nebeperžengs šios prašmatnios klini- 
kos slenksčio, netgi tada, kai reikės tik pleistrą užklijuoti! 


Po valandos Artūras, lydimas Polo, atliko visus būtiniau- 
sius tyrimus. Pirmiausia jam buvo padaryta kardiograma 
(net dvidešimt minučių jis be atvangos mynė dviratį, o 
jam ant krūtinės buvo pritvirtinti elektrodai), paskui bu- 
vo atlikti kraujo tyrimai. (Tuo metu Polas išėjo iš kabine- 
to.) Daktaras atliko daugybę neurologinių testų (liepė pa- 
kelti ranką, užmerkti arba atmerkti akis, nedideliu plak- 
tuku keletą kartų sudavė per alkūnę, per kelius ir per 
smakrą, netgi pabaksnojo kojų padus). Paskui, primygti- 
nai raginant Polui, jam buvo liepta persišviesti galvą. La- 
boratorija buvo padalyta į dvi dalis stikline pertvara. Vie- 
name jos kampe stovėjo įspūdingas cilindro formos įren- 
ginys, primenantis didžiulį sarkofagą. Į jį būdavo guldo- 
mas pacientas. Kitas kampas buvo užgriozdintas piupit- 
rais ir monitoriais, sujungtais storais juodais kabeliais. Ar- 
tūrą paguldė ir pritvirtino diržais prie siauros platformos, 
užklotos balta paklode. Daktaras paspaudė mygtuką, ir 
platforma įvažiavo į sarkofago vidų. Erdvės tame sarko- 
fage buvo tiek nedaug, kad Artūras negalėjo net pajudė- 
ti. Jis buvo įspėtas, kad neišsigąstų, nes gali patirti stiprų 
klaustrofobijos jausmą. 

Kol vyko tyrimas, Artūras buvo paliktas vienas, bet jis 
tuo metu galėjo bendrauti su Polu ir daktaru, esančiais 
kitoje stiklinės pertvaros pusėje. Ertmėje, kurioje jis bu- 
vo įkalintas, buvo įrengti du garsiakalbiai. Taigi Artūras 
galėjo kalbėtis su esančiaisiais kontrolinėje valdymo sa- 
lėje. Paspaudęs nedidelę plastmasinę kriaušę, kurią laikė 
rankoje, Artūras galėjo įjungti mikrofoną ir išsakyti savo 
norus. Kai uždarė sarkofago dureles, pasigirdo trūkčio- 
jantys garsai. 

— Ar sunku ištverti tokią procedūrą? - nutaisęs linksmą 
miną paklausė Polas. 

Laborantas atsakė, kad procedūra labai nemaloni. Dau- 
gelis pacientų, sergančių klaustrofobija, neištveria šio ban- 
dymo, tokiu atveju jis būna priverstas nutraukti eksperi- 
mentą. 

- Ši procedūra niekam nekenkia, bet jausmas, kad esi 
vienas aklinai uždarytoje kameroje ir girdi nemalonius 
ausiai garsus, erzina ir veikia nervus. 

— Ar jis gali kalbėti? — paklausė Polas. 

Laborantas atsakė, kad Polas gali kalbėtis su draugu, 
tik prieš tai šalia savęs turi paspausti geltoną mygtuką. 
Paskui pridūrė, kad geriau tai daryti tada, kai skeneris 
neleidžia garsų, antraip Artūro atsakymus bus sunku su- 
prasti. 

— Jūs galite įsiskverbti į jo smegenis? 

- Taip. 

— Ir ką jūs sužinote? 

— Mes galime nustatyti įvairius nukrypimus nuo nor- 
mos, pavyzdžiui, aneurizmą, tai yra arterijos spindžio 

išsiplėtimą dėl jos sienelės anomalijų ar patologinių pa- 
kitimų... 

Jųdviejų pokalbį nutraukė telefono skambutis. Keletą 
sekundžių pakalbėjęs, laborantas atsisuko į Polą, atsipra- 
šė ir pasakė, kad trumpam turi išeiti. Įspėjo, kad nieko 
negalima liesti, kad viskas čia veikia automatiškai. Jis grį- 
šiąs po kelių minučių. 

Kai laborantas išėjo iš kambario, Polas pro stiklą pa- 
žvelgė į bičiulį. Jo lūpas buvo iškreipusi keista šypsena. 
Akimis jis rodė į geltoną mikrofono mygtuką. Šiek tiek 
padvejojęs, Polas vis dėlto ryžosi jį paspausti. 

— Artūrai, tai aš! - sušuko jis. - Laboranto nebėra, bet 
tu nesijaudink, aš prižiūrėsiu, kad viskas gerai veiktų. Ša- 
lia manęs yra daugybė mygtukų. Jaučiuosi taip, lyg bū- 
čiau lėktuvo piloto kabinoje. Likau joje vienas, nes pilo- 
tas parašiutu iššoko lauk! Senuk, sakyk, kaip jautiesi, ne- 
trukus tave išvaduosiu iš šios kankynės. 


Pagaliau jie išėjo iš klinikos ir patraukė į automobilių 
aikštelę. Artūras rankoje laikė apie dešimt vokų su tyri- 
mų atsakymais. Jis buvo visiškai sveikas. 

— Ar dabar tiki manimi? - paklausė Artūras. 

— Vežk mane į kontorą, ten ir pasikalbėsime. 

— Tu išsisukai neatsakęs į klausimą. Ar dabar galų gale 
patikėsi, kad mano galva visiškai šviesi? 

— Klausyk, tau reikia gerai pailsėti, tu esi pervargęs, to- 
dėl krizė gali pasikartoti. 

— Polai, aš neatsisakiau sužaisti medicininės apžiūros 
žaidimo, prašyčiau paklusti ir mano žaidimo taisyklėms! 

— Nesu įsitikinęs, kad mane galėtų pralinksminti tavo 
siūlomas žaidimas! Galėsime pasikalbėti šiek tiek vėliau, 
turiu pasimatymą, į jį važiuosiu taksi. Šiandien aš tau dar 
paskambinsiu. 

Kai Polas nuskubėjo, Artūras „Saabe“ liko vienas. Jis 
išsuko iš klinikų teritorijos ir nuvažiavo Nord Pointo link. 
Iš tikrųjų Artūras įsijautė į šią istoriją, jam ėmė patikti ir 
ji, ir jos herojė, jam buvo įdomios situacijos, į kurias nuo- 
latos pakliūdavo. 


Turistų restoranas buvo įsikūręs ant aukštos uolos prie 
Ramiojo vandenyno. Salė buvo pilna žmonių, virš baro 
kabantys du televizoriai rodė net dvejas beisbolo rungty- 
nes. Lažybos jau buvo įsibėgėjusios. Artūras ir Lorena at- 
sisėdo prie lango. 

Jis užsisakė kabernė sovinjono. Artūras suvirpėjo visu 
kūnu pajutęs, kaip prie jo prisilietė švelni nuoga Lorenos 
koja. Jo lūpas nušvietė nugalėtojo šypsena, akys nušvito. 
Nudžiugęs grybštelėjo jai už kulkšnies ir glamonėdamas 
ėmė braukti ranka per koją. 

— Aš jaučiu jus! 

— Norėčiau, kad taip būtų iš tikrųjų. 

— Bet taip ir yra. 

Padavėjos veidą iškreipė grimasa. Ji nutraukė Artūro 
žodžius ir paklausė: 

— Ką jūs jaučiate? 

— Nieko, aš nieko nejaučiu. 

- Jūs ką tik man sakėte: „Aš jaučiu jus“. 

Artūras kreipėsi į linksmai besišypsančią Loreną: 

— Matai, kaip viskas paprasta, netrukus aš atsidursiu 
beprotnamyje. 

- Tikriausiai ten jaustumėtės labai gerai, - atsakė pada- 
vėja. Ji gūžtelėjo pečiais ir, apsisukusi ant kulno, nuėjo. 

— Norėčiau, kad priimtumėte mano užsakymą! - sušu- 
ko Artūras. 

— Aš pakviesiu Bobą, gal ir jį pajausite. 

Po kelių minučių prie staliuko priėjo Bobas, atrodantis 
kur kas moteriškiau nei jo kolegė. Artūras užsisakė om- 
letą su lašiša ir prieskoniais pagardintų pomidorų sulčių. 
Šį kartą palaukė, kol padavėjas nueis, ir tik tada pradėjo 
klausinėti Loreną apie šešis paskutiniuosius jos gyveni- 
mo mėnesius vienumoje. 

Bobas sustojo salės viduryje ir baisiausiai nustebęs žiū- 
rėjo, kaip jo klientas kalbasi pats su savimi. Vos pokalbis 
prasidėjo, Lorena nutraukė jį frazės viduryje ir paklausė, 
ar jis turi mobilųjį telefoną. Nieko neatsakęs, Artūras tik 
linktelėjo galva. 

— Paimkite jį ir dėkitės kalbąs telefonu, kitaip reikės 
slėptis nuo pašalinių akių. 

Artūras atsisuko ir turėjo pripažinti, kad prie staliukų 
sėdintys žmonės tikrai varsto jį žvilgsniais. Juos trikdė vy- 
riškis, kuris jiems pusryčiaujant teikėsi kalbėti žvelgda- 
mas į tuštumą. Artūras išsitraukė mobilųjį telefoną, ges- 
tais parodė, kad renka numerį, ir iš visos gerklės sušuko: 

- Alio! 

Žmonės keletą sekundžių žiūrėjo į jį, bet pamatę, kad 
kalbama telefonu, visą dėmesį sutelkė į savo lėkštes. O jis 
ėmė klausinėti Loreną. Lorena papasakojo štai ką: pir- 
mosiomis dienomis toks pasikeitimas ją tik linksminęs. 
Po šio nuotykio ji patyrusi visiškos laisvės pojūtį. Jai ne- 

bereikia rūpintis nei drabužių fasonais, nei skrybėlaitė- 
mis, nei raukšlėmis — juk vis tiek niekas jos nematąs. Ne- 
bereikia laikytis jokių įsipareigojimų, nebeliko jokių ap- 
ribojimų, nebereikia stovėti eilėse — atsistoji jos pradžio- 
je ir niekas nesistebi, niekas nesmerkia. Nereikia apsime- 
tinėti, vaidinti santūrios, gali klausytis kieno tik nori po- 
kalbių, matyti tai, ko šiaip nepamatytum, išgirsti tai, ko 
paprastai neįmanoma išgirsti, atsidurti ten, kur nori, ir 
nebijoti, kad tave kas nors pamatys ar išgirs. 

— Kada tik panorėjusi aš galėdavau atsidurti Ovaliojo 
kabineto kampe ir klausytis slaptų Jungtinių Amerikos 
Valstijų pareigūnų pranešimų, atsisėsti Ričardui Girui ant 
kelių arba maudytis duše drauge su Tomu Kruzu. 

Lorena sakė galėjusi daryti viską arba beveik viską: lan- 
kytis muziejuose tada, kai jie būdavo uždaryti, įeiti į kino 
teatrą be bilieto, miegoti kokiame nors prabangiame vieš- 
butyje, skristi naikintuvu, asistuoti per sudėtingą mikro- 
chirurginę operaciją, eiti viršutine Aukso Vartų tilto atra- 
ma. Prispaudęs ausį prie mobiliojo telefono, Artūras ap- 
stulbęs klausėsi apie neįtikimus Lorenos eksperimentus. 

— Ne, aš to nedariau, - pasakė Lorena, - nes man svaigs- 
ta galva, aš bijau skristi lėktuvu, Vašingtonas yra per toli, 
nežinau, ar galėčiau įveikti tokius didelius atstumus, aš 
tik vakar pirmą kartą kietai miegojau, prabangūs viešbu- 
čiai manęs netraukia, kaip netraukia ir parduotuvės, nes 
negaliu jose nieko liesti. 

— O Ričardas Giras ir Tomas Kruzas? 

- Iškiltų tokia pat problema kaip ir parduotuvėse. 

Lorena atvirai prisipažino Artūrui, kad būti vaiduokliu 

visai neįdomu. Gal tik šiek tiek egzotiška. Viskas galima, 
bet kas iš to? Ji prarado žmones, kuriuos mylėjo. Ji nebe- 
gali su jais bendrauti. 

— Manęs nebėra. Aš galiu juos matyti, bet dėl to jau- 
čiuosi tik dar blogiau. Tarytum būčiau atsidūrusi skais- 
tykloje, visiškoje vienatvėje. 

- Jūs tikite Dievą? 

— Ne, bet dabar, kai taip atsitiko, pati nebežinau, kuo 
tikiu. Žinau tik viena: aš netikiu vaiduokliais. 

- Ir aš, - pasakė jis. 

— Jūs netikite vaiduokliais? 

- Jūs nesate vaiduoklis. 

- Jūs įsitikinęs? 

— Lorena, jūs nesate mirusi, jūsų širdis plaka kaip pla- 
kusi, tik jūsų siela gyvena kitą gyvenimą. Jūsų kūnas ir 
siela atsiskyrė, štai ir viskas. Reikia išsiaiškinti, kodėl taip 
atsitiko, ir pabandyti vėl viską sujungti į visumą. 

— Tikiuosi, jūs suprantate, kad toks atsiskyrimas gali tu- 
rėti siaubingų padarinių... 

— Tai fenomenas, kurį labai sunku suvokti, bet tai ne- 
reiškia, kad nereikėtų apie tai galvoti. 

Kalbėdamas telefonu, Artūras turėjo sutelkti visas jė- 
gas, kad suprastų, kas vyksta. Jis nieko neišmanė apie me- 
diciną, bet neketino nuleisti rankų. Visą laiką kartojo, kad 
reikia ieškoti ir rasti būdą grąžinti Lorenos sielą į jos kū- 
ną, daryti viską, kad ji atsigautų iš komos. 

— Tai viena su kita susiję, - pridūrė jis. 

— Prašyčiau man atleisti, bet manau, kad jūs labai pasi- 
stūmėjote ieškodamas tiesos. 

Artūras praleido pro ausis sarkastišką Lorenos pasta- 
bg ir pasiūlė grįžti namo, kad galėtų pradėti paieškas in- 
ternete. Jis norėjo surinkti visą įmanomą informaciją apie 
komą: peržiūrėti mokslo studijas, medicinines ataskaitas, 
biografijas, istorijas, liudijimus. Ypatingą dėmesį reikėtų 
atkreipti į tuos atvejus, kai ligoniai atsigaudavo po ilgai 
trukusios komos. 

— Reikia surasti tuos žmones ir juos apklausti. Jų paro- 
dymai mums itin svarbūs, - pasakė Artūras. 

— Kodėl nusprendėte tai daryti? - paklausė Lorena. 

— Todėl, kad jūs neturite kito pasirinkimo. 

— Atsakykite į mano klausimą. Jūs ketinate susitikinėti 
su daugybe įvairių žmonių, bet ar užteks tam laiko? Juk 
turite darbą, turite daug įsipareigojimų. 

— Jūs labai prieštaringa moteris. 

— Ne, aš esu sveiko proto moteris, o jūs net nepastebi- 
te, kad aplinkiniai žiūri į jus, nes, sėdėdamas prie stalo, 
dešimt minučių kalbate pats su savimi. Žmonėms nepa- 
tinka keistenybės, jie sutrinka matydami keistuolį, kuris 
pietaudamas visiems matant vienas pats garsiai kalba ir 
gestikuliuoja. 

— Mieste yra tūkstančiai restoranų, kur gali elgtis kaip 
tik nori. 

- Artūrai, jūs mielas, labai mielas žmogus, bet jūs idea- 
listas. 

— Nenoriu jūsų įskaudinti, bet, jeigu jau prakalbome 
apie idealizmą, pasakysiu, kad dabar bus kur kas geriau, 
jeigu labiau pasikliausite mano sprendimais. 

— Artūrai, tai tik žodžiai. Man nereikia tuščių pažadų, 
nes jums nepavyks išnarplioti šios problemos. 

— Aš niekada nesišvaistau tuščiais pažadais, be to, nesu 
mielas žmogus! 

— Nesuteikite man vilties, kuri niekada neišsipildys, jūs 
paprasčiausiai tam neturite laiko. 

—- Man nemalonu tokius reikalus spręsti restorane, bet 
jūs darote man spaudimą. Noriu trumpam atsiprašyti. 

Artūras apsimetė, kad baigė pokalbį, nutvilkė ją žvilgs- 
niu, paskui surinko kompaniono numerį. Atsiprašė, kad 
trukdo jį iš pat ryto, ir paprašė išklausyti. Ramiu tonu pasa- 
kęs keletą raminamų frazių, kad jaučiasi protiškai per- 
vargęs, kad atsidūrė prie krizės slenksčio ir kad įmonei, 
o ir jam pačiam, bus tik geriau, jeigu jis keletą dienų 
neis į darbą. Artūras susakė kompanionui visą svarbiau- 
sią informaciją apie būtinus nuveikti artimiausiu metu 
darbus ir pridūrė, kad jam padės Morina. Ji gerai infor- 
muota apie tuos reikalus. Patikino, kad yra siaubingai 
pervargęs ir norėtų keletą dienų pailsėti. Iškilus reika- 
lui, jam galima skambinti į namus. Paskui, atsisukęs į 
Loreną, tarė: 

— Nuo šios akimirkos aš esu laisvas, manęs nebesaisto 
jokie profesiniai įsipareigojimai, taigi siūlau nedelsiant im- 
tis veiklos. 

— Net nežinau, ką atsakyti. 

— Pradėsime nuo medicinos žinių. 

Bobas atnešė sąskaitą ir įdėmiai nužvelgė Artūrą. Šis 
plačiai atmerkė akis, nutaisė kraupų veidą, iškišo liežuvį 
ir staiga pašoko. Bobas žengė žingsnį atatupstas. 

— Aš tikėjausi iš jūsų kur kas daugiau, Bobai, esu labai 
nusivylęs. Eime, Lorena, ši vieta mums per prasta. 

Automobilyje, kol važiavo į namus, Artūras išdėstė Lo- 
renai tyrimo metodologiją, kurią sukūrė ir dabar ketina 
išbandyti praktiškai. Šis planas turėtų pakeisti jų požiūrį į 
gyvenimą. Tai bus pirmas žingsnis pradedant didįjį mūšį. 


Grįžęs namo, Artūras sėdo prie darbo stalo. Įjungė kom- 
piuterį ir įėjo į internetą. Pirmiausia nukeliavo į Memo- 
rialo ligoninės Neurologijos ir smegenų traumatologijos 
skyriaus svetainę. „Informacinės automagistralės“ leido 
jam akimirksniu patekti į duomenų bazes ir rasti jį domi- 
nančios informacijos. Kai surinko žodį „koma“, visuoti- 
nis žiniatinklis pasiūlė daugybę adresų, kur buvo pateikta 
informacijos, liudijimų, apžvalgų, pokalbių šia tema. Lo- 
rena atsisėdo prie stalo kampo. 

Pirmiausia Artūras susipažino su naujausia profesoriaus 
Silvestronės publikacija apie kaukolės traumas, paskui — 
su įvairių tipų komos klasifikacija pagal Glazko skalę: vi- 
si komos ištikti ligoniai buvo skirstomi į tris grupes pagal 
tai, kaip jie reaguoja į regimuosius, girdimuosius ir junta- 
muosius stimulus. Lorenos atvejį buvo galima priskirti 
1.1.2 klasės 4 pogrupiui, kur buvo aptariamos vadinamo- 
sios tęstinės komos. Serveris nukreipė jį į kitą informaci- 
nę biblioteką, pateikė informacinės duomenų bazės ko- 
dus. Ten buvo saugomi statistiniai komą patyrusių ligo- 
nių analizės duomenys. Peržiūrėjus visą medžiagą paaiš- 

kėjo, kad dar niekada nė vienas ketvirto pogrupio ligonis 
po komos nebuvo atsigavęs. 

Artūras išsispausdino daugybę diagramų, aksonomet- 
rinių pjūvių brėžinių, piešinių, straipsnių, kuriuose buvo 
pateikiamos svarbios išvados. Susidarė apie septyni šim- 
tai puslapių suklasifikuotos ir suskirstytos pagal svarbu- 
mo laipsnį informacijos. 

Artūras pareiškė, kad dabar teliko mažmožiai. Lorena 
ir vėl paklausė, kodėl jis visa tai daro. 

- Tai daryti verčia pareiga žmogui, kuris per labai trum- 
pą laiką išmokė mane siekti laimės. Juk žinai, — pridūrė 
jis, - kad už visas svajones reikia mokėti. 

Tai pasakęs, įknibo į spaudinius ir braukė viską, ko ne- 
suprato, o nesuprato beveik nieko, todėl vis prašė, kad 
Lorena jam paaiškintų. 

Po kelių valandų Artūras ištiesė ant stalo didelį braižy- 
bos popieriaus lapą. Sugrupavęs informaciją, pradėjo ją 
nagrinėti. Pamažu nubraižė didžiulę diagramą ir išsispaus- 
dino išvadas. Visa medžiaga nebetilpo ant stalo, dalį jos 
Artūras perkėlė ant grindų. | 

Dvi dienas ir dvi naktis jis plušėjo spręsdamas tokį su- 
dėtingą uždavinį. 

Dvi dienas ir dvi naktis sugaišo tam, kad prieitų prie 
išvados, jog koma, kai kūnas egzistuoja paskirai nuo są- 
monės, tebėra ir dar bent keletą metų tikrai bus miglota 
tema. Išvargęs, paraudusiomis akimis, Artūras užmigo tie- 
siog ant grindų. Lorena dar kurį laiką žiūrėjo į diagra- 
mas, vedžiodama jas pirštais, ir labai nustebo pamačiusi, 
kad popierius raukšlėjasi nuo jos prisilietimo. 


MARC LEVY Iš OJEIGU TAIP BŪTŲ BUVĘ IŠ TIKRŲJŲ... 37 


Paskui atsisėdo šalia Artūro ir paglostė jam ranką. Dar 
libiau nustebo pamačiusi, kad jo rankos plaukeliai pasi- 
šiaušė. Ji švelniai nusišypsojo, paglostė Artūrui galvą ir 
atsigulė šalia jo. 


Artūras miegojo septynias valandas. Kai pabudo, Lo- 
rena jau sėdėjo prie stalo. 

Jis pasitrynė akis ir nusišypsojo Lorenai, ji atsakė tuo 
pačiu. 

— Lovoje būtum išsimiegojęs geriau, bet tu taip skaniai 
miegojai, nenorėjau žadinti. 

— Ar ilgai miegojau? 

— Labai ilgai, daug valandų, bet to nepakanka jėgoms 
atgauti. 

Artūras ketino išgerti kavos ir vėl imtis darbo, bet Lo- 
rena prigesino jo polėkį. Ją labai sujaudinęs jo entuziaz- 
mas, bet jis tik veltui eikvojąs jėgas. Jis ne daktaras, O ji 
viso labo tik internė ir, kad ir kaip stengtųsi, jiedu negalė- 
sią išspręsti su koma susijusių problemų. 

— O ką siūlai? 

— Aš noriu, kad tu, kaip sakei, prarytum gurkšnį kavos ir 
nusipraustum po dušu. Tada galėtume eiti pasivaikščioti. 
"Tau nedera gyventi kaip vienišiui, kaip savo namuose užsi- 
dariusiam atsiskyrėliui tik todėl, kad priglaudei vaiduoklį. 

Pirmiausia Artūras išgersiąs kavos, paskui jiedu nusprę- 
sią ką daryti. Jis pareiškė, kad ji liautųsi kalbėjusi apie 
vaiduoklį. Ji panaši į ką tik nori, tik ne į vaiduoklį. Lorena 
paklausė Artūro, ką jis turėjo galvoje, sakydamas „į ką 
tik nori“, bet Artūras ėmė atsikalbinėti: 

- Imsiu šnekėti malonius dalykus, o tu supyksi ant manęs. 

Lorena pakėlė antakius ir paklausė, ką jis turėjo galvo- 
je sakydamas „malonius dalykus“. Artūras įsakmiai pa- 
prašė, kad ji pamirštų jo žodžius, bet, kaip ir būgštavo, 
bandymas nepasisekė. Lorena įsirėmė rankomis į šonus 
ir perklausė: 

— Ką reiškia „malonūs dalykai“? 

— Lorena, pamiršk, ką sakiau. Tu nesi vaiduoklis, štai ir 
viskas. 

— Tai kas aš tuomet? 

— Moteris, labai graži moteris, bet dabar noriu nusimau- 
dyti po dušu. 

Jis išėjo iš kambario ir net neatsisuko. Lorena perbrau- 
kė ranka baldo pliušą. Ji buvo labai gerai nusiteikusi. Po 
pusvalandžio Artūras išėjo iš vonios kambario apsivilkęs 
džinsais ir duksliu megztiniu. Pasakė norįs suvalgyti kokį 
nors skanų mėsos patiekalą. Lorena jam atsakė, kad da- 
bar dar tik dešimta valanda ryto. Jis atšovė, kad tokiu metu 
Niujorke pietaujama, o Sidnėjuje visi jau sėda prie vaka- 
rienės stalo. 

— Taip, bet mes esame ne Niujorke, ne Sidnėjuje, o San 
Franciske. 

- "Tai visai nesvarbu, aš vis tiek noriu mėsos. 

Lorena norėjo, kad Artūras dėl jos nekeistų savo įpras- 
to gyvenimo ritmo, ir jam tai pasakė. Jis galįs elgtis kaip 
nori, ir nereikėtų dėl jos atsisakyti visų savo įpročių. Jis 
neprivaląs taikytis prie jos. Artūras atsakė, kad ji drama- 
tizuojanti padėtį. Dėl jos jis galįs leistis į šį pavojingą Žai- 
dimą, net jeigu nežinąs, kuo viskas baigsis. Ir pridūrė: 

- Siaubinga tokius žodžius girdėti iš daktarės lūpų. Aš 
vsu įsitikinęs, kad negalima pasiduoti likimo valiai, nes, 
kol esam gyvi, turim turėti viltį, kad viskas įmanoma. Ko- 
dėl aš tuo turėčiau tikėti labiau negu tu? 

— Kaip tik todėl, kad aš daktarė, - atsakė Lorena, - 
privalau vadovautis sveiku protu, nes visiškai aišku, kad 
mes veltui eikvojame laiką, o tu - juo labiau. - Paskui pri- 
dūrė: — Tu neturi teisės atakuoti mane, aš negaliu nieko 
tau pasiūlyti, neturiu kuo dalytis, neturiu ko duoti, net 
negaliu užplikyti tau kavos, Artūrai! 

— Kokie niekai! Na ir kas, kad negali išvirti kavos! Ir 
nėra ko kaltinti mane, kad tave atakuoju. Nepuolu nei 
tavęs, nei ko nors kito. Argi prašiau, kad įsikraustytum į 
mano spintą? Sprendimą priėmei tu viena, taigi toks yra 
gyvenimas, ir nieko čia nepakeisi. Niekas tavęs negirdi, 
niekas tavęs nemato, niekas negali su tavimi bendrauti. 

Paskui pridūrė, kad iš tikrųjų ji teisi tvirtindama, jog 
stačia galva pasinerti į jos problemas rizikinga ne tik jam, 
bet ir jai. Jai - dėl galbūt neišsipildysiančių vilčių, jam — 
dėl to, kad tai suryja siaubingai daug laiko. Gyvenimas 
susijaukė taip netikėtai, bet toks jau yra tas gyvenimas, ir 
nieko čia nepadarysi. Jis neturįs jokio pasirinkimo. Ji yra 
čia, jo, taip pat ir savo, bute. Situacija labai delikati, bet 
jis privalo ja pasirūpinti, „kaip ir dera civilizuotame pa- 
saulyje, net tada, kai turi rizikuoti“. 

— Paduoti dolerį benamiui išeinant iš prekybos centro — 
labai paprasta. Kur kas sudėtingiau duoti tai, ko ir pats 
nesi pertekęs. 

Ji apie jį beveik nieko nežinanti, bet jis tvirtai stovįs ant 

žemės ir yra pasiryžęs citi iki galo, nesvarbu, kiek jam tai 
kainuotų. 

Jis tik prašis leisti jai padėti. Artūras reikalavo, kad Lo- 
rena suteiktų jam šią teisę, motyvuodamas tuo, jog ji nė 
neturinti kito pasirinkimo, kaip tik priimti jo siūlomą pa- 
galbą. Ji buvusi teisi, kai sakiusi, kad jis daug nesvarstęs 
prieš įsipainiodamas į šią istoriją. Taip ir buvę - jis visiš- 
kai negalvojęs apie galimus padarinius. 

— Kol skaičiuoji, sveri visus už ir prieš, gyvenimas eina 
pro šalį. Nežinau kaip, bet aš padėsiu tau grįžti į šį gyve- 
nimą. Jeigu tau būtų buvę lemta mirti, tavęs jau nebebū- 
tų tarp gyvųjų. Dabar tavimi turiu pasirūpinti aš. 

Baigdamas Artūras paprašė Lorenos nepriešgyniauti, nes 
taip elgdamasi ji nepadės nei sau, nei jam. Be to, ji turi 
stengtis bent jau dėl tų, kuriuos gydys po kelerių metų. 

— Tau reikėjo tapti advokatu. 

— O tu turi tapti daktare. 

— Kodėl juo netapai? 

— Todėl, kad mano mama mirė per anksti. 

— Kiek tau tuomet buvo metų? 

— Nedaug, bet aš nenoriu apie tai kalbėti. 

— Kodėl nenori apie tai kalbėti? 

Artūras pareiškė Lorenai, kad ji tik internė, o ne psi- 
choanalitikė. Jis nenorįs apie tai kalbėti, ši tema jam la- 
bai skaudi, be to, atsiminimai visada kelia liūdesį. Ir pri- 
dūrė: 

— Praeities nebėra, yra tik dabartis, štai ir viskas. Aš va- 
dovauju architektų biurui ir tuo esu patenkintas. Man pa- 
tinka tai, ką darau, man patinka žmonės, su kuriais dirbu. 

- Tai tavo paslaptis? 

— Ne, tai nėra jokia paslaptis, atvirkščiai, tai likimo do- 
vana. Nevaryk manęs į kampą, tai yra mano gyvenimas. 

Jis netekęs mamos būdamas labai jaunas, tėvo — dar 
anksčiau. Iš jų gavęs visa, kas tik gali būti geriausia, tai 
buvo pats brangiausias jo gyvenimo tarpsnis. Taip jau su- 
siklostęs jo gyvenimas. Jame buvę visko: ir labai gerų, ir 
blogų dalykų. 

- Irvis dėlto aš labai noriu valgyti, - pasakė Artūras, - 
nors mes ir ne Sidnėjuje. Išsikepsiu kiaušinienės su be- 
koniena. 

— Kas tave augino po tėvų mirties? 

— Na ir užsispyrėlė! Tai visai neįdomu. Turime kur kas 
rimtesnių darbų. 

— O mane ši tema labai domina. 

Artūras kepė kiaušinienę, Lorena stovėjo šalia jo. 

— Kas tave domina? 

— Norėčiau sužinoti, kas įvyko tavo gyvenime, kodėl esi 
toks, koks esi. 

— Ką turi galvoje? 

— Tu gali aukotis dėl moters šešėlio, dėl moters, kurios 
nepažįsti, ir tai darai ne dėl sekso. Štai kas mane labiau- 
siai suintrigavo. 

Artūras pradėjo valgyti. 

— Nenoriu, kad surengtum man psichoanalizės seansą. 
Neieškok mano gyvenime šešėlių zonų, nes jų nėra. Taip, 
turiu praeitį, viskas buvo labai konkretu, bet dabar pasi- 
traukė į nebūtį. 

— Bet kodėl aš neturiu teisės žinoti apie tavo praeitį? 

— Tu turi teisę žinoti, be abejo, turi, bet tai yra mano 
praeitis, ir tai labai asmeniška. 

— Ar sunku apie tai kalbėti? 

— Ne, bet tai labai intymu, tai nėra nieko neįpareigo- 
janti linksmybė, tai ilga nuobodi istorija, pagaliau tai te- 
ma, kurios nereikėtų viešai aptarinėti. 

— Mes dar nepavėlavome į traukinį. Dirbome be poil- 
sio dvi dienas ir dvi naktis, taigi dabar galėtume padaryti 
pertraukėlę. 

— Tu turėjai tapti advokate! 

- Taip, bet aš daktarė! Atsakyk į mano klausimą. 


Nebeliko laiko atsakyti į jos klausimą. Artūras baigė 
valgyti kiaušinienę. Netardamas nė žodžio, padėjo lėkštę 
į kriauklę ir nuėjo prie rašomojo stalo. Atsisuko ir pasi- 
žiūrėjo į Loreną. Ji sėdėjo ant kanapos. 

— Ar daug moterų turėjai savo gyvenime? - paklausė ji 
nepakeldama galvos. 

— Kai myli, neskaičiuoji! 

— O dar tvirtini, kad tau nereikia psichoanalitikų pagal- 
bos! Ar daug turėjai tokių, kurių „neskaičiuoji“? 

- O tu? 

— Klausimą pirmoji uždaviau aš. 

Jis atsakė mylėjęs tris kartus. Pirmą kartą pamilo bū- 
damas paauglys, antrą kartą, kai tapo jaunuoliu, trečią — 
kai subrendo, kai tapo tikru vyru. Bet tai jau praeitis. Lo- 
rena paklausė, kodėl išsiskyrė. 

— Matyt, dar nebuvau galutinai subrendęs, - atsakė 
Artūras. 

— O gal buvai savimyla? - paklausė Lorena. 

Užuot atsakęs, Artūras papurtė galvą. 

— Motina auklėjo mane kurdama istoriją apie idealią 
meilę, o kai tų idealų per daug, gali susidurti su daugybe 
problemų. 

— Kodėl? 

— Tuomet kartelę pakeli pernelyg aukštai. 

- Kitiems? 

- Ne, sau. 

Ji tikėjosi išsamesnio paaiškinimo, bet Artūras nenorė- 
jo pasirodyti senamadiškas ir juokingas. Paskui, šiek tiek 
pagalvojęs, nutarė rizikuoti ir būti atviresnis. 

- Širdis liepia nepražiopsoti laimės, kai ji guli mums po 
kojų. Reikia būti drąsiam, kad neatsisakytum jos ir... iš- 
saugotum. Jeigu širdis bejausmė, jeigu visada klausai vien 
proto balso — tokia gyvenimo logika nieko verta. 

— Vadinasi, ji tave metė! 

Artūras nieko neatsakė. 

- O gal neįstengei jos mylėti? 

— Laimė neturi šeimininko. Kartais mums pavyksta ją 
išsinuomoti arba tapti jos nuomininkais. Tik reikia būti 
atidiems ir nepamiršti laiku susimokėti už nuomą, kitaip 
gali būti išmestas už durų. 

- Aš tikiu tuo, ką tu pasakoji. 

— Tai teikia vilčių. 

— Visi bijo kasdienybės, nes jos neįmanoma išvengti. Ji 
asocijuojasi su nuoboduliu, įpročiais. Aš manau kitaip... 

- Kaip? 

— Man regis, kasdienybė - abipusio supratimo šaltinis, 
netgi užuojauta ir, priešingai nei įpročiai, būtent kasdie- 

nybė leidžia apčiuopti puikybės ir banalumo, atskirtumo 
ir artumo dermę. 

Artūras ėmė kalbėti apie nesurinktą derlių, kuris taip 
tr lieka pūti žemėje: 

— Tai laimės nektaras, kuris nebus išgertas dėl abejin- 
gumo ir nedėmesingumo, dėl pripratimo, dėl pasitenki- 
nimo savimi. 

— Ar tujo ragavai? 

— Niekada. Tai buvo tik menki bandymai taikyti teoriją 
praktikoje. Aš tikiu aistra, kuri bet kada gali įsiplieksti. 

Artūro idealas buvo sutuoktinių pora, gebanti susitai- 
kyti su tuo, kad ilgainiui aistrą pakeičia švelnumas. Sie- 
kiantys absoliuto neįstengia su tuo susitaikyti. Jis nema- 
nė, kad gėdinga saugoti širdyje vaiko jausmus, puoselėti 
kokią nors, kad ir nedidelę, svajonę. 

— Galų gale mes suaugame ir tampame skirtingais žmo- 
nėmis, bet juk visi buvome vaikai. O tu ar mylėjai? — pa- 
klausė Artūras. 

— Nori sužinoti, ar aš dabar ką nors myliu? Ir taip, ir ne. 

— Ar daug patyčių esi patyrusi? 

— Mano amžiaus Žmogui - daug. 

— Tu nenori apie tai kalbėti, bet kodėl? Kas jis toks buvo? 

— Jis gyvas, jam — trisdešimt aštuoneri. Darbuojasi ki- 
ne. Gražuolis, šiek tiek egoistas, trumpiau sakant, idea- 
lus vyriškis... 

— Na ir kas toliau? 

— Tai nebuvo panašu į tokią meilę, apie kurią kalbėjai. 

— Bet juk kiekvienas jaučiame skirtingai! Svarbu šaknis 
įleisti į gerą dirvą. 

— Ar tu visuomet kalbi metaforomis? 
— Dažnai, man taip lengviau išsakyti savo mintis. O da- 
bar pasakok savo istoriją! 


Ketverius metus ji gyvenusi su kino darbuotoju, tai bu- 
vo ketveri padriko gyvenimo metai. Jie visą tą laiką pyk- 
davęsi ir taikydavęsi, draskydavę vienas kitą į gabalėlius, 
o paskui klijuodavę šukes. Tokia realybė jai atrodė egzo- 
tiška, jų ryšys laikėsi tik todėl, kad jiedu galėjo patenkinti 
kūno geidulius. 

— Ar tau labai svarbu fizinis ryšys? — paklausė Artūras. 

Lorena pareiškė, kad klausimas begėdiškas. 

— Tu ir neprivalai į jį atsakyti. 

— Net neketinau to daryti! Viskas baigėsi, kai iki avari- 
jos buvo likę du mėnesiai. Juo geriau jam, nes kas žino, 
gal būtų jautęs pareigą dabar manimi rūpintis. 

— Tu apgailestauji, kad taip atsitiko? 

— Ne, apgailestavau tada, kai nutrūko mudviejų santy- 
kiai, o šiandien man atrodo, kad gebėjimas gyventi drau- 
ge yra likimo dovana. Visos meilės baigiasi dėl vieninte- 
lės priežasties: laikui bėgant mes liaujamės buvę idealis- 
tais. Man atsitiko priešingai. Aš nusprendžiau taip. Jeigu 
jauti, kad gali pasidalyti savo gyvenimu su kitu žmogumi, 
būk nuoširdi. O jeigu nesi tikra, bet vis tiek įtikinėji save 
ir kitą, kad galima pradėti ką nors rimta, laiku sustok. 
Tikrai myli tik tada, kai gali atiduoti dalelę savęs. Nėra 
pusinės laimės. Puiku, jeigu atiduodamas save kai ką ir 
gauni. Aš iš tų moterų, kurios atiduoda dar nieko nega- 
vusios. Pagaliau priėjau išvadą, kad būtina apsispręsti, ko 

galima tikėtis iš gyvenimo, ir stengtis neišduoti savo jaus- 
mų. Aš jau žinau, kad niekada negalėsiu susieti savo gy- 
venimo su egoistais, su pernelyg komplikuotomis asme- 
nybėmis, su tais, kurių širdys surambėjusios, kurie gyvena 
slopindami savo troškimus ir laidodami svajones. 

Artūras, išklausęs jos žodžius, pasakė, kad ji pernelyg 
kategoriška. 

— Aš per daug laiko leidau su tais, kurie visai neatitiko 
mano idealo, su tais, kurie galėjo suteikti man tik trum- 
palaikį džiaugsmą. Štai ir viskas. 

Lorena pasiūlė pakvėpuoti tyru oru, ir jiedu išėjo į lau- 
ką. Artūras nusivežė ją prie vandenyno. 


— Man patinka būti prie vandens, - pasakė jis, norėda- 
mas nutraukti tylą. 

Lorena nieko neatsakė. Ji įdėmiai žvelgė į horizontą. 
Paskui paėmė Artūrą už rankos. 

— Kas nutiko tavo gyvenime? - paklausė ji. 

— Kodėl klausi? 

— Todėl, kad tu ne toks kaip kiti. 

— Turi galvoje dvi nosis, kurios galbūt tau trukdo? 

— Niekas man netrukdo, tiesiog tu esi kitoks. 

— Kitoks? Niekada nesijaučiau balta varna. 

— Tu esi taikus. 

— Ar tai blogai? 

— Ne, bet tai trikdo. Iš šalies atrodo, kad tu neturi jokių 
problemų. 

— Taip yra todėl, kad visada ieškau išeities iš susidariu- 
sios situacijos, aš nebijau spręsti man iškilusių problemų. 

— Ne, aš turiu galvoje ką kita. 

— Ir vėl nori leistis į psichoanalizės brūzgynus. 

— Gali neatsakyti į mano klausimą. Bet aš turiu teisę 
klausti. Nenoriu, kad jaustumeis nejaukiai, ir neketinu ta- 
vęs kvosti. 

— Mes kalbamės kaip daug metų kartu gyvenusi sutuok- 
tinių pora. Aš neturiu ko nuo tavęs slėpti, Lorena. Nepri- 
pažįstu jokių šešėlių zonų, jokių paslapčių, jokių traumų. 
Esu toks, koks esu, man nesvetimos klaidos. 

Artūras prisipažino, kad žvelgia į save be ypatingos mei- 
lės sau, bet nėra ir iš tų, kurie nekenčia savęs. Jis vertina 
savo charakterio savybę būti nepriklausomam. Galbūt tuo 
jie ir panašūs. 

— Nemėgstu gyventi pagal kokią nors sistemą, - kalbėjo 
toliau Artūras, - aš visuomet su tuo kovoju. Neišleidžiu iš 
akių žmonių, kuriuos myliu, einu ten, kur noriu eiti, skai- 
tau knygą todėl, kad noriu ją perskaityti, o ne todėl, kad 
privalu tai daryti, gyvenu taip, kaip noriu gyventi aš pats, o 
ne taip, kaip norėtų kiti. Taigi darau tai, kas man patinka. 

— Aš nenoriu, kad tave prislėgtų mano bėdos, - pasakė 
Lorena. 

Lorena ir Artūras nutilo, po pauzės vėl ėmė kalbėtis. 
Jiedu užsuko į viešbučio holą. Artūras išgėrė kapučino 
kavos ir suvalgė trapų pyragaitį. 

— Man prie širdies ši vieta, - pasakė jis. - Čia šeimyninis 
viešbutis, mėgstu stebėti šeimas. 

Ant kanapos sėdėjo nedidelis kokių aštuonerių metų 
berniukas. Jis glaudėsi prie motinos, kuri laikė atverstą 
didelę knygą ir rodė jam paveikslėlius. Kaire ranka lėtai 

ir švelniai glostė vaikui skruostą. Kai nusišypsodavo, jos 
skruostuose išryškėdavo duobutės — tarytum dvi saulės. 
Artūras įdėmiai sekė juos akimis. 

- Į ką taip žiūri? —- paklausė Lorena. 

- Tai pati tikroji laimės akimirka. 

— Ką turi galvoje? 

— Ten, žemiau, sėdi vaikas. Pažvelk jam į veidą, jis toks 
laimingas. 

— Tai atgaivina atsiminimus? 

Užuot atsakęs, Artūras nusišypsojo. Lorena ir vėl pa- 
noro sužinoti, ar jis gerai sutarė su mama. 

— Mano mama mirė prieš daug metų, - pasakė Artū- 
ras. - Žinai, kas labiausiai mane sukrėtė kitą dieną po jos 
mirties? Negalėjau patikėti savo akimis, kad namai te- 
bestovi kaip stovėję, keliu kaip ir anksčiau tebevažiuoja 
automobiliai, o žmonės lyg niekur nieko eina savo keliais 
net neįtardami, kad staiga sugriuvo mano pasaulis. Širdy- 
je jaučiau baisią tuštumą. Nustojau girdėti triukšmą, at- 
rodė, kad danguje užgeso visos žvaigždės. Tą dieną, kai 
mirė mano mama, - patikėk, aš sakau tiesą, - iš sode sto- 
vinčių avilių neišskrido bitės, nė viena iš jų tądien nerin- 
ko medaus. Galėjai pamanyti, kad jos jaučia mirties alsa- 
vimą. Tąkart norėjau bent penkioms minutėms tapti ma- 
žu vaikiuku, pasislėpti mamos glėbyje ir klausytis švelnaus 
jos balso. Dar kartą pajusti, kaip bėgioja nugara skruzdės 
pakirdus iš miego, kaip mama glosto man smakrą. Žino- 
ti, kad negali atsitikti nieko bloga, kad nebėra mokykloje 
mane persekiojusio drimbos Stivo Hačenbacho, nebėra 
rėksnio mokytojo Mortono, barančio už tai, kad neišmo- 

kau pamokos, kad iš mokyklos virtuvės nebesklinda ašt- 
rūs kvapai. Jeigu taip nori, pasakysiu tau, kodėl esu tai- 
kus žmogus, kaip tu mane pavadinai. Ogi todėl, kad žŽi- 
nau, jog kovoti su visais neįmanoma, reikia atsirinkti tik 
tai, kas gyvenime svarbiausia, o tai, kas „svarbiausia“, kiek- 
vienas atsirenka pats. 

— Kaip aš norėčiau, - pasakė Lorena, - kad tavo balsas 
būtų išgirstas aukštybėse ir kad tai, kas man svarbiausia, 
dar įvyktų ateityje. 

— Štai todėl mes ir nenuleisime rankų. O dabar grįžki- 
me ir imkimės darbo. 

Artūras apmokėjo sąskaitą ir jie išėjo į lauką. Pasuko į 
automobilių aikštelę. Prieš lipdama į automobilį, Lorena 
pabučiavo Artūrą į skruostą. 

— Dėkoju už viską, - pasakė. 

Artūras nusišypsojo, paraudo ir atidarė dureles. Dau- 
giau nepratarė nė žodžio. 


Apie tris savaites Artūras leido laiką municipalinėje bib- 
liotekoje, įspūdingame neoklasicizmo stiliaus pastate, pa- 
statytame amžiaus pradžioje. Jame buvo dvylika salių su 
didingais skliautais. Čia viešpatavo visai kitokia atmosfe- 
ra nei kituose panašiuose pastatuose. Pavyzdžiui, Miesto 
archyvų skyriuje vienas šalia kito taikiai sėdėjo solidūs 
prancūzai ir senstelėję hipiai. Ir vieni, ir kiti ieškojo pra- 
rastos jaunystės. Jie pasakojo vieni kitiems anekdotus ir 
diskutavo apie miesto istoriją. Artūras įsikūrė 27 salėje, 
kur buvo saugomi medicininės tematikos leidiniai. 48 sek- 
toriuje buvo sukaupta daug literatūros apie neurologiją. 
Tūkstančiuose puslapių buvo aprašyti įvairūs komos ir gal- 
vų traumų atvejai. Šį kartą Artūras buvo nusiteikęs labai 
ryžtingai. Paprašė, kad Lorena į biblioteką jo nelydėtų. 
Paaiškino negalėsiąs susikaupti, jeigu ji bus šalia. Skaity- 
damas Artūras daug ką sužinojo, bet, deja, nė per žingsnį 
nepasistūmėjo į priekį. Atsivertęs kokį nors leidinį, vilda- 
vosi rasti bent šiek tiek informacijos apie tai, kas atsitiko 
Lorenai. Kartkartėmis jis pakildavo, nueidavo prie mo- 
nitoriaus ir pateikdavo kokį nors klausimą. Po kiek laiko 

j1u skaitydavo garsių medicinos profesorių atsakymus. Ne 
vieną iš jų sudomino toks neįprastas atvejis. Paskui grįž- 
davo į savo darbo vietą ir vėl palinkdavo prie leidinio. 

Per pertraukėlę jis pusryčiaudavo kavinėje su knyga ran- 
koje ir baigdavo studijas dešimtą valandą vakaro, tada, 
kai baigdavosi bibliotekos darbo diena. 

Vėlai vakare grįžęs namo, papasakodavo Lorenai vis- 
ką, ką jam buvo pavykę tą dieną sužinoti. Užvirdavo ilgos 
diskusijos. Kartkartėmis Artūras taip įsijausdavo, kad net 
užmiršdavo, jog nėra studijavęs medicinos. Jis priblokš- 
davo Loreną gebėjimu greitai susiorientuoti ir suvokti spe- 
cifinius medicinos problemų aspektus. Jie pateikdavo vie- 
nas kitam savo argumentus, ilgai juos aptarinėdavo. Bū- 
davo, kad pašnekesiai užtrukdavo iki pat paryčių. Kalbė- 
davosi tol, kol pasijusdavo visiškai išsekę. Anksti rytą prie 
pusryčių stalo Artūras aptardavo su Lorena savo planus, 
papasakodavo, ką ketina nuveikti tą dieną. Būdamas ša- 
lia Lorenos, Artūras stengdavosi neparodyti esąs nusivy- 
lęs. Bet kuo toliau, tuo labiau abu jautė, kad vargu ar pa- 
vyks atkapstyti ką nors vertinga. 

Penktadienį baigėsi trečia studijų savaitė. Tą dieną Ar- 
tūras išėjo iš bibliotekos labai anksti. Įlipęs į automobilį, 
nustatė tą radijo imtuvo bangą, kuri tuo metu grojo Ba- 
rio Vaito muziką. Jo lūpas nušvietė šypsena. Staiga jis pa- 
suko į Kalifornijos gatvę. Šiek tiek pavažiavęs, sustojo nu- 
taręs ką nors nusipirkti. Panoro surengti šventišką vaka- 
rienę. Jis padengs stalą, uždegs žvakes ir klausysis iš kom- 
paktinės plokštelės sklindančios muzikos. Paskui pakvies 
Loreną šokti ir uždraus jai kalbėti medicinos temomis. 

Sutemos jau gaubė miestą, kai Artūro automobilis susto- 
jo prie namų durų. Šokio ritmu jis užlipo laiptais, prieš 
įkišdamas į spyną raktą, padarė keletą akrobatiškų jude- 
sių ir įgriuvo į vidų su daugybe paketų rankose. Uždarė 
koja duris ir, nuėjęs į virtuvę, pirkinius sudėjo ant stalo. 

Lorena sėdėjo prie lango. Buvo susimąsčiusi, net neat- 
sisuko. 

Artūras pasisveikino su ja ironišku tonu. Buvo aišku, 
kad ji prastos nuotaikos. Staiga ji dingo. Netrukus Artū- 
ras išgirdo Loreną sakant iš kito kambario: 

— Aš netgi negaliu trinktelėti durimis! 

— Turi problemų? - paklausė jis. 

— Palik mane ramybėje! 

Artūras nusivilko apsiaustą ir tylutėliai nusėlino prie 
durų. Kai jas atidarė, pamatė Loreną prigludusią prie lan- 
go stiklo. Galvą ji buvo susiėmusi rankomis. 

— Tu verki? 

— Kaip žinai, aš neturiu ašarų, todėl negaliu verkti. 

— Tu verki! Bet kodėl verki? Kas atsitiko? 

— Nieko neatsitiko, visiškai nieko. 

— Pažvelk į mane, Lorena. 

Ji dar kartą pakartojo: 

— Palik mane ramybėje. 

Artūras priėjo prie Lorenos, švelniai apkabino ją ran- 
komis, apsuko, kad galėtų matyti veidą. 

Lorena nuleido galvą. Jis pakėlė ją ir pirštų galais pa- 
lietė jai smakrą. 

- Sakyk, kas atsitiko? 

— Viskas baigta! 

— Kas baigta ir kodėl baigta? 

— Šį rytą buvau ligoninėje, ten buvo atėjusi mano ma- 
ma. Jie įtikinėjo ją, kad man reikia taikyti eutanaziją. 

- Ką tu kalbi? Kas ką įtikinėjo tai daryti? 


Kaip ir kiekvieną rytą, Lorenos mama atėjo aplankyti 
dukters į Memorialo ligoninę. Lovūgalyje jos jau laukė 
trys daktarai. Kai ji įžengė į palatą, prie jos priėjo dakta- 
rė, brandaus amžiaus moteris, ir pareiškė norinti su ja ap- 
tarti delikatų klausimą. Specialiai pakviesta psicho- 
terapeutė paėmė ponią Klain už rankos ir paprašė atsi- 
sėsti. 

Ilgoje įžangoje, prieš pradėdama ją įtikinėti, ji pateikė 
daug argumentų, kad reikia padaryti tai, kas iš pirmo 
žvilgsnio atrodo neįmanoma. Šiaip ar taip, iš Lorenos li- 
bet tai kainuoja visuomenei labai didelius pinigus. Zino- 
ma, kur kas lengviau, kai mylimo žmogaus gyvybė palai- 
koma aparatų, nes sunku susitaikyti su mintimi, kad tau 
artimas žmogus netrukus mirs. Visos priemonės atgaivinti 
Loreną jau išbandytos. Nieko niekšiška čia nėra. Tereikia 
sutelkti visą drąsą. Daktarė Klomb galų gale išstenėjo, kad 
Lorenos mama turi ryžtis atsisveikinti su dukters kūnu. 

Ponia Klain po tokio žiauraus pareiškimo papurtė gal- 
vą duodama suprasti, kad ji jokiu būdu nesutinkanti leisti 
taikyti eutanazijos. Ji negalinti ir nenorinti to daryti. Mi- 
nutė vijo minutę, psichoterapeutė pateikė vis daugiau ar- 
gumentų, kad toks poelgis būtų protingiausias ir huma- 
niškiausias. Retoriškai dėstė argumentus, kad, neleisda- 

ma taikyti eutanazijos, ji būtų neteisi ne tik savo, bet ir 
I orenos atžvilgiu. Užsispyrimas reikštų baisų egoizmą, 
kai nebepaisoma sveiko proto balso. Mama ėmė abejoti, 
jos nuostata susvyravo. Su ja buvo elgiamasi labai švel- 
niai, jai buvo pateikta labai daug argumentų už, daktarė 
mokėjo parinkti subtilius žodžius. Buvo pateiktas dar vie- 
nas svarus argumentas: vietos, kurią reanimacijos palato- 
je užima jos duktė, jau laukia kita pacientė, turinti kur 
kas daugiau šansų išgyventi; jos šeima viliasi, kad jų vai- 
kas sugrįš į gyvenimą. Lorena matė visą šį spektaklį, ma- 
tė, kaip buvo terorizuojama jos mama, matė, kaip ji pa- 
mažu nusileidžia. Po keturias valandas trukusio pokalbio 
ponia Klain palūžo, ji pratrūko raudoti ir pasakė, kad dak- 
tarų išvados teisingos. Pagaliau sutiko, kad jos dukteriai 
būtų taikoma eutanazija. Tik iškėlė vieną sąlygą - papra- 
šė palaukti dar keturias dienas, kad ji galėtų įsitikinti, jog 
viskas baigta ir nebėra jokių vilčių. Šiandien ketvirtadie- 
nis, taigi iki pirmadienio dar galima palaukti. Ji turi pasi- 
ruošti pati ir paruošti artimuosius. Visi keturi daktarai 
išėjo iš palatos, palikdami ponią Klain vieną su dukterim. 
Mama paėmė Loreną už rankos, priglaudė galvą jai prie 
pilvo ir, paplūdusi ašaromis, paprašė atleidimo. 

— Nebegaliu daugiau šito tverti, mano brangioji, mano 
mažoji dukryte. Norėčiau susikeisti su tavimi vietomis. 

Tuo metu Lorena kitoje palatos pusėje stebėjo čia vyks- 
tančią sceną, klausėsi iš baimės virpančios, liūdnos ir siau- 
bingai sutrikusios motinos žodžių. Ji apkabino mamą per 
pečius, bet ji to nė nepajuto. 

Lifte daktarė Klomb linktelėjo savo kolegoms. 

- Ar tu įsitikinusi, kad ji nepakeis savo nuomonės? - 
paklausė profesorius Fernšteinas. 

- Ne, nemanau, mes tinkamai jai paaiškinome, kad tai 
neišvengiama. 

Lorena paliko savo pačios kūną ir prie jo palinkusią 
mamą. 

Ji staiga nusisuko į langą, nusprendusi susilieti su mies- 
to šviesomis, vaizdais, kvapais, triukšmu. Artūras apkabi- 
no ją ir švelniai priglaudė prie krūtinės. 

— Kai verki, tu tokia graži. Nusišluostyk ašaras, aš ne- 
leisiu jiems taip pasielgti. | 

— Bet kaip? - paklausė ji. 

— Man reikia keletą valandų pagalvoti. 

Lorena pasitraukė nuo jo atatupsta ir priėjo prie pat 
lango. 

— Gal taip ir geriau, - pasakė ji ir pasuko šviestuvą taip, 
kad šviesa kristų į gatvę. - Galbūt jie teisūs? 

— Ką reiškia tavo žodžiai „galbūt jie teisūs“? 

Artūro klausimas, užduotas piktu tonu, taip ir liko be 
atsako. Lorena, atrodžiusi tokia stipri, tarytum susitaikė 
su tuo, kas neišvengiamai turi įvykti. Teisybę pasakius, da- 
bar ji gyveno nevisavertį gyvenimą, sugriuvo ir jos moti- 
nos gyvenimas. 

- Beje, — tarė Lorena, - be mamos, niekas manęs ne- 
laukia išeinančios iš tunelio. - Po trumpos pauzės pridū- 
rė: - Ak! Jeigu aš galėčiau pabusti... bet vilties lieka vis 
mažiau. 

— Negi gali net trumpam patikėti, kad tavo motinai pa- 
lengvės, jeigu mirsi ir išeisi visiems laikams? — paklausė 
Artūras. 

Lorena nutraukė jo žodžius: 

— Tu toks mielas. 

— Ką aš pasakiau? 

— Nieko ypatinga, tik labai švelniai nuskambėjo tavo 
žodžiai „visiems laikams“. Man jie dabar labai svarbūs. 

— Negi manai, kad tavo mama nepajus tuštumos, jeigu 
ją paliksi? Negi manai, kad visų geriausias dalykas dabar 
jos išsižadėti? Ir manęs taip pat? 

Lorena įsmeigė į jį klausiamą žvilgsnį. 

— Kaipgi tavęs? 

— Aš lauksiu, kol tu pabusi. Na ir kas, kad kiti nemato 
tavęs, užtat aš matau. 

— Tai bent pareiškimas! 

Iš šalies galėjo atrodyti, kad ji tyčiojasi iš Artūro. 

— Nebūk tokia pasipūtusi, - sausai pasakė jis. 

— Kodėl tu taip rūpiniesi manimi? — paklausė suirzusi 
Lorena. 

— Kodėl tavo elgesys toks provokuojantis ir agresyvus? 

— Kodėl tu esi čia, kodėl nuolatos sukiojiesi šalia manęs, 
kodėl stengiesi man padėti? Gal tau pasimaišė protas? 

Dabar Lorena rėkė visa gerkle. 

— Pagrįsk savo žodžius! 

— Tu esi piktas žmogus! Atsakyk pagaliau į mano klau- 
simą, tik atsakyk nuoširdžiai! 

— Sėskis šalia manęs ir nusiramink. Noriu papasakoti 
tau tikrą istoriją ir tu viską suprasi. Viskas vyko prie pietų 
stalo mūsų namuose netoli Karmelio. Man tuomet buvo 
septyneri. 

Ir Artūras papasakojo Lorenai istoriją, kurią išgirdo iš 
seno juos aplankiusio tėvų draugo lūpų. Daktaras Mile- 
ris buvo garsus chirurgas oftalmologas. Tą vakarą jis el- 
gėsi keistai, buvo sutrikęs ir paniuręs, nors tai jam nebu- 
vo būdinga. Artūro motiną toks jo elgesys labai sujaudi- 
no ir ji labai atsargiai paklausė, kas atsitiko. Ir daktaras 
papasakojo istoriją. Prieš dvi savaites jis operavęs mažą 
nuo gimimo aklą mergaitę. Ji nežinojusi, kaip atrodo pa- 
ti, ji niekada nebuvo regėjusi dangaus, spalvų, ji niekada 
nebuvo mačiusi savo motinos. Tai mergaitei buvo nepa- 
žįstamas ją supantis pasaulis. Joks vaizdas niekada nebu- 
vo sujaudrinęs jos smegenų. Savo gyvenimo formas ir kon- 
tūrus ji galėjusi čiuopti tik jautriomis rankomis. 

Koko (taip į daktarą kreipdavosi visi jį supantys žmo- 
nės) atliko mergaitei neįtikimą operaciją. Prieš atvykda- 
mas pas Artūro tėvus, daktaras Mileris nuėmė tvarsčius 
jai nuo akių. Likęs palatoje vienas su ja, jis pasakė: 

- Dabar, net nenuėmus paskutinių tvarsčių, tu galėsi ma- 
tyti kai kuriuos daiktus. Pasiruošk! 

— O ką aš galėsiu matyti? - paklausė ji. 

- Tuojau paaiškinsiu. Tu išvysi šviesą. 

— O kas yra šviesa? 

- Tai gyvenimas. Luktelėk akimirką... 

„Po kelių sekundžių dienos šviesa nušvietė mergaitei 
akis. Šviesa prasiskverbė jai pro vokus greičiau nei upės 
vanduo pro plyšį užtvankoje. Nekantraudama mergaitė 
griebė Koko už rankos ir tarė: „Palauk, aš bijau“. Dakta- 
ras neskubėdamas paėmė ją už rankų ir dar kartą papa- 
sakojo, ką ji galės matyti, kai jis nuims jai nuo akių tvars- 

čius. Kalbėdamas Koko parnažu vyniojo tvarstį. Kai mer- 
gaitė atsimerkė, pirmiausia išvydo savo rankas; ji ėmė su- 
kioti jas kaip marionetes. Paskui palenkė galvą, nusišyp- 
sojo, prajuko. Juokėsi ir verkė kartu, negalėdama atplėš- 
ti akių nuo savo pirštų, nuo to, kas ją supo ir dabar atrodė 
realu. Paskui nukreipė žvilgsnį į savo lėlę. Su ja nesiskir- 
davo nei naktimis, nei dienomis, kurias irgi leido visiško- 
je tamsoje. 

Į didžiulį kambarį įėjo jos motina. Ji taip pat negalėjo 
pratarti nė žodžio. Mergaitė pakėlė galvą ir įdėmiai žvelgė 
įją keletą sekundžių. Pirmą kartą matė savo mamą! Iš pra- 
džių, kol mama stovėjo už keleto žingsnių, ji žiūrėjo į ją 
kaip į nepažįstamą. Po kelių sekundžių moteris prišoko prie 
dukters ir palinko virš jos veido. Toji plačiai išskėtė rankas 
ir nedvejodama pavadino nepažįstamąją mama. 

- Kai Koko baigė pasakoti šią istoriją, - tarė Artūras, — 
aš supratau, kad jis pasijuto sustiprėjęs. Dabar visiems 
galės sakyti, kad padarė labai gerą darbą. Lorena, turiu 
tau prisipažinti, kad iki šiol aš nieko panašaus nesu pada- 
ręs. O dabar, kai nurimai, leisk man pagalvoti, 

Lorena nieko neatsakė, tik tylutėliai burbtelėjo keletą 
žodžių, bet jų Artūras neišgirdo. Jis atsisėdo ant sofos, 
paėmė ant žemo staliuko gulintį pieštuką ir mąstydamas 
ėmė jį kramtyti. Ilgai sėdėjo, paskui staiga pašoko, pri- 
puolė prie darbo stalo ir pradėjo kažką rašyti popieriuje. 
Tai truko maždaug valandą. Tuo metu Lorena žiūrėjo į jį 
įdėmiai kaip katė, tykanti tinkamos akimirkos, kad galė- 
tų staiga čiupti netoliese skraidantį drugelį ar musę. Pa- 
lenkusi galvą, patempusi lūpą, ji stebėjo menkiausią Ar- 

tūro gestą, kai jis rašė, kai liaudavosi rašęs ar kai vėl im- 
davo vedžioti pieštuką popieriaus lapu. Kai baigė, Artū- 
ras nutaisė rimtą miną ir kreipėsi į Loreną: 

— Kokios gydymo priemonės taikomos ligoninėje pri- 
žiūrint tavo kūną? 

— Tu turi galvoje tas priemones, kurios nesusijusios su 
mano tualetu? 

— Mane domina tik medicinos priemonės. 

Lorena atsakė, kad ji visą laiką leidžia su lašine, per 
kurią į organizmą patenka maistas, tris kartus per savaitę 
jai profilaktiškai leidžia kažkokių antibiotikų. Jai daro- 
mas masažas: masažuojami klubai, alkūnės ir pečiai, vi- 
sas kūnas, nes bijomasi, kad gali atsirasti pragulų. Jai ma- 
tuojama temperatūra, tikrinama, ar plaka širdis. Dirbti- 
nis kvėpavimas jai netaikomas. 

— Aš galiu funkcionuoti autonomiškai, tai nekelia jokių 
problemų. Taikant eutanaziją tereikėtų atjungti lašinę. Štai 
ir viskas. 

— Tai kodėl jie sako, kad tai labai brangiai kainuoja? 

— Brangiai kainuoja lova, vieta ligoninėje. 

Ir Lorena paaiškino Artūrui, kodėl lova ligoninėje to- 
kia brangi. 

— Galbūt mums pavyks išspręsti šią problemą, - pareiš- 
kė Artūras. 

— Ką tu sumanei? 

— Ar tau yra tekę slaugyti tokius pacientus kaip tu? 

Ji niekaip negalėjo suprasti, kur jis suka. 

— Taip, man yra tekę susidurti su tokiais ligoniais. TO- 
kius paprastai veža į Greitosios pagalbos skyrių. Bet tik 


110 MARC LEVY E OJEIGU TAIP BŪTŲ BUVĘ Iš TIKRŲJŲ... 


trumpą laiką, aš nesu slaugiusi nė vieno ligonio, kurio ko- 
ma būtų trukusi taip ilgai. 

- Didžiausia problema tas lašinamas tirpalas, ar ne? - 
paklausė Artūras. 

- Kaip tai? 

- Ar galima jo nusipirkti vaistinėje? 

- Jo galima įsigyti ligoninėje. 

- Bet aš noriu žinoti, ar tirpalas parduodamas visiems, 
kam jo reikia, vaistinėje! 

Lorena keletą sekundžių galvojo, paskui pasakė, kad 
įmanoma patiems pasigaminti tirpalo, tik reikia turėti gliu- 
kozės, antikoaguliantų, tai yra kraujo krešėjimą stabdan- 
čių vaistų, ir fiziologinio tirpalo. Taigi įmanoma jo pasi- 
gaminti. Beje, ligoniams, kurie gydomi namuose, tokio 
tirpalo gali paruošti jų slaugė, o sudėtinių tirpalo dalių 
galima nusipirkti centrinėje vaistinėje. 

— Dabar aš turiu paskambinti Polui, - pasakė Artūras. 

— Kodėl? 

— Reikia, kad jis gautų greitosios pagalbos automobilį. 

- Kokį automobilį? —- nustebusi paklausė Lorena. - Sa- 
kyk, ką sumanei! Ar galėčiau sužinoti, ką ketini daryti? 

— Pagrobti tave! 

Iš pradžių Lorena dar nesusigaudė, ką jis sako, bet, kai 
pamažu suvokė, ką sumanė Artūras, ją sukaustė baimė ir 
nerimas. 

— Reikia tave pagrobti. Nebus kūno, negalės daryti eu- 
tanazijos! 

— Tau galvoj negerai! 

—- Ko gero. 

— Kaip galima mane pagrobti? Kur paslėpsime kūną? 
Kas juo rūpinsis? 

- Tai bent klausimas! 

Artūras lyg niekur nieko ėmė dėstyti, kad ji pati turės 
rūpintis savo kūnu, bus gera proga įgytas žinias taikyti 
praktiškai. Būtinai reikės gauti maitinamojo fiziologinio 
tirpalo, bet, kaip ji jau sakiusi, tai nėra neįmanoma. Tik 
retkarčiais teks keisti vaistinę, kad jų neimtų įtarti. 

— Bet kur tu gausi receptų? — paklausė Lorena. 

— Tai pirmas dalykas, kurį reikės sutvarkyti. 

— O kas toliau? 

— Polo patėvis - automobilių remontininkas, jo specia- 
lizacija — remontuoti gaisrines, greitosios pagalbos ir pa- 
našius automobilius. Jie pasiskolins iš jo automobilį, įsi- 
gis daktarų chalatus, nuvyks į ligoninę ir išsiveš ją iš ten. 

Išklausiusi Artūro žodžių, Lorena ėmė nervingai juoktis. 

— Bet juk tai padaryti ne taip paprasta! 

— Lorena, tu irgi turėsi įsitraukti į šį žaidimą, padėsi 
man gauti reikiamus dokumentus. 

— Bet aš negaliu to padaryti, tau viskas pernelyg pa- 
prasta. Aš negaliu nieko pavogti, net negaliu nieko pa- 
kelti. 

— Bet tu žinai, kur yra tie dokumentai? 

— Taip, bet kas iš to? 

— Viskuo pasirūpinsiu aš. Ar žinai, kokius formalumus 
reikia atlikti norint pervežti ligonį? 

— Be abejo, Žinau. Aš tvarkydavau tokius popierius kiau- 
ras dienas, tai viena iš mano skyriaus darbuotojų pareigų. 

Ji galinti jam nupasakoti, kokių reikia dokumentų. Tai 

tipiniai blankai, išspausdinti ant mėlyno, rožinio ir žalio 
popieriaus. 

— Reikia pasidauginti tų dokumentų, - pasakė jis. - Ei- 
me su manimi. 

Artūras apsivilko marškinius, pasiėmė raktus. Jis viską 
darė nelyg automatas ir buvo kupinas ryžto, taigi Lorenai 
nebuvo laiko ilgai svarstyti šio įžūlaus plano detalių. Jie- 
du sėdo į automobilį ir nuvažiavo Grin gatve. Naktį mies- 
tas buvo nurimęs, tačiau Artūras spaudė visu greičiu iki 
pat Memorialo ligoninės. Paskui pasuko į Greitosios pa- 
galbos skyriaus automobilių stovėjimo aikštelę. Lorena 
kamantinėjo Artūrą, ką šis ketinąs daryti, bet jis, užuot 
atsakęs, tik nusišypsodavo lūpų kampučiu tarytum saky- 
damas: „Sek paskui mane, tik nesijuok!“ 

Kai atsivėrė pirmosios Greitosios pagalbos skyriaus du- 
rys, jis susirietė dvilinkas ir nukūprino prie priimamojo 
registratūros. Apsaugos skyriaus tarnautojas paklausė, ko 
norįs. Artūras atsakė, kad jį jau dvi valandos kamuoja siau- 
bingas mėšlungis, du kartus pakartojo, kad jam neseniai 
buvo operuotas apendicitas, kad tokio baisaus skausmo 
neįmanoma tverti. Rūpestingas tarnautojas pasiūlė Ar- 
tūrui gultis ant neštuvų ir laukti, kol jo apžiūrėti ateis in- 
ternas. Sėdėdama ant besisukančios kėdės alkūnramsčio, 
Lorena nusišypsojo. Artūras puikiai vaidino šią komedi- 
ją, bet ji vis tiek labai nerimavo, nes jis pernelyg agresy- 
viai įsiveržė į priimamojo salę. 

— Tu net pats nesuvoki, ką esi pasiryžęs padaryti, - su- 
šnibždėjo ji. 

Tuo metu prie Artūro atskubėjo daktaras. 

Daktaras Spačekas paprašė sekti paskui jį į vieną iš pa- 
latų, esančių koridoriaus gale. Liepė gultis Artūrui ant 
stalo ir pirmiausia paklausė, ką jam skauda. Kol šis atsa- 
kinėjo, daktaras susipažino su jo kortele, kurią buvo pač- 
męs iš registratūros. 

— Na ir kur jūs jaučiate tuos siaubingus traukulius? — 
paklausė daktaras. 

— Man raižo pilvą, skausmas nepakenčiamas. 

— Neperlenk lazdos, - pasakė Lorena. - Dar sumanys 
leisti tau nuskausminamųjų, palikti ligoninėje nakčiai, o 
rytą pastatys klizmą prieš atlikdami fibroskopiją ir kitus 
įvairius tyrimus. 

— Nereikia jokių injekcijų! — nejučia išsprūdo Artūrui. 

— Bet juk nieko nesakiau apie injekcijas! - pasakė dak- 
taras keldamas galvą nuo ligos istorijos. 

— Taip, taip, nesakėte, aš kalbu pats su savim, nes ne- 
kenčiu injekcijų. 

Internas paklausė Artūro, ar jis nervingas žmogus, o 
Artūras patvirtino galvos linksėjimu. Tada internas pasa- 
kė turįs palpuoti jam pilvą ir nustatyti, kur yra skausmo 
židinys. Artūras pritardamas vėl linktelėjo galva. Dakta- 
ras uždėjo abi rankas Artūrui ant pilvo ir ėmė palpuoti. 
Apžiūrėjęs internas padarė išvadą, kad Artūrą varstantys 
diegliai yra nervinio pobūdžio. Artūras atsidėkodamas du 
kartus paspaudė jam ranką, dukart pasakė „Dėkoju, dak- 
tare“ ir dideliais žingsniais visu greičiu pasileido ilgu ko- 
ridoriumi, vedančiu į vaistinę. Jo rankose buvo trys doku- 
mentai ir Memorialo ligoninės spaudas. Vienas blankas 
buvo mėlynos spalvos, antras rožinės, o trečias žalios. Vie- 

nas išjų buvo receptas, antras — sąskaita faktūra, trečias - 
leidimas perkelti ligonį. Pastarajame didelėmis raidėmis 
buvo parašyta: „Leidžiama pergabenti/Leidžiama išvyk- 
ti“. Ir kursyvu: Kas nereikalinga, išbraukti. Artūro veide 
švietė šypsena, jis atrodė labai laimingas. Šalia ėjo Lore- 
na. Jis paėmė ją už parankės. 

— Mes esam puiki komanda! - pareiškė jis. 

Grįžęs namo, Artūras pasidarė skeneriu visų trijų do- 
kumentų kopijas. 

— Tu labai stiprus žmogus, - pasakė Lorena, žvelgdama 
į pirmuosius nukopijuotus blankus. 

— O dabar turiu paskambinti Polui, - pasakė jis. 

— Artūrai, mums dar reikėtų aptarti tavo projektą. 

Jis atsakė, kad ji teisi, iš tikrųjų reikėtų išsiaiškinti vi- 
sas, net menkutėliausias, smulkmenas, su kuriomis jie gali 
susidurti perveždami Lorenos kūną. Lorena atsakė, kad 
ją jaudina ne tik tai, jai rūpi ir kiti dalykai. 

— Kokie? 

- Artūrai, tavo planas mane labai sujaudino, bet, nesu- 
pyk už tai, ką dabar tau pasakysiu, - jis neįgyvendinamas. 
Tai beprotiškas sumanymas, jis tau kelia daug pavojų. Tu 
gali įkliūti ir patekti į kalėjimą. Ar verta taip rizikuoti, 
gerasis žmogau? 

— Bet juk ne mažiau rizikuojama tavo gyvybe! Mes turi- 
me tik keturias dienas, Lorena! 

— Tu neprivalai to daryti, Artūrai, aš neturiu teisės leisti 
tau to daryti. Prašau man atleisti, Artūrai! Nekrėsk kvai- 
lysčių, juk supranti, ką noriu tau pasakyti. Tai labai pavo- 
jingas sumanymas! 

- Lorena, žinau, kad padėtis tikrai labai pavojinga, bet 
aš neturiu kitos išeities. 

— Negaliu leisti, kad taip rizikuotum dėl manęs. 

— Lorena, reikia, kad tu man padėtum, laikas dabar la- 
bai brangus, mes negalime prarasti nė minutės, ant kor- 
tos pastatytas tavo gyvenimas. 

- Turi būti dar kokia nors išeitis. 

Artūras matė tik vieną alternatyvą - pasikalbėti su Lo- 
renos motina ir paprašyti, kad ji neduotų sutikimo atlikti 
eutanaziją. Bet kaip tai padaryti? Jie nepažįsta vienas ki- 
to, ji nesutiks kalbėtis su nepažįstamu vyriškiu tokiu deli- 
kačiu klausimu. Jis galėtų apsimesti artimu jos dukters 
draugu. Bet Lorena atvėsino jo įkarštį pareikšdama, kad 
tokiu atveju ji tik dar labiau suklus ir išsigąs, nes pažįsta 
visus dukters draugus. Gal būtų geriau, jeigu jie susitiktų 
tarsi atsitiktinai? Tik reikia sugalvoti, kur turėtų įvykti tas 
susitikimas. 

Lorena keletą akimirkų svarstė, paskui pasakė: 

— Kiekvieną rytą ji vedžioja šunį krantinėje. 

— Taip, bet tuomet ir aš turiu vaikštinėti ten su šunim. 

— Kodėl? 

- Jeigu eisiu pasivaikščioti vienas, nebus kaip užmegzti 
pokalbio. 

— Bet tu gali suvaidinti žmogų, išėjusį pakvėpuoti gai- 
viu ryto oru. 

Lorena sugalvojo, ką reikia daryti. Tuo metu, kai jos 
mama išeis pasivaikščioti su Kali, tereikia atsargiai prieiti 
prie šuns, paglostyti jį ir lyg niekur nieko užkalbinti moti- 
ną. Galop jis sutiko pabandyti. Kitą rytą Artūras pakirdo 

anksti, apsimovė nebalintas drobines kelnes, apsivilko te- 
niso marškinėlius. Prieš išeidamas iš namų, paprašė Lo- 
renos, kad ji stipriai prisiglaustų. 

— Kam to reikia? — niūriai paklausė ji. 

— Neturiu laiko tau visko paaiškinti, bet tai susiję su 
šunimi. 

Ji nesipriešino, padėjo galvą jam ant peties ir giliai atsi- 
duso. 

— Puiku! - energingai pasakė jis. - O dabar turiu bėgti. 

Nebuvo laiko ilgiems atsisveikinimams, Artūras išsku- 
bėjo pro duris. Kai jos užsidarė, Lorena gūžtelėjo pečiais 
ir atsiduso: 

— Jis apkabino mane dėl šuns. 


Kai Artūras išėjo į lauką, Aukso Vartai dar miegojo de- 
besų pataluose. Pro tirštą rūką raudonavo tik dvi tilto atra- 
mos. Įlankoje įkalinta jūra buvo rami, ankstyvos žuvėdros 
suko didelius ratus ieškodamos žuvų, krantinėje želiančią 
žolę dengė nakties ūkanos, prie jos prišvartuoti laivai iš lė- 
to lingavo supami bangelių. Jokio šurmulio, tik keletas anks- 
tyvų bėgikų traukė į plaučius drėgną ir gaivų orą. 

Po kelių valandų didžiulė saulė pakibs virš Sosalito ir 
"Tiburono kalvų ir išsklaidys miglą virš raudono tilto. 

Artūras iš toli pamatė ponią Klain, duktė buvo labai 
panaši į ją. Kali bidzeno už kelių žingsnių nuo jos. Ponia 
Klain buvo pasinėrusi į mintis, ji atrodė prislėgta kančios. 
Šuo šuoliais pasileido prie Artūro ir, keista, staiga susto- 
Jęs, ėmė uosti orą. Kalytė pribėgo prie pat Artūro, apuos- 
tė kelnių atvartus, gailiai suinkštė ir atsigulė prie kojų. 

Artūras priklaupė ir ėmė švelniai ją glostyti. Toji meili- 
kaudama palaižė jam ranką ir ėmė inkšti. Priėjusi Lore- 
nos mama atrodė labai nustebusi. 

— Ji jus pažįsta? — paklausė ji. 

— Kodėl taip nusprendėte? - pasakė stodamasis Artūras. 

— Paprastai ji būna labai baikšti. Joks nepažįstamas žmo- 
gus negali prie jos prisiartinti, 0 ji tiesiog puolė jums po 
kojomis. 

— Nežinau, kodėl taip yra, ji labai panaši į man brangios 
draugės šunį. 

— Ką jūs sakote? — paklausė ponia Klain, o jos širdis 
ėmė daužyte daužytis. 

Šuo atsitūpė Artūrui prie kojų ir ėmė kiauksėti tiesda- 
mas jam leteną. 

— Kali! - sušuko Lorenos motina. — Palik šį poną ra- 
mybėje! 

Artūras ištiesė jai ranką ir prisistatė. Moteris, šiek tiek 
padvejojusi, atsakė tuo pačiu. Paskui atsiprašė dėl šuns 
elgesio. 

— Nesijaudinkite, aš dievinu gyvulėlius, jie tokie mieli. 

— Bet Kali elgiasi labai neįprastai, atrodo, kad ji jus pa- 
žįsta. 

— Šunys niekada nepuola manęs, gal jaučia, kad juos 
myliu. Ši kalytė labai protinga. 

- Ji negrynaveislė, pusiau spanielė, pusiau labradorė. 

— Ji stebėtinai panaši į Lorenos šunį. 

Poniai Klain ėmė svaigti galva, jos veidas ištįso. 

— Ponia, jūs gerai jaučiatės? — imdamas ją už rankos, 
paklausė Artūras. 

- Jūs pažįstate mano dukterį? 

— Vadinasi, tai Lorenos šuo, o jūs - jos motina? 

- Jūs ją pažinojote? 

— Taip, labai gerai, mes buvome labai artimi. 

Ponia Klain panoro sužinoti daugiau apie jų pažintį. Ar- 
tūras pasisakė esąs architektas, o su Lorena susipažinęs 
ligoninėje. Ji užsiuvusi jam žaizdą, kai jis buvo nesunkiai 
susižeidęs. Jie patikę vienas kitam ir dažnai susitikdavę. 

— Aš leisdavau laiką su ja skyriuje, kuriame ji budėda- 
vo, iki pusryčių. Kartkartėmis mudu drauge pietaudavo- 
me, kartu esame praleidę ne vieną vakarą. 

— Lorena niekada neturėdavo laiko papusryčiauti, ji vė- 
lai grįždavo namo. 

Artūras nieko neatsakė, tik nulenkė galvą. 


— Atrodo, kad Kali gerai jus pažįsta. 

— Aš labai kremtuosi dėl to, kas atsitiko Lorenai. Ponia, 
prieš tą įvykį dažnai nueidavau aplankyti jos į ligoninę. 

— Niekada nesu jūsų ten mačiusi. 

Artūras pasiūlė jai paėjėti keletą žingsnių drauge. Jie- 
du patraukė vandenyno pakrante. Pagaliau Artūras ryžo- 
si paklausti, gal esama kokių nors naujienų apie Loreną, 
mat jis keletą dienų negalėjęs jos aplankyti. Ponia Klain 
pasakė, kad dukters padėtis labai prasta, nebėra jokių vil- 
čių, kad ji atgaus sąmonę. Moteris nė žodeliu neprasita- 
rė, kad jai reikia apsispręsti dėl tolesnio dukters likimo, 
bet jos padėtį nupiešė niūriausiomis spalvomis. Išklausęs 
jos žodžius, Artūras kurį laiką tylėjo, paskui ėmė įtikinėti 
ją, kad nereikia prarasti vilties. 

- Daktarai nieko nežino apie komą... - sakė jis. - Žmo- 
nės, ištikti komos, girdi, ką jiems sakome... Yra tokių, ku- 
rie grįžo į gyvenimą net po septynerių metų... Nieko nėra 
brangiau už gyvenimą ir, jeigu Lorena tiek laiko neišėjo 
anapilin, tai yra likimo ženklas, kurio negalima nepaisyti... 
Vienas Dievas težino, kam lemta gyventi, o kam mirti. 

Ponia Klain staiga sustojo ir įbedė žvilgsnį į Artūrą. 

— Mano kelyje jūs pasipainiojote neatsitiktinai, kas jūs 
esate ir ko iš manęs norite? 

— Aš išėjau pasivaikščioti, ponia, o jeigu jums pasirodė, 
kad mudu susidūrėme neatsitiktinai, tai tik jūs galite at- 
sakyti, kodėl taip manote. Aš nedresavau Lorenos šuns, 
kad jis pultų prie manęs vos pamatęs. 

— Ko norite iš manęs? Ir ką reiškia paskutiniai jūsų žo- 
džiai apie gyvenimą ir mirtį? Jūs nieko nežinote, nežino- 
te, ką reiškia leisti su Lorena visas dienas ir matyti, kaip ji 
guli nejudėdama, net nekrutindama blakstienų. Nežino- 
te, ką reiškia matyti, kaip kilnojasi jos krūtinė, ir žinoti, 
kad ji svetima šiam pasauliui. 

Apimta pykčio priepuolio, ji pradėjo pasakoti Artūrui, 
kaip leidžianti dienas ir naktis šalia dukters lovos, kaip 
kalbanti jai viltingus žodžius it beprotė, nes tikinti, kad ji 
girdi ją, kaip pasakojanti apie savo gyvenimą, kurio nebė- 
ra nuo tos akimirkos, kai duktė iškeliavo nežinia kur, kaip 
namuose krūpčiojanti nuo kiekvieno telefono skambučio 
manydama, jog skambina iš ligoninės norėdami pranešti, 
kad viskas baigta. Juk ji davusi jai gyvybę. Kai Lorena bu- 
vo vaikas, kiekvieną rytą žadindavusi ją, aprengdavusi ir 
lydėdavusi į mokyklą, kas vakarą guldydavusi į lovą, ap- 

klostydavusi ir pasakodavusi įvairiausias istorijas. Juodvi 
išsipasakodavusios viena kitai visus savo džiaugsmus, vi- 
sus sielvartus. Paskui pridūrė: 

— Kai Lorena buvo paauglė, turėjau taikstytis su jos pyk- 
čio priepuoliais, ji pasakojo man apie pirmuosius meilės 
išgyvenimus, aš padėdavau jai pasirengti pamokoms ir eg- 
zaminams. Visada mokėdavau pasitraukti į šalį, kai to rei- 
kėdavo. Kad jūs žinotumėte, kaip dabar man jos trūksta. 
Nėra dienos, kad mano mintys nesisuktų apie Loreną: rytą 
pirmiausia prisimenu ją, kiekvieną vakarą prieš užmigda- 
ma galvoju tik apie ją... 

Po šių žodžių ponia Klain nutilo, ašaros gniaužė jai ger- 
klę. Artūras apkabino Lorenos mamą per pečius ir atsi- 
prašė. 

— Daugiau nebegaliu viso to tverti, - dusliu balsu pasa- 
kė ji. - Prašau man atleisti ir palikti mane vieną, aš nebe- 
noriu su jumis kalbėtis. Mudu daugiau niekada apie tai 
nebekalbėsime. 

Artūras šį kartą neprieštaravo, tik paglostė šuniui gal- 
vą ir lėtai nuėjo tolyn. Jis įlipo į automobilį ir nuvažiavo. 
Pažvelgęs į veidrodėlį matė, kad Lorenos motina lydi jį 
akimis. Kai grįžo namo, Lorena stovėjo ant žemo stalo 
stengdamasi išlaikyti pusiausvyrą. 

— Ką čia darai? 

— Treniruojuosi. 

— Matau. 

— Kaip sekėsi? 

Artūras išsamiai papasakojo Lorenai apie ką tik įvyku- 
sį susitikimą, nusprendė nieko nevynioti į vatą ir atvirai 

pasakyti, kokia jos motinos pozicija. Prisipažino esąs nu- 
sivylęs, kad jam nepavyko pakeisti ponios Klain požiūrio. 

- Šansų turėjai nedaug, nes mano mama niekada ne- 
kcičia savo nuomonės. Užsispyrusi kaip asilas, - pasakė 
I orena. 

- Ji nežmoniškai kenčia. 

— Tu būtum idealus žentas. 

— Ką reiškia šie tavo žodžiai? 

— Nieko, tik norėjau pasakyti, kad tu esi iš tų tipų, ku- 
riuos uošvės dievina. 

— Tavo žodžiai nuskambėjo labai dviprasmiškai. Bet, ma- 
nau, dabar ne laikas diskutuoti šia tema. 

— Na ne! Pasakysiu viską, ką manau! Tu taptum našliu 
dar iki vestuvių dienos. 

— Ką reiškia toks piktas tavo tonas? 

— Nieko nereiškia. Aš nebeturiu daugiau ko pasakyti. 
O dabar, kol dar galiu, eisiu pasižiūrėti į vandenyną. 

Ji staiga dingo. Paliko suglumusį Artūrą vieną kam- 
baryje. 

— Kas jai darosi? —- žemu balsu sušnibždėjo Artūras. 

Paskui atsisėdo prie darbo stalo, įsijungė kompiuterį ir 
ėmė koreguoti savo planą. Automobilyje, važiuodamas iš 
Maryno, jis apsisprendė. Kitos alternatyvos nėra, taigi 
veikti reikia nedelsiant. Nuo pirmadienio daktarai bet ku- 
rią akimirką gali „užmigdyti“ Loreną. Artūras sudarė są- 
rašą daiktų, kurių prireiks planui įgyvendinti. Paskui pa- 
skambino Polui. 

— Aš būtinai kuo skubiau turiu susitikti su tavimi. 

- O, tu jau grįžai iš Sapnuvos! 

— Tai skubu, Polai, aš turiu kuo greičiau tave pamatyti. 

— Sakyk, kur susitinkame? 

— Kur tik nori! 

— Tuomet atvyk pas mane. 

Po pusvalandžio jis jau buvo Polo kambaryje. Jie susė- 
do ant kanapos svetainėje. 

— Ką norėjai pasakyti? 

— Man teikia tavo pagalbos, tik labai prašau - neklausi- 
nėk. Noriu, kad padėtum pagrobti iš ligoninės kūną. 

— "Tai juodasis humoras? Iš pradžių tauškei apie vaiduok- 
lius, o dabar seki pasakas apie lavonus? Aš galiu pasiūlyti 
tau savąjį, greitai jis tau atiteks, jeigu ir toliau taip žaisi. 

— Tai visai ne lavonas. 

— Tuomet kas, gal tau ir vėl pasimaišė protas? 

— Aš kalbu rimtai, Polai, ir ilgoms kalboms neturiu laiko. 

— Ar aš negaliu užduoti tau klausimų? 

— Kas iš to, tu vis tiek nieko nesuprasi, net ir tada, jeigu 
turėsi kantrybės išklausyti mano atsakymus. 

— Negi manai, kad esu toks kvailas? 

— Niekas negali patikėti tuo, ką aš matau. 

— Greičiau sakyk, ko nori. 

— Noriu, kad padėtum man pagrobti iš ligoninės mo- 
ters kūną. Jau nutarta pirmadienį atlikti jai eutanaziją. Ir 
aš daugiau niekada jos nebepamatysiu. 

— Nejaugi įsimylėjai moterį, kuri guli ištikta komos? Tai 
šit ką reiškia tavo istorija apie vaiduoklius! 

Artūras, užuot atsakęs, porą kartų krenkštelėjo. Polas 
giliai atsiduso ir atsirėmė į kanapos atkaltę. 

- Ši istorija labai sudomintų bet kurį psichoanalitiką. 

Ar tu viską gerai apsvarstei, ar tikrai esi pasiryžęs tai pa- 
daryti? 

— Vienas ar tau padedant - aš vis tiek tai padarysiu. 

— Kokia paprasta istorija ir kiek daug joje aistros! 

— Aš neverčiu tavęs to daryti, tu žinai. 

— Taip, taip, aš tai žinau. Išeini pailsėti, dvi savaites ne- 
gaunu iš tavęs jokios žinios, į ką tai panašu, o dabar pra- 
šai, kad rizikuočiau dešimčiai metų sėsti į belangę, reika- 
lauji, kad padėčiau pagrobti iš ligoninės moters kūną. Ką 
gi, man nelieka nieko kito, kaip tik persikūnyti į dalaila- 
mą. O dabar sakyk, kuo galiu padėti? 

Artūras paaiškino Polui savo planą. Jis paprašė drau- 
go, kad šis atvažiuotų pas jį greitosios pagalbos automo- 
biliu, kurį gali paimti iš patėvio garažo. 

— Na štai, kad tu įvykdytum planą, aš turiu kaip koks 
banditas apvogti motinos vyrą! Seni, džiaugiuosi, kad kuo 
toliau, tuo labiau pažįstu tave iš kuo geriausios pusės. Dar 
niekada niekas nėra man iškrėtęs didesnio pokšto. 

— Žinau, kad prašau pernelyg daug. 

— Ne, tu nežinai! Kada tau reikia automobilio? 

Artūras atsakė, kad automobilio jam reikės rytoj vaka- 
re. Jis turi dvidešimt tris valandas, be to, Polas turįs atva- 
Žiuoti su automobiliu prie Artūro namų. Artūras pažadė- 
jo jam paskambinti rytojaus rytą ir aptarti visas plano de- 
tales. Paskui apkabino draugą ir nuoširdžiai padėkojo už 
pagalbą. Polas susimąstęs palydėjo kompanioną iki pat jo 
automobilio. 

— Dar kartą ačiū, — iškišęs pro langą galvą, padėkojo 
Artūras. 

— Draugai tam ir yra, kad padėtų vieni kitiems, man 
tavo pagalbos prireiks šio mėnesio pabaigoje, mat ketinu 
kopti į kalnus kirpti grizliams nagų. Lauk žinios iš manęs, 
apie viską pranešiu. O dabar dink, išnyk man iš akių, aš 
dar turiu sutvarkyti daug reikalų. 

Kai Artūro vairuojamas automobilis įsuko į sankryžą ir 
dingo Polui iš akių, jis pakėlė rankas į dangų ir kreipėsi į 
Aukščiausiąjį tokiais žodžiais: 

— Kodėl aš? 

Tylėdamas keletą akimirkų žvelgė į žvaigždes, bet, ne- 
sulaukęs jokio atsakymo iš aukščiau, gūžtelėjo pečiais ir 
sumurmėjo: 

— Taip, nujaučiu, kodėl jis pasirinko mane! 

Kitą dienos dalį Artūras bėgiojo čia į vaistinę, čia į dis- 
panserį ir viską krovė į savo automobilio bagažinę. Grį- 
žęs namo, rado Loreną ramiai miegančią jo lovoje. At- 
sargiai prisėdo šalia ant lovos krašto ir pakėlė ranką jai 
virš galvos. Paskui sušnibždėjo: 

— Tu miegi. Tu esi tokia graži. 

Tyliai atsistojo ir pasuko į svetainę prie savo darbo sta- 
lo. Kai jis ėjo iš kambario, Lorena pramerkė akį ir vylin- 
gai nusišypsojo. Artūras baigė tvarkyti iš vakaro pradėtus 
pildyti administracinius formuliarus. Baigęs darbą, apsi- 
vilko striukę, sėdo į automobilį ir pasuko į ligoninę. Su- 
stojo Greitosios pagalbos skyriaus automobilių aikštelėje 
ir išlipo lauk. Palikęs atdaras dureles, įsmuko pro duris į 
ligoninės vidų. Kamera filmavo viską, kas vyksta korido- 
riuje, bet jis to nepastebėjo. Drožė iki didžiulio kamba- 
rio, kuriame buvo įsikūrusi valgykla. Budinti sesutė pasi- 
sveikino su juo ir paklausė: 

- Ką jūs čia veikiate? 

Artūras atsakė norįs padaryti siurprizą senai savo drau- 
gei, kuri dirba šioje ligoninėje, gal ir ji ją pažįstanti, jos 
vardas Lorena Klain. Sesutė suglumusi akimirką žvelgė į 
įsibrovėlį. 

— Ar seniai judu nesimatėte? — paklausė ji. 

— Apie pusmetį! 

Pasisakė esąs fotografas reporteris, atvykęs iš Afrikos 
ir norįs pasimatyti su drauge. 

— Mes esame artimi bičiuliai, - pasakė jis. - Gal ji čia 
nebedirba? 

Sesutė, nieko neatsakiusi į klausimą, pasiūlė jam eiti į 
priimamąjį ir ten gauti informaciją. Čia Lorenos jis nera- 
siąs. Artūras apsimetė nuliūdęs ir paklausė, gal ji turi ko- 
kių nors problemų. Sumišusi sesutė primygtinai pareika- 
lavo, kad jis eitų į ligoninės priimamąjį. 

— Ar turiu išeiti iš šio pastato? 

— Turėtumėte išeiti, bet tokiu atveju reikėtų daryti di- 
delį lankstą... 

Ir sesutė nusakė Artūrui, kaip nusigauti į priimamąjį 
neišeinant iš pagrindinio pastato. Jis apsimetė tebesąs su- 
sijaudinęs, už viską jai padėkojo, mandagiai atsisveikino 
ir nuėjo. Kai sesutė išnyko iš akių, jis ėmė slinkti iš vieno 
koridoriaus į kitą, kol pagaliau rado tai, ko ieškojo. Vie- 
name kambaryje, kurio durys buvo praviros, aptiko du 
baltus chalatus, kabančius ant pakabų. Įėjęs į vidų, nuka- 
bino juos, susuko į gniužulą ir paslėpė po striuke. Vieno- 
je iš chalato kišenių apčiuopė stetoskopą. Paskui mikliai 
spruko į koridorių ir patraukė ten, kur buvo nurodžiusi 

sesutė. Iš ligoninės išėjo pro pagrindinį išėjimą. Apėjo ap- 
link pastatą, įlipo į automobilį ir nuvažiavo namo. Lore- 
ną rado sėdinčią prie kompiuterio. Vos tik Artūras įžen- 
gė į kambarį, ji sušuko: 

— Tu išsikraustei iš proto! 

Nieko neatsakęs, Artūras priėjo prie darbo stalo ir pa- 
dėjo ant jo chalatus. 

— Tau iš tikrųjų ne visi namie, ar greitosios pagalbos 
automobilis jau stovi tavo garaže? 

— Polas atvažiuos paimti manęs rytoj, pusę vienuolikos. 

— Kur gavai šiuos chalatus? 

— Tavo ligoninėje! 

— Bet kaip tau pavyko juos gauti? Tavęs niekas negalė- 
tų sustabdyti, kai sumanai įgyvendinti savo planą! Paro- 
dyk man chalatus, noriu pasižiūrėti į etiketes ir sužinoti, 
kam jie priklauso. 

Artūras išskleidė chalatus ir ėmė vaidinti manekeną, 
demonstruojantį drabužius ant podiumo. 

— Na ir kaip aš atrodau? 

— Tu pavogei Bronsviko chalatą! 

— O kas jis toks? 

— Garsus kardiologas, ligoninės pažiba. Vaidingiausias 
daktaras iš visų, dirbančių Memorialo ligoninėje. 

— Kokia tikimybė, kad galiu būti atpažintas? 

Lorena nuramino Artūrą, sakydama, kad jis nelabai rizi- 
kuoja būti atpažintas. Ligoninėje budi dvi daktarų pamai- 
nos: viena savaitgaliais dieną, kita - naktį. Jis gali būti ra- 
mus, ten jo niekas neatpažins. Sekmadienio vakare ligoni- 
nėje budės kitos pamainos žmonės, ir atmosfera bus kitokia. 

— Tu tik pažiūrėk, aš turiu stetoskopą! 

— Užsidėk jį ant kaklo. 

Jis padarė, kaip buvo liepiamas. 

— Daktare, ar žinai, kad atrodai labai seksualiai? - ko- 
ketiškai pasakė Lorena. 

Artūras nuraudo. Paėmė ją už rankos ir paglostė pirš- 
tus. Lorena pakėlė akis ir švelniu balsu pasakė: 

— Dėkoju už viską, ką dėl manęs padarei, iki šiol niekas 
nėra manimi taip rūpinęsis. 

— Štai kodėl čia atvyko Zoro! 

Lorena atsistojo, jos veidas priartėjo prie Artūro vei- 
do. Jiedu žvelgė vienas kitam į akis. Jis suspaudė ją glėby- 
je, uždėjo ranką jai ant pakaušio, o ji priglaudė galvą jam 
prie peties. 

— Mudu dar turime padaryti daug dalykų, - pasakė jis. — 
Reikia kibti į darbus. 

Jis žengė atatupstas ir apsisukęs nuėjo prie savo stalo. 
Lorena sekė jį įdėmiu žvilgsniu, paskui nuėjo į kambarį, 
bet duris paliko atviras. Artūras dirbo iki pat vėlumos, atsi- 
traukdavo nuo stalo tik trumpam, kai užsinorėdavo valgy- 
ti. Sukramsnodavo kokį vaisių ar daržovę stuksendamas 
klaviatūrą ir žvelgdamas į ekraną. Visą dėmesį buvo sutel- 
kęs į tekstą. Girdėjo, kaip Lorena įjungė televizorių. 

— Ką tu veiki? - paklausė garsiai. 

Ji nieko neatsakė. 

"Tada atsistojo, perėjo svetainę ir atsirėmė į duris. Lo- 
rena gulėjo lovoje išsitiesusi ant pilvo. Savo žvilgsnį nuo 
televizoriaus ekrano ji nukreipė į Artūrą ir nusišypsojo. 
Artūras irgi nusišypsojo, paskui grįžo prie klaviatūros. Jis 
buvo įsitikinęs, kad Lorena žiūri filmą. Atsistojo ir pasu- 

ko prie sekretero. Išsitraukė iš jo dėžutę ir ilgai žvelgė į jų 
prieš atidarydamas. Ji buvo keturkampė, didumo sulig kar- 
tonine batų dėže, susukta į seną audinį. Toje dėžėje gulė- 
jo pluoštelis laiškų, surištų kanapių virvute. Artūras iš- 
traukė patį didžiausią voką ir atplėšė. Iš jo iškrito didelių 
ir sunkių raktų ryšulys. Jis čiupo juos, ėmė vartyti ranko- 
se tylutėliai šypsodamasis. Laiško neskaitė, įsikišo kartu 
su raktais į švarko kišenę. Padėjo dėžutę į tą pačią vietą, 
iš kurios buvo paėmęs, grįžo prie stalo ir tęsė pradėtą dar- 
bą. Po kurio laiko išjungė kompiuterį ir nuėjo į savo kam- 
barį. Lorena sėdėjo lovūgalyje ir žiūrėjo kažkokį serialą. 
Atrodė rami ir su viskuo susitaikiusi. 

— Atrodo, viskam pasirengta, - pasakė Artūras. 

— Dar kartą klausiu, kodėl tai darai? 

— Kodėl nori viską žinoti? 

— Noriu, ir tiek. 

Artūras nuėjo į vonios kambarį. Klausydamasi, kaip teš- 
ka vanduo, Lorena švelniai glostė lovos pliušą. Kai ji pri- 
siliesdavo prie jo ranka, įsielektrinę plaušeliai pasišiauš- 
davo. Artūras išėjo iš vonios kambario apsivilkęs chalatu. 

—O dabar reikia eiti miegoti, rytoj turiu būti geros formos. 

Lorena priėjo prie jo ir pabučiavo į kaktą. 

— Labanakt, iki rytojaus ryto! - pasakė ji ir išėjo iš kam- 
bario. 


Išaušo sekmadienio rytas. Laikas slinko, kaip įprasta 
šventadieniais, labai vangiai. Saulė žaidė slėpynių su trum- 
pu pavasario lietučiu. Retkarčiais Lorena įdėmiai nužvelg- 
davo Artūrą ir paklausdavo, ar jis tebenorįs tęsti tai, ką 

buvo sumanęs. Atsakymo taip ir neišgirsdavo. Vidurdienį 
juodu išėjo pasivaikščioti. 

- Eime prie vandens, aš noriu tau kai ką pasakyti. O 
Jabar apkabink mane per pečius ir klausyk. 

Jie priėjo prie pat vandens. Į smėlį plakėsi bangos. Ar- 
tūras įkvėpė gaivaus oro ir tarė: 

- Įdėmiai žvelk į viską, kas mus supa: į supykusį vande- 
nyną, į žemę, kuri šaiposi iš mūsų, į virš mūsų iškilusius 
kalnus, į medžius, į šviesą, kuri perdien keičia savo spalvą, 
į paukščius, kurie sklendžia mums virš galvų, į žuvis, į ku- 
rias nusitaikė žuvėdros ir kurios stengiasi išvengti žūties. 
Kokia nuostabi bangų keliamo triukšmo, vėjo ir smėlio har- 
monija. Gerai įsiklausyk, gyvenimo simfonijoje girdėti ir 
tavo, ir mano, ir kitų žmonių balsai. Kaip manai, ar daug 
kas iš mūsų kiekvieną rytą suvokia, kokia laimė pabusti iš 
miego, pajusti, kad gyveni, kokia palaima prie ko nors lies- 
tis, girdėti, čiuopti? Ar daugelis iš mūsų geba bent akimirką 
atitrūkti nuo kasdienybės sumaišties ir įdėmiau pažvelgti į 
aplinką? Visų mažiausiai žmogus mąsto apie gyvenimą. Tu 
tai suvokei tik tada, kai tavo gyvybei ėmė grėsti pavojus. Su- 
pratai, jog tam, kad pasijustum gyvenanti, turi būti tarp žmo- 
nių. Tu tiesiog neturi kito pasirinkimo. Tai šit, aš atsakysiu į 
tavo klausimą, kurį uždavei man daug kartų. Jeigu aš dabar 
nerizikuočiau, tu netektum grožio, energijos, netektum sa- 
vo gyvenimo. O mano gyvenimas tik tada įgautų prasmę, 
jeigu man pavyktų sugrąžinti tave į šį pasaulį. Nemanau, kad 
dar kada nors likimas suteiks man tokią galimybę. 

Lorena nepratarė nė žodžio, tik nuleido akis ir įbedė 
žvilgsnį į smėlį. Taip jie ėjo vienas šalia kito iki pat auto- 
mobilio. 


Dešimtą valandą Polas įvairavo greitosios pagalbos auto- 
mobilį į aikštelę ir paskambino į Artūro buto duris. 

— Aš pasiruošęs, — pasakė jis. 

Artūras padavė jam krepšį ir tarė: 

— Užsivilk šiuos marškinius ir užsidėk akinius, jie be 
dioptrijų. 

— Gal turi barzdą, galėčiau prisiklijuoti. 

— Viską paaiškinsiu, kai važiuosime, o dabar paskubėk, 
ligoninėje turime atsirasti tuo metu, kai keisis pamaina, 
tai yra vienuoliktą valandą. Lorena, tu irgi važiuosi su mu- 
mis, mums reikės tavo pagalbos. 

- Kalbi su savo vaiduokliu? - paklausė Polas. 

— Kalbuosi su asmeniu, kuris yra su mumis, bet tu jo 
nematai. 

- Artūrai, ar tu juokus kreti, ar iš tikrųjų kvaištelėjai? 

— Nei tas, nei tas. To, kas vyksta, neįmanoma suprasti, 
vadinasi, nėra jokio reikalo aiškinti. 

— Teisybę pasakius, man būtų kur kas geriau dabar pa- 
virsti šokolado plytele, tuomet laikas bėgtų greičiau, o su- 
vyniotas į foliją mažiau nerimaučiau. 

— Gal tai ir padėtų, bet dabar turime eiti, paskubėk. 

Jiedu persirengė daktaro ir sanitaro drabužiais ir pa- 
traukė į garažą. 

— Ar nesubyrės tavo automobilis? 

— Prašyčiau man atleisti, bet tik tokį pavyko gauti. 

— Aš juokauju, kol kas viskas klostosi ne taip jau blogai. 

Polas sėdo prie vairo, Artūras įsikūrė šalia, o Lorena 
įsispraudė tarp jų. 

— Daktare, įsakysite įjungti švyturėlius ir sireną? 

— Surimtėk pagaliau! 

— Ne, mano seni, to nebus! Jeigu aš įsisąmoninsiu, kad 
su kompanionu skolintu greitosios pagalbos automobiliu 
važiuoju į ligoninę lavono, galiu pabusti, tokiu atveju ta- 
vo planas žlugs. Aš ir toliau krėsiu juokus, nes noriu, kad 
viskas vyktų tarytum košmariškame sapne. 

Lorena nusijuokė. 

— Tokios kalbos kelia tau juoką? - paklausė Artūras. 

— Tu ir toliau pokštauji, niekaip negali liautis kalbėjęs 
pats su savim! - sušuko Polas. 

— Aš nesikalbu pats su savim. 

— Ką gi, vadinasi, su mumis yra vaiduoklis! Bet liaukis 
su juo flirtavęs, tu ištampysi man visus nervus. 

— Tai ji! 

— Kasji? 

— Moteris, ir ji girdi viską, ką tu sakai! 

— Jūs visada taip bendraujate, kai liekate dviese? — pa- 
klausė Lorena. 

— Taip būna dažnai. 

— Kas dažnai? — paklausė Polas. 

— Aš kalbuosi ne su tavim. 

Polas staiga sustabdė automobilį: 

— Kas tau? 

— Gana! Patikėk, man šis reikalas pradeda atsibosti. 

— Koks reikalas? 

— Taigi! - vaipydamasis pareiškė jis. - Tavo sumanymas 
kalbėtis su savimi - kažkoks absurdas! 

— Polai, aš kalbuosi ne su savim, kalbuosi su Lorena. 
Būk geras, patikėk manim. 

— Artūrai, tu visai pakvaišai! Reikia kuo greičiau baigti 
šią istoriją, tau būtina pagalba. 

Artūras atsakė pakeltu tonu: 

— Nieko nesupranti, viską tau reikia aiškinti du kartus. 
Velniai rautų, aš teprašau vieno — pasitikėk manimi! 

- Jeigu nori, kad tavimi pasitikėčiau, turi viską man pa- 
aiškinti! - pareiškė Polas. — Tu kaip tikras pamišėlis kreti 
kvailystes, kalbiesi su savimi, seki pasakas apie vaiduok- 
lius, trumpiau tariant, elgiesi taip, lyg būtum išsikraustęs 
iš proto. 

— Maldauju, važiuok, aš viską tau paaiškinsiu. Tikiuosi, 
kad išklausęs mano pasakojimą liausies abejojęs. 

Kol greitosios pagalbos automobilis važiavo per mies- 
tą, Artūras papasakojo kompanionui visą istoriją. 

Pasakojo viską nuo pat pradžių, pradėdamas nuo dra- 
bužių spintos ir baigdamas šio vakaro įvykiais. 

Užsimiršęs, kad Lorena viską girdi, Artūras atvirai dėstė 
draugui, ką apie ją galvojąs jis pats, ką galvojanti ji, išpa- 
sakojo viską, ką žinojo apie jos gyvenimą, jos abejones, 
jos pastangas, jųdviejų pokalbius, visas švelnias akimir- 

kas, kurias patyrė būdami drauge, apie jųdviejų barnius. 
Polas nutraukė kompanioną. 

- Jeigu ji iš tiesų yra čia, tu įmynei į mėšlą, seni. 

— Kodėl taip manai? 

Polas pasisuko į draugą ir įsistebeilijo. Paskui maloniai 
šypsodamasis pasakė: 

- Iš visko sprendžiant, tu taip įsijautei į šią istoriją, kad 
net ja patikėjai. 

- Žinoma, patikėjau. Bet kur tu lenki? 

— Tu paraudai, bičiuli. Niekada anksčiau nesu matęs ta- 
vęs išraudusio. — Paskui pridūrė: - Panele, jeigu jūs iš tik- 
rųjų esate čia, noriu jums pasakyti, kad jūs kaip reikiant 
apsukote mano draugeliui galvą, tokio jo niekada nesu 
matęs! 

— Netaukšk niekų, važiuok! 

— Labai norėčiau patikėti tavo istorija, nes tu esi mano 
draugas, be to, kas man lieka. Jeigu du draugai negali pa- 
sikalbėti apie juos kamuojančias dvejones, tuomet kyla 
klausimas, kas apskritai yra draugystė. Ką gi, bičiuli, štai 
ir tavo ligoninė. 

— Ebotas ir Kostelas*! - džiaugsmingu tonu tylą nutrau- 
kė Lorena. 

— Kur man važiuoti? 

— Suk prie greitosios pagalbos priimamojo ir ten pasta- 
tyk automobilį. Įjunk švyturėlius! 

Jie visi trys išlipo iš automobilio ir pasuko į priimamąjį. 
Ten budinti sesutė pasisveikino. 


* Garsus amerikiečių komikų duetas. 

— Ką atvežėte? - paklausė ji. 

— Nieko, bet norime kai ką išsivežti, - griežtu tonu atsa- 
kė Artūras. 

- Ką? 

Artūras prisistatė kaip daktaras Bronsvikas; pasakė at- 
vykęs paimti pacientės panelės Lorenos Klain, kurią dar 
šį vakarą reikia pervežti į kitą ligoninę. Artūras padavė 
jai pluoštą dokumentų. Sesutės veidas persikreipė. Ir pa- 
taikyk tu man užgriūti kaip tik tokiu metu, kai baigiasi 
jos pamaina! Gaišti reikės apie pusvalandį, o po penkių 
minučių baigiasi budėjimo laikas. Artūras atsiprašė se- 
sutės sakydamas, kad jie šiandien turėję pervežti daug 
pacientų. 

- Aš irgi turėjau daug darbo, esu labai pavargusi, - burb- 
telėjo budinti sesutė. 

Paskui informavo, kad 505 palata yra penktame aukš- 
te. Pažadėjo pasirašyti dokumentus ir padėti juos ant au- 
tomobilio sėdynės. Sakė įspėsianti ją pakeisti atėjusią se- 
sutę. Vis dėlto dabar ne pats geriausias laikas pervežti 
ligonius! Artūras negalėjo susilaikyti nepasakęs, kad vi- 
sada būna arba per anksti, arba per vėlai. 

— Einu ieškoti neštuvų, - tarė Polas, norėdamas kuo 
greičiau nutraukti beįsiplieskiantį barnį. - Aš prisijung- 
siu prie jūsų penktame aukšte, daktare! 

Sesutė puse lūpų sumurmėjo, kad galėtų jiems padėti, 
bet Artūras atsakė, kad apsieis ir be jos pagalbos, tik pa- 
prašė, kad išeidama paliktų Lorenos ligos istoriją. Tegul 
padeda kartu su kitais dokumentais ant greitosios pagal- 
bos automobilio sėdynės. 

— Ligos istorija liks čia, ji paprastai išsiunčiama paštu, 
jūs turėtumėte tai žinoti, - pasakė ji ir balse pasigirdo abe- 
jonės gaidelė. 

- Žinau, panele, - guviai atsakė Artūras. - Kalbėdamas 
apie ligos istoriją turėjau galvoje paskutiniuosius jos tyri- 
mus, išvadas, skaičius, duomenis apie kraujo spaudimą, mė- 
ginius, hematokrito, tai yra prietaiso kraujo plazmos ir jo 
ląstelinių elementų santykiui nustatyti, parodymus. 

— Tu puikiai moki išsisukti, — įsiterpė Lorena. - Kur vi- 
so to išmokai? 

— Aš mėgstu žiūrėti televizorių, - sušnibždėjo jis. 

— Visą informaciją rasite palatoje, - pasakė sesutė. 

Ji pasisiūlė palydėti Artūrą. Šis padėkojo ir pasakė, 
kad bus geriau, jeigu ji baigs budėjimą nustatytu laiku. 
Jis kuo puikiausiai galįs apsieiti ir be jos. Sekmadienis, 
ji tikrai nusipelniusi poilsio. Netrukus Polas grįžo su neš- 
tuvais. Paėmė savo bendrą už rankos ir greitai nusivedė 
jį į koridorių. Liftas juos visus tris užkėlė į penktą aukš- 
tą. Kai durys užsidarė ir jie atsidūrė laiptų aikštelėje, 
Artūras pasakė: 

— Kol kas viskas klostosi neblogai. 

— Taip! - choru atsakė Lorena ir Polas. 

— Ar į mane kreipeisi? — pasitikslino Polas. 

— Į jus abu. 

Tuo metu iš palatos kaip viesulas išlėkė jaunas studen- 
tas medikas. Pripuolęs prie jų, staiga sustojo, nužvelgė 
akimis Artūro chalatą ir čiupo jį už pečių. 

— Ar jūs esate daktaras? 

Artūras apstulbo. 

— Ne, taip, taip, bet kodėl klausiate? 

— Eime su manim, iškilo problema 508 palatoje. Pone, 
kaip gerai, kad jūs pasimaišėte man ant tako! 

Studentas medikas apsisuko ir nuskuodė tekinas į pa- 
latą, iš kurios ką tik buvo išbėgęs. 

— Kas ten darosi? — paklausė sutrikęs Artūras. 

— Radai į ką kreiptis! - netikėtai užkluptas atšovė Polas. 

— Aš kreipiuosi ne į tave, o į Loreną! 

— Reikia eiti paskui jį, nieko kita nelieka, aš tau padė- 
siu! - atsakė ji. 

— Mums iš tikrųjų nieko kita nelieka! - šūktelėjo Artūras. 

— Tu įsitikinęs, kad privalome jam padėti? Tu nesi dak- 
taras, reikia baigti tuos kliedesius, kol nepasiuntei ko nors 
į anapilį! 

— Mums padės Lorena. 

— Ak, kad ji galėtų mums padėti! - pasakė Polas, kelda- 
mas rankas į dangų. - Bet kuo aš čia dėtas? Sakyk, kodėl 
turėčiau veltis į šią istoriją? 

Jie visi sugriuvo į 508 palatą. Studentas medikas atsi- 
stojo lovos galvūgalyje, šalia jo - medicinos sesuo. Apim- 
tas panikos, vargšelis kreipėsi į Artūrą: 

- Jam širdies aritmija, jis serga diabetu, nežinau, ką da- 
ryti, aš mokausi tik trečiame kurse. 

— Taip, vaikine, nepavydėtina tavo dalia! - pareiškė Polas. 

Lorena pašnibždėjo Artūrui į ausį: 

- Ištrauk popieriaus lapą iš kardiografo. Pakelk jį taip, 
kad galėčiau matyti. 

— Šioje palatoje per mažai šviesos, padaryk, kad būtų 
šviesiau! - įsakmiu tonu liepė Artūras. 

Jis nuėjo prie kito lovos kampo ir ištraukė iš aparato 
kardiogramą. Išskleidęs ją, atsisuko ir tyliai paklausė: 

— Ar gerai matai? 

- Tai širdies skilvelių aritmija, tas studentas nieko neiš- 
mano! 

Artūras pakartojo žodis žodin: 

— Tai širdies skilvelių aritmija, jūs nieko neišmanote! 

Polas išpūtė akis ir susiėmė už galvos. 

— Daktare, aš kuo puikiausiai matau, kad tai širdies skil- 
velių aritmija, bet nežinau, ko griebtis! 

— Ne, jūs nieko nematote, jūs esat niekam tikęs! Klau- 
siate, ko griebtis! 

— Reikia paklausti, ką jam suleido, - pasakė Lorena. 

— Ką jūs ligoniui suleidote? 

— Nieko! 

Sesutė prakalbo tokiu tonu, jog buvo visiškai aišku, kad 
ji čia kur kas svarbesnis asmuo nei studentas medikas. 

— Daktare, mus apėmė panika! 

— Jūs niekam tikęs! - pakartojo Artūras. - Nežinote, ką 
reikėtų daryti? 

- Į Sen Kanteną jį, jo vieta Sen Kanteno kalėjime! 

Polas ėmė trypti kojomis. 

— Nusiramink, seni, - tarė Artūras Polui, paskui atsisu- 
ko į sesutę ir pasakė: -— Atleiskite, jis - naujokas, bet jis 
buvo vienintelis laisvas sanitaras. 

Paskui kreipėsi į Loreną: 

— Ką dabar daryti? 

- Tegul suleidžia jam du miligramus nefrino, - atsakė 
Ji, - ir įstatykite centrinį kateterį, nes gali kilti komplikacijų. 

— Suleisime jam du miligramus nefrino, - liepė Artūras. 

— Pačiu laiku! Aš viską jau paruošiau, daktare, - pasakė 
sesutė. - Laukiau, kad kas nors imtų viskam vadovauti. 

— Paskui įstatysime centrinį kateterį, - lyg klausdamas, 
lyg teigdamas pareiškė Artūras. - Ar mokate naudotis ka- 
teteriu? — paklausė jis studento mediko. 

— Tegul tai daro sesutė, ji labai apsidžiaugs, daktarai 
niekada neleidžia joms to daryti, - tarė Lorena, studen- 
tui nė nespėjus praverti burnos. 

— Aš niekada nesu to daręs, - atsakė studentas. 

— Ponia, jūs įstatysite kateterį! 

— Ne, tai turite padaryti jūs, daktare. Labai norėčiau, bet 
mes neturime laiko. Aš viską paruošiu. Šiaip ar taip, dėko- 
ju už parodytą pasitikėjimą, tai labai mane sujaudino. 

Sesutė nuėjo į kitą palatos galą paruošti adatą ir vamzdelį. 

— Ką dabar turiu daryti? - tyliai paklausė persigandęs 
Artūras. 

— Kuo greičiau nešdinamės iš čia, - sumurmėjo Polas. - Tu 
neįstatysi nei centrinio, nei šoninio kateterio! Dingstam! 

Lorena pasakė: 

— Atsistok šalia ligonio ir nusitaikyk į krūtinkaulį, juk 
žinai, kur yra krūtinkaulis! Jeigu reikės, aš tave pataisy- 
siu. Adatą palenk penkiolikos laipsnių kampu ir smeik 
palengva, bet tvirtai. Jeigu tau pasiseks viską gerai atlikti, 
iš dūrio vietos turėtų ištekėti balzgano skysčio, jei suklysi, 
pasirodys šiek tiek kraujo. Melskis, debiutante, kad tau 
pasisektų, kitaip neišbrisim iš mėšlo nei mes, nei tas lovo- 
je tysantis tipas. 

— Aš nebijau to daryti, - sušnibždėjo Artūras. 


MARC LEVY I OJEIGU TAIP BŪTŲ BUVĘ IŠ TIKRŲJŲ... 139 


— "Tu, kaip ir jis, neturi kitos išeities, - pasakė Lorena. — 
Jis mirs, jeigu to nepadarysi. —- Paskui nusišypsojusi pri- 
dūrė: — Giliai įkvėpk ir durk. 

Sesutė padavė Artūrui kateterį. 

— Čiupk už plastmasinio galo, sėkmės! 

Artūras nusitaikė adata į tą vietą, kur buvo parodžiusi 
Lorena. Sesutė įdėmiai stebėjo jo veiksmus. 

— Puiku, - sušnibždėjo Lorena, - palenk dar šiek tiek 
adatą ir vienu judesiu užbaik procedūrą. 

Adata įsmigo pacientui į krūtinę. 

— Gana, dabar atsuk guminį vamzdelį. 

Artūras padarė, kaip ji liepė. Vamzdeliu ėmė tekėti 
drumstas skystis. 

— Nuostabu, viską atlikai kaip tikras meistras, - pagyrė 
Lorena. - Tu ką tik išgelbėjai jam gyvybę. 

Polas, kuris keletą kartų vos neprarado sąmonės, nesi- 
liovė žemu balsu kartojęs: 

— Negali būti, negali būti... 

Skystis tekėjo kaip tekėjęs, diabetiko širdis ėmė plakti 
normaliu ritmu. Sesutė padėkojo Artūrui. 

— Dabar aš juo pasirūpinsiu, — pasakė ji. 

Artūras su Polu atsisveikino su ja ir išėjo į koridorių. Iš- 
eidamas iš kambario, Polas atsisuko ir riktelėjo studentui: 

- Jūs esate nemokša! 
Eidamas lauk, kreipėsi į Artūrą: 
— Na ir įvarei man baimės! 
- Ji man padėjo, ji viską man sufleravo! 
Polas papurtė galvą ir tarė: 
— Aš tuojau pabusiu, paskambinsiu tau ir papasakosiu, 

kokį košmarą ką tik susapnavau. Turėsi iš ko pasijuokti. 
Galėsi tyčiotis iš manęs, kiek tik norėsi. 

— Eime, Polai, nebegalime gaišti, - paragino Artūras. 

Ir jie visi trys nuskubėjo į 505 palatą. Artūras paspaudė 
mygtuką, dienos šviesos lempos ėmė mirksėti. Jis priėjo 
prie lovos. 

— Padėk man, - paprašė Artūras. 

— Tai ji? 

— Ne, kaimynas, - atsakė Artūras. Po trumpos pauzės 
pridūrė: - Žinoma, ji. Pastatyk neštuvus šalia lovos. 

— Tu visą gyvenimą tai darei? 

— Paimk už kojų ir žiūrėk, kad nenutrauktume lašinės. 
Kai suskaičiuosiu iki trijų, kelk. Vienas! Du! Trys! 

Netrukus Lorenos kūnas jau gulėjo ant neštuvų. Artū- 
ras apklojo ją antklode, nukabino lašinės indą su tirpalu 
ir pakabino jį ant kablio virš jos galvos. 

— Pirmą etapą užbaigėme sėkmingai, dabar reikia ne- 
delsiant leistis žemyn, tik neskubėkime per daug greitai. 

— Gerai, daktare, - irzliai pasakė Polas. 

- Judu neblogai susigaudėte, - sušnibždėjo Lorena. 

Jie pasuko prie lifto. Iš koridoriaus pasigirdo sesutės 
balsas. Artūras lėtai atsisuko. 

— Panele, jūs norėjote ką nors pasakyti? 

— Viskas gerai, gal jums reikia mano pagalbos? 

— Ne, susitvarkysime ir patys. 

— Dar kartą ačiū. 

— Nėra už ką. 

Lifto durys prasidarė ir jie įėjo į kabiną. Artūras ir Po- 
las lengviau atsiduso. 


MARC LEVY m OJEIGU TAIP BŪTŲ BUVĘ IŠ TIKRŲJŲ... 141 


— Trys topmodeliai, dvi savaitės Havajuose, Tėsia Rossa 
ir burlaivis! 

— Ką sakai? 

— Toks yra mano honoraras, aš suskaičiavau, kiek ho- 
noraro man priklauso už šį vakarą. 

Hole nebuvo nė gyvos dvasios, visi - prie ligonių. Triju- 
lė paspartino žingsnį. Vyrai įkėlė Lorenos kūną pro už- 
pakalines greitosios pagalbos automobilio duris. Paskui 
patys susėdo. 

Artūras paėmė Lorenos pervežimo dokumentus, ten 
buvo ir laiškelis: Rytoj man paskambinkite, segtuve su per- 
vežimo dokumentais trūksta dviejų informacijų. Karena. 
(415) 725 00 00, 2541 paštas. P S. Sėkmės! 

Greitosios pagalbos automobilis išvažiavo iš Memoria- 
lo ligoninės kiemo. 

— Na, man dabar aišku, kad visai nesudėtinga pagrobti 
ligonį iš ligoninės, - pasakė Polas. 

— Tai mažai ką domina, - atsakė Artūras. 

— Suprantama. Kur važiuojame? 

— Iš pradžių pas mane, paskui nugabensime Lorenos 
kūną į kokią nors saugią vietelę. 

Ir greitosios pagalbos automobilis pasuko į Artūro na- 
mus. Kabinoje įsiviešpatavo tyla. 

Sukdamas į garažą, Polas paspaudė nuotolinio valdy- 
mo pultelį, tačiau jos neatsidarė. 

— Taip būna tik bloguose detektyvuose, - pasakė Polas. 

— Kas būna? — paklausė Artūras. 

— Bloguose detektyvuose kaip tik tokią akimirką neti- 
kėtai išdygęs kaimynas nutaria suvaidinti nepėsčią vyru- 

ką ir, pamiršęs geras manieras, ima šaukti: „Kokia čia ne- 
tvarka!“ Kaip tik tuo metu sugenda pultelis, durys neatsi- 
daro, o mes sėdime kaip kokie avigalviai mano patėvio grei- 
tosios pagalbos automobilyje, kuriame tyso negyvėlės kū- 
nas. Ir viskas vyksta prie pat tavo namų būtent tą valandą, 
kai visi kaimynai išveda į lauką šunis nusičiurkšti. 

— Po perkūnais! Geriau duok pultelį. 

Polas gūžtelėjo pečiais ir pakluso. Artūras nervingai 
spaudė mygtuką, tačiau veltui. 

— Ir jis dar laiko mane idiotu! 

— Nusibaigė baterija. 

- Žinoma, čia kalčiausia baterija, - sarkastiškai pasakė 
Polas. — Visi genijai sudega per tokias smulkmenas. 

— Einu ieškoti atsarginės baterijos, 0 tu apsuk porą ratų 
apie kvartalą. 

— Genijau, tai gali būti šauksmas tyruose! Melskis, kad 
tau pasisektų. 

— Užteks taukšti niekus, lipk lauk! - paragino Lorena. 

Artūras išlipo iš greitosios pagalbos automobilio ir kiek 
įkerta pasileido laiptais aukštyn. Jis kaip viesulas įskriejo 
į kambarį ir ėmė raustis stalčiuose. Deja, nepavyko rasti 
nė vienos baterijos. Iškratęs sekreterą, paskui komodą, 
įlėkė į virtuvę. Tuo metu Polas jau penktą kartą suko ratą 
apie kvartalą. 

- Jeigu nepakliūsiu patruliui į rankas, tai reikš, kad esu 
sėkmės kūdikis, - suburbėjo Polas, pradėdamas šeštą ra- 
tą. Staiga jis pamatė policijos automobilį. „Špyga taukuo- 
ta, aš nesu raguotas, bet dabar būtų neblogai tokiu tap- 
ti“! - pagalvojo jis. 

Automobilis sustojo. Policininkas parodė ranka, kad Po- 
lis atidarytų langą. Šis iš karto pakluso. 

- Jūs pasiklydote? 

— Ne, aš laukiu savo kolegos. Jis nuėjo paimti daiktų, 
kai tik grįš, varysiu Deizi į garažą. 

— Apie kokią Deizi jūs kalbate? — nustebęs paklausė 
policininkas. 

— Apie greitosios pagalbos automobilį, šiandien pasku- 
tinė jo darbo diena. Baigėsi tarnybos laikas. Jau dešimt 
metų, kai mudu drauge, todėl mums labai sunku skirtis, 
suprantate? Mus sieja daugybė prisiminimų, visas gyve- 
nimas iškyla prieš akis. 

Policininkas linktelėjo galva. Jis kuo puikiausiai viską 
suprato, tik patarė kuo greičiau baigti tvarkyti šį reikalą. 

— Žmonės šiame rajone smalsūs ir neramūs, - pasakė jis. 

— Žinau, aš čia gyvenu, pone inspektoriau. Tik palauk- 
siu, kol grįš mano kolega. Labanakt! 

Inspektorius irgi palinkėjo labos nakties ir policijos au- 
tomobilis nuvažiavo. 

Artūro bute buvo tokia pat netvarka kaip ir jo galvoje. 
Staiga jis sustojo svetainės viduryje, nes jam šovė išganin- 
ga mintis. 

— Televizoriaus pultelis, - sušnibždėjo Lorena. 

Artūras čiupo juodą dėžutę. Atidarė ją, išėmė bateriją 
ir įdėjo į garažo durų nuotolinio valdymo pultelį. Pribė- 
gęs prie lango, persisvėrė pro jį ir paspaudė pultelį. 

Įniršęs Polas jau suko devintą ratą, kai staiga pamatė, 
kad atsidarė garažo durys. Nedelsdamas įvairavo ten au- 
tomobilį. 

Tuo metu į garažą atskubėjo Artūras. 

— Ar viskas gerai? — paklausė Polo. 

— Kam gerai - tau ar man? Aš sudraskysiu tave į gabalus! 

— Geriau padėk man, dar turime sutvarkyti daug reikalų. 

— Aš nieko daugiau ir nedarau, tik tau padedu! 

Lorenos kūną jiedu nešė labai atsargiai. Paguldė ant 
užpakalinės sėdynės, atsargiai padėjo lašinę ir apklojo ant- 
klode. Atrodė, kad moteris miega. 

— Jaučiuosi kaip Tarantinas, - sušnibždėjo Polas. - Ar 
matei filmą apie banditą, kuris atsikrato... 

— Užsičiaupk! Gana pliaukšti niekus! 

Lorena uždėjo ranką Artūrui ant peties. 

— Nesiriekite, ši diena judviem buvo labai sunki, — ra- 
miu balsu pasakė ji. 

— Tu teisi, baikime tvarkyti reikalą. 

— Ar aš esu teisus tik tada, kai nieko nesakau? - sušuko 
Polas. 

Artūras atšovė: 

— Važiuok į patėvio garažą, tam tau prireiks dešimties 
minučių. O aš tuo metu eisiu atsinešti bagažo. 

Polas įlipo į greitosios pagalbos automobilį, šįsyk gara- 
žo durys atsidarė be jokių kaprizų. 

Automobilis pasuko Junion aikštės link. Kai kirto ją, 
Polas nepastebėjo ten stovinčio jį kalbinusio policininko 
automobilio. 

- Praleisk greitąją ir sek paskui ją! - liepė policininkas 
savo kolegai, sėdinčiam prie vairo. 

Kai po dešimties minučių Polas įvairavo greitosios pa- 
galbos automobilį į garažą, policininkai apsisuko ir nuva- 

Žiavo savo keliais. Polas taip niekada ir nesužinojo, kad 
buvo sekamas. 

Artūras pasirodė po penkiolikos minučių. Polas išėjo į 
gatvę ir įsitaisė ant priekinės „Saabo“ sėdynės. 

— Apžiūrinėjai lankytinas San Francisko vietas? — pa- 
klausė kompaniono. 

— Šį kartą važiavau labai atsargiai, kad jai nepakenkčiau. 

— Viskas vyksta pagal tavo planą, auštant turėtume ten 
nusigauti. 

— Taip, Polai. O dabar atsipalaiduok. Kol kas mus lydi 
sėkmė. Tu padarei man didžiulę paslaugą, net nežinau, 
kaip atsidėkoti. Tu labai rizikavai. 

- Važiuok, važiuok, nepakenčiu padėkų. 

Automobilis išriedėjo iš miesto, pasuko vandenyno link 
ir atsidūrė 280 pietų kelyje. Prieš akis atsivėrė pribloš- 
kiantis peizažas. Naktyje kaip juodi nėriniai ryškėjo u0- 
los. Kelkraštį auksino danguje šviečiantis priešpilnis mė- 
nulis. Jie važiavo klausydamiesi švelnių smuikininko Sa- 
muelio Barbero atliekamos melodijos garsų. 

Artūras patikėjo automobilį vairuoti Polui, o pats dai- 
rėsi pro langą. Dabar jis mintimis nuklydo į tėviškę, ku- 
rioje nebuvo buvęs jau daug metų... 


10 


Architektūros specialybės Artūras mokėsi San Francisko 
universitete. Būdamas dvidešimt penkerių, jis pardavė ne- 
didelį butą, kurį testamentu jam buvo palikusi motina, ir 
išvyko į Europą, į Paryžių, mat buvo nusprendęs dvejus 
metus mokslus tęsti Kamando mokykloje. Apsigyveno ne- 
didelėje studijoje Mazarinio gatvėje ir čia praleido dve- 
jus įspūdingus metus. Prieš grįždamas į gimtąją Kalifor- 
niją, metus dar pasimokė Florencijoje. 

Gavęs diplomą, jis dvejus metus stažavo pas Milerį, pa- 
skirtą miesto architektu, tuo pačiu metu dirbo MOMA“. 
Čia jis susipažino su Polu, kuris vėliau tapo jo kompanio- 
nu, ir jiedu įkūrė architektūros studiją. Regiono ekono- 
mika metai iš metų augo, jų studija plėtėsi ir netrukus 
joje jau dirbo apie dvidešimt žmonių. Polas tvarkė reika- 
lus, Artūras piešė, kūrė baldus, įvairios paskirties pasta- 
tus, gyvenamuosius namus ir kitus objektus. Kiekvienas 
turėjo savo kuruojamą sritį, jų santykių netemdė jokie še- 
šėliai, jie niekada ilgam neišsiskirdavo. 


* Modemiojo meno muziejus. 

Juos siejo daug kas: draugystė, gyvenimo būdas, pana- 
šūs vaikystėje išgyventi įspūdžiai. Net jų trūkumai buvo 
panašūs. 

Kaip ir Polą, Artūrą auklėjo mama. Polo tėvas šeimą 
paliko, kai berniukui buvo penkeri, ir daugiau niekada 
nepasirodė. Artūrui buvo treji, kai jo tėvas išvyko į Euro- 
pa. Jo lėktuvas pakilo į dangų taip aukštai, kad užkliuvo už 
žvaigždžių ir liko ten amžiams. 

Jiedu abu augo kaime. Abu gyveno pensione. Abu su- 
brendo ir tapo vyrais. 

Liliana ilgai laukė vyro, paskui ilgai gedėjo vis dar vil- 
damasi, kad jis parsiras. Pirmą savo gyvenimo dešimtme- 
tį Artūras leido užmiestyje, ant vandenyno kranto, netoli 
žavingo Karmelio kaimo, kur Lili (taip jis vadino savo ma- 
mą) turėjo didelį namą. Jis buvo suręstas iš rąstų, nuda- 
žytas baltai, šalia augo didelis sodas, kuris tęsėsi iki pat 
paplūdimio. Senas Lili draugas Entonis buvo įsikūręs ne- 
dideliame to namo priestate. Kaimynai apie jį sakydavo: 
„Nenusisekęs menininkas“. Lili jį priglaudė. Jiedu prižiū- 
rėdavo parką, beveik kasmet remontuodavo tvorą ir fasa- 
dą, o vakarais mėgdavo šnekučiuotis. Draugas, kompanio- 
nas, jis atstojo Artūrui tėvą, kuris prieš keletą metų dingo 
iš vaiko gyvenimo. Iš pradžių Artūras mokėsi Monterėjaus 
bendruomenės mokykloje. Rytais Entonis palydėdavo Ar- 
tūrą į mokyklą, vakare, apie šeštą valandą, mama nueida- 
vo jo parsivesti. Tai buvo patys nuostabiausi jo gyvenimo 
metai. Mama buvo geriausia Artūro draugė. Jis mylėjo Lili 
visa širdimi. Ji pažadindavo sūnų anksti ryte, jiedu drauge 
žiūrėdavo, kaip teka saulė, klausydavosi vis stiprėjančio die- 

nos triukšmo. Iš jos Artūras išmoko skirti gėlių kvapus, iš 
lapų atpažinti medį. Didžiuliame sode, kuris juosė Karme- 
lį ir tęsėsi iki pat vandenyno kranto, jis susipažino su smul- 
kiausiais augalėliais. Du sezonus, kuriuos galima pavadin- 
ti žaliuoju ir pilkuoju, mama pasakojo Artūrui apie paukš- 
čius ir liepdavo jam garsiai kartoti jų vardus. 

vo Artūrui padėti surinkti prinokusių daržovių derlių. Ant 
vandenyno kranto ji liepdavo jam skaičiuoti bangas, ku- 
rios per dienų dienas skalaudavo uolas, tarytum atsipra- 
šinėdamos už įniršusio viesulo padarytus nuostolius. Ti: 
turi pajusti vandenyno alsavimą, pajusti jo nuotaikas. Jūra 
traukia mūsų žvilgsnį, žemė - mūsų kojas, - sakydavo ji. Iš 
debesų ir vėjo krypties mokė nuspėti orą ir labai retai ap- 
sirikdavo. Artūras pažinojo kiekvieną savo sodo kertelę, 
net užrištomis akimis nebūtų jame pasiklydęs. Jis žinojo 
visus jo užkampius. Kiekvienas kampelis turėjo savo var- 
dą, gyvūnai, kurie čia užmigdavo visiems laikams, turėjo 
sode savo kapelius. Mama išmokė jį mylėti ir prižiūrėti 
rožes. Rožynas čia turėjo magišką galią. Jame buvo sumi- 
šę šimtai kvapų. Lili atsivesdavo Artūrą į rožyną ir pasa- 
kodavo jam istorijas apie tai, kaip vaikai tampa suaugu- 
siaisiais ir kaip suaugusieji virsta vaikais. Ji mokėjo įvai- 
riausių istorijų apie kiekvieną gėlę. 


Vieną ankstų vasaros rytą ji įėjo į sūnaus kambarį, atsi- 
sėdo ant lovos galvūgalyje ir paglostė jam garbanas. 

— Kelkis, mano Artūrai, kelkis, aš noriu tave kai kur 
nusivesti. 

Mažas berniukas čiupo motiną už pirštų, suspaudė juos 
mažyčiu delniuku ir priglaudė prie skruosto. Jos veidų nu- 
švietė šypsena, iš šalies žvelgiant galėjai tik stebėtis tokia 
jų švelnaus bendravimo akimirka. 

Lili rankų kvapo Artūras niekada nepamiršo. Tai buvo 
visokiausių kvapų iš buteliukų, kurie stovėjo išrikiuoti ant 
jos tualetinio staliuko, mišinys. Prie jo rytais ji praleisda- 
vo nemažai laiko. 

"Tas kvapas giliai įstrigo vaiko atmintin. 

— Eime, mano brangusis, mes keliausime pasitikti sau- 
lės. Bet prieš tai nulipk su manimi į virtuvę penkioms mi- 
nutėms. 

Berniukas apsimovė senomis medvilninėmis kelnėmis, 
užsitempė platų megztinį, nusižiovavo ir pasirąžė. Ren- 
gėsi tylėdamas, motina buvo išmokiusi rytą jį susikaupti. 
Jis apsiavė guminius batus ir patraukė į didžiulę virtuvę. 

— Netriukšmauk, Entonis dar miega. 

Lili įpylė jam aromatingos kavos, kurią gamindavo pa- 
gal savo receptą. 

— Ar viskas gerai, Artūrai? — paklausė ji. 

— Taip. 

— Dabar atmerk akis ir įdėmiai apsižvalgyk. Malonūs įspū- 
džiai neturi būti vienadieniai. Sugerk spalvas ir medžiagas. 
Tai bus tavo potyrių ir ilgesio ištakos, kai tapsi vyru. 

— Bet aš ir esu vyras! 

— Norėjau pasakyti, kai tu suaugsi. 

— Nejaugi vaikai taip skiriasi nuo suaugusiųjų? 

— Taip, skiriasi! Kai suaugame, mus ima kamuoti liūde- 
sys, baimė, o vaikai tą jausmą patiria tik retkarčiais. 

— Ar tu ko nors bijai? 

Ji ėmė aiškinti sūnui, kad suaugusieji patiria įvairiausių 
baimių. Jie bijo senatvės, bijo mirties, bijo išeiti į nebūtį, 
bijo susirgti, kartais bijo net vaiko žvilgsnio. 

— Ar žinai, kodėl mudu taip gerai suprantame vienas 
kitą? Ogi todėl, kad aš tau nemeluoju, kad kalbuosi su 
tavimi kaip su suaugusiu, kad nejaučiu baimės. Tu pasiti- 
ki manimi. Suaugusieji patiria baimės jausmą, nes nesu- 
sivokia aplinkoje. Aš turiu visko tave išmokyti. Mes gyve- 
name geru laiku, mus sieja paprasčiausios detalės: štai šis 
stalas, mūsų pašnekesys, mano rankos, nuo kurių tu ne- 
nuleidi akių, šio kambario kvapas, tau įprasta aplinka, auš- 
tančios dienos ramybė. 

Ji atsistojo, paėmė nedidelius puodelius ir sudėjo juos į 
emaliuotą kriauklę. Perbraukė stalą kempine ir subėrė į 
saują trupinius. Prie durų stovėjo iš šiaudų pintas krep- 
šys. Ant dugne patiesto rankšluostėlio buvo padėta duo- 
nos, sūrio ir dešrelių. Viena ranka Lili nešė krepšį, kita 
paėmė Artūrą už rankos. 

— Eime, mano brangusis, mes galime pavėluoti. 

Ir jiedu patraukė keliu, kuris vedė į nedidelę prieplauką. 

- Įdėmiai žiūrėk į tuos nedidelius burlaivius, į spalvas, 
trumpiau tariant, į vandenyno gėlių puokštę. 

Kaip paprastai, Artūras įbrido į vandenį, atkabino val- 
ties grandinę ir nustūmė ją nuo kranto. Lili padėjo krepšį 
ant valties dugno ir įlipo į ją. 

- Irkluok, mano brangusis. 

Dar buvo matyti kranto linija, bet Artūras ištraukė ir- 
klus iš irklatrinkių ir padėjo juos ant valties dugno. Lili 

paruošė meškeres ir užmovė ant kabliukų masalą. Mama 
tik pirmą kartą viską paruošdavo Artūrui, paskui jis pats, 
nugalėjęs pasibjaurėjimą, verdavo ant kabliuko raudonus 
sliekus. Įspraudęs kamštinę ritę tarp kojų valties dugne, 
Artūras apvyniojo nailoninį valą apie rodomąjį pirštą ir 
įmetė į vandenį kartu su pritvirtintu švininiu grimzdu; jis 
greitai nusitempė paskui save masalą. Jeigu paaiškėtų, kad 
ši vieta žuvinga, žuvį jis ištrauks labai greitai. 

Jiedu sėdėjo tylėdami vienas priešais kitą keletą minu- 
čių. Lili įdėmiai žiūrėjo į sūnų, paskui neįprastu balsu pa- 
klausė: 

— Artūrai, tu Žinai, kad aš nemoku plaukti. Ką dary- 
tum, jeigu įkrisčiau į vandenį? 

- Šokčiau tavęs gelbėti, — atsakė vaikas. 

Lili supyko: 

— Pasakei kvailystę! 

Artūras apmirė klausydamasis mamos žodžių. 

— Turėtum stengtis pasiekti krantą, štai ką tu turėtum 
daryti! Niekada nepamiršk, — pasakė Lili, - kad nieko nė- 
ra brangesnio už tavo gyvenimą, todėl niekada nedrįsk 
žaisti tokia unikalia dovana — savo gyvybe. Prisiek man! 

— Prisiekiu! — atsakė išsigandęs vaikas. 

Mažasis Artūras ėmė raudoti. Lili ranka nušluostė jam 
ašaras. 

— Kartais mes esame priversti tramdyti savo troškimus, 
norus, todėl dažnai išgyvename nemalonius jausmus. To- 
kie jausmai lydi mus visą gyvenimą. Kartais tai pamiršta- 
me, kartais įkyrios mintys persekioja mus ilgą laiką. Me- 
nas gyventi dažnai priklauso nuo to, kaip gebame kovoti 

su savo bejėgiškumu. Tai labai sunku, nes bejėgiškumas 
gimdo baimę. Baimė slopina mūsų reakcijas, gerus jaus- 
mus, ir mes pasiduodame silpnumo jausmui. Tu žinai, ko- 
kios baimės mus persekioja dažniausiai. Reikia įveikti to- 
kią būseną, nevalia ilgai dvejoti. Gerai viską apmąstyk, 
apsispręsk ir veik! Kiekvieną painią problemą reikia steng- 
tis paversti žaidimu, prieš priimant ryžtingą sprendimą 
būtina viską gerai išsiaiškinti. 

Įsigilink į savo aplinką, į savo vidų! Įdėmiai žvelk į vis- 
ką, kas supa tave. Kai pučia stiprus vėjas, kiekvienas me- 
dis ima linguoti savo ritmu. Bet visų gražiausias šioje že- 
mėje mums duotas dalykas yra žmogiškumas, galimybė 
dalytis laime. Nemokantys to daryti luošina savo jausmus. 
Artūrai, šis rytas, kurį mudu leidžiame drauge, įsirėš tau į 
atmintį. Tada, kai manęs nebebus, tu viską atgaminsi at- 
mintyje, tavo atsiminimai bus švelnūs, nes mes šią aki- 
mirką dalijamės savo jausmais. Jeigu aš dabar įkrisčiau į 
vandenį, tu neturi šokti manęs gelbėti. Tai būtų beprotys- 
tė. Reikėtų tik ištiesti man ranką ir padėti įlipti į valtį, o 
jeigu to padaryti tau nepavyktų ir aš paskęsčiau, turėtum 
ramiai su tuo susitaikyti. Tu neturi teisės aklai rizikuoti ir 
mirti, bet, norėdamas mane gelbėti, gali rinktis tas prie- 
mones, kurios nekelia pavojaus tavo gyvybei. 

Kai jie yrėsi į krantą, Lili priglaudė berniuko galvą prie 
krūtinės ir švelniai pabučiavo į kaktą. 

- Aš įskaudinau tave? - paklausė ji. 

— Taip, bet tu niekada nepaskęsi, jeigu aš būsiu šalia. 
Aš esu stiprus, panersiu po vandeniu ir išgelbėsiu tave. 

Lili užgeso taip pat gražiai, kaip gyveno. Tą rytą, kai 
mirė mama, mažas berniukas prie jos lovos paklausė: 

- Kodėl? 

Prie lovos stovintis vyriškis nieko neatsakė, tik pakėlė 
akis ir pažvelgė į vaiką. 

— Kodėl ji neatsisveikino su manimi, juk tai taip papras- 
ta? Aš niekada taip nesielgčiau. Tu suaugęs, gal žinai, ko- 
dėl taip atsitiko? Pasakyk man, aš noriu žinoti, suaugu- 
sieji visada meluoja vaikams, jie mano, kad esame nai- 
vūs! Jeigu tu toks drąsus, pasakyk man teisybę, kodėl ji 
išėjo tada, kai aš miegojau? | 

Būna, kad vaikas įdėmiai žvelgia į tave laukdamas at- 
sakymo, O tu nuklysti toli į savo atsiminimus. Bet vis dėlto 
privalai atsakyti į užduotą klausimą. 

Entonis uždėjo rankas vaikui ant pečių. 

—Ji negalėjo to padaryti, mirtis ateina nekviečiama. Tavo 
mama pabudo vidurnaktį, ją varstė siaubingi skausmai, ji 
norėjo sulaukti, kol patekės saulė, ir, nors dėjo daug pa- 
stangų vaikydama miegą, palengva užsnūdo. 

— Vadinasi, aš kaltas, kad užmigau. 

— Ne, ne, tiesiog tu viską išsiaiškinai savaip. Nori suži- 
noti tiesą, kodėl ji išėjo su tavimi neatsisveikinusi? 

- Taip. 

— Tavo mama buvo tikra dama, tokios moterys kaip ji 
išeina tyliai, netrikdydamos kitiems ramybės. 

Berniukas aiškiai matė, kaip susijaudino vyriškis, Ži- 
nantis, kad sudėtinga aiškinti tokius, regis, paprastus da- 
lykus. Jo skruostu lėtai riedanti ašara netrukus dingo barz- 
doje. 

— Matai, aš verkiu, — pasakė jis. - Būtų gerai, kad ir tu 
paverktum, ašaros lengvina sielvartą. 

— Aš verksiu vėliau, - atsakė mažasis vyras. - Man skau- 
da širdį, noriu pabūti šalia jos. Ji - visas mano gyvenimas. 

— Ne, gerasis žmogiuk, tu turi gyventi savo gyvenimą, 
nereikia gyventi vien atsiminimais. Nepamiršk, Artūrai, 
mama tave to mokė, nepamiršk, ką vakar ji tau pasakė: 
„Už visas svajones reikia brangiai mokėti“. Už viską, ką 
tau davė Lili, ji sumokėjo savo gyvenimu. 

— Bet tokia kaina per didelė. Entoni, dabar palik mane 
vieną, - paprašė vaikas. 

- Užmerk akis, sutelk jausmus ir pamirši mane. Štai tu 
ir esi vienas. Nuo šiol vienas žengsi savo gyvenimo keliu. 

— Kokia ji graži, ar ne? Aš visada manydavau, kad mir- 
tis baisi, o dabar matau, kad nebijau jos. 

Jis paėmė mamą už rankos. Švelnioje šviesioje jos odo- 
je ryškėjo mėlynos gyslelės, tarytum jos viso gyvenimo - 
ilgo, permainingo, spalvingo - aprašas. Pabučiavo delną, 
palinko virš jos veido ir lėtai paglostė skruostą. 

Tai buvo tikrai mylinčio žmogaus bučinys. 

— Myliu tave, mama, - tarė jis. - Tu gyveni mano širdyje 
ir gyvensi tol, kol būsiu gyvas. 

- Artūrai, - kreipėsi Entonis. 

— Klausau. 

— Turiu tau skirtą laišką ir noriu jį atiduoti. 

Artūras paėmė voką, giliai įkvėpė aromato, kurio jis 
buvo prisisunkęs, ir ištraukė laišką. 

Mano vaike Artūrai, 


Žinau, kai skaitysi šį laišką, būsi supykęs, nes manysi, kad 
žaidžiu su tavimi negražų žaidimą. Mano Artūrai, tai pas- 
kutinis mano laiškas, mano meilės testamentas. 

Mano siela skrieja aukštyn kupina laimės, kurią man su- 
teikei tu. Artūrai, gyvenimas nuostabus, bet tai suvoki tik 
tada, kai jis nusėlina ant pirštų galų ir palieka tave. 

Būna akimirkų, kai mes imame viskuo abejoti, bet, ma- 
no brangusis, kad ir kaip būtų sunku, niekada nereikia nu- 
leisti rankų. Kai gimei, mačiau, kaip šviečia tavo akys. Tu 
skyreisi iš kitų savo amžiaus vaikų. Mačiau, kaip krisda- 
vai, keldavaisi ir kad ir kaip skaudėtų, niekada nedejuo- 
davai, kentėdavai sukandęs dantis, nors kiti tavo bendra- 
amžiai tokiais atvejais paleisdavo dūdas. Tu rodydavai drą- 
są ir jėgą, bet kartu tai buvo ir tavo silpnumas. Nereikia 
slopinti stiprių emocijų, gyvenimas nėra vien juodas ir bal- 
tas. Vyrai irgi turi teisę verkti, nes jie, kaip ir mes, moterys, 
patiria sielvartą. 

Yra daug klausimų, į kuriuos dar negalėčiau tau atsakyti. 
Tu dar vaikas, gyvenime yra daug sudėtingų dalykų, kuriuos 
suprasi tik užaugęs. 

Žengdamas gyvenimo keliu, stenkis išsaugoti vaiko sielą, 
nesiliauk svajojęs, svajonės - mūsų egzistencijos variklis, tik 
dėl jų verta gyventi. Ateis diena, kai tu patirsi kitokią meilę, 
nei jauti man. Tokia diena tikrai ateis, pasidalyk ja su ta, 
kuri mylės tave. Nieko nėra gražiau kaip dviejų žmonių meilė. 
Vienatvė yra sodas, kur širdis surambėja, tokiame sode žy- 
dinčios gėlės niekada neskleidžia aromato. 

Meilė - nuostabiausias jausmas pasaulyje. Niekada ne- 
pamiršk: jeigu nori būti mylimas, pats turi karštai mylėti. 
Kad galėtum mylėti, reikia išmokti būti pačiu savimi. Mano 
vaike, įsiklausyk į savo prigimtį, įdėmiai pažvelk į save, pai- 
syk jausmų, gyvenk savo gyvenimą. Nuo šiol tu pats esi at- 
sakingas už savo likimą, už save ir už tuos, kuriuos pamilsi. 
Elkis garbingai, mylėk ir išlik savimi. Iki šiolei mes buvom 
labai artimi, bet dabar esame priversti išsiskirti. Niekada ne- 
pamiršk tų valandų, kurias drauge praleidome rožyne, ne- 
pamiršk akimirkų, kai žvelgdavome į mėnulį, kai traukda- 
vome į plaučius gėlių aromatą, kai klausydavomės savo na- 
mų triukšmo norėdami jį prisijaukinti. Iš pirmo žvilgsnio 
gali atrodyti, kad kalbu tokius paprastus, net senstelėjusius 
dalykus. Artūrai, tokios gyvenimo akimirkos visų žavingiau- 
sios. Ir tik nuo tavęs priklauso, kad jų būtų ir tavo gyvenime. 
Tai ir yra tikrasis kelionės, kuri dar laukia tavęs, žavesys. 

Mano mažasis žmogau, palieku tave. Įleisk šaknis į žemę, 
kuri yra tokia graži. Myliu tave, mano vaike, tik dėl tavęs 
gyvenau. Žinau, kaip mane myli. Išeinu iš šio pasaulio bū- 
dama rami dėl tavęs. 


Tavo mama 


Berniukas sulankstė laišką ir įsikišo jį į kišenę. Tada pa- 
bučiavo ledinę motinos kaktą. Nuėjo į biblioteką, palietė 
ranka knygas. Paskui tarė: 

—- Negyva mama - tai lyg sudegusi knygų saugykla. 

Ryžtingais žingsniais išėjo iš kambario sakydamas: 

- Išeidamas vyras neturi dairytis atgal. 

Artūras patraukė į sodą, ankstų rytą rožės skleidė švel- 
nią gaivą. Priėjęs parklupo ant kelių ir tarė: 

- Ji iškeliavo, ji niekada nebeapkarpys jūsų šakelių... 
Jeigu Žinotumėte, jeigu galėtumėte suprasti. Kokios sun- 
kios pasidarė mano rankos. 

Į gėles įsisukęs vėjas sujudino jų vainiklapius. Tada, tik 
tada jis pravirko, liejo ašaras rožių sode. Entonis stebėjo 
šią sceną stovėdamas namo prieangyje. 

— Ak, Lili, tu išėjai per anksti, jis dar toks mažas, — 
sušnibždėjo. — Per anksti išėjai. Artūras nuo šiolei vie- 
nas eis per gyvenimą. Kas, be tavęs, įstengs perprasti jo 
pasaulį? Kad ir kur būtum, jei tik gali, atverk jam mūsų 
pasaulio duris. 

Sodo gilumoje garsiai sukrankė varnas. 

— Ne, Lili, tik ne tai, - pasakė Entonis. - Aš nesu jo 
tėvas. 

"Ta diena buvo visų ilgiausia Artūro gyvenime; vėlai va- 
kare, kai lindėjo po veranda, berniuką apgaubė šios sun- 
kios akimirkos tyla. 

Entonis atsisėdo šalia vaiko, bet vienas kitam jie ne- 
pratarė nė žodžio. Pasinėrę į savo atsiminimus, tylėdami 
klausėsi paslaptingų nakties garsų. 

— Entoni? 

— Ką, Artūrai? 

— Aš girdžiu muziką, kurią taip mėgo mama. 

Tai pasakęs, padėjo galvą Entoniui ant peties ir užsnū- 
do. Vyriškis bijojo net krustelėti, kad neišbudintų vaiko. 
Tik įsitikinęs, kad jis kietai įmigęs, paėmė ant rankų ir 
nunešė į namą. Nors buvo praėjusios tik kelios valandos, 

kai mirė Lili, namo viduje viskas buvo pasikeitę — ir gar- 
sai, ir kvapai, ir spalvos. 

— Atsiminimus reikia branginti ir saugoti visą gyveni- 
mą, tokių akimirkų kaip ši nevalia pamiršti, - sušnibždėjo 
laiptais lipdamas Entonis. Įėjęs į Artūro kambarį, jis at- 
sargiai paguldė berniuką ant lovos ir, net nenurengęs, už- 
klojo apklotu. Paskui paglostė jam galvą ir pirštų galiu- 
kais išstypčiojo iš kambario. 

Praslinkus keletui savaičių po Lili mirties Entonis už- 
rakino kambarius. Atrakintus paliko tik du pirmame aukš- 
te, nes pats ketino juose įsikurti ir praleisti ten visą likusį 
savo gyvenimą. Sutvarkęs būtiniausius reikalus, jis nuve- 
žė Artūrą į geležinkelio stotį ir, vykdydamas Lili valią, 
įsodino į traukinį. Taip Artūras atsidūrė pensione. Gyve- 
nimas ten buvo malonus, mokytojai gerbiami, kartais my- 
limi. Vaikas gyveno atsiminimais apie motiną, jis niekaip 
negalėjo pamiršti nuostabių akimirkų, kurias kartu su ja 
praleido gimtuosiuose namuose. Artūras buvo taikus 
berniukas. Kai tapo paaugliu, jo charakteris beveik ne- 
pasikeitė. Toks liko ir tada, kai visiškai subrendo ir tapo 
jaunuoliu. Mokėsi jis gerai, nebuvo nei pirmūnas, nei at- 
silikėlis. Geriausiai sekėsi istorija, per jos pamokas pra- 
nokdavo visus savo draugus. Slinko dienos, mėnesiai, at- 
ėjo metas laikyti baigiamuosius egzaminus. Vieną šiltą bir- 
želio vakarą Artūrą pasikvietė pensiono direktorė ponia 
Senard. Ji papasakojo jaunuoliui, kad jo mama, sužinoju- 
si, jog serga sunkia nepagydoma liga, buvo atvažiavusi pa- 
sišnekėti apie sūnaus ateitį. Iki jos mirties buvo likę dveji 
metai. Lili praleido čia daug valandų, norėjo išsiaiškinti 

visas detales. Prieš išvykdama ji patikėjo direktorei kai 
kuriuos daiktus, taip pat raktus nuo namo Karmelyje, kur 
Artūras praleido vaikystę, ir nuo nedidelio buto mieste. 
Vykdant Lili valią, šis butas buvo nuomojamas iki tos die- 
nos, kai Artūras tapo pilnametis. Už nuomą gauti pinigai 
buvo pervedami į sąskaitą, kurioje Lili laikė visas santau- 
pas. Šie pinigai dabar atiteks Artūrui. Jų turėtų pakakti, 
kad jis galėtų įgyti aukštąjį išsilavinimą. 

Artūras paėmė sunkų raktų ryšulį, kurį ponia Senard 
padėjo ant stalo. Raktai buvo suverti ant žiedo, o prie jo 
prisegtas sidabrinis rutuliukas su sagtele. Artūras atsar- 
giai atlenkė ją. Rutuliuko viduje buvo dvi mažytės nuo- 
traukos: viena — septynmečio Artūro, kita - Lili. 

— Kokioje aukštojoje mokykloje norėtum mokytis? — 
paklausė direktorė. 

— Architektūros, norėčiau tapti architektu. 

— Tu neketini važiuoti į Karmelį aplankyti savo namų? 

— Ne, kol kas ne, tai įvyks dar negreitai, - atsakė Artūras. 

— Kodėl? 

— Mama žino kodėl, tai mūsų paslaptis. 

Direktorė atsistojo, Artūras irgi pakilo. Kai jie priėjo 
prie kabineto durų, ji švelniai apkabino Artūrą ir stipriai 
priglaudė prie krūtinės. Paskui padavė voką. 

— Mama prašė būtent dabar perduoti šį voką, - sušnibž- 
dėjo jam į ausį direktorė. — Jis skirtas tau. 

Ponia Senard pastūmė sunkias duris. Artūras neištarė 
nė žodžio. Išėjo į koridorių ir neatsisukdamas patraukė 
laiptų link. Vienoje rankoje nešėsi raktų ryšulį, kitoje ma- 
mos laišką. Kai Artūras ėmė lipti laiptais žemyn, direkto- 
rė tyliai uždarė savo kabineto duris. 


11 


Jie važiavo automobiliu, slinko paskutinės šios ilgos nak- 
ties minutės. Darant posūkį ties uola ar važiuojant keliu 
šalia tuščio paplūdimio, žibintai išplėšdavo iš tamsos oran- 
žinės ir baltos spalvos juostas. Lorena užsnūdo. Polas vai- 
ravo automobilį tyliai, įdėmiai žvelgdamas į kelią ir pani- 
ręs į savo mintis. Artūras, naudodamasis šia dėkinga aki- 
mirka, atsargiai išsitraukė iš kišenės laišką, kurį buvo pa- 
ėmęs iš sekretero kartu su sunkiais ir dideliais raktais. 

Iš atplėšto voko sklido savotiškas kvapas: dviejų esen- 
cijų, kurias mama sumaišydavo geltono krištolo ropinėje, 
papuoštoje kabošonu - nebriaunuotu, iš vienos pusės nu- 
šlifuotu brangakmeniu - ir matiniu sidabro apvadu. Kva- 
pas ir vėl sužadino atsiminimus. Artūras ištraukė laišką iš 
voko ir atsargiai jį išlankstė. 


Mano suaugęs Artūrai, 
Jeigu skaitai šias eilutes, vadinasi, tu apsisprendei ir važiuo- 


ji į Karmelį. Būčiau labai laiminga, jeigu galėčiau žinoti, 
kiek dabar tau metų. 

Tu laikai rankose raktus namo, kuriame mudu drauge 
praleidome tiek gražių metų. Aš žinau, kad dar ilgai negrįši 
į šiuos namus, kad lauksi akimirkos, kai pajusi, jog jau esi 
pasirengęs pažadinti iš miego mūsų namus. 

Mano Artūrai, netrukus tu praversi namo duris, jų girgž- 
(lesys bus toks mielas širdžiai. Tu, apimtas nostalgijos, eisi į 
vieną, paskui į kitą kambarį. Vieną po kitos atversi langi- 
nes, ir kambarius užlies saulės šviesa, kurios taip ilgai čia 
nebuvo. Būtinai nueik į rožyną, švelniai paglostyk rožes. Per 
tą laiką, kol tavęs čia nebuvo, jos spėjo sulaukėti. 

Taip pat užeik į mano darbo kambarį, ten ir įsikurk. Spin- 
toje rasi nedidelį juodą lagaminą, jei norėsi, atidaryk Jį. Ja- 
me guli keletas sąsiuvinių. Tai mano mintys, kurias kasdien 
užsirašydavau, kai buvai vaikas. 

Tu gyveni savo gyvenimą, esi savo likimo šeimininkas. El- 
kis garbingai „su tuo, ką aš taip mylėjau“. 

Artūrai, myliu tave iš aukštai ir rūpinuosi tavimi. 


Tavo mama Lili 


Kai jie atvyko prie Monterėjaus įlankos, jau brėško ry- 
tas. Dangų užtraukė blyškios rožės spalvos šilkas — tary- 
tum tolyn besitęsianti banguojanti juosta, jungianti jūrą 
su horizontu. Artūras rodė draugui kelią. Prabėgo tiek 
daug metų po to, kai jis išvyko iš namų, jau labai seniai 
nebuvo važiavęs šiuo keliu, tačiau kiekvienas kilometras 
atrodė jam savas, kiekviena tvora, kiekvienas portalas su- 
žadindavo vaikystės atsiminimus. Artūras davė ženklą, kad 
iš pagrindinio kelio reikia sukti į šalutinį. Kad reikia da- 

ryti posūkį, prisiminė pamatęs sodybą juosiančią gyvat- 
vorę. Polas klausė draugo nurodymų. Automobilis važia- 
vo keliu, kuris buvo matęs visko; jam reikėjo atlaikyti lie- 
tų ir krušą žiemą, o vasarą — sausrą. Apvažiavę lankstą, 
jie atsidūrė priešais žalios spalvos geležinį portiką. 

— Atvažiavome, - pasakė Artūras. 

— Ar turi raktus? 

-— Aš atrakinsiu duris, važiuok prie namo ir lauk manęs, 
o aš eisiu pėsčiomis. 

— Ojji eis su tavimi ar liks automobilyje? 

Artūras pasilenkė prie lango ir rimtu balsu atsakė savo 
draugui: 

— Paklausk jos pačios! 

— Ne, man taip nepatinka. 

— Pabūk vienas, taip bus geriau, — sušnibždėjo Lorena 
Artūrui. 

Artūras nusišypsojo ir tarė Polui: 

- Ji liks su tavimi, laimės kūdiki! 

Automobilis nuvažiavo sukeldamas dulkių debesį. Li- 
kęs vienas, Artūras žvelgė į peizažą. Aplinkui plytėjo rus- 
vos žemės juostos, augo kelios sidabrinės pajūrio pušys, 
aukštyn stiebėsi sekvojos, granatmedžiai, ceratonijos — ir 
taip iki pat vandenyno. Žemė buvo nuklota saulės nuraus- 
vintų spyglių. Jis žengė nedideliais akmeniniais laiptais, 
įrengtais šalikelėje. Nuėjęs pusę kelio, dešinėje pamatė 
kadaise čia buvusį rožyną. Apleistame parke nosį kuteno 
visokiausi kvapai, ir Artūrą vėl užplūdo atsiminimai. 

Taip beeinant akimirką nutilo cikados, matyt, jos kau- 
pė jėgas prieš pradėdamos svirpti gražiausias savo melo- 

dijas. Didelių medžių šakos svyravo pučiant lengvam ryto 
vėjeliui. Vandenyno bangos daužėsi į uolas. Artūras pa- 
kėlė galvą ir prieš akis išvydo snūduriuojantį namą, kurį 
ne kartą buvo regėjęs savo sapnuose. Dabar jis atrodė 
toks mažytis; fasadas buvo šiek tiek apšiuręs, užtat stogas 
visai neblogai išsilaikęs. Namo langinės buvo užvertos. Po- 
las, sustojęs prie durų, jau laukė Artūro. 

- Ilga buvo tavo kelionė į tėviškę! 

- Ji truko daugiau kaip dvidešimt metų! 

— Ką dabar darysime? 

Jie nutarė paguldyti Lorenos kūną darbo kambaryje, 
pirmame namo aukšte. Artūras įkišo raktą į spyną ir jį 
ryžtingai pasuko. Staiga nei iš šio, nei iš to ir vėl atgijo 
atsiminimų nuotrupos. Jis atpažino net spynos liežuvėlio 
garsą. Artūras iš pradžių ėjo koridoriumi, paskui atidarė 
kairėje pusėje nuo įėjimo esančias duris, perėjo kambarį 
ir pakėlė žaliuzes. Kadaise čia gyvendamas, Artūras ne- 
kreipdavo dėmesio į visa tai, kas jį supo, tų vietų detalės į 
atmintį sugrįžo kur kas vėliau. Dabar panoro mėgautis 
šių akimirkų žavesiu. Netrukus viskas buvo sutvarkyta: dė- 
žės iškraustytos, kūnas paguldytas ant sofos-lovos, pasta- 
tyta lašinė. Artūras atkabino lango skląsčius ir atidarė lan- 
gines. Paskui paėmė rudą kartoninę dėžutę ir paprašė Po- 
lo, kad šis sektų paskui jį į virtuvę. 

— Noriu išvirti kavos. Atidaryk dėžutę, aš užkaisiu van- 
dens. 

Polas atidarė virš kriauklės kabančią spintelę ir pama- 
tė ten gulintį keistos formos metalinį daiktą, sukonstruo- 
tą iš dviejų simetriškų dalių. 


164 MARC LEVY I OJEIGU TAIP BŪTŲ BUVĘ Iš TIKRŲJŲ... 


— Kas čia per daiktas? - paklausė Polas. 

— Tai itališkas kavinis! 

- Itališkas kavinis? 

Artūras paaiškino, kaip veikia šis aparatas. Į jį nereikia 
dėti jokių popierinių filtrų, be jų išlieka puikus kavos aro- 
matas. Į nedidelį piltuvėlį, įtaisytą kavinio apačioje, reikia 
įpilti du ar tris didelius šaukštus maltos kavos, paskui van- 
dens. Abi kavinio dalys susukamos sraigtais ir pastatomos 
ant ugnies, kad įkaistų. Kai vanduo užverda ir ima kunku- 
liuoti, kambaryje pasklinda nuostabus kavos aromatas. Kai 
Artūras baigė aiškinti, Polas švilptelėjo ir tarė: 

— Man rodos, reikia būti sumaniam inžinieriui, kad ga- 
lėtum šiuose namuose išsivirti kavos! 

— Bičiuli, to nepakanka, reikia kur kas daugiau. Reikia 
būti talentingam, nes kavos virimas nėra paprastas pro- 
cesas, tai ištisa ceremonija! 

Polas, užuot atsakęs į paskutinę bičiulio repliką, abejo- 
damas patempė lūpą ir padavė jam kavos pakelį. Artūras 
pasilenkė prie dujų baliono po kriaukle. Paskui pasuko jo 
čiaupą į kairę. 

— Negi manai, kad jame dar gali būti dujų? — paklausė 
Polas. 

— Entonis niekada nepalikdavo virtuvėje tuščio balio- 
no, be to, galime kirsti lažybų, kad dar du pilni balionai 
stovi garaže. 

Polas nuėjo prie durų ir paspaudė jungiklį. Kambarį už- 
liejo geltona šviesa. 

— Ką, šiuose namuose yra elektra? 

— Užvakar paskambinau kompanijai ir paprašiau, kad 

viskuo pasirūpintų, - atsakė Artūras. - Ji taip pat pasirū- 
pino, kad šiuose namuose būtų vandens. O dabar bus ge- 
riau, jeigu užgesinsi šviesą. Reikia nušluostyti nuo lem- 
pučių dulkes, nes, kai tik įkais, jos sprogs. 

— Kur išmokai gaminti itališką kavą, valyti lemputes, 
kad jos nesprogtų? 

— Čia, bičiuli, štai šiame kambaryje. Aš daug ko čia iš- 
mokau. 

— Ar kava jau išvirė? 

Artūras padėjo ant medinio stalo du puodelius. Juose 
garavo karštas gėrimas. 

— Neskubėk gerti, - pasakė. 

— Kodėl? 

— Gali nusiplikyti gomurį, be to, prieš gerdamas, turi 
įkvėpti kavos aromato. Tegu skverbiasi tau į nosiaryklę. 

— Seni, tu liepi man praktikuotis, bet aš, nors ir kaip 
stengiuosi, nejaučiu, kad bent kas skverbtųsi man į nosia- 
ryklę! Tėgu! skverbiasi tau į nosiaryklę. Patark, kur jo ieškoti, 
to tavo aromato? 

Polas pakėlė puodelį prie lūpų ir sriubtelėjo kavos, bet, 
pajutęs, kad svyla burna, išspjovė ją. Lorena atsistojo Ar- 
tūrui už nugaros ir apsikabino rankomis. Paskui padėjo 
galvą jam ant peties ir sušnibždėjo: 

— Man patinka ši vieta, aš puikiai jaučiuosi, čia taip ramu. 

— Kur tu buvai? 

— Kol judu filosofavote apie kavą, aš apsukau ratą ap- 
link sodybą. 

— Na ir kaip? 

— Tu kalbiesi su ja, ar ne? — irzliu tonu paklausė Polas. 

Nieko neatsakęs, Artūras kreipėsi į Loreną: 

— Tau čia patinka? 

— Tau turėtų būti labai sunku, - atsakė ji, - nes čia slypi 
daug paslapčių. Jos persmelkusios šio namo sienas, įsigė- 
rusios į baldus. 

- Jeigu tau į mane nusispjauti, aš nešdinsiuos lauk! - 
pareiškė Artūro draugužis. 

Nors Lorena ir jautė Polui dėkingumą, pasakė Artūrui, 
kad norėtų likti tik su juo. Ji nekantrauja laukdama, kol 
jiedu galės išeiti pasivaikščioti po apylinkes. Paskui Lore- 
na pridūrė, kad su pavydu žvelgia į jį ir į Polą, matydama, 
kaip jiedu draugiškai šnekučiuojasi. 

Jis paklausė, ko ji jiems pavydinti, ir Lorena atsakė: 

- Šiandienos, rytojaus. 

Polas laukė, kol Artūras pagaliau teiksis kreiptis į jį, 
bet, matydamas, kad šis mieliau bendrauja su nematoma 
savo drauge, nusprendė įsiterpti į jų pokalbį. 

- Turiu pasakyti, kad bent šiek tiek laiko skirtum ir man, 
nes netrukus ketinu grįžti į San Franciską. Turiu skubėti į 
kontorą, kur manęs laukia daug darbų, be to, prastai jau- 
čiuosi, kai tu kalbiesi su vaiduokliu. 

— Manai, kad nėra vilties, manai, kad Lorena mirs? 

—Kątu pasakei? Matyt, blogai išgirdau. Ir tu drįsti mesti 
tokius žodžius tipui, kuris padėjo tau sekmadienio vaka- 
rą vogtu automobiliu pagrobti kūną iš ligoninės, kuris, pra- 
leidęs bemiegę naktį, ketvirtą valandą ryto geria itališką 
kavą namuose, kur tu gimei ir kur prabėgo tavo vaikystė? 
Tu drįsti sviesti man žodžius, kad aš praradau viltį ir ma- 
nau, jog ji nebeatsigaus? Baisus pasipūtėlis! 

— Aš ne tai norėjau pasakyti. 

Polas nebepanoro aiškintis, ką būtent norėjo pasakyti 
Artūras. Jis dar kartą pareiškė ketinąs grįžti į San Fran- 
ciską, kol jie galutinai nesusiriejo. Savo kalbą baigė to- 
kiais žodžiais: 

— Grįžtu todėl, kad privalau grįžti, pridaryčiau daugiau 
žalos, jeigu likčiau. Ką galėjau, jau padariau, dabar susi- 
tvarkysi ir be manęs. 

Artūras nerimavo žinodamas, kad jo draugas labai iš- 
vargęs ir jam bus sunku nepailsėjusiam leistis į kelią. Po- 
las nuramino bičiulį sakydamas, kad tokia stipri itališka 
kava (šiuos žodžius jis ištarė ironiškai), kurios išgėrė, ma- 
žiausiai parai išsklaidė nuovargį ir greičiausiai galutinai 
jis nuknebs tik kontoroje prie popierių. Paskui pridūrė, 
kad nerimauja visai dėl kitų dalykų: dabar jam labiausiai 
rūpi, kaip Artūras išsivers be automobilio vienas šiame 
visų apleistame name. 

— GGaraže stovi senas „Fordas“. 

— Kada paskutinį kartą važiavo tas tavo senas „Fordas“? 

— Seniai! 

— Jį reikia išjudinti iš vietos, tą seną „Fordą“. 

- Žinoma, aš pakrausiu akumuliatorių, ir jis atgis. 

— Kaip matau, tu kuo puikiausiai išsisuki iš bet kokios 
padėties, net tada, kai atsiduri tarp senienų! Ir dar nori, 
kad likčiau čia nakvoti! 

Artūras palydėjo Polą iki automobilio. 

— Nuo šiolei tu neprivalai rūpintis manimi, ir taip dėl 
manęs daug padarei. 

— Bet man rūpi tavo likimas. Įprastomis aplinkybėmis 

jokiu būdu nepalikčiau tavęs vieno šiuose namuose, nors 
ir kraupstu nuo minties apie vaiduoklius. 

— Nešdinkis! 

— Tu įsitikinęs, kad viskas bus gerai? 

— Taip, įsitikinęs. 

— Ką gi, tuomet aš dingstu. 

— Polai! 

— Ko dar nori? 

— Ačiū tau už viską, ką dėl manęs padarei. 

— Nėra už ką. 

— Yra. Tu dėl manęs labai rizikavai, iki galo net nesu- 
prasdamas, kas vyksta. Padėjai man, nes esi sąžiningas ir 
draugiškas žmogus. Tai be galo daug, ir aš tai Žinau. 

— Aš žinau, kad tu žinai. Gerai, o dabar turiu važiuoti, 
tik to ir trūksta, kad apsiašaročiau. Pasirūpink savimi ir 
paskambink man į kontorą. 

Artūras pažadėjo paskambinti. „Saabas“ pasuko už kal- 
vos ir netrukus dingo iš akių. Lorena išėjo į priebutį. 

— Gal galėtume apžiūrėti sodybą? — paklausė ji. 

- O kas tave domina: jos vidus ar apylinkės? 

— Mane domina viskas. Bet sakyk, kur mes esame? 

— Tu esi Lili namuose. 

— O kasta Lili? 

- Lili - mano motina, čia aš augau, čia praleidau pusę 
savo vaikystės. 

— Ar seniai iš čia išvykai? 

— Labai seniai. 

- Ir niekada nebuvai grįžęs? 

— Niekada. 

— Kodėl? 

— Eime! Apie tai mudu pasikalbėsime vėliau, kai grįši- 
me iš pasivaikščiojimo. 

— Kodėl? - paklausė Lorena. 

— Aš buvau pamiršęs, kad ankstesniame gyvenime tu 
buvai asilė. Ar aišku? 

— Vadinasi, tik dėl manęs grįžai į šiuos namus? 

— Tu nesi vienintelis mano gyvenimo vaiduoklis, - švel- 
niai pasakė Artūras. 

— Būti šiuose namuose tau labai daug kainuoja. 

- Žodis „kainuoja“ čia netinka. Galėčiau patikslinti, kad 
čia būti man svarbu. 

— Tu atvykai į šiuos namus dėl manęs? 

— Aš atvykau todėl, kad atėjo laikas kai ką padaryti. 

— Ką padaryti? 

— Atidaryti mažą juodą lagaminą. 

— O kas yra tame mažame juodame lagamine? 

— Atsiminimai. 

— Kas tave sieja su jais? 

-— Viskas. Tai mano namai. 

— O kas buvo po to? 

— Po to aš greitai apsisprendžiau ir išvykau, po to aš 
augau vienas. 

— Tavo motina mirė netikėtai? 

— Ne,ji sirgo vėžiu ir žinojo, kad mirs. Tik man atrodė, kad 
viskas įvyko per greitai. Eime, noriu nusivesti tave į sodą. 

Jiedu išėjo į priebutį ir Artūras nusivedė Loreną į sodą, 
kuris plytėjo iki pat vandenyno. Jie atsisėdo uolos papė- 
dėje. 

— Kad tu žinotum, kiek daug valandų esu praleidęs čia 
kartu su mama skaičiuodamas bangų keteras prieš tai su 
ja susilažinęs. Mes dažnai ateidavome pažiūrėti, kaip lei- 
džiasi saulė. Likus pusvalandžiui iki jai panirstant į van- 
denį, į paplūdimį susirinkdavo daug žmonių stebėti šio 
spektaklio. Kasdien čia viskas keisdavosi: vandens tem- 
peratūra, oras, daug kitų dalykų; net dangus kasdien nu- 
sidažydavo vis kitokiomis spalvomis. Miestuose žmonės 
grįžę iš darbų dažnai sėda prie televizoriaus žiūrėti ko- 
kios nors laidos, o kaime, prie vandenyno, einama pasi- 
žiūrėti, kaip leidžiasi saulė. Toks yra ritualas. 

— Kiek laiko čia gyvenai? 

- Buvau mažas berniukas, kai mama mane paliko. Ta- 
da man buvo dešimt metų. 

- Šį vakarą tu man parodysi, kaip leidžiasi saulė! 

— Tai mano pareiga, - šypsodamasis atsakė Artūras. 

Už jų nugarų sutvisko ryto šviesos apšviestas pastatas. 
Jo fasadas nuo jūros pusės buvo apsamanojęs, tačiau šiaip 
namas buvo visai neblogai išsilaikęs. Žvelgdamas į jį iš 
išorės, niekas nebūtų galėjęs pamanyti, kad jis tiek daug 
metų miegojo. 

- Šis namas labai gerai išsilaikė, - pasakė Lorena. 

- Entonis, tikras maniakas, jį gerai prižiūrėjo. Jis buvo 
puikus sodininkas, meistras, žvejys, auklė, namo sargas. 
Deja, Entoniui taip ir nepavyko realizuoti savęs kaip me- 
nininko. Mūsų namuose jį priglobė mama. Jis gyveno ne- 
dideliame priestate. Iki tos dienos, kai mano tėtis pateko 
į lėktuvo katastrofą, Entonis buvo geras šeimos draugas. 
Man atrodo, kad jis visą laiką mylėjo mamą, net tada, kai 

tėvas dar buvo gyvas. Vėliau, gerokai vėliau, jie tapo mei- 
lužiais ir tokie liko iki pat mamos mirties. Lili įsileido jį į 
savo gyvenimą, ir jis jos gedėjo iki pat savo gyvenimo pa- 
baigos. Jie nedaug kalbėdavosi man girdint, dažniausiai 
laiką leisdavo drauge tada, kai aš miegodavau, bet, šiaip 
ar taip, jiedu buvo labai artimi. Suprasdavo vienas kitą iš 
žvilgsnio. Nors ir ji, ir jis gyvenime buvo patyrę daug skaus- 
mo, jų santykiai dvelkė ramybe; niekas neįstengdavo iš- 
mušti jų iš vėžių. Abu buvo religingi, niekada nedemonst- 
ravo pykčio priepuolių. 

— O kaip susiklostė Entonio likimas po tavo mamos 
mirties? 

— Po Lili mirties jis dar gyveno dešimt metų. Entonis iki 
pat gyvenimo pabaigos rūpinosi namu. Lili mirdama pa- 
liko jam pinigų, mat ji buvo iš tų Žmonių, kurie viskuo 
pasirūpina iš anksto, net tuo, ko, regis, numatyti neįma- 
noma. Šiuo požiūriu Entonis irgi buvo panašus į ją. Jis 
mirė ligoninėje žiemos pradžioje. Vieną saulėtą ir gaivų 
rytą atsikėlęs pajuto baisų nuovargį. Kai jis dažė pagrin- 
dinio įėjimo vyrius, pajuto krūtinėje stiprų skausmą. Nu- 
ėjo į sodą, ten, kur augo medžiai, įkvėpti tyro oro, nes 
kvėpuoti darėsi vis sunkiau ir sunkiau. Jis parkrito po se- 
na pušimi. Po jos šakomis pavasarį ir vasarą Entonis mėg- 
davo atsigulti pogulio. Tą kartą atsikelti nebeįstengė. Vars- 
tomas skausmo, nušliaužė iki namų ir pašaukė į pagalbą 
kaimynus. Tie nuvežė jį į Monterėjaus greitosios pagal- 
bos ligoninę. Pirmadienį jo gyvybė užgeso. Po jo mirties 
pas mane atvyko šeimos advokatas. Jis norėjo sužinoti, 
ką ketinu daryti su namu. Papasakojo man, kad buvo pri- 

blokštas to, ką pamatė ten apsilankęs. Tą dieną, kai pasi- 
juto negaluojąs, Entonis sutvarkė namus taip, lyg ruoštų- 
si ilgam išvykti. 

— O gal jis tikrai ketino kur nors išvykti? — paklausė 
Lorena. 

— Kad Entonis būtų norėjęs išvykti? Ne, net tais atve- 
jais, kai reikėdavo priversti jį važiuoti pirkinių, tekdavo 
ilgai įkalbinėti, ir dar gerokai iš anksto. Greičiau čia pra- 
bilo instinktas — kaip seno dramblio; Entonis pajuto, kad 
atėjo laikas iškeliauti. O gal paprasčiausiai pavargo ir nu- 
sprendė pasiduoti. 

Artūras prisiminė, kaip kartą mama atsakė į jo klausi- 
mą, ar bijo suaugusieji mirties: Jeigu tu gerai praleidai die- 
ną, anksti atsikėlei, kad galėtum eiti su manimi žvejoti, jei- 
gu pažaidei, padirbėjai rožyne su Entoniu, tai visiškai aiš- 
ku, kad vakare pajusi nuovargį. Ir net tu, kuris taip nenori 
gulėti lovoje, būsi laimingas, jei prigulsi. Gyvenimas - tarsi 
viena iš tokių dienų. Mintis, kad nuvargęs galėsi pailsėti, 
teikia ramybę ir guodžia mus. Kai gyventi tampa sunku, kai 
tave prislegia sunki kasdienybė, mintis apie tai, kad užmigsi 
amžiams, baugina nebe taip kaip anksčiau. 

Paskui Artūras pasakė: 

— Mama jau sirgo ir, man atrodo, ne šiaip sau prakalbo 
apie mirtį. 

— Ką tujai pasakei? 

— Įsikibau į ranką ir paklausiau, ar ji jaučiasi pavargusi. 
Ji nusišypsojo. Trumpiau sakant, aš netikiu, kad Entonis 
pavargo gyventi ar kad susirgo depresija. Man regis, jis 
tapo išmintingas. 

— Kaip drambliai, - žemu balsu pasakė Lorena. 

Jie patraukė namų link, bet Artūras pasuko iš kelio no- 
rėdamas aplankyti rožyną. 

— Mes einame į šios karalijos širdį, į rožių sodą. 

— Kodėl rožyną pavadinai „karalijos širdimi“? 

— Tai ne paprasta vieta, tai - Vieta! Mama dievino ro- 
žes. Jos buvo vienintelė tema, kuria ji ginčydavosi su En- 
toniu. Mama pažinojo kiekvieną gėlę, tu net negali įsi- 
vaizduoti, kiek rožių rūšių augo jos rožyne. Čia jų buvo 
visokiausių. Ji užsisakydavo gyvaūgių iš katalogų; jos ro- 
žyne prigydavo rožės iš visų pasaulio kraštų, nors kai ku- 
rios buvo auginamos kitomis klimato sąlygomis. Jai buvo 
garbės reikalas iš skiepūgio išauginti krūmą. 

— Kiek rožių rūšių čia augo? —- paklausė Lorena. 

"Tada jų būtų buvę galima suskaičiuoti apie šimtą tris- 
dešimt penkias. Kai prapliupdavo liūtis, Artūro motina ir 
Entonis atsikeldavo vidurnaktį ir skubėdavo į garažą. Jie 
atsinešdavo iš ten dešimties metrų ilgio ir trisdešimties 
metrų pločio brezentą ir uždengdavo juo rožes. 

— Tu tik pažiūrėk, - pasakė Lorena, žengdama į rožy- 
ną, —- čia tebeauga daug rožių! 

— Taip, tai laukinės rožės, jos nebijo nei karštų saulės 
spindulių, nei lietaus ir, jeigu norėtum jų nusiskinti, turė- 
tum užsimauti pirštines, nes krūmai labai spygliuoti. 

Beveik visą dieną Lorena ir Artūras praleido didžiulia- 
me parke, kuris supo namą. Artūras rodė jai medžius, įpjo- 
vas, kurias kadaise padarė žievėje. Kai jie atėjo prie pajū- 
rio pušies, jis parodė vietą, kur buvo susilaužęs raktikaulį. 

"— Kaip tai atsitiko? 

— Aš jau buvau nebemažas, iškritau iš medžio! 

Kol jiedu žvalgėsi, praėjo visa diena. Sutartą valandų 
jie vėl patraukė prie vandenyno kranto, atsisėdo ant uolų 
ir ėmė mėgautis reginiu, kuris taip patinka viso pasaulio 
žmonėms. Lorena plačiai išskėtė rankas ir sušuko: 

— Šį vakarą Mikelandželas geros formos! 

Artūras šypsodamasis žvelgė į ją. Naktis atėjo labai grei- 
tai. Jie nuskubėjo į namus. Artūras pasirūpino Lorenos 
kūnu. Paskui nedidelėje svetainėje užkūrė židinį. Kai jie 
ramiai ten įsitaisė, Artūras šiek tiek užkando. 

— Žadėjai papasakoti apie juodą lagaminą, - pasakė Lo- 
rena. 

— Tu nieko nepamiršti! 

— Aš įdėmiai klausau, štai ir viskas. 

— Tai mamos lagaminas, jame ji laikydavo visus savo 
laiškus, suvenyrus. Man atrodo, šiame lagamine yra vis- 
kas, kas buvo svarbiausia jos gyvenime. 

— Kodėl taip manai? 

—Lagaminas buvo didžiausia šių namų paslaptis. Aš ga- 
lėjau daryti, ką tik panorėdavau, bet man buvo kategoriš- 
kai uždrausta prisiartinti prie spintos, kurioje gulėjo tas 
lagaminas. Patikėk, niekada taip ir nepabandžiau išsiaiš- 
kinti, kokią paslaptį slepia ta spinta. 

— Kur ji yra? 

— Darbo kambaryje, prie sienos. 

— Ir tu niekada negrįžai čia, kad ją atidarytum? Negaliu 
patikėti! 

„Tame lagamine slypi visas jo motinos gyvenimas, bet jis 
iki šiol nė nebandė to išsiaiškinti, - pagalvojo Lorena. - 

Matyt, jam reikėjo suaugti, kad suprastų, kas ten slypi, ir 
tik tada ryžtis jį atidaryti.“ 

Lorena, skeptiškai nusiteikusi, klausėsi Artūro žodžių. 
Kai ji suraukė kaktą, jis tarė: 

— Taip, turiu tau prisipažinti, kad visada jausdavau bai- 
mę, kai apie tai susimąstydavau. 

— Bet kodėl? 

— Nė pats nežinau, gal todėl, kad bijojau, jog netektų 
pakeisti požiūrio į mamą. O gal nenorėjau liestis prie skau- 
dulių. 

— Eik jo ieškoti! 

Artūras nė nesujudėjo. Lorena primygtinai reikalavo, 
kad jis eitų ieškoti lagamino. Galų gale reikia išsklaidyti 
visas baimes. Jei Lili į tą lagaminą uždarė visą savo gyve- 
nimą, tai tik todėl, kad vieną dieną jos sūnus sužinotų apie 
ją visą tiesą. Ji nenorėtų, kad jis mylėtų ją tokią, kokią 
susikūrė vien iš vaikystės atsiminimų. 

— Iš tikrųjų mylėti — tai mylėti žmogų su visomis jo klai- 
domis, - pasakė Lorena. — Ko tu bijai? Nenori teisti moti- 
nos? Tu nesi teisėjas. Ti neturi teisės ignoruoti to, kas jai 
buvo svarbiausia, tu peržengi visas ribas... Ji norėjo, kad 
sužinotum viską apie ją, tikėjosi, kad taip pratęs savo gyve- 
nimą, kurio tiek nedaug jai buvo skirta šiame pasaulyje, 
norėjo, kad ją pažintum ne tik vaikas, bet ir suaugęs vyras! 

Artūras keletą akimirkų mąstė, jo ausyse tebeskambė- 
jo Lorenos ištarti žodžiai. Nenuleisdamas nuo jos akių, 
jis atsistojo, nuėjo į darbo kambarį ir atidarė paslaptin- 
gos spintos duris. Priešais jį ant lentynos gulėjo nedidelis 
juodas apsitrynęs lagaminas. Praeitis tapo dabartimi. Grį- 


176 MARC LEVY E OJEIGU TAIP BŪTŲ BUVĘ IŠ TIKRŲJŲ... 


žęs į svetainę jis atsisėdo parietęs kojas šalia Lorenos. Jie- 
du žiūrėjo vienas į kitą kaip du vaikai, kurie ką tik rado 
knygą apie skudurinę Onutę. Sulaikęs kvėpavimą, jis spus- 
telėjo užraktus, ir lagaminas atsidarė. Jame buvo sudėti 
įvairaus dydžio vokai, o tuose vokuose - laiškai, nuotrau- 
kos, kažkokie nedideli daikčiukai, mažytis iš tešlos išmin- 
kytas lėktuvėlis, kurį Artūras padovanojo mamai per Mo- 
tinos dieną, iš tešlos padaryta peleninė (ją mamai pado- 
vanojo per Kalėdas), kriauklių vėrinys, sidabrinis šaukš- 
tas ir megztos kūdikio šlepetės. Tikras Ali Babos lobynas. 
Viršuje gulėjo laiškas, susegtas sąvaržėle. Lili didžiosio- 
mis raidėmis ant jo buvo užrašiusi; ARTŪRUI. Jis paė- 
mė tą laišką ir išskleidė jį. 


Mano Artūrai, 


Šrai tu ir vėl esi savo namuose. Laikas užgydo visas žaizdas, 
lieka tik keletas randų. Šiame lagamine rasi mano atsimini- 
mus, rasi viską, kas skirta tau. Sužinosi apie mane viską, 
kas buvo iki tau gimstant, išgirsi tai, ko dar nesu tau pasa- 
kojusi, nes buvai per mažas, kad būčiau galėjusi būti iki ga- 
lo atvira. Dabar galėsi pažvelgti į savo motiną kitu žvilgsniu, 
sužinoti daug dalykų, nes aš buvau ne tik tavo mama, bet ir 
moteris, kupina nuogąstavimų, kamuojama abejonių, pa- 
tyrusi daug nesėkmių, išgyvenusi nemažai sielvarto, šventu- 
si ne vieną pergalę. Kad galėčiau duoti tau patarimų, ku- 
riuos, kaip žinai, dosniai mėgau dalyti, reikėjo patirti, kas 
yra neviltis, o tokį jausmą yra tekę dažnai išgyventi. Tėvai — 
tai kalnas, savo gyvenimą jie skiria tam, kad pagelbėtų vai- 

kui, kai tas kopia į aukštumas, bet ateina diena, kai vaikai 
turi perimti tėvų vaidmenį. 

Tu žinai, nieko nėra sudėtingiau, kaip auginti vaiką. Jam 
reikia skirti visą gyvenimą. Tą dieną, kai uždariau šį nedi- 
delį lagaminėlį, būgštavau, kad galiu tave nuvilti. Nežinau, 
kiek tau bus metų, kai skaitysi šį laišką. Įsivaizduoju tave 
dailų trisdešimtmetį jaunuolį. O Dieve, kaip norėčiau tuos 
metus nugyventi šalia tavęs! Jeigu žinotum, kaip skaudu vien 
galvoti apie tai, kad nebematysiu tavęs rytais, kai pramerksi 
akis, nebegirdėsiu tavo balso, kai šauksi mane. Tai kur kas 
skaudžiau, nei žinoti, kad likimas rus išskiria. 

Aš visada mylėjau Entonį, bet tai buvo neišsipildžiusi mei- 
lė. Mane visą laiką persekiojo baimė. Bijojau tavo tėvo, bi- 
jojau, kad galiu jį įskaudinti, bijojau sugriauti tai, ką buvau 
sukūrusi, bijojau pripažinti sau, kad suklydau, bijojau, kad 
galiu nusivilti. Bijojau griauti įprastą gyvenimą, bijojau pra- 
dėti viską iš pradžių, bijojau, kad man nepasiseks, kad vis- 
kas liks tik svajonės. Mano gyvenimas pavirto košmaru. Aš 
galvodavau apie jį dieną naktį, nors tai buvo uždraustas vai- 
sius. Kai tavo tėvas žuvo, baimė neišnyko: bijojau būti neiš- 
tikima tavo tėvo atminimui, bijojau, kad tu nesužinotum, 
ką jaučiu tam vyrui. Tai buvo siaubingas melas. Entonis my- 
lėjo mane taip stipriai, kaip tik moteris gali tikėtis būti myli- 
ma. Buvau vienintelė jo gyvenimo moteris. O aš negalėjau 
atsilyginti jam tuo pačiu, elgiausi kaip didžiausia bailė. Min- 
tyse atsiprašinėjau dėl savo silpnybės, vaidinau melodramą 
už keturis su ir nė nepajutau, kad gyvenimas lekia baisiu 
greičiu pro šalį palikdamas mane nuošalėj. Tavo tėvas buvo 
geras žmogus, bet Entonis man buvo išskirtinis. Niekas į ma- 

ne nežiūrėdavo taip kaip jis, niekas niekada man nėra kal- 
bėjęs tokių žodžių kaip jis. Būdama šalia jo, buvau rami, 
žinojau, kad man neatsitiks nieko bloga, nes jis globoja ma- 
ne. Jis atspėdavo visus mano norus, visus mano troškimus 
ir nuolatos juos tenkindavo. Entonio gyvenimas buvo har- 
moningas, jis gebėjo ne tik imti, bet ir duoti. Ištiesdavo man 
ranką visada, kai to reikėdavo, išmokė grumtis su gyvenimo 
sunkumais ir būti savarankiškai. Aš niekada iš nieko ne- 
laukdavau dovanų, viską susikūriau pati. Mane persekiojo 
baimė, stengiausi įtikinti save, kad patirti tokią laimę iki ga- 
lo neįmanoma, kad gyvenimas - pernelyg šiurkštus mums. 
Tau buvo penkeri, kai vieną naktį mudu pasimylėjome. Aš 
pastojau, bet išsaugoti kūdikio man nepavyko. Niekada to 
nesakiau Entoniui, bet manau, kad jis viską ir taip žinojo. 
Jis skaitydavo mano mintis. 

Gal ir gerai, kad viskas susiklostė būtent taip, tik manau, 
kad nebūčiau susirgusi, jeigu būčiau įstengusi taikiai sugy- 
venti pati su savimi. Visus tuos metus mes gyvenome tem- 
domi mano melo šešėlio, aš su savo gyvenimu elgiausi kaip 
veidmainė ir jis už tai man neatleido. Dabar tu žinai viską 
apie savo mamą. Ilgai dvejojau prieš ryždamasi papasakoti 
tau visą tiesą apie save, būgštavau, kad gali mane pasmerk- 
ti, bet ne mano valioje uždrausti tau tai daryti. Nebegaliu 
toliau meluoti sau. Yra dar daug dalykų, kuriais norėčiau 
pasidalyti su tavimi, bet nebeturiu laiko. Tai dėl mano kal- 
tės Entonis netapo tavo tėvu. Kai sužinojau, jog sergu, buvo 
per vėlu žengti atgalios. Tu rasi daug daiktų šiame lagami- 
ne: tavo, mano, Entonio nuotraukų, jo laiškų. Neskaityk 
jų, tie laiškai čia yra tik todėl, kad negaliu ryžtis išsiskirti su 

jais. Tu paklausi manęs, kodėl čia nėra tavo tėvo nuotrau- 
kų. Aš jas suplėšiau naktį, apimta pykčio ir nevilties prie- 
puolio, kai buvau supykusi pati ant savęs... 

Mano meile, dariau viską, ką tik gali daryti tokia kaip aš 
klystanti - moteris, bet žinok, tu esi visas mano gyvenimas. 
Tik dėl tavęs gyvenau, tu - gražiausia, ką aš turėjau, ir tik 
tau jaučiau pačius stipriausius jausmus. Meldžiuosi, kad at- 
eitų diena, kai tu gerai suvoksi to, kas vyksta šiame gyveni- 
me, esmę. 

Didžiausias mano troškimas - būti ir visam laikui išlikti 
tavo mama. 

Myliu tave. 


Lili 


Artūras sulankstė laišką ir padėjo jį į lagaminą. Lorena 
matė, kad jis verkia. Priėjo ir smiliumi nušluostė ašaras. 
Jis sutrikęs pakėlė akis ir išvydo švelnumo sklidiną žvilgs- 
nį. Lorena pirštu perbraukė jam per smakrą. Artūras pri- 
glaudė delną jai prie skruosto, paglostė pakaušį, veidą. 
Kai jų lūpos suartėjo, Lorena staiga žengė atatupsta. 

— Artūrai, kodėl taip elgiesi su manim? 

— Todėl, kad myliu, bet tu nekreipi į tai dėmesio. 

Jis paėmė ją už rankos ir išsivedė į lauką. 

— Kur ketini eiti? - paklausė Lorena. 

- Prie vandenyno. 

— Ne, čia, - pasakė ji, - dabar. 

Ji atsistojo priešais ir ėmė sagstyti jam marškinius. 

— Bet kaip tau pavyksta, juk negalėjai... 

— Neklausk, aš ir pati nežinau kaip. 

Marškiniai nuslydo nuo pečių ant žemės, Lorena stip- 
riai apkabino rankomis Artūrą. Šis stovėjo suglumęs, nie- 
kaip negalėdamas suprasti, kaip jį pajėgė nurengti vai- 
duoklis. Lorena nusišypsojo, užmerkė akis ir po akimir- 
kos jau stovėjo visiškai nuoga. 

— Man tereikia sutelkti mintis ir įsivaizduoti, kaip tai 
darau. Viskas įvyksta netikėtai. Kaip matai, aš jau daug 
ko išmokau. 

Ji apsivijo rankomis Artūrą ir pabučiavo. 

Lorenos siela skverbėsi pro žmogiškąjį jo pavidalą ir 
įsigavo į Artūro kūną; laikas išnyko, kaip išnyksta daiktai 
iliuzionisto rankose... Juodas lagaminas buvo atdaras. 

Inspektorius Pilgezas į ligoninę atvyko vienuoliktą valan- 
dą. Į policiją vyresnioji sesutė paskambino tuojau pat, tik 
atėjusi į darbą, šeštą valandą ryto. Ji pranešė, kad iš ligo- 
ninės dingo komos ištikta pacientė. Iš visko sprendžiant, 
tai pagrobimas. 

Raštelį su šia informacija Džordžas Pilgezas rado ant 
savo stalo. Jis gūžtelėjo pečiais klausdamas savęs, kodėl 
tokios bylos visada nukrinta būtent ant jo galvos. Susi- 
tvenkusį pyktį išliejo ant Natalijos, kuri skirsto inspekto- 
riams į centrinę dispečerinę atėjusius pranešimus. 

— Gražuole, kuo tau nejįtikau, kad duodi man tokį ne- 
malonų darbelį, ir dar pirmadienį? 

Linksmai nusišypsojusi, Natalija atšovė: 

- Savaitė dar tik prasidėjo, o tu jau skundiesi! 

— O tau, kaip matau, labai patinka kėdė, ant kurios sė- 
di. Net trumpam nenori nuo jos pakilti! 

— Džordžai, šiandien tu itin mandagus! 

Nieko neatsakęs, jis nusisuko. Praėjusi savaitė tikrai buvo 
nekokia, bet kad ši prasidės taip nevykusiai, inspektorius Pil- 
gezas nesitikėjo. Neliko nieko kita, kaip vykdyti užduotį. 

Inspektoriui Pilgezui gera savaitė būdavo ta, kai jis tir- 
davo civilines bylas. Kriminaliniai įvykiai buvo tikra bė- 
da, nes tai reiškė, kad reikės narplioti painias žmogžu- 
dysčių, prievartavimo arba, kaip dabar, iš ligoninės pa- 
grobtos moters, kurią ištiko koma, bylas. Retkarčiais jis 
imdavo galvoti, kad po trisdešimties metų karjeros gal- 
būt reikėtų šiek tiek atsipūsti, bet kiekvieną pirmadienį ir 
vėl šiek tiek atgavęs jėgas skubėdavo į savo darbo vietą. 

— Natalija! - sušuko jis, sėdėdamas prie darbo stalo. 

— Ko nori, Džordžai? - paklausė dispečerė. - Kaip ma- 
tau, savaitgalį tau nepavyko pailsėti! 

— Gal galėtum atnešti man ko nors užkąsti iš apačios? 

Natalija, apsikrovusi popieriais, su parkeriu rankoje, 
užuot atsakiusi, tik papurtė galvą. 

— Natalija! - dar kartą sušuko jis. 

Ji baigė tvarkyti į komisariatą suplaukusius raportus 
apie šiąnakt įvykdytus nusikaltimus. Nepakeldama gal- 
vos, tarė: 

— Džordžai, tu labai įkyrus. 

Jis pašoko ir priėjo prie jos. Žvelgdamas jai į akis, pa- 
sakė: 

— Nebūk tokia surūgusi! Kviečiu išgerti kavos. 

Jis paėmė Nataliją už parankės ir nusivedė į liftą. 

Jiedu perėjo gatvę, atsisėdo prie staliuko ir užsisakė du 
puodukus kavos. 

— Kad tu žinotum, kaip buvo nuobodu šį savaitgalį! — 
tarė Džordžas. 

— Galėjai nueiti į muziejų ar kiną. 

— Tamsoje aš greitai užmiegu. 

— Kodėl nėjai pasivaikščioti? 

- Čia neblogas pasiūlymas, pasinaudosiu juo kitą sa- 
vaitgalį. 

Jiedu išgėrė kavos, dar šiek tiek pasišnekučiavo ir išsi- 
skyrė. Džordžas nuvyko į ligoninę, kur, kaip žinojo, jam 
teks išklausyti painią pagrobimo istoriją. 


Ligoninėje Džordžas Pilgezas pirmiausia susitiko su vy- 
resniąja sesute Jarkovicki. Priešais ją stovintis vyriškis buvo 
prastai nusiskutęs, apkūnokas, bet gana elegantiškas. 

— Koks siaubas! — pasakė ji. - Niekada nieko panašaus 
mūsų ligoninėje nėra atsitikę. 

"Tuo pačiu tonu ji pridūrė, kad administracijos tarybos 
pirmininkas visiškai išmuštas iš pusiausvyros ir norėtų su- 
sitikti su inspektoriumi po pietų. Vakare apie šį įvykį jis 
turės pranešti tarybos nariams. 

- Juk jūs rasite ją, ar ne, inspektoriau? — paklausė sesutė. 

Pasak Jarkovicki, pagrobimas įvyko tuo metu, kai kei- 
tėsi pamainos. Vakar budėjusios sesutės dar nepavyko ras- 
ti, o ta, kuri ją pakeitė, sakė, kad apie antrą valandą nak- 
ties, kai užėjo į palatą, lova jau buvusi tuščia. Ji pamaniu- 
si, kad ligonė mirė, o lovos dar nespėjo sutvarkyti. Pagal 
ligoninės tvarką tokiais atvejais patalynė nekeičiama visą 
parą. Jarkovicki, per pirmą rytinę vizitaciją pamačiusi, kad 
Lorenos lova tuščia, supratusi, kokia dramatiška padėtis. 
Ji tuojau pat sukėlė visus ant kojų. 

Inspektorius Pilgezas išklausė jos pasakojimą ir tarė: 

- O gal ligonė pabudo iš komos ir išėjo pasivaikščioti, 
juk tiek ilgai išgulėjus jai čia galėjo atsibosti. 


184 MARC LEVY E OJEIGU TAIP BŪTŲ BUVĘ Iš TIKRŲJŲ... 


— Man labai patinka jūsų humoras, galėsite pajuokauti 
ir su pacientės motina. Dabar ji yra vyriausiojo gydytojo 
kabinete, netrukus turėtų ateiti. 

— Taip, žinoma, — nutraukė jos žodžius Pilgezas, ati- 
džiai apžiūrinėdamas savo batus. - Bet kam šautų į gal- 
vą mintis grobti komos ištiktą žmogų, kokia nauda iš ne- 
gyvo kūno? 

— Argi tai svarbu? - paklausė suirzusi sesutė. Ji atrodė 
nepatenkinta, kad veltui gaišinamas jos brangus laikas. 

— Ar žinote, - paklausė inspektorius įdėmiai žvelgda- 
mas jai į akis, — nors ir keista, bet devyniasdešimt devyni 
procentai nusikaltimų padaromi turint kokį nors motyvą. 
Vargu ar kas nors sekmadienio vakarą sumanytų pavogti 
iš ligoninės komos ištiktą ligonį vien tam, kad galėtų išjo 
pasityčioti. Beje, ar jūs įsitikinusi, kad Lorenos Klain ne- 
perkėlė į kitą skyrių? 

— Taip, įsitikinusi. Priimamajame liko pacientės perve- 
žimo dokumentai, ji buvo išvežta iš ligoninės greitosios 
pagalbos automobiliu. 

— Kokios kompanijos? 

— Nežinau. 

Rytą atvykusi į darbą ir pamačiusi, kad lova 505 palato- 
je tuščia, Jarkovicki tuojau pat nuskubėjusi į priimamąjį. 
Registratūroje budinti sesutė padavusi jai ligonės perve- 
žimo į kitą ligoninę dokumentus ir ji, vos užmetusi į juos 
akį, iš karto supratusi, kad čia kvepia nusikaltimu. Trūko 
vieno blanko, o mėlynas formuliaras buvo užpildytas ne- 
teisingai. 

— Nesuprantu, kaip ta bukagalvė leidosi apgaunama... 

Pilgezas paprašė sužinoti viską, kas tik įmanoma, apie 
tą bukagalvę. 

- Jos vardas - Emanuelė, ji budėjo vakar, kai įvyko pa- 
grobimas... Tai dėl jos aplaidumo taip atsitiko. 

Džordžas jautė, kaip spengia ausyse nuo spigaus sesu- 
tės balso. Išsiaiškinęs, kad tuo metu, kai įvyko pagrobi- 
mas, ligoninėje vyresniosios sesutės nebuvo, Pilgezas pa- 
ėmė iš jos tą vakarą ligoninėje budėjusio personalo sąra- 
šą ir mandagiai atsisveikinęs pasuko durų link. 

Iš savo automobilio paskambino Natalijai ir paprašė pa- 
kviesti į skyrių visus to sąrašo asmenis. 

Baigiantis darbo dienai, inspektorius jau buvo išklau- 
sęs visų parodymus. Jis sužinojo, kad naktį iš sekmadie- 
nio į pirmadienį kažkoks vyriškis, apsivilkęs daktaro cha- 
latu, atėjo į ligoninę lydimas greitosios pagalbos sanitaro. 
Jis turėjo netikrus ligoniui pervežti būtinus dokumentus. 
Tiedu vyrai, niekieno netrukdomi, nuėjo į palatą ir išsi- 
nešė iš ten komos ištiktos pacientės Lorenos Klain kūną. 
Studentas medikas paliudijo, kad daktaru apsimetęs vy- 
riškis galėjo būti medikas. Kai jam iškilo problema, šis 
vyriškis mokėjo suteikti reikiamą pagalbą. Tą sceną ste- 
bėjusi sesutė patvirtino, kad jis labai tiksliai įstatė katete- 
rį. Iš visko sprendžiant, tas žmogus galėtų būti arba chi- 
rurgas, arba bent jau greitosios pagalbos gydytojas. Ins- 
pektorius Pilgezas pasidomėjo, ar paprastas sanitaras būtų 
gebėjęs tinkamai atlikti tokio pobūdžio procedūrą. Jam 
buvo atsakyta, kad tai visiškai įmanoma, nes sanitarai — 
labai apsišvietę Žmonės, bet tas vyriškis, kai veikti reikėjo 
labai greitai, davė studentui tikslius nurodymus ir viską 

darė ryžtingai, pasitikėdamas savo jėgomis, todėl tai lei- 
džia daryti išvadą, kad greičiausiai jis buvo iš gydytojų kor- 
puso. 


Natalija, jau susirengusi išeiti, paklausė inspektoriaus: 

— Ar turi kokių nors idėjų? 

— Kol kas nieko doro negaliu pasakyti, - atsakė jis. — 
Kažkoks daktariūkštis pavagia moters, ištiktos komos, 
kūną. Dirba profesionaliai, atvyksta su nežinia kieno 
greitosios pagalbos automobiliu, pateikia netikrus do- 
kumentus. 

— Ir ką tai galėtų reikšti? 

— Gali būti, kad tai susiję su prekyba žmogaus organais. 
Pavagia kūną, nusiveža jį į kokią nors slaptą laboratoriją, 
operuoja, išima jiems reikalingus vidaus organus, pavyz- 
džiui, kepenis, inkstus, širdį, plaučius ir visa tai už bepro- 
tiškus pinigus parduoda kokiai nors skrupulų neturinčiai 
klinikai. 

Pilgezas paprašė Natalijos gauti sąrašą visų privačių kli- 
nikų, kuriose yra chirurgijos skyriai. Pridūrė, kad ypatin- 
gą dėmesį atkreiptų į turinčias finansinių sunkumų. 

— Mano storuliuk, ar žinai, kad dabar jau devynios va- 
landos vakaro. Aš noriu eiti namo, viską, ko prašai, pada- 
rysiu rytoj, niekur nedings tos tavo klinikos. 

— Tu labai nepastovi. Sakei, kad šį vakarą praleisime 
kartu. Natalija, juk žinai, kokia esi man brangi. 

— Džordžai, tavo nuotaikos labai permainingos. Rytą 
su manim kalbėjai kitokiu tonu. 

— Taip, tu teisi. Bet ar šį vakarą galėsi man padėti? 

— Kad ir ką tau sakyčiau, vis tiek darai savaip. Linkiu 
gerai praleisti vakarą. 

— Natalija? 

— Ko nori, Džordžai? 

— Tu nuostabi! 

— Džordžai, negi manai, kad mane taip lengva apvynio- 
ti apie pirštą? 

- Brangioji, kodėl taip blogai apie mane galvoji? 

Natalija pasuko durų link. Prieš išeidama atsigręžė ir 
tarė: 

— Vadinasi, nutarei šį vakarą praleisti prie darbo stalo? 

— Taip, o tu gali eiti ir pasirūpinti savo kate. 

— Katės man kelia alergiją. 

— Tuomet lik čia ir padėk man. 

— Labanakt, Džordžai. 

Natalija lipo laiptais žemyn laikydamasi turėklo. 


Likęs vienas (naktinė brigada budėjo pirmame aukš- 
te), Pilgezas įjungė kompiuterį ir susisiekė su centrine kar- 
toteka. Spaudinėdamas klavišus, surinko žodį „klinika“ 
ir užsirūkė — laukė, kol serveris ras ko reikia. Po kelių 
minučių spausdintuvas pradėjo spjaudyti popieriaus la- 
pus. Murmėdamas kažką sau po nosimi, inspektorius su- 
sirinko krūvelę popierių ir nusinešė ant savo darbo stalo. 
Paskui garsiai pasakė: 

— Na štai, prispausdino! Dabar, norint nustatyti, kas iš 
jų galėtų būti įsivėlęs į šį reikalą, telieka susijungti su ko- 
kiu šimtu regioninių bankų ir sudaryti sąrašą privačių kli- 
nikų, kurios per paskutiniuosius dešimt mėnesių pateikė 
prašymus banko paskolai gauti. 

Iš prietemos ties įėjimu pasigirdo Natalijos klausimas: 

— Kodėl per paskutiniuosius dešimt mėnesių? 

— Man taip sako policininko instinktas. O kodėl sugrį- 
žai? 

— Todėl, kad man taip patarė moters instinktas. 

— Labai miela iš tavo pusės. 

— Viskas priklauso nuo to, kur paskui vesies mane 
vakarieniauti. Manai, kad aptikai pėdsakus? 

Pilgezas pareiškė, kad toks paieškos kelias pernelyg pa- 
prastas. Kiek pasvarstęs nusprendė, kad būtų neblogai, 
jeigu Natalija susiskambintų su municipalinės patrulinės 
tarnybos kontrolės skyriumi ir pasidomėtų, ar tarp sek- 
madienio nakties pranešimų nebuvo kokios nors užuo- 
minos apie greitosios pagalbos automobilį. 

— Niekas nėra apdraustas nuo atsitiktinės sėkmės, - pri- 
dūrė jis. 

Natalija pakėlė telefono ragelį. 

Budintis policininkas peržiūrėjo ekrane visus nakties 
raportus. Nebuvo nė vieno tokio pranešimo. Natalija pa- 
prašė išplėsti paiešką ir peržiūrėti viso rajono pranešimus. 
Deja, ir šį sykį paieška nebuvo sėkminga. Budėtojas nuo- 
širdžiai apgailestavo, kad naktį iš sekmadienio į pirma- 
dienį nė vienas greitosios pagalbos automobilis nebuvo 
gatvės įvykio ar šiaip kontrolės objektas. 

Natalija pakabino telefono ragelį, prieš tai paprašiusi 
tuojau pat jai pranešti, jeigu atsirastų kokios nors naujos 
informacijos. 

- Labai gaila, bet negaliu tavęs nudžiuginti, - pasakė ji. 

— Na, ką gi, man nelieka nieko kito, kaip tik vestis tave 

vakarieniauti. Matyt, nieko naujo mums šiandien nebe- 
praneš. 

Jie nuvyko į „Perry's“ ir atsisėdo salėje, kurios langai 
žvelgė į gatvę. 

Džordžas išsiblaškęs klausėsi Natalijos, pro langą žvilg- 
čiodamas į gatvę. 

— Džordžai, kiek laiko mes pažįstami? 

— Mano gražuole, tai vienas iš klausimų, kurių niekada 
nereikia užduoti. 

— Kodėl? 

— Meilėje aritmetikai vietos nėra! 

—Irvis dėlto atsakyk į klausimą, kiek laiko mes pažįstami. 

— Pakankamai, kad pakęstum mane, ir nepakankamai, 
kad daugiau nebegalėtum pakęsti! 

— Ne, gerokai ilgiau! 

— Ta ligoninė - kažkoks nesusipratimas. Mintyse visą 
laiką svarstau, koks galėjo būti nusikaltimo motyvas, kas 
paskatino grobiką taip pasielgti? 

— Tu matei jos motiną? 

— Ne, pamatysiu rytoj rytą. 

— Gal ji tai padarė, juk jai galėjo atsibosti ta ligoninė. 

— Nekalbėk kvailysčių! Tik ne motina. Toks žingsnis būtų 
pernelyg rizikingas. 

— Noriu pasakyti, kad gal ji nusprendė viską baigti. Ar 
gali įsivaizduoti, kaip sunku kasdien ateiti ir matyti tokį 
savo vaiką?.. Nori nenori imi galvoti, kad būtų geriau, jei- 
guviskas pagaliau baigtųsi. Per ilgą laiką galima priprasti 
net prie minties apie mirtį. 

— Negaliu patikėti! Kas tau šovė į galvą? Negi jmiano 


190 MARC LEVY E OJEIGU TAIP BŪTŲ BUVĘ Iš TIKRŲJŲ... 


ma įsivaizduoti motiną, kuri lyg niekur nieko kuria planą, 
kaip nužudyti savo vaiką? 

— Ne, tu teisus, tai pernelyg kraupu. 

— Kol nesužinosime tokio poelgio motyvo, nieko nera- 
sime. 

- Telieka tikrinti tavo versiją ir toliau domėtis klinikomis. 

— Tai akligatvis, vargu ar mums pavyks ką nors atkapstyti. 

— Kodėl taip kalbi? Juk norėjai, kad likčiau su tavimi 
padirbėti šį vakarą! 

— Norėjau, kad pavakarieniautum su manimi šį vakarą! — 
pasakė Pilgezas. — Ne, tai pernelyg krinta į akis. Vagys 
nesiryžtų tokiam žingsniui. Juk turėjo numatyti, kad suk- 
rus visos ligoninės, kad jos bus kruopščiai tikrinamos. Ne- 
manau, kad dėl vieno žmogaus kūno vertėtų taip rizikuo- 
ti. Kiek kainuoja inkstas? 

— Ne vienas, o du inkstai, kepenys, blužnis, širdis — vis- 
ką kartu galima parduoti ne mažiau kaip už šimtą pen- 
kiasdešimt tūkstančių dolerių. 

— Tik pamanykite, kainos kur kas didesnės nei mano 
mėsininko parduotuvėje! 

— Begėdi! 

— Pati matai, kad toks kelias klaidingas. Klinikos, netgi 
atsidūrusios ant bankroto ribos, šimtas penkiasdešimt tūks- 
tančių dolerių neišgelbėtų. Ne, pinigai čia niekuo dėti. 

— O gal kam nors žūtbūt prireikė inksto? 

Ir Natalija išdėstė Pilgezui savo samprotavimus: juk ga- 
lėjo atsitikti taip, kad kokiam nors Žmogui staiga prireikė 
kokio nors organo. Daug žmonių miršta tik todėl, kad ne- 
gali laiku gauti inksto ar kepenų. Visiškai įmanoma, kad 

koks nors turtuolis užsako pagrobti iš ligoninės komos 
ištiktą žmogų, norėdamas išgelbėti, pavyzdžiui, vaiko, ki- 
to jam artimo Žmogaus ar savo gyvybę. Pilgezas patvirti- 
no, kad tokia versija tikrai galima, tik pernelyg sudėtinga 
visa tai atlikti. Natalija buvo kitokios nuomonės. Pilgezas 
atsidusęs pasakė, kad tokiu atveju įtariamųjų labai pa- 
daugėtų. Norėdamas išgyventi pats arba gelbėti vaiką, nc 
vienas gali susigundyti pasiųsti anapilin klinikinės mirties 
ištiktą žmogų. Nusikaltėlis, rengdamasis įvykdyti tokį 
kraupų nusikaltimą, savo elgesį galėtų pateisinti tuo, kad 
į jį galbūt nebus žiūrima kaip į žudiką, kad bus atsižvel- 
giama ir į galutinį tikslą. į 

— Tu manai, kad reikia šukuoti visas klinikas ir ieškoti 
turtingo kliento, laukiančio donoro organo? —- paklausė 
Natalija. 

— Neketinu to daryti. Padėtis labai subtili, reikėtų labai 
kruopščiai tirti. Tam bent kol kas neturime laiko. 

Suskambėjo Natalijos mobilusis telefonas. Ji atsiliepė, 
įdėmiai klausėsi, kažką užsirašė ant servetėlės ir padėko- 
jo už suteiktą informaciją. 

- Kas skambino? - paklausė Pilgezas. 

- Iš kontrolės tarnybos, tas, su kuriuo neseniai kalbė- 
jausi. 

— Ir ką jis pasakė? 

Kontrolieriui šovė į galvą mintis telefonu apklausti vi- 
sus tą naktį patruliavusius policininkus. Norėjo išsiaiš- 
kinti, ar tie nepastebėjo įtartinų greitosios pagalbos au- 
tomobilių. 

- Ir ką? 

— Sumanymas davė vaisius. Vienas iš patrulių papasa- 
kojo, kad jo dėmesį buvo patraukęs greitosios pagalbos 
automobilis, vakar vakare sukęs ratus Grin, Filbert gat- 
vėmis ir aplink Junion aikštę. 

— Intuicija man sako, kad, ko gero, būsime aptikę nusi- 
kaltimo pėdsakus. 

— Policininkas tada užkalbino tos greitosios vairuotoją. 
Prie vairo sėdėjęs jaunuolis papasakojo, kad mašina išei- 
na į užtarnautą poilsį po dešimties metų nepriekaištingos 
tarnybos. Nieko keisto, pamanę jie, kad vairuotojas taip 
prisirišęs prie savo automobilio ir visaip vilkina paskutinį 
kartą nuvairuoti jį į garažą. 

— Koks automobilio modelis? 

— „Fordas“, septyniasdešimt pirmasis modelis. 

Pilgezas greitai sumetė, kad jeigu vakar vakare po de- 
šimties metų darbo į sąvartyną pasiųstas „Fordas“ buvo pa- 
gamintas septyniasdešimt pirmaisiais, tai vienuolika metų 
jį turėjo laikyti suvyniotą į celofaną, kol pradėjo eksploa- 
tuoti. Visiškai aišku, kad vairuotojas tiesiog kabino maka- 
ronus policininkams ant ausų. Pilgezas buvo įsitikinęs, kad 
jam pagaliau pavyko aptikti tikruosius pėdsakus. 

— Yra šis tas ir dar geriau, — pridūrė Natalija. 

— Ką tu sakai! 

- Jie sekė automobilį iki garažo. Turi jo adresą. Jeigu 
nori, tuojau pat galime ten vykti. 

— Ne, į garažą važiuosime rytoj rytą, jis tikriausiai užda- 
rytas, o be orderio aš nieko negalėsiu daryti. Be to, neno- 
riu sukelti didelio šurmulio. Man reikia ne greitosios pa- 
galbos automobilio, o tipo, kuris jį vairavo. 

Pilgezas apmokėjo sąskaitą. Jiedu išėjo ir sustojo ant šali- 
gatvio. Vieta, kur policininkai kalbėjosi su greitosios pagal- 
bos automobilio vairuotoju, buvo netoliese, už sankryžos. 
Džordžas dėbčiojo į ten, tarsi bandydamas ką nors įžiūrėti. 

— Ar žinai, ko dabar norėčiau? - paklausė Natalija. 

— Ne, bet tu man pasakysi. 

— Noriu, kad nakvotum pas mane. 

— Ar turi dantų šepetuką? 

— Tu pamiršai jį pasiimti, kai buvai paskutinį kartą. 

— Tuomet galime eiti, aš irgi noriu šią naktį praleisti su 
tavimi. Seniai to nebuvom darę. 

— Nuo praėjusio ketvirtadienio. 

— Taigi. 


Antradienis buvo labai darbinga diena. Džordžas susi- 
tiko su pagrobtosios motina. Išsisklaidė visi įtarimai, kad 
ji galėjo prisidėti prie kūno pagrobimo. Jis išsiaiškino, kad 
medikai poniai Klain patarę taikyti jos dukteriai eutana- 
ziją. Jau dveji metai, kaip teisėsaugos institucijos nekrei- 
pia dėmesio į tokius nusikaltimus. Motina buvo pasiren- 
gusi bendradarbiauti tiriant bylą. Ji buvo sukrėsta iki sie- 
los gelmių. Ilgus metus dirbdamas policijoje, Pilgezas mo- 
kėjo atskirti nuoširdžius jausmus nuo suvaidintų. Buvo 
visiškai aišku, kad ponia Klain nebūtų gebėjusi įvykdyti 
tokios operacijos. Nuvykęs į garažą, Pilgezas rado ten ieš- 
komą greitosios pagalbos automobilį. Išsiaiškino, kad ga- 
ražo savininkas remontuoja skubių tarnybų automobilius. 
Garaže dirbo apie keturiasdešimt mechanikų ir devyni 
administracijos darbuotojai, taigi apie penkiasdešimt 

įtariamųjų. Išklausęs Pilgezą, šeimininkas uždavė inspek- 
toriui tik vieną klausimą — kodėl nusikaltėliai niekieno ne- 
verčiami parvairavo automobilį į garažą. Pilgezas atsakė, 
kad apie automobilio vagystę policija tikrai būtų sužinoju- 
si. Gali būti, kad kuris nors iš šio garažo darbuotojų yra 
nusikaltimo bendrininkas. Matyt, jis tikėjosi, kad parvaira- 
vus automobilį į garažą, pavyks sumėtyti pėdas. Vadinasi, 
reikia ieškoti bendrininkų. Juolab kad jokių įsilaužimo žy- 
mių nėra. Pilgezas paklausė šeimininko, kodėl piktavaliai 
pasirinko būtent šį, o ne kokį nors kitą automobilį. Tas at- 
sakė, kad šis automobilis buvo vienintelis galėjęs pajudėti 
iš vietos. Į klausimą, ar kas nors iš garažo darbuotojų galė- 
jo pasigaminti rakto dublikatą, šeiminkas atsakė teigiamai. 
Taigi nusikaltimo bendrininku galėjo būti bet kuris garažo 
darbuotojas. Visi tapo įtariamaisiais. Pilgezas paprašė duoti 
jam visų darbuotojų sąrašą ir asmenines bylas tų darbuo- 
tojų, kurie išėjo iš darbo per paskutiniuosius dvejus metus. 
Viską sutvarkęs, jis grįžo į policijos skyrių apie antrą valan- 
dą dienos. Natalija dar nebuvo parėjusi po pietų, ir Pilge- 
zas, jos nelaukdamas, išsitraukė iš portfelio ir ant stalo pa- 
sidėjo penkiasdešimt septynis rudus aplankus su garažo dar- 
buotojų asmeninėmis bylomis. Po geros valandos pasirodė 
Natalija su nauja šukuosena. Ji buvo pasirengusi išklausyti 
sarkastiškas savo bendradarbio pastabas. Vos įžengusi pro 
duris, net nepasidėjusi rankinės, tarė: 

— Džordžai, geriau patylėk, nes dar leptelėsi kokią nors 
kvailystę. 

Pilgezas pakėlė galvą nuo popierių, įdėmiai nužvelgė 
Nataliją ir nusišypsojo. Natalija, taip ir neišgirdusi jokių 

replikų, priėjo prie jo ir pridėjo jam prie lūpų pirštą, kad 
šis negalėtų prasižioti. 

— Turiu naujienų, kurios sudomins tave kur kas labiau 
nei mano šukuosena, — pasakė ji. —- Bet jas sužinosi tik 
tokiu atveju, jei pažadėsi neįvelti manęs į diskusiją. Jokių 
komentarų, ar aišku? 

Jis linktelėjo galva, duodamas suprasti, kad tylės kaip 
žemė. Tik tada Natalija atitraukė pirštą. 

— Man skambino ponia Klain, ji prisiminė vieną svarbią 
detalę, kuri galbūt tave sudomins. Paskambink jai į na- 
mus. 

— Bet man labai patinka tavo nauja šukuosena, ji labai 
tau tinka. 

Natalija nusišypsojo ir nuėjo prie darbo stalo. Pilgezas 
surinko ponios Klain telefono numerį. Pagrobtosios moti- 
na papasakojo inspektoriui apie keistą pokalbį su jaunuo- 
liu, kurį atsitiktinai susitiko krantinėje vedžiodama šunį. 

Išsamiai papasakojo apie susitikimą su kažkokiu jau- 
nu architektu, kuris neva susipažino su jos dukterimi 
Greitosios pagalbos skyriuje, kai buvo susižeidęs ranką. 
Sakė dažnai su ja pietaudavęs ir leidęs laiką ligoninėje. 
Šuo elgėsi taip, tarytum jį pažinotų. Bet poniai Klain 
abejonių sukėlė tai, kad duktė nė karto nebuvo užsimi- 
nusi apie tą jaunuolį, juolab kad jų pažintis, kaip teigė 
sutiktasis, truko jau dvejus metus. Ją nustebinęs ir tas 
faktas, kad nepažįstamasis labai nepalankiai kalbėjęs 
apie eutanaziją. 

-— Taigi jūs siūlote man surasti vyriškį, kuris prieš dvejus 
metus susižeidė ranką ir kurį jūsų duktė tvarstė Greito- 

sios pagalbos skyriuje. O tai, kad jis prakalbo apie euta- 
naziją, iš tikrųjų svarbus faktas. 

— Kaip manote, ar mano informacija padės jums tirti šį 
nusikaltimą? 

— Aš taip nemanau, - atsakė Pilgezas. 

Ir jis pakabino telefono ragelį. 

— Ką ji pasakė? — nekantraudama paklausė Natalija. 

— Kaip gerai, kad tu šiek tiek pasitrumpinai plaukus. 

— Supratau, mes per anksti apsidžiaugėme! 

Pilgezas vėl susikaupė ir ėmė vartyti garažo darbuotojų 
asmenines bylas, bet, kad ir kaip stengėsi, nieko įtartina 
nerado. Nusiminęs čiupo ragelį ir surinko ligoninės nu- 
metį. Operatorė atsiliepė nuskambėjus devintam skam- 
bučiui. 

— Jei jau miršti, geriau mirk vienas! - metė Pilgezas. 

— Paskambinote ne tuo telefonu, jums reikėtų kreiptis 
tiesiai į morgą! — nė kiek nesutrikusi atšovė budinti se- 
sutė. 

Pilgezas mandagiai prisistatė ir paklausė, ar jis galėtų 
gauti dvejų metų senumo duomenis apie ligoninės pacien- 
tus, kurie kreipėsi dėl sužeidimų. 

— Mes saugome tokius duomenis, - atsakė sesutė, — bet, 
kad ir kaip norėtumėte, neturiu teisės suteikti tokios in- 
formacijos, juolab telefonu. 

Neišklausęs iki galo, inspektorius metė ragelį, stvėrė 
lietpaltį ir tekinas nuskubėjo prie automobilio. Įjungęs 
švyturėlius ir sireną visu greičiu nurūko miesto gatvėmis. 
Po dešimties minučių Pilgezas jau buvo Memorialo ligo- 
ninės priimamajame. 


MARC LEVY B OJEIGU TAIP BŪTŲ BUVĘ Iš TIKRŲJŲ... 197 


- Jūs manęs prašėte, kad surasčiau jauną komos ištiktą 
moterį, pagrobtą naktį iš sekmadienio į pirmadienį. Aš 
griežtai reikalauju, kad nuo šiol nebetampytumėte man 
nervų sekdami pasakas apie draudimus teikti informaci- 
ją ir panašius dalykus. Arba aš gaunu reikiamus duome- 
nis, arba metu šį reikalą, nes ir be jūsų turiu ką veikti. 

— Kuo galėčiau jums padėti? —- paklausė pro duris ką tik 
įėjusi Jarkovicki. 

— Noriu sužinoti, ar prieš dvejus metus į jūsų ligoninę 
buvo patekęs ranką susižeidęs architektas ir ar jį tvarstė 
jūsų dingusi kolegė. 

— Kada konkrečiai tai galėjo būti? 

- Sakiau, prieš dvejus metus. 

Jarkovicki atsisėdo prie kompiuterio ir paspaudė porą 
klavišų. 

— Turėkite kantybės, paieška truks keletą minučių, - pa- 
sakė ji. 

- Gerai, palauksiu. 

Po šešių minučių kompiuterio ekrane pasirodė atsaky- 
mas. Paaiškėjo, kad per paskutiniuosius dvejus metus joks 
architektas nesikreipė į jų ligoninę prašydamas sutvarsty- 
ti sužeistą ranką. 

- Jūs nesuklydote? — paklausė Pilgezas. 

Jarkovicki buvo įsitikinusi, kad nesuklydo, nes duome- 
nys jų ligoninėje klasifikuojami labai preciziškai. Pilgezas 
padėkojo Jarkovicki ir grįžo į komisariatą. Įdėmiai žvelg- 
damas į kelią, išsitraukė iš kišenės mobilųjį telefoną ir pa- 
skambino Natalijai. 

- Patikrink, ar ten, kur buvo pastebėtas greitosios 

pagalbos automobilis, kur nors netoliese negyvena archi- 
tektas. 

— Turi galvoje Junion aikštę, Filbert ir Grin gatves? 

— Ir Vebsterio, bet gali užgriebti ir keletą kaimyninių 
gatvių. 

— Gerai, aš tau perskambinsiu. 


Po ilgos paieškos Natalija aptiko tik vieno šiame rajo- 
ne gyvenančio architekto adresą. Nedelsdama nė minu- 
tės paskambino inspektoriui Pilgezui. Intuicija kuždėjo, 
kad pagaliau jiems pavyko aptikti tikrąjį pėdsaką. Veikti 
reikėjo nedelsiant, bet, prieš imdamasis darbo, Pilgezas 
keletą minučių svarstė, kaip tinkamiau organizuoti pa- 
iešką. Jis vėl paskambino savo draugei ir pasakė: 

- Šiomis dienomis man reikės vieno pagalbininko. Ar 
turime bent vieną darbais neapsikrovusį stažuotoją? Jei 
toks atsirastų, atsiųsk jį man, liepsiu budėti prie architek- 
to namų. Beje, mums būtinai reikia gauti jo nuotrauką. 

Trečiadienio rytą Pilgezas sužinojo, kad stažuotojas vel- 
tui ten stypsojo. Ieškomas vyriškis tą naktį namo taip ir 
negrįžo. 

— Ką gi, - pasakė Pilgezas jaunajam inspektoriui, - vaka- 
re ant mano stalo palik viską, ką pavyks sužinoti apie tą 
tipą. Mane domina jo ūgis, seksualinė orientacija — gal jis 
homoseksualistas, ar vartoja narkotikus, kur dirba, ar turi 
šunį, katę arba papūgą, kur dabar leidžia laiką, kur mokė- 
si, ar tarnavo armijoje, trumpiau tariant, mane domina vi- 
sos jo keistenybės. Paskambink ir į slaptąsias tarnybas, aš 
turiu sužinoti apie jį net menkiausias smulkmenas. 

— Inspektoriau, aš irgi esu homoseksualistas! - šiek tiek 
didžiuodamasis retoriškai pareiškė stažuotojas. - Bet tai 
man nesutrukdys įvykdyti jūsų užduotį. 

Kitą dienos dalį susimąstęs inspektorius leido analizuo- 
damas aplinkybes ir duomenis, kuriuos buvo pavykę gau- 
ti. Šiaip ar taip, prognozė nebuvo labai optimistiška. Dau- 
giausia abejonių kėlė versija, kad į šį reikalą būtų įsipai- 
niojęs kuris nors iš garažo darbuotojų. Vargu ar kas nors 
iš jų būtų taip rizikavęs. 

Dabar visas mintis Pilgezas sutelkė į pokalbį su aukos 
motina. Netikėtas susitikimas su architektu, prisistačiu- 
siu Lorenos draugu. Kodėl pokalbis pakrypo apie euta- 
naziją, kodėl šuo atpažino tą vyriškį, suko galvą inspekto- 
rius. „Ta istorija - tikras mėšlas“, - galiausiai padarė išva- 
dą Pilgezas. 


Trečiadienio rytą kaip paprastai virš Karmelio patekė- 
jo saulė. Lorena atsibudo anksti. Nenorėdama pažadinti 
Artūro, išėjo iš kambario. Graužėsi, kad negali jam paga- 
minti net pačių paprasčiausių pusryčių. Bet džiaugėsi, kad 
jis gali ją liesti, jausti ir mylėti kaip gyvą moterį. Jiedu 
susidūrė su fenomenu, kurio niekaip negalėjo iki galo su- 
vokti. Lorena prisiminė, kaip kartą tėvas jai pasakė: 


Formulę galima sudaryti tik išsprendus daugybę lygčių. 
Nėra nieko negalima, tik dėl mūsų mąstymo ribotumo į kai 
kuriuos dalykus žiūrime kaip į neįgyvendinamus. Tai tik lai- 
ko klausimas. Kad persodintum širdį, kad pakeltum į orą 
lėktuvą, sveriantį tris šimtus tonų, kad galėtum vaikščioti 

po Mėnulį, reikėjo įdėti labai daug darbo. Bet dar labiau 
reikėjo įtempti vaizduotę. Todėl kai girdi, kaip didžiai ger- 
biami mūsų mokslininkai tvirtina, kad neįmanoma perso- 
dinti galvos smegenų, judėti šviesos greičiu, klonuoti žmo- 
nių, aš visada sau sakau: jie paprasčiausiai negali suprasti, 
kad viskas įmanoma, kad reikia tik laiko, kol sugalvosi, kaip 
tai padaryti. 


Tai, ką Lorena dabar išgyveno, atrodė nelogiška, ne- 
paaiškinama. Tai prieštaravo visoms žinioms, kurių bu- 
vo įgijusi. Bet juk taip yra. Labiausiai stulbino tai, kad ji 
gali mylėtis su vyru, kad mylėdamasi patiria tokius stip- 
rius jausmus, kokių niekada nepatirdavo, kai jos siela ir 
kūnas dar nebuvo atsiskyrę. Ji žiūrėjo, kaip nuostabus 
ugnies kamuolys plaukia virš horizonto, o galvoje suko- 
si tik viena mintis - kaip būtų gerai, kad tai niekada ne- 
sibaigtų. 

Artūras pabudo šiek tiek vėliau. Pamatęs, kad Lorenos 
nėra lovoje, apsivilko chalatą ir išėjo į lauką. Tylutėliai 
priėjo prie jos ir švelniai apkabino. 

— Nuostabu, - pasakė jis. 

— Kaip gaila, kad mes negalime planuoti savo ateities, — 
tarė Lorena. - Ar nebūtų geriau, jeigu uždarytume laga- 
miną ir gyventume tik šia diena? Gal nori kavos? 

- Žinoma, noriu. O paskui nusivesiu tave pasižiūrėti, 
kaip kyšulyje prie uolų maudosi ruoniai. 

— Tikri ruoniai? 

- Ir ruoniai, ir pelikanai... Tu dar nesi ten buvusi? 

— Norėjau ten atsidurti, bet man nepavyko. 

— Reikia tik labai panorėti. Lorena, aš irgi manau, kad 
atėjo laikas uždaryti juodąjį lagaminą ir gyventi dabartimi. 


"Tos pačios dienos pabaigoje stažuotojas ant Pilgezo stalo 
padėjo, tikriau pasakius, numetė storą dosjė. 

- Ir kas paaiškėjo? — paklausė inspektorius netgi ne- 
pervertęs popierių. 

— Kantrybės, tuoj viską sužinosite. 

Ir jaunasis stažuotojas ėmė pasakoti: ko nors įtartina 
apie tą architektą aptikti nepavyko. Vaikinas toks norma- 
lus, kad normalesnio negalima nė įsivaizduoti: neprieka- 
biavo, palaikė gerus santykius su kaimynais ir nebuvo už- 
registruotas jokiuose policijos archyvuose. Mokėsi Kali- 
tornijoje, prieš galutinai įsikurdamas San Franciske šiek 
tiek laiko gyveno Europoje. Nepriklausė jokiai politinei 
partijai, nebuvo jokios sektos narys, nekovojo už jokią idė- 
ją. Jis stropiai mokėjo mokesčius, baudas ir netgi niekada 
nebuvo sulaikytas neblaivus ar už greičio viršijimą. Trum- 
piau sakant, nuobodus tipas. 

— Tu manęs nepradžiuginai! 

- Jis net ne homoseksualistas! 

- Bet aš nesu nusiteikęs prieš homoseksualistus. Ką dar 
ten turi? 

- Ankstesnį jo adresą, senstelėjusią nuotrauką, kurią 
gavau Kelių policijos registracijos tarnyboje. Daryta prieš 
keletą metų. Vaikinas turi atnaujinti teises metų pabai- 
goje. Dosjė dar yra straipsnis, kuris buvo išspausdintas 
„Architectural Digest“, diplomo kopija, banko sąskaitų 
sąrašas ir pažyma apie jo turimą nekilnojamąjį turtą. 

— Kaip tau pavyko visa tai gauti? 

- Turiu draugą mokesčių valdyboje. Jūsų architektas — 
našlaitis, jis paveldėjo namą prie Monterėjaus įlankos. 

— Manai, kad jis ten atostogauja? 

- Jis ten, ir vienas dalykas tikrai jus sudomins - jo pirkia. 

- Kodėl? 

— Todėl, kad tame atokiai nuo kitų stovinčiame name 
prieš dešimt metų buvo atjungtas telefonas, elektra ir van- 
duo. Užtat dabar paprašyta įjungti elektrą ir vandenį. Jis 
grįžo į gimtuosius namus po labai ilgos pertraukos ir bū- 
tent sekmadienį. Bet tai dar nėra nusikaltimas. 

- Aha, pats supranti, kad būtent ši informacija man ypač 
vertinga! 

- Džiaugiuosi galėdamas būti naudingas! 

- Šauniai padirbėjai, iš tavęs bus neblogas policininkas, 
jeigu išmoksi gerai darbuotis smegenimis. 

— Esu įsitikinęs, kad jūsų žodžius galiu priimti kaip kom- 
plimentą. 

- Gali! - pritarė Natalija. 

— Aplankyk ponią Klain, parodyk jai nuotrauką ir pa- 
klausk, ar tai tas pats tipas, kurį ji susitiko krantinėje, ar 
tas pats, kuriam nepatinka eutanazija. Jeigu jį atpažins, 
vadinasi, einame teisingu keliu. 

Stažuotojas išėjo vykdyti užduoties, o Pilgezas susido- 
mėjęs ėmė vartyti Artūro dosjė. 

Ketvirtadienio rytas prasidėjo gerai. Stažuotojas pra- 
nešė, kad ponia Klain, pamačiusi nuotrauką, atpažino jau- 
nuolį. Bet tikrai vertinga mintis Pilgezui šovė į galvą tada, 
kai jis jau ketino vestis Nataliją pietauti. 

Jis įžvelgė įdomų sutapimą - pagrobtosios adresas bu- 
vo toks pat kaip ir architekto. Susikaupė pernelyg daug 
įdomių detalių. Dabar buvo visiškai aišku, kad architek- 
tas susijęs su šia byla. 


— Turėtum būti laimingas, juk tyrimas sėkmingai juda į prie- 
kį. Kodėl nutaisei tokį keistą veidą? - paklausė Natalija. 

— Todėl, kad nesuprantu, kas galėjo jį paskatinti grobti 
merginos kūną. Tas tipas nepanašus į psichą. Niekas ne- 
vogs komos ištikto žmogaus kūno tik tam, kad palinks- 
mintų bičiulius. Turėtų būti kokia nors rimta priežastis. 
Be to, kaip sakė žmonės ligoninėje, reikia turėti bent šiek 
tiek žinių, kad gebėtum įstatyti centrinį kraterį. 

— Kateterį, o ne kraterį. Gal jis buvo jos vaikinas? 

— Ponia Klain įtikino mane, kad ne. Ji mano, kad anks- 
čiau jie vienas kito net nepažinojo. 

— Gal tai susiję su butu? — paklausė Natalija. 

— Ne, - paprieštaravo inspektorius. - Nekilnojamojo tur- 
to agentas tvirtina, kad šį butą architektas pasirinko visiš- 
kai atsitiktinai. Jis netgi ketino nuomoti Filbert gatvėje, 
bet paskutinę akimirką agentas įkalbino pasižiūrėti dar 
vieną butą, ką tik pakliuvusį į jų sąrašą. 

— Taigi butas čia niekuo dėtas. 

— Tai tik sutapimas. 

— Vadinasi, dar nežinia, ar ten gyvenąs tipas - tas pats 
žmogus, kurio ieškome. 

— Ne, atsakė Pilgezas, — iš visko sprendžiant tas archi- 
tektas tikriausiai nesusijęs su pagrobimo byla. Nors, tei- 
sybę pasakius, sutapimų tikrai daug. 

Nežinodamas pagrobimo motyvo, Pilgezas nieko aiš- 
kesnio negalėjo pasakyti. 

— Negalime apkaltinti žmogaus tik todėl, kad jis išsi- 
nuomojo pagrobtosios butą. Man tikrai bus sunku įtikinti 
prokurorą. 

Natalija pasiūlė kuo greičiau susitikti su architektu ir 
pabandyti įvaryti jį į kampą. Senas faras nusijuokė. 

- Įsivaizduoju, kaip vyksta apklausa: pone, jūs nuomo- 
jate jaunos merginos, kurią ištiko koma, butą. Naktį iš 
sekmadienio į pirmadienį ji buvo pagrobta iš ligoninės. 
Pagrobimo išvakarėse jūs įjungėte elektrą ir naudojote 
vandenį savo užmiesčio name. Kodėl? O jaunuolis žiūri į 
mane išsproginęs akis ir pareiškia, kad nesuprato klausi- 
mo esmės. Aš neturiu ką jam pasakyti, nebent pridėti ran- 
ką prie širdies ir nuoširdžiai prisipažinti, kad jis - vienin- 
telis įtariamas asmuo, taigi būtų puiku, jeigu būtent jis ir 
būtų ieškomas nusikaltėlis. 

— Pasiimk du laisvadienius ir pasek jį! 

- Aš neturiu prokuroro leidimo, visi mano veiksmai būtų 
neteisėti. 

— Taip nebus, jeigu atveši pagrobtosios kūną! 

— Ar tu tiki, kad architektas ir yra grobikas? 

— Aš pasitikiu tavo nuojauta, be to, yra nemažai įkal- 
čių, - atsakė Natalija. - Tavo veide parašyta, kad jau ži- 
nai, kas padarė nusikaltimą, tik nežinai, kaip sugauti nu- 
sikaltėlį. Džordžai, juk supranti, kad dabar svarbiausia — 
rasti merginos kūną. Net būdama komos būklės ji yra įkai- 
tė. Apmokėk sąskaitą ir važiuok į kaimą! 

Pilgezas atsistojo, pabučiavo Nataliją į kaktą, padėjo 
ant stalo pinigus ir išskubėjo į gatvę. 

Visas tris su puse valandos, kol važiavo iki Karmelio, 
inspektorius ieškojo nusikaltimo motyvo, suko galvą, ką 
daryti, kad neišgąsdintų grobiko. 


13 


Pamažu namai atgijo. Artūras su Lorena, kaip vaikai, ku- 
rie, spalvindami paveikslėlius, stengiasi neperžengti kon- 
tūro, ėjo iš vieno kambario į kitą. Jie atidarinėjo langines, 
nuiminėjo nuo baldų užvalkalus, šluostė dulkes, rūpes- 
tingai tvarkė spintose sudėtus daiktus. Palengva namai, 
saugoję tiek daug atsiminimų, atgavo ankstesnį veidą. Gy- 
venimas ir vėl ėmė tekėti įprasta vaga. Tą ketvirtadienį 
dangus buvo apniukęs, o vandenyno bangos, regis, norė- 
j0 sudaužyti uolas, užtvėrusias joms kelią į sodą. Vaka- 
rop, įsikūrusi verandoje, Lorena mėgavosi žavingu regi- 
niu. Dangus iš pradžių nusidažė rausvai violetine spalva, 
paskui pajuodo. Lorena buvo laiminga, jai patiko rūstau- 
janti gamta. Artūras tuo metu baigė tvarkytis nedidelėje 
svetainėje, bibliotekoje ir motinos kambaryje. Rytoj jie- 
du darys tvarką trijuose antrojo aukšto kambariuose. 

Artūras atsisėdo ant pagalvės, įdėmiai pažvelgė į Lore- 
ną ir tarė: 

- Po pusryčių tu devynis kartus persivilkai vis kita suknele. 

- Jas visas, užsakęs iš katalogo, man nupirkai tu. Nie- 
kaip negaliu išsirinkti, visos tokios puikios. 

— Taip apsipirkti svajoja visos moterys. 

— Bet tu dar nematei įdėklo! 

— O kas jame yra? 

— Specialus moteriškų apatinių katalogas. 

Artūras matė jausmingiausią madų demonstravimą. 
Paskui jiedu, mėgaudamiesi meile, patenkinę ir sielos, ir 
kūno poreikius, sėdėjo apsikabinę tamsoje ir žiūrėjo į van- 
denyną. Pagaliau, užliūliuoti bangų mūšos, užmigo. 


Inspektorius Pilgezas atvažiavo vėlai vakare ir apsisto- 
j0 viešbutyje „Carmel Valley Inn“. Administratorė davė 
jam raktą nuo kambario su vaizdu į vandenyną. Viešbutis 
buvo įsikūręs pastate su verandomis aukštutinėje parko 
dalyje. Norint ten patekti reikėjo vėl sėsti prie vairo ir 
pavažiuoti dar šiek tiek kelio. Pilgezas ką tik buvo pradė- 
jęs krautis iš krepšio daiktus, kai dangų nušvietė žaibo 
blyksnys. „Mat kaip, - pagalvojo jis, - gyvenu už trijų su 
puse valandos kelio nuo čia ir niekada nebuvau atvažia- 
vęs pasižiūrėti tokios grožybės.“ Panoro paskambinti Na- 
talijai ir pasidalyti su ja įspūdžiais. Nukėlė telefono rage- 
lį, giliai atsiduso ir padėjo jį atgal taip ir nesurinkęs nu- 
merio. 

Nusprendė užsisakyti vakarienę ir, kai ją atnešė, įsitai- 
sė su padėklu prie televizoriaus. Pavalgęs užmigo, nors 
dar nebuvo nė dešimtos. 


Pirmosiomis ryto valandomis atsibudusi saulė nušvito 
taip skaisčiai, kad išbaidė visus debesis. Netrukus jie išsi- 
sklaidė. Artūras atsibudo verandoje. Lorena kietai mie- 

gojo. Dar taip neseniai dienas ir naktis ji leisdavo be mie- 
go. Pilgezas apsiginklavo stipriu žiūronu, kurį kolegos pa- 
dovanojo jam dvidešimties metų darbo policijoje proga, 
ir pasislėpęs už vartų viršutinėje sodo dalyje ėmė stebėti 
aplinką. Apie vienuoliktą valandą pamatė Artūrą, sodu 
einantį jo link. Įtariamasis pasuko į dešinę nuo rožyno ir 
pravėrė garažo duris. 

Įėjęs į vidų, Artūras išvydo dulkėmis nuklotą brezentą. 
Juo buvo apdengtas senas furgonas - 1961 metų „For- 
das“ - kolekcinis egzempliorius. Artūras nusišypsojo pri- 
siminęs Entonio keistenybes. Jis apėjo automobilį, atida- 
rė užpakalines kaires dureles, įsiropštė į vidų, patogiai at- 
sisėdo ir užsimerkė. Mintimis nuklydo į vieną prieškalė- 
dinį 1965 metų žiemos vakarą. 

Paskui įsivaizdavo, kad girdi variklio burzgimą. Pra- 
darė langą, iškišo laukan galvą ir pajuto, kaip vėjas tar- 
šo ant kaktos plaukus. Paskui pasinėrė į atsiminimus. 
Iškišo pro langą sulenktą ranką ir ėmė žaisti lėktuvėlį: 
kraipė delną prieš oro srovę, ranka čia kilo į viršų, čia 
staiga smigo žemyn. 

Kai grįžo į realybę, pamatė prie vairo pritvirtintą raštelį: 


Artūrai, jeigu norėsi užvesti automobilį, dešinėje ant len- 
tynos rasi akumuliatoriaus įkrovimo aparatą. Prieš pasuk- 
damas raktelį, porą kartų paspausk akceleratoriaus pedalą. 
Nesistebėk, kad automobilis vos kruta, juk tai - 1961 m. 
„Fordas“, taip ir turi būti. Jeigu sumanysi pripūsti padan- 
gas, kompresorių rasi dėžutėje, po akumuliatoriaus įkrovi- 
mo aparatu. Bučiuoju Tave. Entonis. 

Artūras išlipo iš automobilio, užtrenkė dureles ir apsi- 
žvalgęs garažo gale pamatė valtį. Priėjęs paglostė ją. Po 
mediniu suoliuku rado seną savo spiningą. Žalias valas 
buvo suvyniotas ant kamštinės ritės, o jo gale pritvirtintas 
aprūdijęs kabliukas. Artūras labai susijaudino, net pritū- 
pė. Paskui ryžtingai atsistojo, paėmė nuo lentynos apara- 
tą, atidarė senojo „Fordo“ variklio dangtį, sujungė laidus 
ir pastatė akumuliatorių, kad šis pasikrautų. Išeidamas iš 
garažo, iki pat galo atidarė abejas duris. 

Džordžas Pilgezas užsirašinėjo į užrašų knygutę viską, 
ką matė. Net trumpam nenuleido akių nuo įtariamojo. 
Matė, kaip šis padengė pavėsinėje stalą, kaip sėdo pie- 
tauti, kaip surinko indus. Atsitraukė tik keliom minutėm, 
kol valgė sumuštinį. Tuo metu Artūras snaudė ant pagal- 
vių medžių šešėly. Po kiek laiko Pilgezas išvydo, kaip Ar- 
tūras vėl pasuko į garažą. Pasigirdo kompresoriaus ūži- 
mas, paskui užvedamo variklio burzgimas. Keletą kartų 
nusičiaudėjęs, jis pagaliau suūžė. Inspektorius lydėjo aki- 
mis automobilį, kol tas privažiavo prie namo, paskui nu- 
sprendė, kad laikas daryti pertrauką, ir išėjo į kaimą rink- 
ti informacijos apie čia įsikūrusį keistuolį. Apie aštuntą 
valandą vakaro Pilgezas grįžo į savo kambarį ir paskam- 
bino Natalijai. 

— Na kaip? - paklausė ta. - Kaip tau sekasi? 

— Nieko gero! Kol kas nepastebėjau nieko įtartina. Be- 
veik nieko. Tas žmogus visą laiką kuo nors užsiėmęs. Tvar- 
kosi, meistrauja, pertraukas daro tik tada, kai eina pie- 
tauti ar vakarieniauti. Jau spėjau surinkti apie jį šiek tiek 
žinių. Šis namas - jo seniai mirusios motinos. Jame iki 

pat mirties gyveno jos sodininkas. Kaip supranti, įtaria- 
masis turi teisę kada panorėjęs atvažiuoti į motinos na- 
mus. 

— O ką turėjai galvoje sakydamas „beveik nieko“? - pa- 
klausė Natalija. 

— Mane stebina itin keistas jo elgesys. Jis kalbasi pats 
su savimi, prie stalo elgiasi taip, lyg būtų ne vienas, o dvie- 
se, kartais sėdi prie jūros kokias dešimt minučių pakėlęs 
ranką ore taip, lyg būtų ką nors apkabinęs. Vakar vakare 
būdamas kieme jis buvo apkabinęs... pats save. 

— Ką čia paistai? 

— Atrodė, kad myluoja moterį. Bet juk gerai mačiau, 
kad buvo vienut vienas! 

— Galbūt taip elgdamasis jis kažką atsimena, nori grįžti 
į praeitį? 

— Kai kalbam apie jį, lyg ir daugoka tų „galbūt“! 

— Tu vis dar manai, kad aptikai nusikaltėlio pėdsakus? 

— Nežinau, mano gražuole, bet jo elgesys kelia nuostabą. 

— Ką turi galvoje? 

- Jis pernelyg ramus, nusikaltėliai elgiasi ne taip. 

— Vadinasi, tu ir toliau aiškinsies šią versiją? 

— Po dviejų dienų ketinu šį reikalą baigti ir grįžti namo. 
Rytoj išžvalgysiu visą apylinkę. 

— Būk atsargus! 

Baigęs kalbėti, Pilgezas padėjo ragelį. 


Artūras derino fortepijoną pirštais švelniai liesdamas 
klavišus. Grojo Verterio „Mėnulio šviesą“ - mėgstamiau- 
sią Lili melodiją. Paskui kreipėsi į Loreną, kuri sėdėjo 

ant palangės pamėgta poza: nugara atsirėmusi į rėmą, vie- 
ną koją parietusi, kitą iškišusi pro langą. 

— Rytoj važiuosiu į miestą nusipirkti produktų, jie jau 
baigiasi. Duris užrakinsiu. 

— Artūrai, kiek laiko ketini gyventi visai nepaisydamas 
tau įprasto ritmo? — paklausė Lorena. 

— Ar būtinai dabar turime apie tai kalbėti? 

— Galbūt tokia padėtis truks ne vienerius metus. Aš ne- 
su įsitikinusi, kad iki galo suvoki, ką darai. Tu turi darbą, 
draugus, pareigas, turi savo pasaulį. 

— O kas yra tas mano pasaulis? Pasaulis kaip pasaulis, 
aš neturiu kažkokio ypatingo pasaulio. Praėjo tik savaitė, 
kai mes čia gyvename. Aš neatostogavau dvejus metus, 
jaučiuosi išsekęs, duok man šiek tiek laiko. 

Artūras apkabino ją ir apsimetė snaudžiąs. 

— Ne, tu turi savo pasaulį, - paprieštaravo Lorena. - Visi 
jį turime. Kad du žmonės gyventų drauge, nepakanka vien 
mylėti. Turi praeiti daug laiko, kad iki galo pažintum vie- 
nas kitą. Mes susitikome labai keistomis aplinkybėmis. 

— Ar sakiau, kad myliu tave? - droviai paklausė Artū- 
ras. 

— Man nereikia žodžių, tu jau įrodei, kad myli mane, — 
atsakė ji. - Tai kur kas svarbiau. 

Keista, kodėl būtent jis - vienintelis žmogus visoje pla- 
netoje, su kuriuo ji gali kalbėtis, bendrauti? Kodėl jiedu 
taip gerai supranta vienas kitą? Net be žodžių. Ką tai ga- 
lėtų reikšti? 

— Kodėl duodi man tiek daug, nieko mainais už tai ne- 
gaudamas? 

— Todėl, kad tu atsiradai mano gyvenime taip netikėtai, 
todėl, kad tu esi, todėl, kad aš branginu kiekvieną akimir- 
ką, praleistą su tavimi. Vakarykštės dienos jau nebesu- 
grąžinsi, rytdiena dar neišaušo, mums turi būti svarbi tik 
ši diena, tik tai, kas vyksta dabar. 

Ir pridūrė, kad nieko kita negali, kaip tik neleisti jai 
mirti... 

Bet Lorena labiausiai ir bijojo to, kas dar bus. Norėda- 
mas ją nuraminti, Artūras pasakė, kad viskas priklauso 
tik nuo jos pačios norų. 

— Rytojaus diena - paslaptis ne tik tau, bet ir visiems, ir 
ta paslaptis turi kelti šypseną ir norą gyventi, o ne baimę 
ir atsisakymą kovoti. 

Jis prigludo lūpomis jai prie akių ir paėmė už rankos. 
Virš jų užsivėrė gili naktis. 


Artūras tvarkė senuko „Fordo“ bagažinę, kai kelyje, ve- 
dančiame į jų namą, pamatė dulkių šleifą. Pilgezo — tai 
buvo jis - automobilis sustojo prie vartų. Artūras pasitiko 
jį laikydamas rankoje nešvarų skudurą. 

— Laba diena, gal galėčiau jums kuo nors padėti? - pa- 
klausė jis. 

— Aš atvažiavau iš Monterėjaus, nekilnojamojo turto 
agentūroje man pasakė, kad name niekas negyvena, o aš 
kaip tik ketinu šiose apylinkėse pirkti būstą. Štai ir atva- 
žiavau apsižvalgyti, bet, kaip matau, namas jau nupirk- 
tas. Taigi pavėlavau. 

Artūras atsakė, kad šis būstas neparduodamas, kad tai 
jo motinos namas, kad jis visai neseniai jame apsigyve- 

nęs. Pasiūlė išgerti limonado, bet inspektorius atsisakė pa- 
reikšdamas, kad nenori jo trukdyti. Artūras buvo atkak- 
lus. Paprašęs palaukti jo kelias minutes, uždarė bagaži- 
nės dangtį ir nuėjo į namą. Grįžo nešinas padėklu. Ant jo 
stovėjo dvi stiklinės ir didelis citrininio limonado butelis. 

— Gražus namas, - pagyrė Pilgezas. — Tikriausiai tokių 
šioje apylinkėje liko nedaug? 

— Nežinau, seniai čia buvau. 

— O kodėl sumanėte grįžti? 

— Taip susiklostė mano gyvenimas. Aš čia užaugau, po 
mamos mirties išvykau ir ilgai nesiryžau grįžti. Staiga pa- 
jutau stiprią trauką ir nutariau atvažiuoti į tėviškę. 

- Ir tam nebuvo jokios rimtos priežasties? 

Artūras šiek tiek sutriko, nepažįstamojo klausimai bu- 
vo pernelyg asmeniški; atrodė, kad jis kažką žino, tik ne- 
nori išsiduoti. Tokio jo elgesio jis nesiejo su Lorena, nu- 
sprendė, kad susidūrė su vienu iš nekilnojamojo turto per- 
pardavinėtojų, kurie ieško būdų užmegzti pažintis su bū- 
simomis aukomis. 

— Na, bet tokiu atveju, - pareiškė jis, - aš niekada nesi- 
skirsiu su šiuo namu! 

— Jūs visiškai teisus, negalima parduoti tėvų namų. Ma- 
no galva, tai būtų šventvagystė. 

Pilgezas pajuto, kad laikas atsitraukti. Padėkojo už vai- 
šingumą ir limonadą. Abu vyrai atsistojo, Pilgezas sėdo į 
automobilį, užvedė variklį, pamojavo ranka ir nuvažiavo. 

— Ko jis norėjo? — priėjusi prie vartų paklausė Lorena. 

— Kaip supratau, norėjo pirkti namą. 

— Man tai nepatinka. 

— Man irgi, nors ir pats nežinau kodėl. 

— Manai, jis faras? 

— Ne, aš taip nemanau, mes, matyt, sergame paranoja. 
Neįsivaizduoju, kaip farai būtų galėję aptikti mūsų pėd- 
sakus. Jis tikriausiai kokios nors nekilnojamojo turto agen- 
tūros darbuotojas, aiškinasi padėtį. Nusiramink. Liksi čia 
ar važiuosi su manimi? 

— Važiuosiu! - atsakė ji. 


Po dvidešimties minučių, kai jiedu išvažiavo, Pilgezas 
pėsčiomis grįžo prie namo. Antrasis aukštas buvo užra- 
kintas, tad apžiūrą pradėjo nuo pirmojo. Visi langai už- 
daryti, vieno net langinės užvertos. Šis kambarys iš kar- 
to sukėlė įtarimą policininkui. Kad ir kaip būtų, nutarė 
nebegaišti čia laiko ir, grįžęs į automobilį, surinko Nata- 
lijos numerį. Kai ta atsiliepė, pranešė, kad kol kas įkal- 
čių neturi, tik jaučia, kad Artūras tikrai bus prikišęs na- 
gus prie šio nusikaltimo. Pilgezas buvo įsitikinęs, kad rei- 
kia išsiaiškinti, kas galėjo paskatinti tokį iš pirmo žvilgs- 
nio santūrų ir pasiturintį vyriškį taip rizikuoti. Bet kol 
kas inspektorius nežinojo, kaip spręsti kilusią problemą. 
Visi klasikiniai motyvai jau buvo išnagrinėti, nė vienas 
išjų nevedė teisinga kryptimi. Tuomet jam toptelėjo puiki 
mintis pabandyti blefuoti: pameluoti, kad sužinotų tie- 
są, netikėtai užklupti įtariamąjį ir stebėti, kaip jis rea- 
guos. Gal koks nors neatsargus jo gestas išsklaidys visas 
abejones arba patvirtins prielaidą, kad jis neapsiriko. Pil- 
gezas užvedė automobilį ir nuvairavo jį prie pagrindinių 
durų. 

Artūras ir Lorena grįžo po valandos. Išlipęs iš „Fordo“ 
Artūras įdėmiai pažvelgė Pilgezui į akis. 

— Aš noriu jums pasakyti du dalykus! - pareiškė jis. — 
Pirma, namas neparduodamas ir nebus parduodamas. An- 
tra, noriu, kad žinotumėte, čia — privati valda! 

- Žinau, bet man nusispjauti, parduodamas jis ar ne. 
Pats laikas prisistatyti. 

Dar nebaigęs frazės, jis išsitraukė policininko ženklą. 
Priėjęs prie Artūro, pareiškė: 

— Man reikia su jumis pasikalbėti. 

— Jūs tai ir darote, jeigu neklystu. 

— Pokalbis bus ilgas. 

— Aš niekur neskubu. 

— Ar galiu užeiti į vidų? 

— Ne, nebent turėtumėte orderį! 

- Jūs elgiatės netinkamai. 

— O arjūs elgėtės tinkamai, kai melavote! 

— Gal bent galime prisėsti verandoje? 

— Kodėl gi ne, prašom! 

Jiedu atsisėdo supamuosiuose krėsluose. Lorena sto- 
vėjo ant laiptų ir atrodė labai susikrimtusi. Artūras pa- 
žvelgė į ją norėdamas nuraminti ir duoti suprasti, kad jis 
yra padėties šeimininkas. 

— Kuo galėčiau būti naudingas? — paklausė jis polici- 
ninko. 

— Pasakykite man, kas jus paskatino... Labai smalsu 
sužinoti. 

— Ką paskatino? 

— Aš žinau, kad tai jūs. 

— Taip, jūs neapsirikote, tai aš, ir toks esu nuo pat gimi- 
mo. Beje, niekada nesirgau šizofrenija. Ką norite sužinoti? 

Jis norįs pakalbėti apie Loreną Klain. Jis kaltinąs Ar- 
tūrą, kad šis iš Memorialo ligoninės su savo bendrininku 
senu greitosios pagalbos automobiliu naktį iš sekmadie- 
nio į pirmadienį pagrobė jos kūną. Pasakė, kad automo- 
bilis, kuriuo vežė merginos kūną, jau rastas remonto dirb- 
tuvėse. Pareiškė, kad Lorenos Klain kūnas yra šiuose na- 
muose, tiksliau, kambaryje su uždarytomis langinėmis. 

— Nesuprantu tik vieno, - pareiškė jis. - Kas paskatino 
jus taip pasielgti? Kokie buvo jūsų motyvai? Šis klausi- 
mas neduoda man ramybės. 

Prisipažino, kad netrukus baigs savo karjerą, nes jau 
užsitarnavo teisėtą pensiją, ir labai nemėgsta spręsti to- 
kių painių galvosūkių. Taigi dar kartą paklausė, kas pa- 
skatino Artūrą taip pasielgti. Ir galiausiai pridūrė: 

— Man nusispjauti, atsidursite jūs už grotų ar ne. Visą 
gyvenimą tik tą ir dariau, kad siųsdavau žmones į belan- 
gę, ir kas iš to? Po keleto metų jie išeidavo į laisvę ir vėl 
imdavosi įprastų darbelių. Jūs už tai gausite ne daugiau 
kaip penkerius metus, tetrenkia jus perkūnas... Bet aš 
noriu išsiaiškinti... 

Artūras apsimetė nieko nesuprantąs. 

— Kokią istoriją apie kūną ir greitosios pagalbos auto- 
mobilį jūs pasakojate? 

— Aš pasistengsiu, kad tai truktų kuo trumpiau. Ar su- 
tinkate leisti man apžiūrėti patalpas su uždarytomis lan- 
ginėmis? Orderio aš neturiu. 

— Ne! 

— Bet kodėl, jeigu neturite ko nuo manęs slėpti? 

— Todėl, kad tos patalpos, kaip jūs jas pavadinote, buvo 
mano motinos darbo kambarys, po jos mirties į jį dar nie- 
kas nėra įkėlęs kojos. Tai vienintelė vieta, kur iki šiol taip 
ir nesiryžau užeiti, štai kodėl jo langinės tebėra uždary- 
tos. Daugiau kaip dvidešimt metų niekas nebuvo atida- 
ręs tų durų. Šio kambario slenkstį peržengsiu vienas ir tai 
padarysiu tik tuomet, kai būsiu pasirengęs žengti tokį 
žingsnį. Šiaip ar taip, neketinu žaisti su jumis detektyvo. 
Tikiuosi, kad aiškiai supratote mano žodžius. 

— Taip, ir man nebelieka nieko kita, kaip tik išeiti. 

— Ką gi, eikite, palikite mane vieną. 

Pilgezas atsistojo ir pasuko prie automobilio. Atidarė 
dureles, prieš lipdamas į vidų atsisuko ir įdėmiai pasižiū- 
rėjo Artūrui į akis. Akimirką dvejojo, bet apsisprendė ble- 
fuoti iki galo. 

— Gerai suprantu, kodėl norite į tą kambarį eiti vienas, 
tik patariu tai padaryti dar šį vakarą. Aš užsispyręs, rytoj, 
baigiantis dienai, grįšiu su orderiu. Ir jūsų vienatvei ateis 
galas. Žinoma, galite nuspręsti naktį pervežti kūną į kitą 
vietą, bet kas iš to, kad žaisite katę ir pelę, aš vis tiek stip- 
resnis už jus, turiu trisdešimties metų darbo stažą... Pa- 
lieku jums savo vizitinę kortelę su telefono numeriu tam 
atvejui, jeigu sumanytumėte man ką nors pranešti. 

- Jūs negausite orderio! 

— Kiekvienas turi dirbti savo darbą. Viso gero. 

Ir jis nuvažiavo. Artūras, nuleidęs rankas, dar stovėjo 
keletą minučių. Krūtinėje it pašėlusi daužėsi širdis. Lore- 
na nenorėjo trikdyti jo savo klausimais. 

— Reikia iškloti jam visą tiesą ir susitarti su juo! - pasakė 
Lorena. 

— Reikia negaišti laiko ir pervežti tavo kūną į kitą vietą. 

— Ne, aš nebenoriu, gana! Jis tikriausiai kur nors pasislė- 
pęs seka tave ir tikrai sučiups darant nusikaltimą. Artūrai, 
liaukis taip rizikuoti, juk tu žaidi savo gyvenimu. Girdėjai, 
ką jis pasakė: tau gresia penkeri metai kalėjimo! 

Artūras žinojo, kad faras blefuoja. Jis neturi jokių įro- 
dymų ir orderio negaus, tad išdėstė savo planą: 

— Kai sutems, mudu išeisime pro šonines namo duris. 
"Tavo kūną barku nuplukdysime iki grotos ir paliksime 
ten dviem ar trims dienoms. Jeigu faras darys kratą, jis 
liks it musę kandęs, atsiprašys ir galų gale paliks mane 
ramybėje. 

- Jis seks tave, jis faras ir, kaip matei, užsispyręs faras, - 
paprieštaravo Lorena. - Vienintelis būdas gelbėtis iš pa- 
dėties — susitarti su juo. Neatidėliok to, paskui gali būti 
per vėlu. 

— Tavo gyvybei gresia pavojus, todėl tavo kūną šiąnakt 
pervešime į saugią vietą. 

— Artūrai, pagalvok, mes negalime visą laiką slapstytis, 
rizika pernelyg didelė. 

Artūras atsuko jai nugarą kartodamas: 

— Šiąnakt... 

Kita dienos dalis buvo labai slogi. Jie beveik nesikalbė- 
jo, tik pasikeitė keletu žvilgsnių. Vakarop Lorena apsivi- 
jo Artūrą rankomis. Jis švelniai ją pabučiavo ir tarė: 

— Suprask, aš negaliu leisti, kad jie pasiimtų tave. 

Ji suprato, bet negalėjo leisti, kad Artūras galutinai su- 
griautų savo gyvenimą. 

Artūras palaukė, kol visiškai sutemo, ir išėjo į lauką pro 
balkono duris. Atėjęs prie vandenyno ir pamatęs, kokios 
didžiulės bangos plakasi į akmenis, suprato, kad jos su- 
daužys į šipulius nedidelį jo barką. Jis atsisėdo ir susiėmė 
rankomis galvą. 

Lorena uždėjo ranką Artūrui ant peties ir atsiklaupė 
šalia jo. 

— Grįžkime namo, - pasakė ji. - Tu persišaldysi. 

— Aš... 

— Nieko nesakyk, priimk tai kaip likimo duotą ženklą. 
Mes ramiai praleisime drauge šią naktį, o rytoj ką nors 
sugalvosime. Gali būti, kad auštant orai pasitaisys. 

Bet Artūras gerai žinojo, ką reiškia tokie vėjo protrūkiai — 
audra šėls mažiausiai tris dienas. Jiedu pavakarieniavo ir už- 
sikūrė židinį. Kalbėjosi mažai. Artūras tebekūrė planus, kaip 
išgelbėti Loreną, bet jokia gera mintis taip ir neatėjo jam į 
galvą. Lauke vis labiau šėlo viesulas, medžiai linko taip, kad, 
atrodė, tuojau išvirs iš šaknų, lango stiklus čaižė lietaus čiurkš- 
lės. Vandenynas be jokio atokvėpio atakavo uolas. 

— Anksčiau man taip patikdavo, kai imdavo siautėti 
gamta, bet šiandien viskas atrodo kitaip. Tarsi žiūrėčiau 
filmą apie tornadą. 

— Brangus Artūrai, šį vakarą tu labai liūdnas, bet ar verta 
liūdėti? Visą laiką man kartojai, kad nereikia galvoti, kas 
bus rytoj, taigi mėgaukimės šiomis akimirkomis, jos pri- 
klauso mums. 

— Dabar aš taip negaliu, nebeįstengiu gyventi dabarti- 
mi, visos mano mintys sukasi apie tai, kas mūsų laukia. 
Neįsivaizduoju, kaip tu gali būti tokia rami. 

— Galvoju apie sekundes, kurios tiksi dabar. Jos amžinos. 

Lorena pasiūlė Artūrui pažaisti tokį žaidimą. Reikia įsi- 
vaizduoti, kad jis laimėjo prizą: kiekvieną rytą į jo sąskai- 
tą banke įplaukia 86 400 dolerių. Bet reikia laikytis tam 
tikrų taisyklių. 

— Pirmoji: jeigu vakare paaiškės, kad tavo sąskaitoje dar 
yra nepanaudotų pinigų, tu negalėsi pervesti jų į jokią ki- 
tą sąskaitą, būtinai turi juos išleisti pats, antraip viską pra- 
rasi. Kiekvieną rytą, kai atsibusi, sužinosi, kad tavo są- 
skaitoje vėl yra 86 400 dolerių. Antroji: bankas turi teisę 
nutraukti žaidimą be jokio išankstinio pranešimo, bet ku- 
rią akimirką gali gauti žinią, kad viskas baigta, kad 5ą- 
skaita uždaryta. Ką darytum su tais pinigais? 

Artūras gūžtelėjo pečiais nieko nesuprasdamas. 

— Bet juk tai taip paprasta, - pasakė Lorena. - Kasryt 
prabundi, tau duoda 86 400 dolerių, kuriuos privalai iš- 
leisti tą pačią dieną. Kitaip jų neteksi. Žaidimas gali baig- 
tis bet kurią akimirką. Aš klausiu tavęs, ką darytum su 
tais pinigais. 

Artūras atsakė, kad leistų pinigus savo malonumui, pri- 
pirktų daugybę dovanų tiems, kuriuos myli. Jis mokėtų 
tinkamai panaudoti visus to stebuklingo banko pinigus, 
kad būtų laimingas ne tik pats, bet ir jį supantys žmonės, 
„net tie, kurių nepažįstu. Tai didelė suma, jos pakaktų ne 
vienam. Bet kur tu lenki?“ 

Lorena atsakė: 

— Tokį stebuklingą banką turime mes visi. Tai - laikas! 
Tai gausybės ragas, iš kurio be paliovos byra sekundės! 
Kasdien atsibudę mes turime savo sąskaitoje 86 400 se- 
kundžių, o vakare, kai užmiegame, veltui gyventos sekun- 
dės pranyksta. Kitą rytą stebuklai prasideda iš naujo, mes 
ir vėl įgyjame 86 400 sekundžių. Vadovaujamės taisykle, 
kurios nepaisyti negalima: mūsų sąskaita gali būti užda- 
ryta bet kurią sekundę. Kam skiriame savąsias 86 400 se- 
kundžių? O juk viena gyvenimo sekundė kur kas svarbiau 
už dolerį, ar ne? 

Po avarijos ir visų išgyvenimų Lorena labai stebėdavo- 
si, kodėl žmonės visiškai nesuvokia, koks neįkainojamas 
yra mums skirtas laikas. Jeigu nori suprasti, kas yra metai 
gyvenimo, paklausk studento, kuris neišlaikė baigiamojo 
egzamino. Jei nori suprasti, kas yra mėnuo, paklausk mo- 
iš inkubatoriaus ir leis priglausti prie krūtinės. Jeigu nori 
suvokti, kas yra savaitė, paklausk žmogaus, kuris dirba be 
atvangos prie konvejerio arba šachtoje, kad išmaitintų šei- 
mą. Jeigu nori sužinoti, kas yra diena, paklausk įsimylėjė- 
lių, kurie nekantraudami laukia susitikimo. Jeigu nori su- 
prasti, kas yra valanda, paklausk klaustrofobijos kamuo- 

jamo žmogaus, kuris užstrigo lifte. Jeigu tau svarbu su- 
vokti, kas yra sekundė, pažvelk į veidą tam, kuris ką tik 
išvengė mirties, arba paklausk sportininko, kuris Olimpi- 
nėse žaidynėse, užuot nugalėjęs, laimėjo sidabro medalį, 
nors treniravosi metų metus ir buvo pasiekęs geriausių 
rezultatų. 

— Artūrai, gyvenimas stebuklingas, aš žinau, ką sakau, 
nes po avarijos pradėjau suvokti kiekvienos akimirkos 
vertę. 

Artūras apkabino Loreną ir sušnibždėjo jai į ausį: 

— Kiekviena sekundė, praleista su tavimi, man branges- 
nė už bet kurią kitą. 

Visą naktį jiedu praleido kartu. Užmigo tik paryčiais. 
Audra nesiliovė siautėti, atvirkščiai, tik dar labiau sustip- 
rėjo. Dešimtą valandą juos pažadino mobiliojo telefono 
skambutis. Pilgezas paprašė Artūro leidimo pasimatyti. 
Reikia pasikalbėti, pasakė jis ir atsiprašė dėl vakarykščio 
elgesio. Artūras sutriko nežinodamas, kaip reaguoti. Lau- 
ke pliaupė lietus, buvo aišku, kad reikia kviestis jį į na- 
mus. Kiek padvejojęs, Artūras pasiūlė Pilgezui ateiti per 
priešpiečius. Jis dar turėjo viltį, kad jam pavyks įveikti prie- 
šininką. 

Lorena šį kartą nieko nekomentavo, tik gailiai nusišyp- 
sojo, bet Artūras neatkreipė į tai dėmesio. 


Inspektorius atėjo po dviejų valandų. Kai Artūras ati- 
darė duris, įsiveržė toks stiprus vėjo gūsis, kad Pilgezas 
turėjo padėti jas uždaryti. 

- Tikras uraganas! — sušuko jis. 

— Aš įsitikinęs, kad jūs atėjote ne tam, kad pasikalbėtu- 
me apie orą. 

Lorena nusekė paskui juos į virtuvę. Pilgezas pasikabi- 
no apsiaustą ant kėdės ir atsisėdo prie stalo. Stalas buvo 
padengtas dviem asmenims. Priešpiečiams buvo patiekta 
„Cezario“ salotų, keptos vištos ir omleto su grybais. Ten 
stovėjo ir „Kabernė“ butelis. 

— Kaip miela, kad taip šiltai mane priimate, bet aš tik- 
rai nenorėjau jūsų varginti. 

— Ką jūs, inspektoriau, jūs manęs nė truputėlio nevar- 
ginate. Aš tik stebiuosi, kad taip atkakliai persekiojate 
mane ir pasakojate visokiausias absurdiškas istorijas. 

— Jeigu jos iš tikrųjų absurdiškos, kaip sakote, tuomet 
nebeilgai jus persekiosiu. Jūs architektas? 

— Jūs jau ir tai spėjote sužinoti? 

— O kokia sritis jums artimiausia? 

— Aš restauruoju architektūros paminklus. 

- Šit kaip! 

- Įkvepiu gyvybę senam pastatui, atnaujinu statinį taip, 
kad jį būtų galima pritaikyti šiandienos gyvenimui. 

Pilgezas, pradėjęs pokalbį apie tą sritį, kuri Artūrui bu- 
vo itin svarbi, pasielgė labai sumaniai. Dabar, nutaikęs 
tinkamą progą, jis galės netikėtai užduoti reikiamą klau- 
simą ir išgauti informaciją. Bet atsitiko priešingai: Pilge- 
zas pats įkliuvo į spąstus, kuriuos paspendė. 

Artūras nesikuklindamas perskaitė jam paskaitą apie 
statybos istoriją, nuo senosios architektūros perėjo prie 
tradicinės, nukrypo į modernųjį, šiuolaikinį architektū- 
ros stilių. Inspektorius klausėsi lyg pakerėtas, bėrė vieną 

klausimą po kito, Artūras mielai atsakinėjo. Pokalbis tru- 
ko jau dvi valandas, laikas bėgo nepastebimai. 

Jie išgėrė po keletą puodukų kavos ir Lorena su nuo- 
staba matė, kaip pamažu tarp tų vyrų mezgasi artimas 
ryšys. 

Bet kai pokalbis pasisuko apie tai, kaip buvo konstruo- 
jamas Aukso Vartų tiltas, Pilgezas nutraukė Artūrą. Jis 
uždėjo ranką jam ant peties ir staiga pakeitė temą. Pasa- 
kė norįs pasikalbėti su juo kaip vyras su vyru, o ne kaip 
policininkas su įtariamuoju. Pareiškė esąs įsitikinęs, kad 
moters kūnas uždarytas koridoriaus gale esančiame kam- 
baryje. Nesuvokė tik vieno — kas paskatino Artūrą taip 
pasielgti. Pilgezas matė, koks išsilavinęs, koks puikus jo 
pašnekovas, visi tėvai svajoja turėti tokį sūnų. Bet kodėl 
jis taip rizikavo griauti savo gyvenimą vogdamas Lorenos 
kūną? 

— Apmaudu, man pasirodė, kad pajutome vienas kitam 
simpatiją, - stodamasis tarė Artūras. 

— Taip ir yra, bet argi tai svarbu? Manau, kad buvo rim- 
ta priežastis taip pasielgti, todėl siūlau savo pagalbą. 

Šį kartą Pilgezas nuoširdžiai prisipažino, kad orderio 
jis neturi ir neturės, nes trūksta įrodymų. Tam, kad galėtų 
susitikti su teisėju ir įtikinti jį išduoti orderį, reikėtų trijų 
ar keturių dienų. To pakaktų kūnui išgabenti ir paslėpti. 
Pilgezas siūlo jam savo pagalbą, žinoma, tuo atveju, jeigu 
Artūras sutiks atvirai viską papasakoti ir paaiškinti, kur 
čia šuo pakastas. Artūras iš pradžių bandė ironizuoti. Pa- 
sakė vertinąs kilniaširdišką inspektoriaus gestą ir jo gera- 
noriškumą, bet vis dėlto svečio elgesys jam kelia nuosta- 

bą. Jiedu taip maloniai bendravo, drauge vaišinosi, o šis 
kaip tikras užsispyrėlis neatsisako absurdiškų kaltinimų. 

— Ne, tai jūs priešgyniaujate, - nepasidavė Pilgezas. 

— Bet kodėl norite man padėti, jeigu manote, kad pa- 
dariau nusikaltimą? 

Inspektorius atsakė, kad per ilgus darbo metus yra iš- 
narpliojęs labai daug įvairiausių nusikaltimų. Ir padarė 
išvadą, kad visiems nusikaltėliams būdingas vienas bruo- 
Žas: jie buvo išsigimėliai, maniakai, niekšai. Iš visko spren- 
džiant, nė vienai iš šių kategorijų Artūro negalėtum pri- 
skirti. Iki šiolei Pilgezas sodino už grotų visokio plauko 
nusikaltėlius, tad argi jis dabar negali padėti padoriam 
žmogui, kuris galbūt pakliuvo į didelę bėdą? 

— Nuoširdžiai sakau, jūs elgiatės labai kilniai, - atsakė 
Artūras. - Buvo labai malonu bendrauti su jumis, bet man 
tikrai nereikia jūsų siūlomos pagalbos. Nenoriu būti ne- 
mandagus jus išprašydamas, bet turiu grįžti prie savo dar- 
bų. Galbūt kada nors dar susitiksime. 

Pilgezas neprieštaravo. Palingavęs galva, atsistojo ir pa- 
siėmė apsiaustą. Lorena, kuri visą tą laiką, kol jiedu kal- 
bėjosi, sėdėjo kamputyje, pašoko ir nuėjo paskui vyrus. 
Tie jau žengė koridoriumi, vedančiu prie laukujų durų. 

Kai jie priėjo kabinetą, kuriame gulėjo Lorenos kūnas, 
Pilgezas sustojo ir įdėmiai pažvelgė į durų rankeną. 

— Ar jau atidarėte atsiminimų dėžutę? 

— Dar ne, - atsakė Artūras. 

— Kartais būna labai sunku grįžti į praeitį, reikia sutelk- 
ti visas jėgas ir drąsą. 

- Žinau, todėl ir kaupiu stiprybę, - atsakė Artūras. 

— O aš, jaunuoli, žinau, kad nesuklydau ir šį kartą. Tu- 
riu puikią nuojautą. 

Artūras jau ketino eiti toliau, bet staiga pamatė, kad 
durų rankena pasisuko. Durys atsidarė. Ant slenksčio sto- 
vėjo Lorena. Liūdnai šypsodamasi, ji žvelgė į Artūrą. 

— Kodėl taip padarei? — sušnibždėjo Artūras, jausda- 
mas, kaip jaudulys gniaužia gerklę. 

— Todėl, kad myliu tave. 

Pilgezas pažvelgė į vidų ir pamatė sofoje-lovoje gulintį 
merginos kūną. Ten buvo ir lašinė. 

— Ačiū Dievui, ji gyva. 

Jis įėjo į kambarį ir atsiklaupė prie sofos. Artūras liko 
stovėti tarpduryje. 

Lorena apkabino jį ir švelniai pabučiavo į skruostą. 

— Tu niekada nebūtum žengęs šio žingsnio. Nenoriu, 
kad dėl manęs taip aukotumeis, noriu, kad gyventum lais- 
vėje, kad būtum laimingas. 

— Bet juk mano laimė esi tu. 

Lorena pridėjo pirštą jam prie lūpų. 

— Dabar ne laikas apie tai kalbėti. 

— Su kuo jūs kalbatės? — draugiškai paklausė polici- 
ninkas. 

- Suja. 

— O dabar būkite toks malonus ir viską man papasako- 
kite, kad galėčiau jums padėti. 

Artūras liūdnai pasižiūrėjo į Loreną. Jo akyse buvo ma- 
tyti neviltis. 

— Kad ir kas būtų, turi jam viską papasakoti, - pasakė ji. — 
Ir visai nesvarbu, patikės jis tavimi ar ne. 

- Eime į svetainę, - kreipėsi jis į Pilgezą. — Aš jums vis-- 
ką paaiškinsiu. 

Vyrai atsisėdo ant sofos ir Artūras papasakojo visą is- 
toriją, pradėdamas nuo to vakaro, kai jis savo vonios kam- 
baryje pamatė moterį, kuri jam pasakė: 

- Tai, ką dabar jums papasakosiu, sunku įsivaizduoti, juo- 
lab suvokti, bet jeigu sutiktumėte išklausyti mano istoriją, 
jeigu pasitikėtumėte manimi, tada galbūt man pavyktų vis- 
ką paaiškinti. Tai labai svarbu, nes jūs, pais to nežinoda- 
mas, tapote pasaulyje vieninteliu žmogumi, kuriarn galiu pa- 
tikėti savo paslaptį. 

Pilgezas įdėmiai klausėsi Artūro. Paskui atsistojo ir nu- 
žvelgė jį nuo galvos iki kojų. 

Artūras pasakė: 

— Dabar jūsų kolekcijoje bus vienu bepročiu daugiau... 

Pilgezas nutraukė jį: 

- Ji čia, šalia jūsų? 

— Ji sėdi fotelyje ir žiūri į jus. 

Pilgezas pasikasė pasmakrį ir palingavo galva. 

- Žinoma, - pasakė jis, - žinoma. 

- Ką ketinate daryti? 

Pilgezas atsakė, kad yra linkęs patikėti jo pasakojimu. 
O jeigu Artūras paklaustų kodėl, jis atsakytų labai pa- 
prastai: „Kad sugalvotum tokią istoriją ir rizikuotum taip, 
kaip rizikavo Artūras, reikia būti visiškam bepročiui, bet 
juk jis toks nėra“. 

- Viskas, ką man išdėstėte, tikriausiai nesumeluota. Sun- 
ku įsivaizduoti kitus motyvus, dėl kurių būtumėte taip ri- 
zikavęs. Aš nelabai tikiu Dievą, užtat tikiu žmogaus siela, 
be to, labai noriu tikėti jumis. 

— Ką dabar darysite? 

— Aš galiu niekuo nerizikuodamas nuvežti ją į ligoninę 
savo automobiliu. 

— Taip, galite, - liūdnu balsu atsakė Artūras. - Bet aš 
nenoriu, kad mus išskirtų, nenoriu, kad jai būtų taikoma 
eutanazija! 

Pilgezas atsakė, kad dėl šito reikės kautis kitame mūšio 
lauke. Jis čia bejėgis. Jis ir taip rizikuotų parveždamas 
kūną. Šiąnakt per tris su trupučiu kelionės valandas jis 
turi sugalvoti paaiškinimą, kaip rado auką ir kaip nerado 
pagrobėjo. Kadangi Lorenai nepakenkta, jis tikisi viską 
sėkmingai užglaistyti ir pasistengti, kad byla būtų nutrauk- 
ta. Dėl viso kito negalįs nieko padėti, bet, kaip pasakė, „ir 
tai, ką galiu, ne taip jau mažai, ar ne?“ 

- Žinau, - padėkojo Artūras. 

— Duodu jums naktį. Rytoj atvažiuosiu apie aštuntą, pa- 
siruoškite, kad galėčiau ją išsivežti. 

— Kodėl jūs tai darote? 

— Jau sakiau. Todėl, kad jaučiu jums simpatiją, kad ger- 
biu jus. Aš niekada nesužinosiu, ar jūsų istorija neišgal- 
vota. Bet, kad ir kaip būtų, sprendžiant iš jūsų pasakoji- 
mo, jūs gynėte Lorenos interesus. Tai buvo teisėta gyny- 
ba arba pagalba žmogui, kuriam gresia pavojus. Į visa ki- 
ta man nusispjauti. Tikrai narsūs yra tik tie, kurie atskuba 
į pagalbą žmogui, kai jam iš tikrųjų reikia padėti. Tie, ku- 
rie ryžtingai veikia tada, kai tai daryti būtina, o ne tie, 
kurie ilgai dvejoja ir svarsto, kuo rizikuoja, sprendžia, ar 
apskritai verta tai daryti. Gerai, užteks kalbų, naudokitės 
jums likusiu laiku. 

Tai pasakęs, inspektorius pasuko durų link. Artūras ir 
Lorena ėjo jam iš paskos. Kai atidarė duris, stiprus vėjo 
gūsis vos neišvertė jų iš kojų. 

- Iki rytojaus, - pasakė Pilgezas. 

— Iki rytojaus, - atsakė Artūras, neištraukdamas rankų 
iš kišenių. 

Pilgezas dingo už lietaus uždangos. 


Artūras nemiegojo visą naktį. Anksti rytą įžengė į kabi- 
netą. Sutvarkė Lorenos kūną, nuėjo į savo kambarį ir su- 
sikrovė lagaminą. Paskui uždarė visas langines, išjungė 
dujas ir elektrą. Jiems abiem reikės grįžti į San Franciską, 
Lorena negali ilgą laiką būti toli nuo savo kūno. Kai at- 
vyks Pilgezas, jiedu nuneš jį į automobilį ir išvažiuos. 

Pilgezas atvyko, kaip buvo žadėjęs. Po penkiolikos mi- 
nučių Lorenos kūnas jau gulėjo ant užpakalinės inspek- 
toriaus automobilio sėdynės. Devintą valandą Artūras už- 
rakino namo duris ir abu automobiliai nuvažiavo miesto 
link. Į ligoninę inspektorius Pilgezas atvažiavo vidurdie- 
nį, Artūras ir Lorena grįžo į savo butą. 

Pilgezas atvežė savo keleivę į Greitosios pagalbos skyrių. 
Lorenos kūnas buvo paguldytas į tą pačią palatą, iš ku- 
rios buvo pagrobtas. Tam prireikė mažiau nei valandos. 
Inspektorius grįžo į savo skyrių ir negaišdamas nuėjo į 
viršininko kabinetą. Niekada niekas nesužinos, ką jiedu 
kalbėjo. Aišku tik viena — pokalbis truko dvi valandas. O 
kai jis pagaliau baigėsi, inspektorius Pilgezas su storu ap- 
lanku po pažasčia priėjo prie Natalijos, numetė aplanką 
priešais ją ant stalo ir, žiūrėdamas į akis, liepė padėti vi- 
sus tuos dokumentus į dėžę, kur saugomos baigtos nagri- 
nėti bylos. 

Artūras ir Lorena įsikūrė Grin gatvėje. Visą pusdienį 
jiedu vaikštinėjo vandenyno pakrante. Jokių ženklų, kad 
rengiamasi eutanazijos procedūrai, nebuvo, ir tai teikė 
viltį, kad Lorenos motina po visų šių įvykių atsisakė savo 
ketinimų. 

Jiedu pavakarieniavo restorane, žinoma, valgė tik Ar- 
tūras, ir dešimtą valandą vakaro grįžo namo pasižiūrėti 
filmo, rodomo per televizorių. 

Gyvenimas grįžo į įprastas vėžes. Artūras retkarčiais 
užsukdavo į darbą pasirašyti dokumentų. Visą laiką jie 
leido drauge: eidavo į kino teatrą arba vaikštinėdavo par- 
ke. Vieną savaitgalį praleido Tiburone, name, kurį Ar- 
tūrui užleido vienas jo draugas, išvykęs į Aziją. Kitos sa- 
vaitės pradžioje plaukiojo jachta iš vienos prieplaukos į 
kitą. 

Jie nuėjo į visus tuo metu mieste vykusius renginius: 
miuziklus, baletus, koncertus ir spektaklius. Tai buvo ne- 
lyg ilgos atostogos, kai gali sau leisti viską, kai negalvoji 
apie nieką, išskyrus tai, kas vyksta šiandien. Jie vadova- 
vosi Lorenos sukurta 86 400 sekundžių teorija. Žmonės, 
su kuriais jie susidurdavo, žvelgė į Artūrą kaip į beprotį. 
Juos stulbino tai, kad jis kalbasi pats su savimi arba žings- 
niuoja keistai atkišęs į šalį ranką. Kartais jis švelniu balsu 
kalbėdavo žvelgdamas į tuštumą. Arba eidamas pro duris 
sustodavo tarytum praleistų į priekį nematomą asmenį. 
Vieni manė, kad Artūrui pasimaišė protas, kiti buvo įsiti- 
kinę, kad jis našlys, niekaip negalintis susitaikyti su žmo- 
nos mirtimi. O pats Artūras mėgavosi kiekviena jųdviejų 
meilės akimirka. Per tas keletą kartu praleistų savaičių 
jie tapo bendrininkais, meilužiais ir gyvenimo palydovais. 
Polas daugiau nebesijaudino, įtikino save, kad jo draugas 
išgyvena krizę. Kai paaiškėjo, kad jiedu nebus baudžiami 
už pagrobimą, Polas visą darbų kontoroje naštą užsivertė 
ant savo pečių. Jis neskubino įvykių. Dabar svarbiausia 
buvo tai, kad tas, kurį jis vadino savo broliu, pasijustų ge- 
rai arba bent jau geriau. 

Taip praėjo trys mėnesiai, kai Artūras su Lorena nie- 
kieno netrukdomi leido laiką kartu. Bet staiga viskas ap- 
sivertė aukštyn kojomis. Jiedu baigė skaityti paskutinį ro- 
mano puslapį, Artūras užvertė knygą. Abu atsigulė mie- 
goti ir užmigo vėlai naktį vienas kito glėbyje. 

Apie šeštą ryto Lorena staiga atsisėdo lovoje ir sukliko. 
Ji šaukė Artūrą. Šis iš karto pabudo ir, išpūtęs akis, pažvel- 
gė į Loreną. Jos veidas buvo išblyškęs kaip popierius. 

— Kas atsitiko? — susijaudinęs paklausė. 

— Maldauju, apkabink mane. 

Artūras apkabino Loreną. Nespėjo jis pakartoti savo 
klausimo, kai ji ranka švelniai paglostė jam apžėlusį 
skruostą, paskui smakrą. Lorenos akys sudrėko nuo aša- 
rų, ir ji prakalbo: 

— Mano meile, išmušė lemtinga valanda, jie kelia ma- 
ne, aš tuoj dingsiu. 

— Ne! - sušuko Artūras, dar stipriau spausdamas ją 
glėbyje. 

— O Dieve, kaip aš nenoriu skirtis su tavim. Svajojau, 
kad toks gyvenimas niekada nesibaigtų, nors iš tikrųjų jis 
nė nebuvo prasidėjęs. 

— Tu negali išeiti, nedaryk to, lik čia, maldauju, neišeik! 

— Nieko nesakyk, jaučiu, kad laiko man liko visai nedaug. 
Tu davei man tai, ko niekada nebuvau net susapnavusi. Bū- 
dama su tavim, aš supratau, kiek laimės gali teikti net pa- 
prasti dalykai, jeigu myli. Viskas, kas vyko mano gyvenime 
iki mudviem susitinkant, verta tik vienos sekundės iš tų, 
kurias praleidome drauge. Noriu, kad niekada nepamirš- 
tum, kaip stipriai tave mylėjau. Nežinau, prie kokių krantų 

atsidursiu, bet, jeigu egzistuoja anapusinis pasaulis, būda- 
ma ten aš mylėsiu tave taip pat stipriai, kaip myliu dabar. 
"Tu padarei mano gyvenimą tokį džiaugsmingą! 

— Aš nenoriu, kad išeitum! 

— Ša, nieko nesakyk, klausyk manęs. 

Lorena darėsi vis labiau perregima. Jos oda atrodė vais- 
ki kaip vanduo. Ji tarytum pamažu tirpo. Artūrui atrodė, 
kad ji netrukus pranyks jam iš akių. 

— Dėkoju tau už juoką, už švelnumą, - pasakė Lorena. — 
Noriu, kad gyventum, kad tęstum savo darbus, kai manęs 
nebebus. 

— Negalėsiu gyventi be tavęs. Neišeik. 

— Negaliu. Jaučiuosi bejėgė. 

— Neišeik! Maldauju, kovok! 

— Negaliu. Žinai, aš nejaučiu jokio skausmo, man tik 
atrodo, kad tu tolsti nuo manęs. Girdžiu tavo žodžius 
tarytum per vatą, tu tarytum tirpsti man prieš akis. Man 
baisu, Artūrai. Baisu be tavęs. Apkabink mane dar stip- 
riau. 

— Ar jauti, kaip stipriai tave laikau? 

— Nelabai, Artūrai. 

Jie verkė, verkė tyliai, lyg būtų gėdijęsi ašarų. Jautė, 
kokia neįkainojama kiekviena jų gyvenimo sekundė, ko- 
kia vertinga akimirka, koks svarbus kiekvienas ištartas žo- 
dis. Stovėjo stipriai apsikabinę ir bučiavosi. Po kelių mi- 
nučių Lorena išnyko. Artūro rankos nusviro, jis susigūžė 
ir ėmė raudoti. Drebėjo visu kūnu linguodamas galva, kie- 
tai suniaužęs kumščius. 

— Ne! 

Sušuko taip garsiai, kad net sudrebėjo lango stiklai. Ban- 
dė atsistoti, bet susvyravęs parkrito ant grindų. Ilgam pra- 
rado sąmonę. Šiaip taip atsipeikėjęs, nusvirduliavo prie 
palangės, kur mėgdavo sėdėti Lorena. Į tolį žvelgė nieko 
nereginčiomis akimis. 


Dabar Artūras gyveno tuštumos pasaulyje. Tuštuma 
skverbėsi į jo venas, kaustė širdį. Širdies tvinksniai kas- 
dien vis silpo. 

Pirmosiomis dienomis jame sukilo pyktis, abejonės, net 
pavydas. Ne, Artūras nejautė pykčio žmonėms, jam tik 
buvo nyku dėl prarastų akimirkų, dėl laiko, kurio neįsten- 
gė sustabdyti. Išdavikiška tuštuma veikė jausmus, aštrino 
pojūčius. Visu kūnu ir siela jautė, kaip reikia kito žmo- 
gaus, kaip reikia meilės. Taip kenčia kūnas, negalėdamas 
patenkinti savo geismo, nosis, negalėdama užuosti kva- 
pų, delnas, negalintis myluoti artimo žmogaus, oda, ne- 
juntanti šalia savęs kito odos švelnumo, ranka, apkabi- 
nanti tik tuštumą, koja, kuri balansuoja netekusi atramos. 

Daug dienų ir daug naktų buvo kaip nesavas. Nuo sta- 
lo, prie kurio sėdėdamas rašydavo laiškus vaiduokliui, Ar- 
tūras nuslinkdavo iki lovos, kur gulėdavo į lubas įsmeigęs 
akis. Net nepastebėjo, kad blogai padėtas jo telefono ra- 
gelis. Telefonas jam nerūpėjo, jis nelaukė skambučių. 


Norėdamas pakvėpuoti tyru oru, naktį išslinko į gatvę. 
Visą vakarą lijo. Perėjo į kitą gatvės pusę ir, žengęs keletą 
žingsnių, pajuto, kad jėgos išseko. 

Atsisėdo ant šaligatvio pailsėti. Gatvė iš čia atrodė kaip 


MARC LEVY E OJEIGU TAIP BŪTŲ BUVĘ Iš TIKRŲJŲ... 235 


koridorius, jos gale virš nedidelio sodo dunksojo Viktori- 
jos stiliaus namas. 

Šią naktį be mėnulio šviesa sklido tik iš vieno - jo sve- 
tainės — lango. Lietus liovėsi lijęs, bet Artūrui nė kiek ne- 
palengvėjo. Žiūrėjo į langą ir atrodė, kad mato Loreną. 

Ji tyliai išėjo suvirpinusi jam širdies stygas. 

Artūrui regėjosi, kad šešėliuose skendinčioje krantinė- 
je jis mato Lorenos siluetą, paskui jis pranyko už kampo. 
Kaip visada, kai jausdavosi bejėgis, susikišo rankas į kiše- 
nes ir ėmė žingsniuoti gatve. 

Slinko šalia balkšvų sienų Lorenos pėdsakais. Kad jos 
nepasivytų, ėjo lėtai. Priėjęs gatvės kampą, sustojo dvejo- 
damas, paskui, sustiręs iš šalčio, pajudėjo į priekį. 

Atsisėdo ant parapeto galvodamas apie taip netikėtai 
nutrūkusią gyvenimo giją. 

Artūrai, netikrumas ir su tuo susijusios dvejonės - tai dvi 
jėgos, virpinančios mūsų jausmų stygas. Atsimink, visų svar- 
biausia - jų skambesio harmonija. 

Jis išgirdo motinos balsą, staiga sukilo atsiminimai. Ar- 
tūras paskutinį kartą įbedė žvilgsnį į tolį ir pasuko atgal 
jausdamas kaltę, kad pralaimėjo. 

Šviesėjantis dangus tereiškė, kad išauš dar viena bespal- 
vė diena. Rytas visada aušta tyloje, bet ne visada tyla reiš- 
kia tuštumą, nes ji būna sklidina supratimo. Apie tokią 
tylą galvojo Artūras, kai ėjo namo. 


Artūras gulėjo ant kilimo svetainėje, kai pasigirdo stip- 
rus beldimas į duris. Bet jis gulėjo kaip gulėjęs. 
— Artūrai, atsiliepk, aš žinau, kad esi! Velniai rautų, 

atidaryk duris! Atidaryk! - sušuko Polas. - Atidaryk du- 
ris, O jei ne, aš jas išversiu. 

Po pirmo smūgio petimi ėmė braškėti vyriai. 

- Ištvirkėli, jau geriau susilaužysiu raktikaulį, bet duris 
įveiksiu! Atidaryk! 

Artūras atsistojo ir pasuko prie durų, pasuko raktą ir 
vėl atsigulė ant kilimo. Polas kaip kulka šovė į kambarį ir 
apstulbo nuo vaizdo, kurį išvydo: ant kilimo mėtėsi po- 
pieriaus lapai. Virtuvėje dar gražiau - ant grindų voliojo- 
si konservų stiklainiai. Kriauklėje - kalnas nešvarių indų. 

— Gal čia vyko karas? — paklausė Polas. 

Artūras nieko neatsakė. 

— Gal jie tave kankino, gai perpjovė balso stygas? Ei, 
gal tu apkurtai, tai aš, tavo kompanionas! Gal tave ištiko 
katalepsija, o gal taip prisilupai, kad negali išsiblaivyti? 

Polas matė, jog Artūras iš visų jėgų tramdosi, kad ne- 
pratrūktų raudoti balsu. Jis atsisėdo šalia jo ir padėjo ran- 
ką ant peties. 

— Artūrai, sakyk, kas atsitiko? 

— Ji mirė, jau dešimt dienų, kai jos nebėra. Vieną rytą ji 
išėjo. Jie ją nužudė. Negaliu to ištverti, Polai, negaliu! 

— Matau. 

Polas apkabino Artūrą. 

— Paverk, seni, paverk, jei gali. Sako, kad ašaros lengvi- 
na skausmą. 

— Tik tą ir darau! 

— Na ir kas, gali verkti, dar ne visos ašarų atsargos išseko. 

Polas nuėjo prie telefono aparato ir padėjo ragelį į vietą. 

— Rinkau tavo numerį gal du šimtus kartų, bet tu nesi- 
teikei gerai padėti ragelio. 

— Polai, man nusispjauti į telefoną! 

— Liaukis! Niekaip negaliu suvokti, kas čia iš tikrųjų vyks- 
ta, bet dabar matau, kad esi visiškai sutrikęs. Artūrai, tu 
gyvenai tarytum sapne. Grįžk į realų pasaulį, nebegriauk 
sau gyvenimo. Užmetei darbą, atrodai kaip prasigėręs val- 
kata, sulysai kaip pagalys, fizionomija kaip žmogaus iš do- 
kumentinio filmo apie depresiją. Kontoroje seniai tavęs ne- 
matė, visi klausinėja, ar tebesi gyvas. Tu įsimylėjai komos 
ištiktą moterį, persekiojamas haliucinacijų susikūrei isto- 
riją, pavogei iš ligoninės jos kūną, o dabar gedi vaiduoklio. 
Ar bent supranti, kad šiame mieste kažkur gyvena psicho- 
terapeutas, kuris netrukus taps milijonieriumi? Tau reikia 
gydytis. Nieko kito tau nebeliko, aš negaliu palikti tavęs 
vieno, kai esi tokios būklės. Sapnas virto košmaru. 

Polo žodžius nutraukė telefono skambutis. Jis pakėlė 
ragelį, padavė jį Artūrui. 

— Tai faras, jis tuoj sukels skandalą. Jau kelios dienos 
niekaip negali tau prisiskambinti. Sako, kad nori tuojau 
pat su tavimi pasikalbėti. 

— Aš neturiu ko jam pasakyti. 

— Arba tu kalbėsi su juo, arba aš tave prilupsiu! 

Tai pasakęs, Polas pridėjo telefono ragelį Artūrui prie 
ausies. 

Šis, išklausęs kelis žodžius, pašoko ant kojų ir karštli- 
giškai puolė ieškoti automobilio raktelių. 

— Norėčiau sužinoti, kas čia vyksta! - įsiterpė kompa- 
nionas. 

— Neturiu laiko kalbėtis su tavim, turiu kuo greičiau rasti 
raktelius. 


238 MARC LEVY I OIEIGU TAIP BŪTŲ BUVĘ IŠ TIKRŲJŲ... 


-— Jie nori tave suimti? 

— Ne! Nepliaukšk niekų, geriau padėk man! 

— Na, štai, tik pasijutai geriau, iš karto užsipuolei mane. 

Pagaliau Artūras rado raktelius, atsiprašė draugo sa- 
kydamas, kad nebegali jam skirti laiko, ir pažadėjo vaka- 
re paskambinti. 

— Nežinau, kur išsirengei, bet jeigu ketini išeiti į viešu- 
mą, patariu persivilkti ir bent nusiprausti. 

Artūras akimirką dvejojo, paskui pasižiūrėjo į atvaizdą 
veidrodyje ir nuėjo į vonios kambarį. Ne, į spintą jis ne- 
žiūrėjo, su ja buvo susiję pernelyg daug skaudžių atsimi- 
nimų. Po kelių minučių jis jau buvo nusiprausęs, nusisku- 
tęs ir persirengęs. Net neatsisveikinęs išplasnojo iš kam- 
bario ir pasileido tekinas laiptais į garažą. 


Automobilis visu greičiu skriejo per miestą. Sustojo tik 
prie Memorialo ligoninės. Nedelsdamas nė minutės, Ar- 
tūras užtrenkė automobilio dureles ir nulėkė į priimamą- 
jį. Kai uždusęs įbėgo į vidų, pamatė ten fotelyje patogiai 
įsitaisiusį ir jo belaukiantį Pilgezą. Inspektorius atsistojo 
ir ramindamas uždėjo jam ranką ant peties. Lorenos mo- 
tina tuo metu irgi buvo ligoninėje. Suprasdamas, kokia 
nepaprasta padėtis, Pilgezas iš anksto viską jai paaiškino. 
Na, beveik viską. Ponia Klain laukė jų penkto aukšto ko- 
ridoriuje. 

Lorenos mama sėdėjo ant kėdės prie reanimacijos pala- 
tos durų. Pamačiusi Artūrą, ji atsistojo. Priėjusi apkabino 
ir pabučiavo į skruostą. 

— Aš jūsų nepažįstu, mudu tik kartą buvome susitikę. 
Tikriausiai prisimenate, krantinėje... Jus atpažino mano 
šuo! Ne viską suprantu, tik jaučiu, kad turiu būti jums už 
daug ką dėkinga. 

Paskui jau ramesniu balsu ėmė pasakoti, kad prieš de- 
šimt dienų Lorena atsigavo. Niekas nežino kodėl. Vieną 
ankstų rytą encefalograma, iki tolei brėžusi vien tiesų 
brūkšnį, staiga atgijo. Signalą pastebėjo budinti medici- 
nos sesutė. Per keletą valandų palata virto aviliu, kuria- 
me zujo daktarai. Vieni išeidavo, kiti ateidavo - visi norė- 
jo išsakyti savo nuomonę arba bent pamatyti tą pacientę, 
kuri atsigavo po gilios ir ilgai trukusios komos. Pirmąsias 
dienas Lorena dar buvo be sąmonės, paskui pamažu pra- 
dėjo judinti pirštus, rankas ir kojas. Vakar ji pirmą kartą 
atmerkė akis ir apsidairė, tačiau neištarė nė žodžio. Vie- 
ni profesoriai teigė, kad dabar ją, ko gero, reikės iš naujo 
mokyti kalbėti, kiti buvo įsitikinę, kad Lorena pamažu 

atgaus kalbos dovaną. Vakar vakare ji atsakinėjo į gydy- 
tojo klausimus mirksėdama vokais. Ji buvo labai silpna ir 
tik vargais negalais įstengė pakelti ranką. Daktaras sakė, 
kad taip yra dėl raumenų atrofijos, ji pernelyg ilgai nega- 
lėjo judėti. Bet ir tai pamažu atsistatys. Sprendžiant iš sme- 
genų tomogramos, galima tikėtis optimistinių rezultatų. 

Artūras, net nebaigęs klausyti jos pasakojimo, įlėkė į 
palatą. Ramiai ir reguliariai pypčiojo kardiografas. Lore- 
na miegojo. Nors ir išblyškusi, ji tebebuvo graži. Kai ją 
pamatė, iš susijaudinimo Artūrui užgniaužė gerklę. Atsi- 
sėdo šalia jos ant lovos krašto, paėmė už rankos ir pabu- 
čiavo jai delną. Paskui persėdo ant kėdės ir, įsmeigęs akis 
į Loreną, tarytum apmirė. | 

Vakarop Lorena atmerkė akis, pasižiūrėjo į Artūrą ir 
nusišypsojo. 

— Viskas gerai, aš čia, - tyliai pasakė jis. - Nesivargink, 
greitai tu kalbėsi. 

Lorena suraukė antakius, atrodė, kad ji labai nustebu- 
si. Paskui vėl šyptelėjo ir užmigo. 


Artūras kasdien ateidavo į ligoninę. Atsisėsdavo šalia 
ir laukdavo, kol ji prabus. Pasakodavo jai visokiausias is- 
torijas. Lorena negalėjo kalbėti. Ji įdėmiai žvelgdavo į Ar- 
tūrą, atidžiai išklausydavo, o paskui vėl užsnūsdavo. 


Taip praėjo dešimt dienų. Visą tą laiką palatoje pasi- 
keisdami budėjo Lorenos mama ir Artūras. Vieną dieną 
ponia Klain pasakė Artūrui, kad vakar vakare Lorena at- 
gavo kalbą. Užsikirsdama, gergždžiančiu balsu ji paga- 

liau ištarė keletą žodžių. Artūras kaip visuomet užėjo į 
palatą ir atsisėdo šalia Lorenos. Ji miegojo. Jis švelniai 
paglostė jai kaktą ir tarė: 

— Man taip trūksta tavo balso skambesio. 

Lorena atsimerkė, paėmė Artūrą už rankos, sutrikusi 
pasižiūrėjo į jį ir paklausė: 

— Kas jūs toks? Kodėl visą laiką būnate čia? 


Artūras iš karto viską suprato. Pajutęs, kaip nusmelkė 
širdį, meiliai nusišypsojo ir tarė: 


- Tai, ką dabar jums papasakosiu, sunku įsivaizduoti, juo- 
lab suvokti, bet jeigu sutiktumėte išklausyti mano istoriją, 
Jeigu pasitikėtumėte manimi, tada galbūt man pavyktų vis- 
ką paaiškinti. Tai labai svarbu, nes jūs, pati to nežinodama, 
tapote pasaulyje vieninteliu žmogumi, kuriam galiu patikėti 
savo paslaptį. 

Tai pirmoji Marco Levy, prancūzų 
architekto, gyvenančio JAV, knyga, 
turėjusi didžiulį pasisekimą - ji 
daugiau kaip 70 savaičių išsilaikė 
bestselerių pirmose pozicijose. 
Pati perkamiausia 2000 metų knyga 
Prancūzijoje (parduota apie du 
milijonus egz.). Išversta daugiau 
kaip į 20 kalbų, amerikiečių 
režisierius Stevenas Spielbergas už 
2 mln. dolerių nusipirko autoriaus 
teises kurti filmą pagal šį romaną. 


Kaip jaustumėtės, vieną gražią dieną 
savo vonios kambario spintoje aptikę 
dailią merginą? Labai nustebusią, 
kad jūs matote ją ir net galite liesti? 
Merginą, kuri kada nori atsiranda ir 
kada nori dingsta? Kuri pareiškia, 
kad po avarijos, ištikta gilios komos, 
guli ligoninėje kitame miesto gale? 
Ką tuomet darytumėte: skubėtumėte 
pas psichiatrą, bandytumėte 
išsiaiškinti, kas jums darosi, o gal - 
kaip šio romano herojus - 
leistumėtės į neįtikimą nuotykį? 


Tai romantiška, su švelniu humoru 
papasakota meilės, draugystės ir 
vilties istorija, apmąstanti tikrąją 
gyvenimo ir meilės prasmę, 
įkvepianti branginti kiekvieną 
gyvenimo akimirką. 


